
Pagrobtas keturiolikmetis berniukas. Nužudytas 
turtingas mokslininkas — jo tėvas. 

“Blogiau nebūna. Mane bandė nudėti. Beje, pagal 
įstatymą. Aš sukėliau įtarimą, persekiodamas farą tamsiu 
keliu su išjungtais žibintais, o kai man įsakė sustoti, 
pasipriešinau. Vieną paklojau aš, o kitas paspruko ir gali 
apie tai papasakoti. Vadinasi, mane pričiupo," — sunkiai 
mintijo Maikas Hameris, privatus seklys. Sį kartą stiprus 
ir energingas profesionalas susidūrė su lygiaverčiais 
priešininkais. Įvykiai vis dėlto nėra spontaniški, kaip 
galėtų atrodyti iš pirmo žvilgsnio. Kas vadovauja šiai 
gerai apgalvotai operacijai? 


l skyrius 


Mažylio veidas priminė kruviną skerdieną. Po 
melsvai juodais išsipūtusiais kaip pumpotaukšliai vo- 
kais vos galėjai įžiūrėti blausias, šoko sustingdintas 
akis, bukai spoksančias į Dilviką. Lūpos buvo ištinu- 
sios bei suskeldėjusios, o iš jų kampučių šeriuotu smak- 
ru lėtai vingiavo kraujo srovelės ir kapsėjo ant tamsių 
nuo prakaito marškinių. 

Akinanti lempos šviesa nepasiekė Dilviko, stūk- 
sančio virš vaikino galvos tarsi Damoklo kardas. Jis taip 
pat prakaitavo. Marškiniai ant jo plačios mėsingos nu- 
garos buvo šlapi, galingą sprandą juosianti apykaklė per- 
mirkusi ir susiglamžiusi. Jis patempė odinę pirštinę ant 
raumeningos rankos, užsimojo ir smarkiai vožė delnu 
mažyliui per skruostą. Šis su visa kėde loštelėjo atgal ir 
jo galva stuktelėjo į cementines grindis. Dilvikas įrėmė 
rankas į šonus ir piktai įsistebeilijo į karikatūrą, dar 
neseniai buvusią Žmogumi. 

— Išveskite jį ir aptvarkykite! Paskui tempkite 
atgal. 

Iš prieblandos išniro dar du farai ir pakėlė kėdę. 
Vienas iš jų staigiu trūktelėjimu pastatė vaikiną ant ko- 
jų ir nuvilko prie durų. 

Viešpatie, kaip aš jų nekenčiau! Ir tai — suaugę 
vyrai! Keturiese jie paeiliui stengėsi išmušti iš to varg- 
šelio prisipažinimą, nors šis visai neturėjo ką pasakyti. 
Ir aš turėjau tai stebėti. 

Mane norėjo įbauginti. “Saugokis! — tarsi sakė 
man. — Jei bandysi nuslėpti nuo Dilviko informaciją, 


rizikuosi savo makaule. Štai tau pavyzdys, pažvelk į jį ir 
klok viską, ką žinai, be to, būk visada po ranka, kad jis, 
Didysis Dilvikas, galėtų užsiimti tavimi, kai tik jam to 
prireiks." 

Aš atsikvėpiau ir smagiai spjoviau Dilvikui po ko- 
jomis. Žaliūkas faras staigiai pasisuko ant kulnų ir pašai- 
piai iškišo dantis. 

— Drąsiniesi, Hameri? 

Atsidrėbęs kėdėje aš nė nekrustelėjau. 

— Galbūt, Dilvikai, — atžariai suurzgiau. — Aš štai 
sėdžiu ir galvoju. 

Gorilos veidą iškreipė šlykšti grimasa. 

— Galvoji? Tu? 

— Aha. Galvoju, kaip tu atrodytum, jei sumanytum 
šį numerį pakartoti su manimi. 

Du farai, tempiantys prie durų mažylį, sustingo. Tre- 
čiasis, valantis nuo kėdės kraujo dėmes, apmirė su šepečiu 
rankoje ir užgniaužė kvapą. Niekas niekada taip nebuvo 
kalbėjęs su Dilviku. Niekas — nuo paties žymiausio valsti- 
jos politiko iki žiauriausio kriminalinio nusikaltėlio. Niekas 
nebuvo drįsęs to daryti, nes Dilvikui nieko nereiškė suplė- 
šyti Žmogų į gabalėlius plikomis rankomis. Jis buvo Dilvi- 
kas — pats niekšingiausias, pats sadistiškiausias faraonas 
iš visų kada nors tupėjusių šioje nuovadoje ar daužiusių 
vėzdu kaukoles. Šiurkštus, suktas, negarbingas, be prin- 
cipų, jis nesiskaitė su niekuo ir nieko nebijojo. Paversti 
žmogaus veidą kruvina šaltiena jam buvo maloniau nei 
pavalgyti, ir visi tai žinojo. Todėl niekas ir nedrįso taip 
kalbėti su juo. Niekas, išskyrus mane. 

Todėl, kad aš ir pats toks. 

Dilvikas triukšmingai iškvėpė orą. Kitą sekundę jis 
mestelėjo į priekį savo plaukuotą leteną, bet aš neleidau 
jam pagriebti manęs už marškinių. Atsistojęs niekinamai 


nusijuokiau jam į veidą. Būdamas tokio ūgio, Dilvikas ne- 
buvo pratęs sutikti tiesiai jam į akis įsmeigto žvilgsnio. 
Jis mėgo žiūrėti į Žmones iš viršaus žemyn. Bet šįsyk tai 
buvo neįmanoma. 

— Įdomu, ir ką tu padarysi? — subaubė jis. 

— Pamėgink — sužinosi, — atkirtau. 

Išvydęs, kaip jis atmeta petį, ruošdamasis smūgiui, 
aš nebelaukiau. Mano kelis žaibiškai šoktelėjo ir trenkė 
jam į paširdžius. Kai jis perlinko pusiau, kumščiu dėjau 
jam į dantis ir pajutau, kaip jie sutrupėjo. Vienas iš farų 
paleido mažylį ir griebėsi revolverio. 

— Sustink, kvaily, — amtelėjau, — kol nenuroviau 
tavo asilo makaulės. Aš irgi turiu patranką. 

Jis iškart nuleido ranką. Pasisukęs išėjau iš kamba- 
rio. Niekas nebandė manęs sulaikyti. 

Viršuje budintysis seržantas, kaip ir anksčiau sė- 
dįs už stalo ir spoksąs į laikraštį, kilstelėjo galvą ir pama- 
tęs mane vogčiomis kyštelėjo po stalu ranką. Bet ir mano- 
ji tuo metu lindėjo po pažastimi už kokių šešių colių nuo 
pistoleto, tarsi siūlydama jam pabandyti — kas ką. Galbūt 
namuose jo laukė šeima. Kad ir kaip ten būtų, faras padė- 
jo ranką ant stalo. Tokias akis man buvo tekę matyti ir 
anksčiau. Taip dilbčioja žiurkė iš savo landos, pajutusi 
kambaryje taksą. Bet faras vis dar jautėsi esąs įstatymas 
ir tvardytis jam buvo sunku. 

— Ar Dilvikas tave paleido? — reikliai paklausė jis. 

Išplėšęs jam iš rankų laikraštį, niršiai nutėškiau jį 
ant grindų. 

— Dilvikas manęs nepaleido, — išskiemenavau. — 
Jis voliojasi apačioje ir vemia savo žarnomis, tas pats nu- 
tiks ir tau, jei dar kartą iškrėsi tokį pokštą. Dilvikui aš ne- 
buvau reikalingas. Jis tiesiog užsigeidė palaikyti mane rū- 
syje, legaliame kankinimų seanse, kad pamatyčiau, koks 


Jis kietuolis. Tokie triukai manęs neveikia. Turėk omeny- 
je, aš atvažiavau į Saidoną tam, kad atstovaučiau teisė- 
tiems savo kliento, kuris areštuotas pasinaudojo savo tei- 
se paskambinti ir iškviesti mane, interesams, 0 ne tam, 
kad mane gąsdintų ta riebi utėlė. Išspirtas iš Niujorko 
policijos jis nusipirko sau šiltą vietelę šioje skylėje tik 
tam, kad galėtų ir toliau netrukdomas žertis kyšius. 

Seržantas nervingai aplaižė virptelėjusias lūpas, 
bandydamas prašnekti, bet aš jį aplenkiau: 

— Tai va, — duodu jums lygiai valandą, kad iš- 
laisvintumėte Bilį Parksą ir parvežtumėte jį namo. Ki- 
taip, — aš padariau reikšmingą pauzę, — skambinu vals- 
tijos prokurorui ir tegu jis pats tuo pasirūpina. O paskui 
grįžtu atgal ir sumalu tavo šlykštų snukį. Ar aišku? Jo- 
kių laidavimų, apskritai nieko. Jūs tiesiog paleidžiate 
Jį, ir taškas. 

Kaip policininkas, budėtojas pasirodė skystokas. 
Jo apatinė lūpa ėmė tirtėti iš baimės. Nusmaukęs ant 
pakaušio skrybėlę, garsiai kaukšėdamas kulnais išėjau 
iš policijos pastato. Mano mašina stovėjo kitoje gatvės 
pusėje, galėjau iškart sėsti prie vairo ir apsisukti. Vel- 
nias, kaip jie mane įsiutino! Bilis Parksas — mielas, nekąl- 
tas vaikinukas, buvęs smulkus vagišius, nusprendęs mesti 
nusikalstamą veiklą. Ir, manote, įstatymas jį palaiko? Nė 
velnio! Jei tik kas kur nors krusteli, Bilį iškart čiumpa 
policija ir ima plauti jam smegenis, ir viskas dėl praėjusių, 
seniai užmirštų dienų. Viskas dėl to, kad vaikinas porą se- 
mestrų praleido Hudzone. Bilis visai netroško veiklos, už 
kurią reikia mokėti iki pat savo dienų galo. Aš nebuvau 
girdėjęs apie Bilį nuo tada, kai jis pradėjo dirbti Rudolfo 
Jorko vairuotoju... Jis davė žinią tik dabar, kai buvo pa- 
grobtas Jorko sūnelis genijus. 

Kai pasukau į plentą, į šoninį stiklą subarbeno 
lietaus lašai. Žibintų šviesos išplėšė iš sutemų akmeni- 


mis grįstą kelią, vedantį prie vilos. Visi jos langai plieskė 
šviesa, lyg vilos gyventojai mirtinai bijotų kokių nemato- 
mų pabaisų, besislepiančių tamsiuose kampuose. 

Tai buvo didžiulis namas, turtų ir architekto meist- 
riškumo derinys, tačiau nepaisant jo didingos išvaizdos 
ir kaltinės geležies vartų, kažkas sugebėjo prasmukti į vi- 
dų, pagrobti berniūkštį ir tykiai nusiplauti. Velniai rautų, 
berniūkštis buvo idealus masalas grobikams. Tėvui jis 
reiškė daugiau nei sūnus: jis buvo keturiolika metų truku- 
sio eksperimento rezultatas. Ir štai kuo baigėsi jo pastan- 
gos paversti vaikiščią genijumi. Kertu lažybų, Rudolfas 
Jorkas paaukotų ne vieną milijoną, kad tik išvystų savo 
stebuklą gyvą ir sveiką. 

Duris atidarė išsičiustęs liokajus. Tokie kaip jis 
prieš atidarydami būtinai suskaičiuoja iki penkiasdešim- 
ties. Beje, vis dėlto jis mandagiai palenkė galvą ir leido 
man įeiti. 

— Aš — Maikas Hameris, — tariau, įteikdamas 
liokajui savo vizitinę. — Norėčiau pamatyti jūsų bosą. 
Tuoj pat, — pridūriau. 

Liokajus žvilgtelėjo į kartono gabalėlį vos akies 
krašteliu. 

“*  — Labai apgailestauju, sere, bet misteris Jorkas 
šiuo metu nesveikuoja. 

2 Įsikišęs į burną cigaretę aš prisidegiau ir burb- 
telėjau: 

— Perduokite jam, kad atėjau dėl jo vaikigalio. 
Iškart pasveiks. 

Manau, taip pat sėkmingai, net nejudėdamas iš vie- 
tos, galėjau pareikalauti išpirkos — taip jis į mane pa- 
žvelgė. Mano gyvenime daug ko buvo nutikę, ne kartą 
buvau supainiotas su kitu asmeniu, bet vaikų grobiku 
palaikytas pirmąkart. Liokajus paspringo žodžiais, 
mėšlungiškai gurktelėjo ir mostelėjo ranka kažkur sve- 
tainės pusėn. Nusekiau paskui jį. 


Ar yra tekę jums kada išgąsdinti gaują laukinių ka- 
čių, pasirengusių vidurnakčio peštynėms? Išvysti, kaip 
jos vienu metu atsisuka, pašiaušusios keteras, ir įsmei- 
gia į ateivį priešiškas siauras akis, pasiryžusios sudras- 
kyti joms sutrukdžiusįjį? Įtempti, atsargūs žvilgsniai 
tvinksta neapykanta ir baime. 

Taip sutiko ir mane, tiktai ne katės, o žmonės. Jų 
išraiška buvo lygiai tokia, kokią nupasakojau. Vieni sė- 
dėjo, kiti vaikštinėjo po kambarį ir dabar sustingo, tarsi 
ruošdamiesi šuoliui. Nebyli neapykantos scena. Aš nu- 
žvelgiau juos tik norėdamas suskaičiuoti — jų buvo ly- 
giai tuzinas. 

Rudolfas Jorkas bejėgiškai suglebęs tūnojo krės- 
le, bereikšmiu žvilgsniu žvelgdamas į tuščią židinį. 
Laikraščių fotografijose jis panėšėjo į stambų vyrą, bet 
šį vakarą atrodė mažas ir pavargęs. Jis kažką murmėjo 
sau po nosimi, bet ką — negalėjau suprasti. Liokajus 
padavė jam mano vizitinę. Jis paėmė, nesivargindamas 
į ją žvilgtelėti. 

— Misteris Hameris, sere, — jokio atsakymo. — 
Tai... tai dėl misterio Rastono, sere. 

Rudolfas Jorkas atgijo. Staigiai pasuko į mane gal- 
vą. Jo akys ryškiai plykstelėjo. Labai lėtai jis atsistojo. 
Jo rankos virpėjo. 

— Sūnus pas jus? 

Nuo sofos kartu pašoko du vaikinai, kuriuos galė- 
tum pavadinti gražiais, jei ne tipiškas nuolatinių nakti- 
nių klubų lankytojų blyškumas ir glebi oda. Vienas su- 
spaudė kumščius, kitas su trenksmu pastatė ant kavos 
staliuko stiklą viskio. Jie vienu metu pajudėjo į mano 
pusę. Aš tik dėbtelėjau į juos per petį, kad jie išvystų 
mano veido išraišką, ir to pakako. Abu sustingo pagar- 
biu atstumu nuo manęs. 

Aš vėl pasisukau į Rudolfą Jorką. 

— Ne. 


— Tai ko jums reikia? 

— Pažvelkite į mano vizitinę. 

Jis labai lėtai balsu perskaitė: 

“Maikas Hameris, privatus seklys", — paskui su- 
gniaužė kortelę kumštyje. 

Jo veidą iškreipė klaikus mėšlungis. Pro sukąstus 
dantis jis išsunkė neaiškius žodžius, stengdamasis ne- 
prapliupti jais garsiai. Metęs į liokajų žvilgsnį, nuo ku- 
rio tas visas suprakaitavo, Jorkas atsigręžė į mane. 

— Kaip jūs sužinojote? — agresyviai suurzgė jis. 

Tas tipas man visai nepatiko. Kad ir koks jis būtų 
žymus mokslininkas, turčius ir svarbus tūzas, vis tiek jis 
man nepatiko. Aš išpūčiau į jo pusę dūmų tumulą. 

— Labai paprastai. Man paskambino. 

Jis keletą kartų trenkė sau kumščiu į delną. 

— Aš nenoriu, kad čia kištųsi policija, aišku! Tai 
mano asmeninis reikalas. 

— Ramiau, doke! Aš ne policininkas. Bet jei pa- 
rodysite man duris, aš apie tai šnipštelsiu kokiam nors 
laikraščiui ir tada visi jūsų asmeniškumai ištirps kaip 
dūmai. 

— Kam jūs atstovaujate? — šaltai paklausė jis. 

— Jūsų vairuotojui Biliui Parksui. 

— Taigi?.. 

— Taigi aš norėčiau sužinoti, kodėl užsiundėte 
ant jo policiją, supratęs, kad prapuolė jūsų berniukas. 
Norėčiau sužinoti, kodėl jūs leidote jį mirtinai sububin- 
ti, net nepateikus formalių kaltinimų, ir kodėl taip 
kruopščiai viską slepiate? Patarčiau jums atsakyti, ir kuo 
garsiau, velniai rautų! 

— Prašau jus, misteri Hameri ... 

Kažkieno ranka stipriai sugniaužė man petį, apsu- 
ko mane, o kita, švystelėjusi šone, nudegino man skruos- 
tą. Vienas iš jaunųjų didvyrių spygtelėjo: 


— Kaip drįstate taip kalbėti su dėde!? 

Vos baigęs frazę, jis gavo atgalia ranka per dantis. 
Čia į mano švarką įsikibo kitas. Trumpas niuksas į šon- 
kaulius sulenkė jį pusiau, o stiprus antausis vėl ištiesi- 
no. Laikydamas jaunąjį šunytį už kaklaraiščio, atplėšiau 
jį nuo savęs. Kvėpuodamas naktinių nuotykių mėgėjui 
tiesiai į veidą, sukau kaklaraištį ant rankos tol, kol 
pleibojaus kaklas ėmė mėlti, ir tada pradėjau pliaukšė- 
ti jam per išpurtusią nuo viskio fizionomiją. Lipdžiau 
jam blynus, kol įskaudo ranka. Vos man nustojus, vai- 
kinas griuvo ant grindų, verkdamas ir dangstydamas vei- 
dą rankomis. 

Mandagiai šypsodamasis nuoširdžiai kreipiausi į 
visą draugiją: 

— Beje, jei dar kam kiltų panašių idėjų, tegu pasi- 
drąsina kuo nors rimtesniu nei stikline viskio. 

Jorkui pamoka nepraėjo veltui. Ugnis jo akyse iš- 
blėso. Jis vėl seniokiškai suglebo ir sėdėjo įsitvėręs į krėslo 
ranktūrius. Jam tikrai buvo nesaldu, bet aš galvojau apie 
Bilį ir nė kiek nesigailėjau to egoistiško turtuolio. 

Nusviedęs į židinį nuorūką atsisėdau į krėslą prie- 
šais. Tėtušio už liežuvio traukti nereikėjo. 

— Iš ryto Rastono neberadom lovoje, — pradėjo 
jis. — Patalas buvo sujauktas, bet berniuko niekur neap- 
tikome. Apieškojome namą ir sodą, tačiau veltui. Aš tur- 
būt supanikavau. Pirmiausia man dingtelėjo į galvą, kad 
mano namuose dirba nusikaltėlis. Aš paskambinau į vie- 
tinę policiją ir pranešiau, kas nutiko. Jie išsivežė Par- 
ksą. Aš jau gailiuosi to. 

— Įsivaizduoju, — sausai burbtelėjau. — Kiek už- 
mokėjote už tylėjimą? 

Jis krūptelėjo. 

— Nė kiek. Tiesa, pažadėjau apdovanoti, jei jie 
sugebės rasti Rastoną. 

— Taip, nuostabu! Tik to jiems ir reikėjo. Dieve, 
jūs turite smegenų ne daugiau už musę! — nuo šių žo- 
džių jauniesiems šunyčiams vos neišvirto akys. — Tie 
jūsų vietiniai pašlemėkai — jokie farai. Aišku, jie laikys 
liežuvius už dantų, kaip ir bet kuris jų vietoje. Manote, 
jie norės dalytis su kuo nors ta krūva pinigų, kuriuos 
išplėš iš jūsų? — man taip ir niežtėjo rankos trinktelėti 
jam per makaulę. — Be reikalo užsiundėte juos ant Bi- 
lio. Tai kas, kad jis sėdėjo? Būdamas tris kartus teistas 
Jis jokiu būdu nerizikuotų savo galva ir nesiveltų į tokį 
reikalą. Jį juk pirmąjį įtartų, kaip ir įvyko. Velnias, tuo 
greičiau susigundytų Dilvikas, o ne Bilis. Jis labiau tin- 
ka tokiam darbui. 

Jorką pylė prakaitas. Suėmęs galvą rankomis, ty- 
liai dejuodamas, jis lingavo į šonus. Pagaliau liovėsi ir 
pakėlė į mane akis. 

— Ką man dabar daryti, misteri Hameri? Ką gali- 
ma padaryti? 

Aš pakraipiau galvą. 

— Bet juk reikia ką nors daryti. Aš praradau Ras- 
toną. Po tiek metų... Aš negaliu kreiptis į policiją. Jis 
toks nepaprastas berniukas... Aš... aš bijau. 

— Aš čia atstovauju Biliui Parksui, misteri Jor- 
kai. Pakliuvęs į bėdą jis paskambino man, savo draugui. 
Taigi aš noriu, kad priimtumėte jį į ankstesnę vietą, arba 
skambinu laikraščiams. 

— Gerai. Tiesą sakant, tai neturi reikšmės. 

Jis vėl nukorė galvą. Aš užsidėjau skrybėlę ir atsi- 
stojau. Jorkas vėl prašneko: 

— O jūs, misteri Hameri, kaip sakėte pats, jūs ne 
policininkas. Gal galėtumėte man padėti? 

Aš mestelėjau jam šiaudą: 

— Galbūt. 

Jis įsikibo į jį. 

— Jūs sutinkate? Man reikia žmogaus, kuris... lai- 
kytų viską paslaptyje. 

— Jums tai kainuos. 

— Puiku. Kiek? 

— Kiek jūs pasiūlėte Dilvikui? 

— Dešimt tūkstančių. 

Aš švilptelėjau. 

— Puiku, dešimt gabalų, dar išlaidos. 

Palengvėjimo išraiška nutvieskė jo veidą lyg sau- 
lės šviesa. Kaina buvo svari, bet jis nė akim nemirktelėjo. 
Jorkas ilgai laikė šią naštą ir dabar džiaugėsi, galėdamas 
užkrauti ją ant kito kupros. 

Bet jis dar ne viską buvo pasakęs. 

— Su jumis sunku derėtis, misteri Hameri, ir, bū- 
damas tokioje padėtyje, aš privalau sutikti. Bet norėčiau 
išsiaiškinti vieną dalyką: ar jūs tikrai profesionalus sek- 
lys? 

Jis iškalė tai griežtu sausu tonu ir atsakiau tokiu 
pačiu. Mano atsakymas jį pritrenkė, ir misteris Jorkas pa- 
sitraukė nuo manęs lyg nuo raupsuotojo. Aš pasakiau: 

— Jorkai, aš užmušiau ne vieną žmogų. Iš dviejų aš 
ištrėškiau vidurius tiesiog gatvėje. Kai naktiniame klube 
vienas šunsnukis bandė mane pašauti, aš šešiems šim- 
tams žmonių parodžiau, ką jis sulapnojo pietums. Persmei- 
giau jį peiliu mėsai. Ir negaliu to pamiršti, nors ir norė- 
čiau. Per daug sumauti tokie prisiminimai. Nekenčiu išga- 
mų, kurie juokiasi iš visuomenės ir parazituoja jos kūne. 
Aš taip jų nekenčiu, kad galiu žudyti juos be mažiausio 
sąžinės graužimo. Laikraščiai mane keikia, o žiurkės, su 
kuriomis aš terliojuosi, mirtinai bijo, bet man į tai nusi- 
spjaut. Aš žudau teisėtai. Teisėjai tvirtina, jog pernelyg 
skubu paspausti gaiduką, tačiau negali atimti iš manęs 
licencijos, nes aš veikiu pagal įstatymus. Aš greitai mąs- 

tau, greitai šaudau, o į mane irgi dažnokai šaudo. O aš vis 
dar gyvas. Štai toks aš seklys. 

Ištisas dešimt sekundžių jis stypsojo suakmenė- 
jęs, stebeilydamasis į mane su neslepiamu siaubu akyse. 
Niekas kambaryje neišspaudė nė garso. Aš nedažnai pa- 
demonstruoju tokią iškalbą, tačiau jei kalbu, tai, matyt, 
gana įtaigiai. Jei būtų galima girdėti mintis, tai dabar 
aplink mane siaustų baimingas sąmyšis. Du apkulti gel- 
tonsnapiai atrodė taip, tarsi vos išvengę gyvatės geluo- 
nies. Jorkas atsipeikėjo pirmas. 

— Manau, jūs norėsite apžiūrėti berniuko kambarį? 

— Ne. 

— Kodėl? Aš maniau... 

— Vaikinukas dingo, to fakto pakanka. Kuriam 
galui man šniukštinėti tą kambarį? Aš neturiu įrangos 
krapštytis su daiktiniais įrodymais, Jorkai. Pirštų atspau- 
dai ir visa kita — technikų reikalas. Aš turiu reikalų su 
motyvais ir žmonėmis. 

— Bet motyvas... 

Aš gūžtelėjau pečiais. 

— Greičiausiai pinigai. Bet pradėkime nuo pra- 
džios, — aš mostelėjau į krėslą, ir Jorkas atsisėdo. — 
Kada pastebėjote jį dingus? 

— Vakar, iš ryto. Aštuntą, kaip visada, mis Mel- 
kom, jo guvernantė, įėjo į jo kambarį. Lovoje jo nebuvo. 
Ji ieškojo Rastono visame name, paskui pasakė man, 
kad negali jo rasti. Padedamas sodininko ir Parkso, aš 
apieškojau visą sodybą. Jo neradome. 

— Aišku. O durininkas? 

— Henris nieko nematė ir nieko negirdėjo. 

— Ir tada jūs pakvietėte policiją, — jis linktelėjo. 

— Kodėl nusprendėte, kad jį pagrobė? 

Jorkas nevalingai krūptelėjo. 

— Bet... kokia gi dar priežastis paaiškintų jo 

dingimą? 

Aš palinkau į priekį. 

— Jei viskas, ką skaičiau apie jūsų sūnų, tiesa, 
misteri Jorkai, tai jis — pats nepaprasčiausias tvarinys 
šioje rojaus pusėje. Negi nemanote, kad jaunasis genijus 
galėtų truputį stokoti pusiausvyros? 

Jorkas taip suspaudė krėslo ranktūrius, jog ant jo 
rankų išsipūtė venos. 

— Jei turite omenyje jo psichinę būklę, tai labai 
klystate. Jis šiuo metu jautėsi puikiai, kaip, beje, ir visą 
gyvenimą. Aš ne tik tėvas ir mokslininkas, aš dar ir gy- 
dytojas. 

Buvo aišku, kad jis niekam neleis abejoti proto, 
kurį gludino taip ilgai ir kantriai, šviesumu. 

— Ką gi, tada papasakokite man apie jį išsamiau. 
Reikia gi nuo ko nors pradėti... 

— Taip. Jam keturiolika. Iš pažiūros jis toks pat, 
kaip ir visi berniukai. Ūgis — penkios pėdos vienas co- 
lis, raudonskruostis, plaukai šviesiai kaštoniniai. Be 
drabužių sveria šimtą dvylika svarų. Akys rudos, aukštai 
ant kaktos, kairėje — vos pastebimas randas — vaikystė- 
je buvo pargriuvęs. 

— Nuotrauka yra? 

Jis linktelėjo, kyštelėjo ranką į švarko kišenę ir 
ištraukė nuotrauką. Aš paėmiau ją. Berniukas stovėjo, 
matyt, namo kieme, sudėjęs rankas už nugaros, tipiškai 
nedrąsaus paauglio poza. Be viso kito, vaikinukas bu- 
vo dar ir gražus. Jo lūpose žaidė lengva, drovi šypsena. 
Vilkėjo jis šortus ir tamsų nertinį. Toliau už jo išdyka- 
vo dėmėtas spanielis. 

— Neprieštarausite, jei pasiliksiu sau? — pa- 
klausiau. 

Jorkas mostelėjo ranka. 

— Nė kiek. Turiu ir daugiau, jei jums prireiktų. 

Paslėpęs nuotrauką kišenėje, prisidegiau ciga- 
retę. 

— Kas dar gyvena name? Išvardinkite visus tar- 
nus, kas kur miega, visus, buvusius čia paskutinėmis die- 
nomis. Draugus, priešus, žmones, kurie jums dirba. 

— Žinoma, — atsikrenkštęs Jorkas ėmė vardinti 
įnamius. — Be manęs, čia gyvena Parksas su Henriu, du 
virėjai, dvi kambarinės ir Harvis. Mano asistentė mis 
Greindž dirba su manimi laboratorijoje, bet gyvena 
mieste. O dėl draugų, tai metus darbą universitete, ne- 
bedaug liko tokių, kurie mane aplanko. Jokių priešų ne- 
prisimenu. Man regis, be prekių išnešiotojų, pro vartus 
per paskutines porą savaičių niekas neįžengė, neįskai- 
tant, aišku, jų — jis mostelėjo į žmones, stovinčius kam- 
baryje, — mano artimiausių giminaičių. Jie dažnai atva- 
Žiuoja ir išvažiuoja. 

— Jūs juk ganėtinai turtingas? — nereikalingas 
klausimas, bet jį užduodamas aš turėjau savų tikslų. 

Jorkas greitu žvilgsniu apibėgo kambarį ir jo vei- 
de šmėstelėjo niekinanti grimasa. 

— Taip, bet kol kas mano sveikata puiki. 

— Tikra nesėkmė jiems, — tegu tie vampyrai 
girdi. 

— Visi tarnai miega šiauriniame sparne. Mis Mel- 
kom kambarys šalia Rastono kambario. Mano miega- 
masis, kartu jis ir kabinetas, — šiaurinėje namo dalyje. 
Aš nebendradarbiauju su jokiomis organizacijomis nei 
asmenimis. Jūs turėtumėte žinoti mano darbo esmę. Aš 
noriu išugdyti savo sūnaus intelektą ir protines galias, 
daug aukštesnes nei vidutinės. Jums ir kitiems jis gali 
atrodyti genijus, bet man jis tiesiog Žmogus, optimaliai 
naudojąs savo smegenų potencialą. Aišku, savo sukur- 
tus proto lavinimo metodus aš laikau paslaptyje. Be ma- 
nęs, apie juos žino tik mis Greindž, bet ja aš visiškai 
pasitikiu. Ji myli mano sūnų kaip ir aš pats. Ji visapu- 
siškai padeda man nuo tada, kai gimdydama mirė mano 
žmona. Atrodo, viskas. 


15 


— Taip, manau, pakaks. 

— Ar galiu paklausti, ko rengiatės imtis? 

— Žinoma. Aš nepajudėsiu iš vietos, kol nepasi- 
rodys jūsų sūnaus pagrobėjai. Tie, kurie pagrobė ber- 
niuką, tikriausiai labai pasitiki savo jėgomis, kitaip bū- 
tų išsirinkę ne tokią ryškią auką. Jei jūs panorėtumėt, 
visi iki vieno valstijos policininkai dabar jo ieškotų. Kaip 
supratau, jokio laiško niekas neatsiuntė... 

— Jokio. 

— Vadinasi, jie laukia, nori pažiūrėti, kaip jūs elg- 
sitės. Pakviesite farus — galite juos išgąsdinti. Reikia 
šiek tiek luktelėti ir jie su jumis susisieks. Tada ir pra- 
dėsiu veikti... tai yra, jei jis tikrai pagrobtas. 

Tėtušis eksperimentatorius prikando lūpą ir svie- 
dė į mane eilinį niršų žvilgsnį. 

— Jūs kalbate taip, lyg netikėtumėte, kad jis pa- 
grobtas. 

— Aš taip kalbu, nes nežinau, kas iš tikrųjų atsiti- 
ko. Galėjo nutikti bet kas. Patikėsiu šia versija, kai pa- 
matysiu laišką su išpirkos reikalavimu. 

Jorkui nespėjus atsikirsti, tą akimirką vėl pasiro- 
dė liokajus su apetitiška raudonplauke gražuole. Jie iš 
abiejų pusių prilaikė sudribusią kruviną figūrą. 

— Tai Parksas, sere. Mes su mis Melkom radome 
Jį už durų! 

Mes vienu metu pribėgome prie jo. Jorkas aikte- 
lėjo, išvydęs Parkso veidą, ir iškart pasiuntė liokajų 
karšto vandens ir tvarsčių. Parkso veidas buvo išpurtęs 
ir visas išterliotas krauju. Budintis seržantas padarė, ką 
liepiau, net valanda dar nepraėjo, bet vis tiek jie man už 
tai užmokės. Nunešiau Bilį prie krėslo ir atsargiai paso- 
dinau. 

Kai grįžo liokajus su vaistinėle, pasitraukiau, leis- 
damas veikti Jorkui. 

Dabar aš galėjau apžiūrėti mis Melkom kaip dera: 
nuo pat dailių grakščių kojų iki gražučio veidelio, pakeliui 
pasigėrėdamas ir visais velniškai gundančiais iškilumais 
bei kvapą gniaužiančiomis linijomis. Mis Melkom, taip jie 
ją vadino. 

Aš vadinau ją Roksi Kaulter. Anksčiau ji šoko 
striptizą ir dirbo vienoje organizacijoje, besiverčiančio- 
je prostitucija Niujorke ir Majamyje. 

Bet Roksi suklydo, rinkdamasi profesiją. Jai de- 
rėtų vaidinti Holivude. Tačiau gal ji užmiršo Atlantik 
Sitį ir tą nepakartojamą Naujųjų metų vakarėlį Čarlio 
Dru bute. O jei neužmiršo, tai apsimetinėjo dešimtu- 
kui. Į mano atkaklų žvilgsnį ji kviečiančiai žybtelėjo 
akimis, beje, išlaikydama veide atšiauraus nepasiekia- 
mumo išraišką. 

Tuo viskas ir baigėsi, nes šią akimirką Bilis dus- 
liai sudejavo ir pamėgino atsistoti. Jorkas padėjo jam 
ant peties ranką ir privertė vėl atsisėsti. 

— Jums teks elgtis atsargiai, — profesionaliu to- 
nu perspėjo jis. 

— Mano veidas! — Bilio akys išvirto. — Viešpa- 
tie, kas mano veidui? 

Atsiklaupęs greta jo aš aprverčiau ant jo kaktos už- 
dėtą šaltą kompresą. Pažinus mane Parkso akys nušvito. 

— Sveikas, Maikai. Kas nutiko? 

— Sveikas, Bili. Tave kaip reikiant sudirbo poli- 
cija. Kaip jautiesi? 

— Bjauriai. Ak, tas šunsnukis! Jei tik aš būčiau 
aukštesnis, Maikai... Velnias, na kodėl aš ne toks gorila 
kaip tu, Maikai? Tas šlykštus... 

— Užmiršk jį. mažyti, — kš paplojau jam per pe- 

tį. — Jis jau užmokėjo. Jo snukis jau niekada nebebus 
toks, kaip anksčiau. 

— Oho, tai bent! Vienu metu man pasirodė, kad 
aplinkui vyksta stebuklai. Ačiū, Maikai, labai tau ačiū! 

— Gerai jau, gerai. 

Bilio veide staiga sustingo išgąstis. 

— Ojei... jeigu jie vėl ateis? Maikai, aš ... aš to 
neištversiu. Aš prašneksiu, pasakysiu viską, ko jie rei- 
kalaus. Aš neištversiu, Maikai! 

— Nesijaudink, aš niekur neišnyksiu, būsiu arti 
tavęs. 

Bilis pabandė nusišypsoti ir spustelėjo man ranką. 

— Tiesa? 

— Aha. Aš dabar dirbu tavo bosui. 

— Misteri Hameri, — Jorkas davė man ženklą. — 
Jam dabar negalima jaudintis. Aš daviau jam ramina- 
mųjų ir jis turi pamiegoti. Kaip manote, ar pajėgsite nu- 
nešti jį į kambarį? Mis Melkom parodys jums kelią. 

— Žinoma, — linktelėjau, — ir jeigu jūs neprieš- 
taraujate, po to aš norėčiau pasivaikščioti po namą, gal 
apklausti tarnus. 

— Aišku, neprieštarauju. Namas jūsų paslaugoms. 

"Kai pakėliau Bilį ant rankų, jis su palengvėjimu 
užmerkė akis ir nukorė galvą ant krūtinės. Taip, jam kliu- 
vo kaip reikiant. Mis Melkom tylėdama mostelėjo man 
sekti paskui ir nuvedė pro arką kambario gale. Praėję 
biblioteką, studiją ir trofėjų salę, panašią į muziejų, mes 
atsidūrėme virtuvėje. Nišoje paslėptos durys vedė į Bi- 
lio kambarį. Kiek tik galėdamas atsargiau aš paguldžiau 
jį ant kušetės ir apklojau pledu. Jis kietai miegojo. Aš 
išsitiesiau. 

— Tvarkelė, Roksi, dabar galima ir pasisveikinti. 

— Sveikas, Maikai! 

— Ir kodėl tu pakeitei iškabą? Slapstaisi? 

— Nieko panašaus. Iškaba, kaip tu pavadinai, — 
mano tikrasis vardas. Roksi aš sugalvojau specialiai est- 
radai. 

— Rimtai? Tik nesakyk man, kad iškeitei estradą 
į kūdikėlio vystyklus. Ką tu veiki? 

— Man nepatinka tavo tonas, Maikai. Pakeisk jį 
arba nešdinkis velniop. 

Tai buvo nauja. Ta Roksi, kurią pažinojau, nebūtų 
išdrįsusi tėkšti man į veidą savo išdidumo. Beje, kodėl ne- 
pažaidus pagal jos taisykles? Mis Melkom man irgi patiko. 

— Puiku, vaikuti, nešėlk. Aš turiu teisę šiek tiek 
pasmalsauti, tiesa? Ne taip dažnai sutinki žmogų, taip 
ūmai pakeitusį savo pašaukimą. Ar seniokas žino apie 
tavo praeitį? 

— Neapsimesk kvaileliu. Jis išspirtų mane lauk 
sužinojęs. 

— Man irgi taip atrodo. Kaip tu čia pakliuvai? 

— Labai paprastai. Kai man galiausiai paaiškėjo, 
Jog dideliame mieste aš tuoj paskęsiu, nuėjau į įdarbini- 
mo agentūrą ir užsiregistravau kaip profesionali auklė. 
Aš juk ja ir buvau, kol mane įkalbėjo kraipyti užpakalį 
už du šimtus dolerių per savaitę. Po trijų dienų misteris 
Jorkas pasamdė mane rūpintis jo vaiku. Tai buvo prieš 
dvejus metus. Ar dar kas nors tave domina? 

Aš nusišypsojau: 

— Tiesiog labai jau keistas susitikimas. 

— Tai aš galiu eiti? 

Nutrynęs nuo veido pašaipėlę aš švelniai stumte- 
lėjau ją prie durų. 

— Klausyk, Roksi, kur mums pasikalbėjus? 

— Maikai, aš daugiau nebežaidžiu tokių žaidimų. 

— Ei, būk protinga, gerai? Tik pasikalbėsime. 

Kilstelėjusi antakius ji sekundę įdėmiai žvelgė į 
mane, paskui, nusprendusi, jog šneku rimtai, atsiliepė: 

— Mano kambaryje. Ten mums niekas nesutruk- 
dys. Bet mes tiktai kalbėsimės, neužmiršk. 

— Supratau. Žygiuojam, vaikuti. 

Šįkart mes išėjome į fojė ir pakilome laiptais, tarsi 
iškirstais iš vientiso raudonmedžio rąsto. Laiptinėje pa- 
sukome į kairę, ir Roksi atidarė duris. 

— Čionai, — pakvietė ji. 

Kol aš rinkausi patogiausią krėslą, ji įjungė stalinę 
lempą ir pasiūlė man auksinį portsigarą su cigaretėmis. 
Paėmęs vieną užsirūkiau. 

— Neblogas urvas. 

— Ačiū. Čia gana jauku. Misteris Jorkas stengiasi 
aprūpinti mane visais patogumais. Tai apie ką mes kal- 
bėsimės? 

Jai knietėjo dar kartą priminti mūsų susitarimą. 

— Apie berniuką. Koks jis? 

Roksi žvaliai nusišypsojo ir griežta išraiška paga- 
liau dingo nuo jos veido. Jis nušvito beveik motinišku 
švelnumu. 

— Jis nuostabus, nepaprastas berniukas. 

— Atrodo, jis tau patinka. 

. — Taip. Tau jis irgi patiktų, — ji luktelėjo. — Mai- 
kai... tu tikrai manai, kad jis pagrobtas? 

— Nežinau, todėl ir noriu apie jį pakalbėti. Apačio- 
je užsiminiau, kad jam galėjo protelis pasimaišyti, bet se- 
niokas vos nenukramtė man galvos už tokią prielaidą. O 
Juk tai visai nekvaila idėja. Jei jis genijus, tai skiriasi nuo 
normalių Žmonių. Kaip manai? 

Gracingai atmetusi atgal plaukus, ji perbraukė del- 
nu kaktą. 

— Nesuprantu. Mūsų kambariai greta, o aš negir- 
dėjau nė garso, nors miegu labai jautriai. Iki šiol Rasto- 
nas elgėsi visiškai normaliai. Nei iš šio, nei iš to jis nebū- 
tų pabėgęs. 

— Ne? O kodėl ne? 

— Todėl, kad jis protingas berniukas. Jis visus my- 
li, visais aplinkiniais patenkintas, ir visą tą laiką, kol jį 
pažinojau, buvo linksmas ir smagus berniūkštis. 

— Hm... Na, o ką žinai apie jo auklėjimą? Kaip jis 
tapo genijumi? 

— Šito teks paklausti misterį Jorką. Tuo užsiimi- 
nėja jis kartu su mis Greindž. 

Aš numečiau į peleninę nuorūką. 

— Nesąmonė. Argi galima sukurti genijų? Juo rei- 
kia gimti. Tu visą laiką praleidi su juo, štai ir pasakyk: 
ar iš tikrųjų jis toks stebuklingas? Aš žinau tik tai, ką 
rašė laikraščiai. 

— Tada tu žinai tiek pat, kiek ir aš. Jo genialumo 
esmė ne žinios, kurias jis sukaupęs, o jo sugebėjimas 
mokytis. Jis įvaldė smuiką per savaitę, o kitą jau ėmėsi 
pianino. O, aš suprantu, tai atrodo neįtikima, tačiau tai 
gryna tiesa. Net muzikos kritikai pripažino jį profesio- 
nalu, grojančiu keliais instrumentais. Ir tai ne viskas. 
Kartą jis susidomėjo astronomija. Per keletą dienų jis 
perskaitė visas knygas šia tema. Kartu su tėvu mes nuve- 
žėme jį į observatoriją, ir jis vėl nustebino specialistus 
savo antgamtinėmis žiniomis. Be to, jis tikras matema- 
tikos burtininkas. Jis ištraukia kubinę šaknį iš šešiažen- 
klio skaičiaus greičiau nei per sekundę. Ką dar galiu 
pasakyti? Nėra tokios mokslo srities, kurioje jis nepasi- 
Žymėtų. Jis žaibiškai suvokia esmę ir per penkias minu- 
tes įsimena informaciją, kuriai įsikalti mums prireiktų 
metų. Štai tau mūsų genijus dviem žodžiais, Maikai, ta- 
čiau aš nepaminėjau jo vaikiškosios pusės. Visais kitais 
atžvilgiais jis toks pat, kaip ir kiti berniukai. 

— Seniokas sakė tą patį. 

— Jis absoliučiai teisus. Rastonas mėgsta žaidi- 
mus, žaislus ir knygas. Jis turi arklį, dviratį, pačiūžas ir 

slides. Mes dažnai vaikštinėjam po sodą ir visą laiką ple- 
pam. Panorėjęs jis galėtų sudėtingiausiais sakiniais aiš- 
kinti branduolinės fizikos teoriją, tačiau Rastonas ne 
toks. Jis mieliau kalba apie futbolą. 

Aš išgraibiau iš auksinio portsigaro dar vieną ci- 
garetę ir čirkštelėjau degtuką. 

— Kągi, dėl jo viskas aišku. Gal jis tikrai norma- 
lus vaikas. Nagi žvilgtelėkime į jo kambarį. 

Linktelėjusi Roksi atsistojo. Nuėjusi į kambario 
galą ji atidarė duris. 

— Čia. 

Jai uždegus šviesą, įėjau. Nežinau, ką tikėjausi iš- 
vysti, tačiau visai ne tai. Ant sienų kabojo vimpelai, už 
veidrodžio rėmo buvo užkištos nuotraukos. Tai buvo ti- 
piškas berniūkščio kambarys, ant kėdžių ir stalo netvar- 
kingai sumesti drabužiai. 

Kampe stovėjo lova. Apklotas kojūgalyje buvo su- 
sisukęs, o pagalvė dar išsaugojusi gulėjusiojo galvos kon- 
tūrus. Jei berniūkštį tikrai ištempė jėga, aš jį užjaučiu. 
Vėsi, drėgna naktis visai netiko pasivaikščiojimams su 
pižama, juo labiau kad viršutinė jos dalis liko kaboti ant 
lovos krašto. 

Aš pamėginau atidaryti langą. Jis pasidavė gana 
lengvai, nors, sprendžiant iš dulkių sluoksnio ant viršuti- 
nio karnizo, paskutiniuoju metu nebuvo atidarinėjamas. 

— Ar užrakini duris nakčiai? — paklausiau Roksi. 

Ji papurtė galvą. 

— Ne, kam? 

— Ar pastebėjai kokius nors pėdsakus už durų 
arba už lango? 

— Deja, ne. O jei pėdsakai ir buvo, — pridūrė, — 
sumaištyje jie buvo ištrypti. 

Aš lėtai užsitraukiau dūmą, mintyse prisiminda- 
mas visas detales. Iš pažiūros viskas gana paprasta, o 
kaip yra iš tikrųjų? 

— Vaikuti, o kas tie šliužai ten, apačioje? 

— Daugiausia giminaičiai. 

— Ar juos pažįsti? 

Roksi linktelėjo. 

— Artimų giminių misteris Jorkas turi nedaug: 
sesuo su vyru, jų sūnus ir duktė, dar pusbrolis. Likusieji 
— jo Žmonos giminės. Kiek prisimenu, jie nuolat čia 
trinasi, taip ir laukia, kad jam kas atsitiktų. | 

— Aris tai supranta? 

— Matyt, taip, bet jam, regis, nelabai tai rūpi. Jie 
lenktyniaudami stengiasi įgyti senioko palankumą. Ma- 
nau, viską čia lemia palikimas. Kaip visada. 

— Taip, bet jiems teks ilgai laukti. Jorkas man 
sakė, kad jo sveikata puiki. 

Roksi keistai pažvelgė į mane ir nuleido akis. Ji 
staiga susidomėjo savo nagais. Aš leidau jai truputį pa- 
prakaituoti, o paskui mestelėjau: 

— Dėstyk, vaikuti. 

— Ką dėstyti? 

— Tai, ką pagalvojai ir vos nepasakei. 

Prikandusi lūpą ji dvejojo. 

— Tai tik tarp mūsų, Maikai. Jei misteris Jorkas 
sumos, kad aš tai žinau, prarasiu darbą. Tu juk neprasi- 
tarsi jam? 

— Pažadu. 

— Pragyvenusi čia dvi savaites aš atsitiktinai nu- 
girdau misterio Jorko ir gydytojo pokalbį po medicini- 
nės apžiūros. Matyt, misteris Jorkas suprato, kas vyksta, 
bet norėjo tuo įsitikinti ir pasikvietė kitą gydytoją. Kurį 
laiką jis dirbo savo laboratorijoje su vienu įrenginiu ir 
gavo per didelę radiacijos dozę, pakankamą, kad būtų pa- 
kenkta vidaus organams ir sutrumpintas jo gyvenimas. 
Aišku, greita mirtis jam negresia, bet niekada negali ži- 
noti, kokia linkme pakryps ligos eiga. Ši liga graužia jį 

jau dvejus metus ir, turint omenyje jo amžių, visai įtikima, 
Jog bet kokia fizinė ar psichinė įtampa jam gali baigtis 
mirtimi. 

— Šaunu, — suurzgiau aš, — ar jauti, kuo tai kve- 
pia, Roksi? — ji linktelėjo galvą. — Tai gali reikšti, kad 
apie tai sužinojo dar kas nors ir pabandė išversti senuką 
iš klumpių, pagrobdamas jo brangenybę. Tikėjosi, kad 
toks pokštas įvarys jam infarktą. Veltui! Štai kur vikri ir 
gudri žmogžudystė. 

— Tai, vadinasi, kaltas paveldėtojas? 

— Nebūtinai. Kertu lažybų, net antraeiliams pa- 
veldėtojams nubyrės tiek žalių, kad apsimokės ir žmog- 
žudystė. Jorko turtų visiems užteks. 

— Yra ir kitų galimybių, Maikai. 

— Jau spėjai viską apsvarstyti, ar ne? — nusišyp- 
sojau. — Pavyzdžiui, kuris nors iš-žiminaičių randa ber- 
niūkštį ir tampa senuko numylėtiniu. Arba dar vienas 
variantas: berniukas — pagrindinis paveldėtojas ir vie- 
nas iš giminėlės nusprendė pašalinti, kad pats pasislink- 
tų eilėje į priekį. Taip, vaikuti, čia galima prigalvoti ai- 
bes variantų, bet nė vienas iš jų man nepatinka. 

— O galbūt tai tik paprastas pagrobimas dėl iš- 
pirkos? 

— Tikrai. Ši versija net labai tikėtina. Tačiau vi- 
sai neįdomi. Greitai mes tai sužinosime, — atidaręs du- 
ris, stabtelėjau ant slenksčio ir pažvelgiau per petį. — 
Labanakt, Roksi! 

— Labanakt! 

Jorkas vėl sėdėjo prie židinio, paskendęs minty- 
se. Geriau jausčiausi, jei jis blaškytųsi arba keiktųsi. Pri- 
ėjęs šleptelėjau į gilų krėslą. 

— Kur aš miegosiu? — paklausiau jo. 

Jis lėtai pasisuko. 

— Svečių kambaryje. Aš iškviesiu Harvį. 

— Nereikia, aš pats jį rasiu. 

Keletą minučių mes sėdėjome tylėdami, paskui 
Jorkas ėmė nervingai barbenti pirštais į ranktūrius. 

— Kaip manote, kada jie duos žinią? 

— Po dviejų trijų dienų. Sunku pasakyti. - 

— Bet viena diena jau praėjo. 

— Na, tada rytoj. Nežinau. 

— Gal man vertėtų paskambinti į policiją? 

— Pirmyn, bet kai jie suras berniuką, jums teks jį 
laidoti. Tie tipai — ne farai, savo vietas jie gavo iš poli- 
tikų per pažintis. Jūs juk žinote, kas vyksta tokiuose 
miesteliūkščiuose. Tie vyrukai net savo užpakalio ne- 
pajėgtų surasti! 

Pirmą kartą jis akivaizdžiai išreiškė tėvišką neri- 
mą. Jo kumštis smarkiai vožė į krėslo ranktūrį. 

— Prakeikimas, juk aš negaliu čia sėdėti ir nieko 
neveikti! Gal jis jau nebegyvas! 

— Galbūt, nors aš taip nemanau. Pagrobimas — 
vienas dalykas, o žmogžudystė — visai kas kita. Ar ne- 
pristatytumėte manęs saviškei publikai? 

— Gerai, — linktelėjo jis. 

Mums apeinant dalyvius, visi žvelgė į mane kaip į 
nuodingą gyvatę. Turint omenyje mano neseniai de- 
monstruotą spektaklį, aš ir nesitikėjau, kad atsiras bent 
vienas, norintis su manimi susipažinti. 

Pirmieji buvo du gladiatoriai. Jie sėdėjo ant ku- 
šetės, slėpdami virpančius pakinklius. Abiejų skruostus 
vis dar puošė raudoni įspaudai. Jorkas negaišo laiko pa- 
žindinimo ceremonijai. Jis tik niekinamai parodė į juos: 

— Mano sūnėnai Artūras ir Viljamas Greihamai, 
— mes pajudėjome toliau. — Mano dukterėčia, Elis Ni- 
kols, — pora gilių rudų akių nutvilkė mane taip karštai, 
Jog aš vos išsilaikiau ant kojų. 

Ji buvo aukšta, liemeninga ir jau sulaukusi savo 

trisdešimtojo gimtadienio, tačiau tokia gaivi ir tvirta kaip 
pirmoji saulutė. Jos suknelė nesistengė nieko slėpti, ji tik 
vos pridengė puikų Afroditės kūną. Daugumos žmonių 
oda — tiesiog oda, o kai kurių — kvietimas paskanauti. 
Tai, ką moterys nuo pat Ievos laikų bando išreikšti žo- 
džiais, ji išsakė vienintele raiškia šypsena ir be jokio vul- 
garumo šešėlio. Atsipeikėjęs aš atsakiau jai tuo pačiu, lai- 
ku prisiminęs, jog irgi neblogai žaidžiu šį žaidimą. 

Po jos buvo Jorko sesuo su savo vyru. Tai buvo 
vidutinio amžiaus gana pasipūtusi matrona. Tokios 
mėgsta savo namuose priiminėti žymius asmenis ir pro 
lornetą iš aukšto apžiūrinėti publiką. Jos garbusis su- 
tuoktinis priklausė būtent tai vyrų kategorijai, iš ku- 
rios ir gauna vyrus panašios ypatos. Jis buvo neaukš- 
tas, apkūnokas, vienaeilis pilkas švarkas veržė šiek tiek 
atsikišusį pilvuką. Gal kada nors jis turėjo ir plaukus, 
bet dabar iš jų buvo likęs tik prisiminimas. Iš po švarko 
išlindęs marškinių apykaklės kamputis kyšojo tarsi kal- 
tinantis pirštas. 

— Mano sesuo Marta Gent, jos vyras Ričardas, — 
pristatė Jorkas. 

Ričardas lyg ir norėjo tiesti ranką, bet senoji len- 
ta, piktai susiraukusi, trūktelėjo jį ir pabandė užšaldyti 
mane žvilgsniu. Nieko nepešusi pasisuko į brolį. 

— Tiesą sakant, Rudolfai, aš manau, kad kažin ar 
verta mums susipažinti su šiuo... su šia asmenybe. 

Jorkas kryptelėjo galvą, žvilgsniu kviesdamas 
mane. 

— Atleisk, Marta, bet misteris Hameris mano, jog 
tai būtina. 

— Aš vis dar nesuprantu, kodėl tu neperduodi to 
reikalo policijai. 

Aš pasiunčiau jai savo rinktinę grimasą. 

— O aš nesuprantu, kodėl jūs neužsičiaupiate, mi- 
sis Gent. 

Išsigandau, kad jos vyrui nesprogtų pilvas, taip - 
atkakliai jis stengėsi sulaikyti šypseną. Marta sumirksė- 
Jo, pamėlo ir didingai pasitraukė į šoną. Jorkas žvilgte- 
lėjo į mane kritiškai, bet visai pritariamai. 

Priėjo jaunas, maždaug dvidešimties metų vaiki- 
nas. Jis stypčiojo, lyg po kojomis būtų ne kilimas, o kiau- 
šinių lukštai. Jo veido bruožai aiškiai buvo paveldėti iš 
misis Gent. Iš jo švarko kišenės kyšojo pypkė, o ant no- 
sies kėpsojo akiniai storais stiklais. Greta jo stovinti mer- 
gina nepriminė nieko, bet matydamas, kaip ji viena ran- 
ka apkabino Ričardą, nusprendžiau, kad ji — jo duktė. 

Taip ir buvo. Ją vadino Roda, ji buvo nusiteikusi 
draugiškai ir maloniai šypsojosi. Vaikinas vadinosi Ri- 
čardas Jaunesnysis. Kilstelėjęs antakius jis nemeiliai įsi- 
spitrijo į mane pro akinių viršų. Paskui įsisprendė ir 
niekinamai purkštelėjo “hm". Tokiam užtektų vieno stū- 
mio, kad peršoktų liniją, skiriančią vyrą nuo pediko. 

Kai man buvo pristatyti visi dalyviai, nusivedžiau 
Jorką į kampą, kad neišgirstų likusieji. 

— Susiklosčius tokiai situacijai, geriau būtų lai- 
kyti visą kompaniją čia, kol kas nors paaiškės. Kaip ma- 
note, ar galėsite juos visus apgyvendinti? 

— Žinoma. Paskutiniuosius dešimt metų aš tik 
tai ir darau. Perspėsiu Harvį, kad paruoštų kambarius. 

— Kai jis juos įkurdins, atsiųskite Harvį pas ma- 
ne su planu, kuriame turi būti pažymėta, kur kieno kam- 
barys. Ir pasakykite jam, kad laikytų liežuvį už dantų. 
Aš noriu žinoti, kur galiu rasti kiekvieną jų bet kurią 
minutę. Taip, o dabar pasakykite: ar neužmiršote nieko, 
kaip nors susijusio su jūsų namu? 

Jis minutę pamąstė: 

— O, mis Greindž. Po pietų ji išvažiavo namo. 

— Kurji buvo pagrobimo metu? 

— N-na... tikriausiai namuose. Ji išvažiuoja kas 
vakarą, tarp penktos ir šeštos. Tai itin uždara moteris. Ji 

mėgsta vienatvę. Ji apskritai nelinkusi niekur vaikščioti ir 
mieliau laiką leidžia bibliotekoje. 

— Kągi, prie jos dar grįšime. O kaip likusieji? Ar 
jie turi alibi? 

— Alibi? 

— Dėl viso pikto, misteri Jorkai. Ar žinote, kur 
jie buvo praeitą vakarą? 

— Kaip čia pasakius... Už visus laiduoti negaliu, 
bet Artūras ir Viljamas buvo čia, Elis Nikols pasirodė 
devintą ir išvažiavo po valandos. 

Aš užsirašiau tai į bloknotą. 

— Kodėl jūs surinkote čia visą šeimynėlę? O gal 
juos tiesiog vėjas atpūtė? 

— Ne, aš juos iškviečiau. Jie padėjo man ieškoti 
Rastono, nors jokios naudos iš to nebuvo. Misteri Ha- 
meri, ką daryti? Prašau jus... 

Jorkas pamažu ėmė kiužti. Jis laikėsi pernelyg ilgai 
ir pernelyg stengėsi būti šaltakraujiškas. Jo veidas pabalo 
ir sukrito, dabar jis panėšėjo į graikų tragedijų kaukes. 

— Pirmiausia eikite miegoti. Jokios prasmės sa- 
ve kamuoti. Dabar tai mano darbas, — ištiesęs ranką pro 
jo petį, aš trūktelėjau aksominę virvutę. Akimirksniu pa- 
sirodęs-liokajus nuskubėjo prie mūsų. — Nuveskite jį į 
viršų! — paliepiau. 

Jorkas išbėrė liokajui instrukcijas dėl svečių ap- 
gyvendinimo. Harvis atrodė nustebęs ir patenkintas, jog 
dalyvaus sąmoksle su kambarių planu. 

Išėjęs į kambario vidurį palaukiau, kol nutils dus- 
lus klegesys. Net nesistengiau kalbėti maloniai. 

— Visi jūs liksite čia nakvoti. Jei tai sutrukdys 
jūsų planams, labai gaila. Bet kuris, pabandęs slapčia 
iššliaužti, turės reikalų su manimi! Harvis išvedžios jus 
po kambarius ir kad ten visi ir liktumėte. Viskas! 

Man baigus šią trumpą kalbą, seksualioji ledi lyg 
netyčia prisiartino ir šypsodamasi sukuždėjo: 

— Pasistenkite gauti kraštinį miegamąjį šiaurinia- 
me sparne. Aš užimsiu gretimą. 

Aš atsiliepiau su apsimestiniu išgąsčiu: 

— Elis, jūs galite nudegti, būdama taip arti manęs. 

Ji skambiai nusijuokė: | 

— Nieko, mano žaizdos velniškai greitai gyja! 

Tai bent moteris. Manęs jau senokai niekas nebu- 
vo gundęs. 

Lydimas kryžminės niršių žvilgsnių ugnies nu- 
pėdinau į holą. Pakeliui mirktelėjau Ričardui Gentui. 
Jis mirktelėjo man atgal. Jo žmona spoksojo į priešin- 
gą pusę. 

Užsivilkęs paltą ir užsidėjęs skrybėlę nužingsnia- 
vau prie automobilio. Išriedėjęs pro vartus pasukau link 
miesto, didindamas greitį. Išspaudžiau septyniasdešimt 
ir jau nebemažinau greičio iki pat plento. Pasiekęs miestą 
sustojau degalinėje. Jaunas tarnautojas, maždaug dvide- 
šimties su trupučiu, išėjo iš patalpos, primenančios mi- 
niatiūrinį šveicarišką Alpių namuką, ir ėmė mašinaliai 
sukti benzino bako dangtį. 

— Įpilk penkis, — paliepiau. 

Krestelėjęs susuktą žarną jis įkišo antgalį į baką 
ir ėmė stebėti rodyklę. 

— Ar pas jus visą naktį atidaryta? — pasmalsavau. 

— Aha. 

— Pats dirbi? 

— Aha. Išskyrus sekmadienius. 

— Naktimis čia tikriausiai nedaug darbo? 

— Nelabai. 

Tas vaikinas buvo ne ką kalbesnis už sieną. 

— Sakyk, ar smarkiai čia triukšmavo praėjusią 
naktį? 

Jis išjungė siurblį, užsuko dangtį ir metė į mane 
šaltą žvilgsnį. 

— Misteri, aš nieko nežinau. 

Man nereikėjo ilgai kankintis, kad suvokčiau, koks 
čia reikalas. Ištiesiau jam dešimtinę ir nusekiau paskui, 
kai jis nuėjo pakeisti banknoto. Atsidūręs patalpoje pa- 
leidau bandomąjį šūvį: 

— Vadinasi, farai jau šnipštelėjo, jog kas nors trai- 
niosis čia su klausimais, ar ne? jo 

Atsakymo nesulaukiau. Su žvangesiu pasukęs ka- 
sos aparato rankenėlę vaikinas ėmė skaičiuoti grąžą. 

— E-e... ar tu kartais neatkreipei dėmesio į Dilvi- 
ko marmūzę? O gal buvo kas nors kitas atvažiavęs? 

Jis susidomėjęs pažvelgė į mane. 

— Tai buvo Dilvikas. Aš mačiau jo veidą. 

Netardamas nė žodžio ištiesiau dešinę ranką. Jis 
įsižiūrėjo, pamatė apdraskytus pirštikaulius. Ir plačiai 
nusišypsojo. 

— Tavo darbas? 

— Aha. 

— Na, vaikine, tada mes draugai. Ką norėjai suži- 
noti? 

— Kas čia važinėjo praeitą naktį? 

— O kaipgi, prisimenu. Nuo devintos vakaro iki 
aušros pravažiavo tuzinas automobilių. Aš beveik visus 
juos pažįstu, supranti? Pora iš kito miesto. Išskyrus du, 
visi kiti buvo fermeriai — vežė pieną į separatorių, esantį 
kitame miesto gale. | 

— O tie du? 

— Pirmiausia, “kedis". Mačiau jį šiuose kraštuo- 
se keletą kartų. Prisimenu jį, nes buvo sulankstytu šonu. 
Kitas automobilis — tos damutės Greindž dviejų durų se- 
danas. Turbūt važiavo vyrų ieškoti, — jis nusijuokė iš 
savo pokšto. 

— Greindž? 

— Aha. Sena šluota, dirbanti pas Jorką. Arbat- 
pinigių iš jos nė nelauk. 

— Ačiū už informaciją, bičiuli, — aš kyštelėjau jam 


dolerį ir jis išsišiepė. — Beje, farams tu irgi atsivėrei? 
— Tik ne aš. Jiems nė už ką nepasakočiau. 
— Kodėl? 


— Utėlėtų niekšų gauja, — keliais žodžiais jis iš- 
reiškė esmę. 

Komentarų nereikėjo. 

Atsisėdęs prie vairo įjungiau variklį, bet prieš nu- 
važiuodamas iškišau pro langą galvą: 

— Kur gyvena puikioji Greindž? 

— "Glenvudo apartamentuose". Rasi nesunkiai. Ki- 
to daugiabučio šiame miestelyje nėra. 

Ką gi, nepakenks, jei užsuksiu pas ją ir pasišne- 
kučiuosiu. Aš staigiai šokau iš vietos ir grįžau į plentą. 
Kai prasidėjo centrinė gatvė, sumažinau greitį ir lėtai 
nuriedėjau pro tamsias parduotuvių vitrinas. Nepriva- 
žiavęs komercinio rajono išvydau didelį žalią stogelį 
virš modernaus triaukščio pastato durų. Šone — nedi- 
delis, tvarkingas užrašas: “Glenvudo apartamentai". 
Paskui juodą fordą įšliaužiau į automobilių aikštelę ir 
stryktelėjau iš mašinos. 

Gyventojų sąraše antra iš viršaus pavardė buvo 
“Greindž Maira“. Spustelėjau skambučio mygtuką ir 
ėmiau laukti, kol atsirakins elektrinė spyna. Nesulau- 
kęs paskambinau dar kartą. Šįkart pasigirdo spragsėji- 
mų serija ir aš atlapojau duris. Kad pasiekčiau jos butą, 
įveikiau visą laiptinę. Nespėjus paskambinti, sužvangė- 
jo metalinė spynos su akute sklendė ir į mane nedrau- 
giškai įsistebeilijo piktos rudos akys. 

— Mis Greindž? 

— Taip. 

— Norėčiau su jumis pasikalbėti, jei nepriešta- 
raujatę. 

— Kalbėkite, — jos balsas skambėjo tarsi iš me- 
džio drevės. 

Tai jau buvo trečias man nepatinkantis asmuo Sai- 
done. 

— Aš dirbu Jorkui, — kantriai paaiškinau. — No- 
rėčiau pasišnekėti su jumis apie berniuką. 

— Aš neturiu ką pasakyti. 

Neturiu supratimo, kodėl kai kurioms damutėms 
pavyksta taip greitai mane įsiutinti, bet ji savo darbą 
atliko dešimtukui. Išsitraukęs savo keturiasdešimt penk- 
tąjį leidau jai juo pasigrožėti. 

— Jūs atidarote duris arba aš šaunu į spyną, — 
suurzgiau. 

Ji atidarė. Pyktį jos akyse pakeitęs siaubas pradė- 
jo blėsti tik tada, kai paslėpiau ginklą. Paskui nužvel- 
giau ją atidžiau. Jei ji buvo sena šluota, tai aš — karalienė 
Maja. Beveik mano ūgio, gražiais tankiais kaštoniniais 
plaukais, nukirptais trumpai, beveik vyriškai, puikiai su- 
dėta, nors jos figūrą teisingai įvertinti trukdė kelnės ir 
laisvas švarkelis. Jai galėjo būti ir trisdešimt, ir keturias- 
dešimt metų. Jos sustingęs veidas priminė senovines gra- 
viūras. Ji nesidažė ir tai nekenkė skulptūriškiems bruo- 
žams, nors subtili kosmetika galėjo suteikti jiems išraiš- 
kingumo ir gyvumo. 

Numetęs ant staliuko skrybėlę aš nekviestas žen- 
giau į svetainę. Maira Greindž mynė man iš paskos, bru- 
Žuodama kilimą sandalais su medinėmis platformomis. 
Mis Greindž urvas buvo simpatiškas, bet ankštokas. Kaž- 
kas čia buvo ne taip, apstatymas ir šeimininkė netiko 
vienas kitam. Kokio velnio, gal tiesiog koks išvažiavęs 
gyventojas išnuomojo jai butą! 

Svetainė stebino ultrašiuolaikiškumu. Net kavos 
staliukas rizikingai balansavo ant mažučių piramidžių, 
atstojančių jam kojas. Dvi nuogos miško nimfos rėme- 
liuose aiškiai šalo ledo žydrumo sienų fone. Niekas ne- 
priverstų manęs gyventi tokiame kambaryje. 

Maira stovėjo svetainės viduryje, pražergusi kojas 
ir sukišusi rankas į kišenes. Apsidairęs aš pamačiau odi- 
nę sofą ir atsisėdau. 

Ji sekė kiekvieną mano judesį su vos slepiamu įtū- 
Žiu akyse. 

— Jei jau čia įsilaužėte, — pro suspaustas lūpas 
iškošė ji, — tai gal paaiškinsite, kokiu tikslu, o gal man 
iškart kviesti policiją? 

— Nemanau, kad policija sukeltų man rūpesčių, 
damute, — aš išsitraukiau iš kišenės savo ženklelį. — 
Aš pats šniukštas, tiesa, privatus. 

— Toliau! 

— “Šaltakraujė kalė", — pagalvojau niršdamas. 

— Aš vardu Hameris, Maikas Hameris, Jorkas 
nori, kad surasčiau jo berniūkštį. Kas, jūsų manymu, 
atsitiko? 

— Manau, jį pagrobė, misteri Hameri. Tai aki- 
vaizdu. 

— Niekas neakivaizdu. Jus matė ant plento vėlai 
vakare, tą dieną, kai dingo berniukas. Ką jūs veikėte? 

Užuot atsakiusi į klausimą ji ištarė: 

— Aš nežinojau, kad jau nustatytas jo dingimo 
laikas. 

— Man jis nustatytas. Tai atsitiko tą patį vakarą. 
Kur jūs važiavote? 

Ji ėmė suptis ant kulnų. 

— Aš buvau čia. Jei kas nors sako mane matęs tą 
vakarą, jis klysta. 

— Vargu, — aš atidžiai ją stebėjau. — Jo akys 
aštrios. 

— Jis klysta, — pakartojo ji. 

— Kągi, kol kas tai palikime. Kelintą jūs išvažia- 
vote iš Jorko namų? 

— Šeštą, kaip visada. Ir grįžau tiesiai namo. 

Ji kelis kartus nekantriai bakstelėjo sandalo nosimi 
kilimą, paskui išsitraukė iš kišenės cigaretę ir įsispraudė 
ją į burną. Velniai rautų, kiekvienas jos judesys man kaž- 
ką priminė, nors niekaip negalėjau prisiminti, ką būtent. 
Užsirūkiusi ji atsisėdo ant sofos ir įsispitrijo į mane. 

— Nagi, liaukimės žaidę kates ir peles, mis Greindž. 
Jorkas sakė, kad jūs rūpinotės berniuku kaip tikra motina, 
tad galiu spėti, jog norėtumėte išvysti jį gyvą ir sveiką. 

— Tada nepriskirkite manęs įtariamųjų kategorijai, 
misteri Hameri. 

— Tai tik laikina priemonė. Jūs įtariama, kol nepa- 
teiksite įtikinamo alibi ir man nebereikės pilstyti iš tuščio 
į kiaurą, veltui gaišinant jūsų ir savo laiką. 

— Ar mano alibi priimtas? 

— Žinoma, — sumelavau. — Ar dabar galite ramiai 
atsakyti į keletą klausimų? 

— Klauskite. 

— Pirmas klausimas. Įtartini asmenys, slankiojan- 
tys aplink namą prieš berniuko dingimą. 

Ji minutę pamąstė, sustūmusi į vieną liniją antakius 
ir suraukusi kaktą. 

— Nieko panašaus neprisimenu. Bet aš juk visą 
dieną neišeinu iš namo, dirbu laboratorijoje. Nieko ir ne- 
galėčiau pamatyti. 

— Jorko priešai. Ar pažįstate juos? 

— Kiek žinau, Rudolfas... misteris Jorkas neturi 
priešų. Kai kurie asmenys, dirbantys toje pačioje mokslo 
srityje, išreiškė, taip sakant, profesinį pavydą, bet tai ir 
viskas. 

— Kuo tas pavydas pasireiškė? 

— O, įprasti pasižodžiavimai klubuose, pasišaipy- 
mai iš jo darbo. Pats suprantate. 

Nieko aš nesupratau, tačiau dėl visa ko linktelėjau. 

— O kas nors rimtesnio? 

— Neįsivaizduoju, ką galėčiau įtarti pagrobus ber- 
niuką. Tiesa, kartais kildavo karšti ginčai, bet retai. Mis- 
teris Jorkas nemėgo aptarinėti savo darbo. Be to, joks 
mokslininkas nesiims smurto. 

— Pakalbėjome apie svetimus. O dabar truputį 
pačiupinėkime giminaičius. Jūs jau daug metų dirbate 
pas Jorką, pažįstate tą šeimynėlę. 

— Nenorėčiau aptarinėti jo giminaičių, misteri 
Hameri. Jų reikalai manęs neliečia. 

— Nesimaivykite. Kalbame apie žmogaus pagro- 
bimą. 

— Aš vis dėlto nesuprantu, kaip jie gali būti su 
tuo susiję. 

— Velniai rautų! — pratrūkau aš. — Jums ir ne- 
būtina suprasti. Man reikalinga informacija, o iš jūsų 
girdžiu vien gudragalviškas replikas. Nedaug trūksta, kad 
aš griebčiau tokias kaip jūs už gerklės ir išspausčiau iš jų 
atsakymus. 

— O, misteri Hameri, tikrai to nereikia. 

— Jau girdėjau. Dėstykite pagaliau! 

— Šeimos narius aš matau labai dažnai. Nieko 
apie juos nežinau, nors visi atkakliai klausinėja manęs 
apie mūsų darbo detales. Jokių žinių aš jiems neteikiu. 
Manau, nėra ko ir sakyti, kad visi jie man nesimpatiški. 
Gal mano nuomonė ir išankstinė, bet kitos aš neturiu. 

— Ir jie atsimoka tuo pačiu? 

— Manau, jie pavydėtų bet kuriam žmogui, susi- 
jusiam su misteriu Jorku taip artimai, kaip aš, — ironiš- 
kai vyptelėjo Ji. — To galima tikėtis iš kiekvieno turtin- 
go Žmogaus giminaičio. Beje, nors jie to ir nežino, be 
algos, gaunamos iš misterio Jorko, aš turiu ir asmeninių 
santaupų, ir man visai nerūpi, kaip bus paskirstytas pa- 

likimas. Iš visų jo turtų mane domina tiktai berniukas. Vi- 
są savo gyvenimą jis praleido su manimi ir, kaip jūs pats 
pareiškėte, tapo man sūnumi. Kas dar jus domina? 

— Papasakokite apie Jorko darbą. 

— Jei jis nepapasakojo pats, aš neturiu teisės 
nieko aiškinti. Jūs, aišku, suprantate, kad jo ašis — 
berniukas. 

— Žinoma, — aš atsistojau ir žvilgtelėjau į laik- 
rodį. Rodyklės rodė penkiolika po devynių. — Manau, 
jau viskas, mis Greindž. Atleiskite, kad taip įsiveržiau 
ir sujaudinau jus, bet gal mums pavyktų šį nesusiprati- 
mą užglaistyti. Ką jūs veikiate vakarais? 

Jos antakiai šoktelėjo aukštyn ir ji pirmąkart nu- 
sišypsojo. Tai labiau panėšėjo į tramdomą juoką nei į 
šypseną, ir mane apėmė erzinantis jausmas, kad juokia- 
masi iš manęs. 

— Neveikiu nieko, kas galėtų jus dominti, — at- 
sakė ji. 

Aš vėl įniršau, pats nesuprasdamas, kodėl. Steng- 
damasis to neparodyti, užsimaukšlinau skrybėlę ir atsi- 
stojau. Už savo nugaros išgirdau tramdomą juoką. 

Pirmiausia nurūkau į degalinę. Luktelėjęs, kol nu- 
važiuos automobilis, pririedėjau prie durų. Pažinęs ma- 
ne vaikinas pamojo ranka. 

— Ar sėkmingai suvažinėjote? — išsišiepė jis. 

— Taip, mačiau ją. Tu ką, laikai ją senute? 

— Na, ji tokia pasipūtusi. Žodžio neišpeši. 

— Klausyk, ar tu tikras, kad matei ją praėjusią 
naktį? 

— Aišku, o ką? 

— Ji sako — ne. Dabar pasistenk prisiminti tiks- 
liai. Tu matei ją ar jos automobilį? 

— Na, mašina buvo jos. Tik ji ja važinėja, daugiau 
niekas. 

— Iš kur žinai? 

— Iš antenos. Ji aplankstyta. 

— Vadinasi, tu negali patvirtinti, kad ji sėdėjo au- 
tomobilyje. Tu juk negalėtum prisiekti? 

— Na... ne. Na, jos pačios aš nemačiau. Bet auto- 
mobilis tikrai buvo jos, — atkakliai pakartojo jis. 

— Labai ačiū, — aš sviedžiau jam dolerį. — Už- 
miršk, kad aš čia buvau, gerai? 

— Gyvenime tavęs nesu matęs, — nusišypsojo jis. 

Po to aš važinėjausi be jokio tikslo. Tiesą sakant, 
ir iš namų išsijudinau tik tam, kad nuraminčiau pats sa- 
ve ir Jorką. Liovėsi liję, aš išjungiau valiklius ir pasukau 
į šiaurę, dvaro link. Jei grobikai veikė įprastais meto- 
dais, reikia laukti laiško arba skambučio. Aš tik galėjau 
patarti Jorkui pasirūpinti saugiu berniūkščio grįžimu, 
o jau po to pulti grobikų pėdomis. 

Jei ne idiotiška Jorko aistra paslaptims, galėčiau 
šnipštelėti valstijos policijos valdybai ir paprašyti, kad 
paskelbtų paiešką artimiausiose valstijose. Bet tai reikš- 
tų, kad Jorko namus užplūstų policininkai. Ir jei pagro- 
bėjai tai suuostų, berniūkščiui galas, o jo palaikus kada 
nors rastų kokie turistai. 

Aš nemenkinau Dilviko sugebėjimų ir galėjau la- 
žintis iš paskutinio dolerio, kad jis jau klausosi Jorko 
telefono, pasirengęs nutrūkti nuo grandinės, vos tik iš- 
girs skambutį. Kol vietinei policijai prieš akis blyksės 
riebus dolerių pluoštelis, tol ji iš kelnių nersis, kad jį 
pačiuptų. Jei Dilvikas išgirs šį skambutį anksčiau už ma- 
ne, aš būsiu išstumtas iš trasos. Na ne, broleli, tiktai ne 
aš! Dešimt gabalų — tai krūva pinigų bet kuria kalba. 

Kai pravažiavau pastatą, visuose languose dar de- 
gė šviesa. Grįžti buvo ankstoka, ir nusprendžiau pasisu- 
kioti aplinkui. Jei seniokas jausis ramiau, žinodamas, 
kad aš dirbu, tai turiu atidirbti už jo pinigus. 

Už dešimties mylių pajūriu driekėsi Beivju mieste- 
lis, tyliai laukiantis vasaros sezono pradžios. Grobikų au- 
tomobilis galėjo pasukti bet kuria kryptimi, nors šis kelias 
atrodė pats netinkamiausias. Už miestelio plentas virto 
gudronuotu keliu, vietomis visai užpustytu lakiojo smė- 
lio. Beje, pabandyti visada verta. Aš apvažiavau seną 
griozdą, dunksantį vidury kelio, ir pasukau į žvirgždu 
nubarstytą aikštelę priešais apgriuvusią alinę. Ta skylė 
buvo smarkiai apleista ir prašyte prašėsi šviežių dažų. Ge- 
ras dezodorantas irgi nebūtų maišęs. Man įėjus šonu pri- 
sliūkino susivėlusi blondinė ir apmetė mane greitu žvilgs- 
niu. 

— Jūs čia naujokas, ar ne? 

— Tiesiog važiavau pro šalį. 

— Pro šalį, o toliau? Šis kelias neria į pelkę. 

— Gal man ir reikia tenai. 

— Ei, vaikine, liaukis. Visi mes turime nemalo- 
numų, bet nereikia taip žemai nukabinti nosies. Nagi, 
pavaišinsiu tave gurkšneliu. Iškart pralinksmėsi. 

Ji švilptelėjo pro dantis, bet nesulaukusi atsaky- 
mo sudėjo prie burnos delnus ir šūktelėjo barmenui, mė- 
tančiam kauliukus ant baro. 

— Ei, Endi. Pakrutink uodegą ir aptarnauk savo 
klientus! 

Tas atsiliepė ne iš karto. 

— Ko pageidausi, bičiuli? 

— Alaus. 

— Man irgi. 

— Jokių “man irgi". Čiuožk iš čia. Tu, Džeine, ir 
taip jau padauginai. 

— El, tu, juk aš už tave moku! 

— Ne mano bare. 

Nusišypsojęs abiem aš įsiterpiau: 

— Duok jai alaus, drauguži. 

— Klausyk, bičiuli, tu jos nepažįsti. Ji jau išlakė 
pusę bako. Dar vienas stiklas, ir ji pradės vaidinti gra- 
žuolę iš “Kopabanos". Nesakau, jog man nepatinka “Ko- 
pa“, bet tenykštės damutės ir ji — kaip diena ir naktis. 
Užuot ganę akis, visi mano klientai nusispjaus ir nukul- 
niuos į prieplauką pas Čarlį. 

— Ne, man tai patinka! — Džeinė atsistojo įžeis- 
tosios poza ir pamojavo pirštu prieš barmeno nosį. — 
Tuoj pat duokš man alaus, jei ne, aš pasiausiu smagiau 
nei “Kopoje". Padarysiu kaip... kaip... 

— Gerai, gerai, Džeine, dar vienas ir daugiau nė 
lašo, — barmenas prisunkė du stiklus alaus, paėmė pi- 
nigus iš manęs bei jos ir įmetė juos į kasą. 

Aš sudorojau savo porciją vienu mauku. Džeinei 
taip ir nepavyko išlaikyti savo stiklo. Kol Endis skaičia- 
vo grąžą, ji spėjo aplaistyti alumi visą prekystalį. 

Endis kažką pusbalsiu sumurmėjo, paėmė stiklą 
ir išsitraukęs purviną skudurą ėmė sausinti klanelius. 

Aš žiūrėjau. Mano galvoje suskambo, iš pradžių 
lėtai, kaip varpų dūžiai šaltą naktį. Jie skambėjo vis gar- 
siau ir garsiau, virsdami šaižia, laukine, begarse simfo- 
nija. Mano raumenys įsitempė šuoliui. Aš beveik jau- 
čiau, kaip tie dešimt gabalų sveria mano kišenę. 

Labai lėtai pasilenkiau per prekystalį ir sučiupau 
Endį už dėmėtos prijuostės. Kita ranka išsitraukiau ke- 
turiasdešimt penktąjį ir prikišau jam prie akių. Į jo vei- 
dą žvelgė mirtis. Jis tai suprato. 

Jis nukreipė žvilgsnį į skudurą, kurį laikė ranko- 
je. Dabar jis buvo permirkęs alumi, bet galėjai atpažinti, 
jog tai žydrai dryžuotos pižaminės kelnės. Kita šios pi- 
žamos dalis kabojo ant lovos krašto Rastono Jorko mie- 
gamajame. 

Džeinė išsižiojo, stengdamasi užbliauti. Įbedęs į 
ją pistoletą suurzgiau: 


39 


— Užsikimšk! 

Riksmas apmirė, nespėjęs užgimti. Virpėdama 
kaip lapas ji abiem rankomis įsikibo į baro kraštą. Mes 
vaidinome be publikos, niekas mūsų nematė, niekas mu- 
mis nesidomėjo. 

— Kur, Endi? 

— Nežinau, misteri. Garbės žodis! 

Didžiuoju pirštu aš lėtai atlaužiau gaiduką. Jis tai 
matė. 

— Dar vienas šansas, Endi. Gerai pagalvok! 

Jis trūkčiojamai, spazmiškai kvėpavo, liežuvis py- 
nėsi iš baimės. 

— Vienas... vaikinukas... atnešė čionai... Klausė, 
ar ne mano... pamaniau... pamaniau... tai pokštas... Gar- 
bės žodis, aš tik... šluostau jomis stalą... ir viskas... 

— Kada? 

— Dieną. 

— Kas, Endi? 

— Bilis. Bilis Kadis. Jis renka kriaukleles. Gyve- 
na lūšnelėje ant kranto. 

Aš nuleidau saugiklį, bet prijuostės dar nepaleidau. 

— Endi, jei pasakei tiesą, tada viskas gerai, bet jei 
ne, aš ištaškysiu tau makaulę. Tu juk supranti, ar ne? 

Jo akys bėginėjo į visas puses, paskui vėl susitiko 
su manosiomis. 

— Aha, misteri, suprantu. Aš nemeluoju, garbės 
žodis. Aš turiu du vaikus. 

— Ir dar Džeinė. Būk geras, kol kas palaikyk ją 
čia. Nenorėčiau, kad apie tai kas nors sužinotų, aišku? 

Endis'viską puikiai suprato, kiekvieną žodelį. Aš 
paleidau jį ir jis griebėsi už prekystalio, kad neapvirs- 
tų. Įkišęs pistoletą atgal į dėklą, tvarkingai sulanks- 
čiau rastąją pižamos dalį. Pasitaisęs skrybėlę ir kakla- 
raištį, paklausiau: 

— Kur gyvena Kadis? 

Endžio balsas buvo toks silpnas, kad vos išgirdau 
atsakymą. 

— Tiesiai keliu... iki pat kranto. Paskui į kairę. 
Tai sena laivo kajutė. 

Man išeinant jie sėdėjo greta vienas kito, mirtinai 
išgąsdinti. Vargšelis Endis. Jis buvo visai niekuo dėtas, 
bet šiame lošime geriau nerizikuoti. 

Kaip Džeinė ir sakė, kelias vedė tiesiai į pelkę. 
Aš sustojau prie apleisto namo ir nuklampojau per drėg- 
ną smėlį. Likus iki vandens trims žingsniams. pasukau į 
kairę ir išvydau eilę apgriuvusių lūšnelių, negrabiai suka- 
linėtų iš visokio šlamšto, kurį potvynis išmeta į krantą. 
Ant kai kurių skardinių vis dar galėjai įskaityti gaiviųjų 
gėrimų ir dešrelių reklamą. 

Retkarčiais pro debesų properšas sušvisdavo si- 
dabriškas mėnuo ir jo blankioje šviesoje galėjau geriau 
įžiūrėti savadarbę gyvenvietę. 

Rasti Kadžio urvą buvo lengviau, nei tikėjausi. 
Jis vienintelis iš visų kažkada buvo dažytas, ant pietinės 
sienos kabojo lenta su laivo pavadinimu “Karmain", iš- 
rašytu didžiosiomis raidėmis. Matyt, šią iškabą kažkada 
išmetė štormas. Prislinkęs prie langelio žvilgtelėjau vi- 
dun. Man pavyko įžiūrėti tik neaiškius kontūrus. Stum- 
telėjau duris. Jos be garso prasivėrė. Iš kampo pasigirdo 
švilpiantis girto žmogaus knarkimas. Jis gulėjo aukštiel- 
ninkas. Čirkštelėjęs degtuką apšviečiau kambarį. Kadis 
nesujudėjo net kai prikišau degtuką prie žibinto, kaban- 
čio vienintelio kambario centre. Kambaryje stovėjo ke- 
lios kėdės, stalas, prie sienos — dviaukštė lova. Kadis 
buvo pasistatęs žibalinę viryklę, kurios dūmtraukis bu- 
vo iškištas pro skylę stoge, ir pritaisęs po virtuvinė spin- 
tele du medinius stalčius. Šalia krosnies stovėjo stati- 
naitė su kiaukutais. 

Atbės visokio šlamšto, bet jokių berniūkščio pėd- 
sakų. 

Man sunkiai sekėsi žadinti Bilį Kadį. Jis trūkčio- 
jo, kabinosi į apklotą, akys atsivėrė. Akys be vyzdžių. 
Jie išlindo iš po kaktos sekundę vėliau. Dvi blausios, 
krauju pasruvusios akys judėjo kiekviena sau, kol atsi- 
tiktinai susifokusavo ties manimi. Bilis atsisėdo. 

— Kas tu? 

Aš leidau jam kelias sekundes pasigėrėti manimi, 
paskui kyštelėjau po nosimi ženklelį, padėjęs jį ant delno. 

— Faras. Kelkis. 

Vikriai nuleidęs kojas ant grindų, jis griebė mane 
už rankos. 

— (O kas nutiko, misteri? Aš nebrakonieriavau. 
Pas mane čia tiktai kiaukutai. Štai, pažiūrėkite, — jis 
parodė statinaitę. — Matote? 

— Aš ne žvejybos inspektorius, — atrėžiau. 

— Tada ko jums iš manęs reikia? 

— Man reikia tavęs. Tu kaltinamas vaiko pagro- 
bimu, o gal ir žmogžudyste. 

— Oi... Ne! — jo balsas klaikiai užkimo. — Juk 
aš... aš nieko nežudžiau. Kaipgi galėčiau! 

Jis galėjo to ir nesakyti. Aiškiai mačiau, kad žu- 
dikų kategorijai Bilis nepriklauso. Bet aš neskubėjau jo 
raminti. 

— Šiandien tu atnešei į Endžio barą šią pižamą. 
Kur ją gavai? 

Jis suraukė nosį, bandydamas suprasti, apie ką aš 
kalbu. | 

— Pižamą? 

— Tu mane girdėjai. 

Čia jis prisiminė. Jo veide nušvito palengvėjimo 
šypsena. 

— O, šita. Taip, aš radau ją ant Šouro plento. Pasi- 
Juoksiu, maniau, iš Endžio. 

Jis sukišo kojas į kelnes, užsimetė ant kaulėtų pe- 
čių petnešas, iš po lovos išžvejojo batus, nublukusius 
džinsinius marškinius, suglamžytą skrybėlę. Ir štai jis 
jau pasirengęs. Bilis visą laiką patyliukais žvairavo į ma- 
ne, bandydamas suvokti, kas vyksta, bet nieko nepešė. 

— Jūs juk neuždarysite manęs į belangę, ar ne? 

— Ne, jei pasakei tiesą. 

— Aš pasakiau tiesą. 

— Pamatysim. Judinkis. 

Aš praleidau jį pirmą. Kelias buvo užneštas smėlio, 
automobilis galėjo įklimpti, tad mes nukulniavome pėsti, 
šone palikę lūšnelių spiečių. Šouro plentą galėjai vadinti 
keliu tik sąlyginai — tiesiog drėgno smėlio juosta, skirian- 
ti medžių vorą nuo vandens. Nužingsniavus šimtą jardų 
lūšnelių pasitaikydavo vis rečiau. Kadis mostelėjo pirmyn. 

— Štai ten, įlankėlėje, kur laikau valtį. Aš ėjau te- 
nai ir šalia senos cisternos pamačiau pižamos kelnes, tie- 
siog vidury kelio. 

Aš linktelėjau. Po kelių minučių mes pasiekėme 
cisterną — milžinišką statinę, parvirtusią ant šono. Joje 
galėjo tilpti garažas dviem automobiliams. Ją turbūt, 
kaip ir visa kita, į krantą buvo išmetęs štormas. Bilis 
parodė kreivu pirštu: 

— Šioje vietoje, misteri, jos ir voliojosi. 

— Gerai. Ar ką nors matei? 

— Ne. Kas čia eis? Mano manymu, jas išmetė 
bangos. 

Aš nužvelgiau jį, paskui nukreipiau akis į vande- 
nį. Nors vanduo buvo pakilęs, tačiau iki tos vietos sau- 
suma driekėsi dar gerus keturiasdešimt penkis jardus. 
Bilis, supratęs mano žvilgsnį, baimingai suerzėjo. 

— Gal vėjas... 

— Bili! 

— A? 

— Ar kada nors matei, kad šlapius drabužius neštų 
vėjas? Sausus — taip, bet šlapius? 

— Ne. 

— Vadinasi, jų neatplukdė vanduo ir neatpūtė vė- 
jas. Kažkas jas čia numetė. 

Bilis susijaudino, jo veidą perkreipė išgąstis. 

— Bet aš nieko nepadariau! Rimtai! Radau jas, ir 
viskas. Iš pažiūros jos atrodė naujos, štai ir nunešiau jas 
Endžiui. Jūs juk nepasodinsite manęs? Aš... 

— Ramiai, Bili, aš tavimi tikiu. Jei nenori tapti 
istorija, apsisuk ir tapnok namo. Tik atmink — liežuvis 
už dantų! Aišku? 

— Aka, supratau. Ačiū, ačiū, misteri! Aš niekam nė 
žodelio, — Bilis skubiai nukrypavo šalin ir dingo tamsoje. 

Kai lieki vienas naktyje, staiga pastebi: tai, ką lai- 
kei tyla, iš tikrųjų — tykių garsų džiunglės, prislopin- 
tos, nesuprantamos ir labai skirtingos. Gyvas medžių 
šlamėjimas, žievės šiugždėjimas, lapijoje gyvenančių bū- 
tybių šnarėjimas — visa ta tyli, daugiabalsė, galinga še- 
šėlių simfonija supo mane kaip jūra smiltelę. Laikrodis 
ant mano rankos tiksėjo garsiai ir aiškiai. 

Kažkur į vandenį paniro irklai, girgždindami įka- 
bas, nesuprasi, arti ar toli. Garsai, sklindantys virš van- 
dens, iškraipo atstumą. 

Aš įsižiūrėjau į tamsą, spėliodamas, kaip pižama 
atsidūrė čia. Kelias, besiremiantis į įlanką ir niekur ne- 
vedantis. Medžiai ir užutėkis. Pora lūšnelių ir cisterna. 

Atviras cisternos galas buvo kitoje pusėje, teko 
brautis pro viksvų sąžalynus, kad jį pasiekčiau. Šaižiai 
spiegdamos išbėgo dvi žiurkės. 

Uždegęs degtuką atsidūriau žalių gleivių korido- 
riuje. Vandens lašai tekėjo skliautuotomis sienomis ir 
rinkosi į dvokiantį klaną. Be kelių laikraščių, užneštų 
čia vėjo, daugiau nieko nebuvo matyti. Vienintelės bū- 

tybės, palikusios pėdsakus urve, turėjo uodegas. Nebe- 
galėdamas sulaikyti kvėpavimo, aš atbulas ištykinau lau- 
kan ir savo pramintu takeliu grįžau į kelią. 

Ten, nuo kur pradėjau. Už trisdešimties žingsnių 
buvo lūšnelės liekanos. Jos stogas buvo įgriuvęs, sienos 
išlinkusios, tarsi iš viršaus ją būtų prispaudusi milžiniš- 
ka ranka. Toliau stovėjo kitas namiūkštis. Aš pasukau 
prie pirmosios. Kuo labiau prie jos artėjau, tuo prasčiau 
ji atrodė. Langus atstojo skylės sienose, atlapotos durys 
kybojo ant vyrio, priremtos smėlio krūvos. Jokių pėdsa- 
kų, nieko. Kaip ir cisterna, trobelė buvo tuščia. 

Arba man taip atrodė. 

Tą akimirką kažkas viduje tyliai sudejavo. Pisto- 
letas stryktelėjo man į delną. Sugraibęs keletą degtukų 
uždegiau visus iš karto ir puoliau vidun. 

Pistoleto neprireikė. Rastonas Jorkas buvo vienas. 
Jis gulėjo kampe, supančiotas virvėmis, nuogas kūnas iš- 
margintas mėlynių. Po sekundės aš jau klūpojau šalia jo 
ir narpliojau mazgus. Paskui švelniai, kad nenudrėksčiau 
odos, ėmiau traukti lipnią juostą, kuria buvo užklijuota 
jo burna. Jis šniurkščiojo, drebėdamas visu kūnu. Dide- 
lės išraiškingos akys prisipildė baimės ir palengvėjimo 
ašarų. Kai išlaisvinau jo ranką, jis apkabino mano kaklą. 

— Nieko, mažyli, paverk, — sukuždėjau aš. 

Ir jis pravirko. Sunki, mėšlungiška rauda sukrėtė 
jo kūną. Nusitraukęs nuo savęs švarką aš apgaubiau juo 
berniuką, greitai ir tykiai berdamas švelnius, raminan- 
čius Žodžius. 

Tas garsas nugriaudėjo staigiai kaip nindzės smū- 
gis. Apvertęs berniuką ant nugaros aš žaibiškai atsigrę- 
žiau. Šaudyti pradėjau dar besisukdamas. Kažkas sustūgo. 
Sunkus kūnas įsibėgėjęs trenkėsi man į krūtinę, priploda- 
mas prie sienos. Aš spyriau jam abiem kojomis ir abu nu- 
siritome ant grindų. Nespėjau nė kilstelėti pistoleto, kaip 

sunkus batas išmušė man jį iš rankų. Jie užgriuvo iš visų 
pusių. Paleidau į darbą viską: kojas, dantis, nagus, ten 
nebuvo vietos užsimoti. Kažkaip sugebėjau sugrūsti du 
pirštus į kažkieno burną ir smarkiai trūktelėjęs pajutau, 
kaip skruostas perplyšo iki pat ausies. 

Tačiau tuo viskas ir baigėsi. Kažkas mano smege- 
ninėje nutrūko ir aš lioviausi kovęsis. Tai buvo malonus 
pojūtis, aš tiesiog nuplaukiau, atsiskyręs nuo kūno. Ma- 
ne spardė iš visų pusių, bet skausmo nejaučiau. Paskui 
mane prarijo tamsa. 


3 skyrius 


Sąmonę atgavau dalimis. Taip susirenka į vieną vie- 
tą ir persirikiuoja bombonešių eskadrilė, išsklaidyta ze-- 
nitinės ugnies. Aš girdėjau jų variklių gaudesį, duslų, 
pulsuojantį kauksmą, kuris vis garsėjo ir garsėjo. Lėktu- 
vų skeveldros krito žemyn ir smigo į mano kūną, ugnys 
siautė mane. Kaukiančios bombos blykčiojo milžiniš- 
komis liepsnomis man į veidą ir svaidė mano kūną pir- 
myn ir atgal, pirmyn ir atgal. Spausdamas iš savęs pas- 
kutines jėgas, sunkiai atmerkiau akis. 

Tai berniūkštis purtė mane. 

— Misteri, ar galite atsistoti? Aš pabėgau ir jie 
visi išpuolė manęs ieškoti. Jei neatsistosite, jie grįš ir 
suras mus. Greičiau, prašau, greičiau! 

Aš pabandžiau atsistoti, tačiau man nekaip sekė- 
si. Apkabinęs per liemenį Rastonas prilaikė mane. Jo 
padedamas aš pariečiau kojas po savimi, atsispyriau į 
žemę ir šiaip ne taip pakilau. Jis vis dar buvo apsigau- 
bęs mano švarku, tai buvo vienintelis jo apdaras. Aš pa- 
plojau jam per petį. 

— Ačiū, vaikine, labai tau ačiū! 

Neturėjome laiko kalboms. Jis išvedė mane į lauką, 
mes sulindome į krūmus, augančius po medžiais, ir mus 
paslėpė tamsa. Smėlis slopino mūsų žingsnius. Štai kada 
mane nudžiugino nepaliaujama dulksna, krintanti nuo me- 
džių: lietaus šnarėjimas prarijo visus mūsų keliamus gar- 
sus. 

— Aš radau ant grindų jūsų pistoletą. Štai, reikia? 
— jis ištiesė man keturiasdešimt penktąjį, baikščiai lai- 
kydamas jį už rankenos. Aš paėmiau jį virpančia ranka 
ir įkišau į dėklą. — Man regis, jūs kažką pašovėte. Ten, 
ant grindų, daug kraujo. 

— Gal tai mano, — burbtelėjau. 

— Ne, nemanau. Krauju aptaškyta ir siena, o sie- 
noje — skylė, tikriausiai nuo kulkos. 

Vyliausi, kad jis teisus. Dabar aš norėjau vėl juos 
išvysti ir įsegti porą karštųjų į pačią skaudžiausią vietą. 

Nežinau, kiek laiko mes šliaužėme prie automo- 
bilio, regis, daugiau nei valandą. Man galvoje tolydžio 
vis aidėjo riksmai ir perspėjimo žodžiai. Kai pagaliau 
Rastonas padėjo man įsitaisyti prie vairo, jaučiausi taip, 
lyg būčiau grįžęs mirties keliu. 

Kol naršiau kišenėje cigaretės, keletą sekundžių 
sėdėjome tylėdami. Nebūčiau atsisakęs to pirmojo ste- 
buklingo dūmo nė už milijoną dolerių. 


— Ten, užpakalyje, yra chalatas, — tariau ber- 
niūkščiui. Atsiklaupęs ant sėdynės jis paėmė jį ir užsi- 
metė sau ant kojų. — Kas atsitiko? 


— Viešpatie, misteri, aš ir pats gerai nežinau. Kai 
jūs mane pastūmėte, aš išbėgau pro duris. Žmogus, kurį 
jūs, man regis, pašovėte, vos manęs nesučiupo, laimei, 
nespėjo. Iš pradžių aš slėpiausi už durų. Jie tikriausiai. 
manė, kad aš pabėgau, nes kai iššoko įkandin manęs, 
vienas liepė kitiems išsisklaidyti ir apieškoti pliažą, pas- 
kui išėjo ir jis pats. Tada aš ir grįžau jūsų. 

Pasukęs raktelį aš paliečiau starterį. Kiekvienas ju- 
desys kėlė skausmą. 

— Prieš tai. Kas nutiko anksčiau? 

— Tai yra praėjusią naktį? 

— Aha. 

— Na, aš pabudau, kai atsidarė durys. Maniau, jog 
tai mis Melkom. Ji visada užeina pas "mane prieš atsi- 
guldama, tačiau tai buvo ne ji. Tai buvo vyras. Aš norė- 
jau paklausti, kas jis toksai, bet jis man smogė. Štai čia. 

Rastonas palietė viršugalvį ir suvirpėjo. 

— Pro kurias duris jis įėjo? 

— Atrodo, pro tas, kurios veda į koridorių. Aš 
nelabai prisimenu, buvau visai apsnūdęs. 

Šaunu. Kažkas prasibrauna pro sargybinį, stovin- 
tį prie vartų, pereina namą, pilną žmonių, apsvaigina 
berniuką ir kuo ramiausiai išeina su juo ant peties. 

— Toliau. 

Jam kalbant aš įjungiau sankabą, apsigręžiau ir 
pasukau link sodybos. 

— Atsipeikėjau kateryje. Jie paliko mane mažoje 
kajutėje ir užrakino duris. Girdėjau, kaip jie šnekėjosi 
ant denio ir kažkas pavadino Žmogų, stovintį prie vairo, 
Meloriu. Per visą laiką aš išgirdau tik tą vieną vardą. 

Man tas vardas nieko nereiškė, 2 leidau jam tęsti. 

— Paskui atrakinau spyną ir.. 

— Luktelėk minutėlę, sūneli, — įdėmiai paVĖ: 
giau į jį. — Pakartok. 

— Aš atrakinau spyną. O ką? 

— Tu tiesiog ėmei ir atrakinai spyną? Be jokio 
vargo? 

— Ne... — jis droviai, berniokiškai nusišypsojo. 
— Aš išmokau jas atrakinti dar būdamas vaikas. Ta spy- 
na buvo visai prieštvaninė. 

Vadinasi, jis tikrai genijus. Man prireikia ištisos 
valandos ir gerų įrankių atrakinti spintos durelėms. 

— Ištrūkęs iš kajutės atidariau mažą stoglangį ir 
iššliaužiau ant denio. Išvydęs krante šviesas, šokau į van- 
denį. Vanduo buvo ledinis! Jie net neišgirdo manęs. Kai 
aš nušokau, kateris vis dar plaukė tolyn ir greitai dingo 
iš akių, bet jie turbūt pastebėjo atviras duris. Reikėjo jas 
uždaryti, bet aš išsigandęs tai pamiršau. Man išlipant į 
krantą pribėgo kažkoks žmogus ir vėl mane sučiupo. Jis 
pasakė numanęs, jog plauksiu į šviesas, paskui man tren- 
kė. Laukdamas kitų jis nutempė mane į namelį. Atrodo, 
Jie prisišvartavo įlankėlėje ir negalėjo iškart manęs pa- 
siimti. Paskui jis išsitraukė butelį, ėmė gurkšnoti iš jo ir 
greitai užsnūdo. Aš palaukiau, kol jis užknarks, ir tada 
išmečiau pro langą savo pižamos kelnes, susukęs į jas 
akmenį, — tikėjausi, jog kas nors jas ras. Jis net nepaste- 
bėjo. Bet suprato, kad kvaista, o ir butelis jau buvo tuš- 
čias. Jis keletą kartų smogė man. Aš bandžiau pasprukti 
ir jis ėmėsi manęs kaip reikiant. Kai pavargo, surado 
virvę ir surišo mane, o pats išėjo ieškoti likusiųjų. Tada 
jūs ir pasirodėte. 

— Čia man ir kliuvo, — niūriai pridūriau. 

— Oi, misteri, tikiuosi, jie nelabai jus?.. 

Jo veide spindėjo užuojauta, nuoširdi užuojauta. 
Jau seniai niekas nebebuvo jaudinęsis dėl mano mėly- 
nių. Suleidęs pirštus į jo vešlią ševeliūrą, švelniai kres- 
telėjau jo galvą. 

— Nieko, vaikine, — žvaliai atsakiau. 

Jis vėl nusišypsojo, glaudžiau įsisupo į chalatą ir 
prislinko arčiau manęs. Kelias sekundes jis svaidė į ma- 
ne tiriamus žvilgsnius. Jo akys buvo smalsios ir rimtos. 

. — Kuo jūs vardu? 

—- Maikas Hameris. 

— Kodėl nešiojatės pistoletą? 

— Aš seklys, Rastonai. Privatus seklys. 

Iš jo krūtinės išsiveržė palengvėjimo atodūsis. Tik- 

riausiai iki šiol jis laikė mane su kitais susipykusiu gaujos 
nariu. 

— Kaip jūs mane radote? 

— Aš tavęs ieškojau. 

— Aš... aš džiaugiuosi, kad tai buvote jūs, misteri 
Hameri, o ne kas nors kitas. Mano manymu, niekam ki- 
tam nebūtų užtekę drąsos padaryti tai, ką padarėte jūs. 

Aš nusijuokiau. Šaunus vaikinukas! Jei kas ir pa- 
demonstravo drąsą, tai tik jis. Ne kiekvienas būtų ryžę- 
sis grįžti manęs. Aš taip jam ir pasakiau, o jis negrabiai 
nusišypsojo ir paraudo. Nepaisant mėlynėmis išmargin- 
to veido ir viso pergyvento pragaro, jis vis dar galėjo 
šypsotis. Velnias, tokio vaiko neįmanoma nepamilti. Vi- 
sai nesivaržydamas jis sėdėjo greta, žvilgčiodamas į ma- 
ne akies krašteliu lyg į kokį stabą. 

Name kai kur degė šviesos. Vartininkas Henris 
pašvietė į automobilį žibintuvėliu ir išsižiojo. 

— M... misteris Rastonas! 

— Taip, jis pats. Atidaryk vartus! 

Jis trūktelėjo šone esančią rankeną, ir vingriais 
raštais iškalti geležiniai vartai atsivėrė. 

Nors automobilis lėkė visu greičiu, privažiavus 
namą, visa gausi šeimynėlė, perspėta Henrio, jau plūdo 
į verandą — sutikti. 

Jorkas net nelaukė, kol automobilis sustos. Jis at- 
plėšė mašinos dureles ir ištiesė rankas į sūnų. Rastonas 
apkabino jo kaklą, kartodamas: 

— Tėti! Tėti! | 

Aš išsiropščiau iš automobilio ir šlubuodamas 
apėjau juos. Šeimynėlė apipylė vaikinuką klausimais, ab- 
soliučiai ignoruodama mane. Velniai juos rautų. Prą- 
skyręs juos, paliečiau Jorko ranką. 

— Nuveskite berniuką namo, toliau nuo šios kom- 
panijos. Jis ir taip sukrėstas. 

Jorkas linktelėjo. Rastonas paklausė: 

— Ar galiu eiti, tėti? 

Jis susisiautė chalatu ir mes nuėjome. Nespėjus 
kitiems pasileisti mums įkandin, Jorkas pareiškė: 

— Visus prašau išsiskirstyti po savo kambarius. 
Rytoj viską sužinosite. 

Buvo aišku, kas šiuose namuose šeimininkas. Jie 
susižvalgė ir nepatenkinti iškriko kas sau. Man teko ne- 
mažai piktų žvilgsnių. 

Užtrenkęs duris, pasukau į svetainę, bet Harvis 
mane aplenkė. Vieną kartą įvykiams pasisekė išmušti jį 
iš vėžių, bet dukart to nutikti negalėjo. Vėl pavirtęs to- 
bulu liokajumi jis padavė ant padėklo man kruopščiai 
nubraižytą kambarių išdėstymo planą. 

— Svečių išsidėstymo planas, sere, — atraporta- 
vo jis. — Tikiuosi, jis jums pravers. 

Paėmęs planą padėkojau Harviui ir nežvilgtelėjęs 
į Jį įsikišau į kišenę. 

Jorką su sūnumi radau laukiamajame. Berniukas 
gulėjo ant stalo, o tėvas kruopščiai apžiūrinėjo mėlynės 
ir įbrėžimus. Radęs įbrėžimą patepdavo jį dezinfekuo- 
Jančiu tirpalu ir užklijuodavo marlės gabalėlį. Paskui 
atliko profesionalią ir išsamią medicininę apžiūrą. 

Jam baigus paklausiau: 

— Kaip jis? 

— Regis, viskas gerai, — atsakė Jorkas, — tačiau 
tiksliai galėsiu pasakyti po kelių dienų. Dabar ketinu pa- 
guldyti jį į lovą. Ačiū Dievui, jo sveikata visada būdavo 
puiki. 

Jis susuko sūnų į chalatą ir skambučiu iškvietė 
Harvį. Pasiėmęs savo suglamžytą švarką užsimečiau jį 
ant pečių. Atskubėjęs Harvis pakėlė Rastoną ir jie kartu 
išėjo iš kambario. Atsisveikindamas Rastonas nusišyp- 
sojo pro tarno petį. 


Po penkių minučių Jorkas grįžo. Netardamas nė žo- 
džio parodė į stalą, bet aš atsisėdau į greta esantį krėslą. 
Kai jis baigė, jaučiausi lyg ištrauktas iš verdančios der- 
vos katilo. Jodas svilinte svilino rėžius ant veido ir nuga- 
ros, o keli sluoksniai šešių colių pločio tvarsčio, apvy- 
nioto aplink visą kūną, vos leido kvėpuoti. Sujaudintu 
balsu jis liepė man praryti tabletę iš buteliuko ir atsisėdo 
šąlia, apsipylęs šaltu prakaitu. 

Apsirengęs aš kreipiausi į jį: 

— Ar nemanote, kad ir jums pačiam reikėtų pa- 
miegoti? Jau greitai rytas. 

Jis papurtė galvą: 

— Ne. Iš pradžių noriu viską išgirsti. Jei neprieš- 
taraujate, pereikime į svetainę. 

Ten mes atsisėdome šalia vienas kito. Kai baigiau 
pasakoti, jis kliūstelėjo man geroką porciją brendžio, ir aš 
išgėriau jį neskiestą. 

— Nesuprantu, misteri Hameri... Nepajėgiu su- 
prasti. 

— Žinau. Nelabai kultūringai viskas atrodo, ar ne? 

— Jūs teisus, — jis atsistojo, priėjo prie sekretero 
tr ištraukė čekių knygelę. Greitai kažką pakeverzojo ir 
grįžo, mojuodamas man prieš akis dešimčia tūkstančių 
dolerių. — Jūsų honoraras, misteri Hameri. Manau, jūs 
suprantate, kaip aš jums dėkingas. 

Aš pasistengiau sulaikyti besiveržiančią plačiau- 
sią šypseną, priimdamas čekį, bet juk dešimt tūkstančių 
— tai dešimt tūkstančių. Pačia abejingiausia išraiška, 
kokią tik įstengiau padaryti, įsidėjau čekį į piniginę. 

— Reikės apie tai pranešti valstijos policijai, — 
priminiau. — Jie tikriausiai sugebės susemti tą bandą, 
juo labiau, kad banditai turi katerį. Tokį daikčiuką ne taip 
lengva paslėpti. 

— Taip, taip, juos neabejotinai sučiups. Nesupran- 

tu, kodėl jiems šovė į galvą mintis pagrobti būtent Rasto- 
ną. Tai neįtikima! 

— Jūs turtingas, misteri Jorkai. Štai jums ir svar- 
biausia priežastis. 

— Taip, iš tiesų turtas kartais pridaro nemalonu- 
mų, nors ir stengiuosi jų išvengti. 

Aš atsistojau. 

— Tai aš jiems paskambinsiu. Turiu vieną kabliu- 
ką, galintį praversti. Vieną iš grobikų vadino Meloriu. 
Jūsų berniukas tai girdėjo. 

— Ką jūs pasakėte? 

Aš pakartojau. 

Jis vos girdimai sukuždėjo: 

— Meloris... Ne. 

Apsvaigęs jis nuskubėjo prie židinio. Spustelėjo 
mygtuką ant šoninės sienos, ir ėmė veikti kažkoks slaptas 
mechanizmas: sienos dalis nuslinko į šoną. Jorkas įkišo į 
plyšį ranką. Net iš tokio nuotolio aš mačiau, kaip jis pa- 
balo įsistebeilijęs į tuščią delną. Jo kūną supurtė mėšlun- 
gis. Prispaudęs prie krūtinės rankas, senukas ėmė lėtai 
svirti į priekį. Pribėgęs atsargiai pasodinau jį į krėslą. 

— Liemenės kišenėje... 

Pakišęs ranką po jo švarku ištraukiau mažą dėžu- 
tę su kapsulėmis. Jorkas drebančiais pirštais sugraibė 
vieną ir padėjo ant liežuvio. Prarijęs tabletę įsižiūrėjo į 
sieną nematančiomis akimis. 

Palaipsniui jo skruostikauliais ėmė ritinėtis gum- 
burai. Jorkas kaip vilkas iššiepė dantis. 

— Kalė! — sušvokštė jis. — Niekšinga vyrų ne- 
kenčianti kalė! Išdavė mane. 

— Kas, misteri Jorkai? Apie ką jūs? 

Galiausiai jis suvokė, jog aš stoviu greta. Jorkas 
išlygino veidą. Grobuonišką šypsnį pakeitė užguito žmo- 
gaus išraiška. 

— Aš nieko nesakiau. Supratote? Nieko! 

Aš nukėliau ranką nuo jo peties. Vėl pajutau bur- 
noje nemalonų skonį. 

— Na, ir tegu traukia juos velniai! — suburbė- 
jau. — Aš pranešiu apie tai. 

— Jūs neišdrįsite! 

— Nejaugi? Jorkai, bičiuli, jūsų sūnus ištraukė 
mane iš keblios padėties. Jis man patinka. Girdite? Pa- 
tinka labiau nei daugelis kitų. Jei norite įstumti savo 
vaiką į naują pavojų, jūsų reikalas, bet aš to TTeleisiu. 

— Ne, esmė visai kita. To negalima pateikti vie- 
šumai. 

— Klausykite, Jorkai, kodėl jums nesiliovus va- 
pėti apie viešumą ir įvairumo dėlei nepagalvojus apie 
savo berniūkštį? Su savo paslaptimis jūs sulauksite tik 
naujo pagrobimo ir nebūtinai jis baigsis taip sėkmingai. 
Tuo labiau, kad jus išdavė kažkas iš šeimynykščių. 

Jorkas sudrebėjo. 

— Kas tai padarė, Jorkai? Ką jūs įtariate? 

— Aš... neturiu ką pasakyti. 

— Nejaugi? Kas dar žino apie tuos radioakty- 
vius nudegimus? Kas laukia vaikino, kai jūs užversite 
kanopas? 

Tai paveikė. Jis pažaliavo. 

— Kaip jūs sužinojote? 

— Nesvarbu. Jei žinau aš, tikriausiai Žino ir kiti. 
Jūs taip ir nepasakėte, kas jus laiko už gerklės. 

— Sėskitės, misteri Hameri. Prašau! 

Aš prisitraukiau krėslą ir atsisėdau. 

— Ar negalėčiau, — pradėjo jis, — pasiūlyti jums 
tapti asmens sargybiniu, užuot pranešus policijai? Man 
taip būtų daug geriau. Matote, egzistuoja kai kurie moks- 
liniai mano sūnaus auklėjimo aspektai. Jūs, nebūdamas 
specialistas, nesuprasite. Jei policijos tyrimas ir negai- 
lestingas žiniasklaidos smalsumas juos atskleis, neverta 

tikėtis teigiamų rezultatų. Aš prašau jus suprasti, prašau 
tiktai bendradarbiauti. Būkite ramus, jums dosniai atsily- 
ginsiu. Aš Žinau, kad mano sūnui gresia pavojus, bet bus 
geriau, jei mes jį apsaugosime nuo visų pavojų, nei ieško- 
sime jų šaltinių. Ar padarysite tai dėl manęs? 

Aš lėtai atsilošiau į krėslo atkaltę, apmąstydamas 
tai, ką išgirdau. Čia kažkuo dvokė. Ir panašu, kad tą dvoką 
skleidė Rudolfas Jorkas. Tačiau aš buvau skolingas tam 
berniūkščiui. 

— Sutinku, Jorkai. Bet jeigu jau gresia nemalonu- 
mai, būtų gerai žinoti, iš kurios pusės jų laukti. Kas ta 
vyrų nekenčianti ypata, kuri primynė jums uodegą? 

Jis suspaudė lūpas. 

— Bijau, kad negaliu jums pasakyti. Jums nerei- 
kia to tirti. Ginkite mano interesus ir mano sūnų, štai ir 
viskas, ko aš noriu. 

— Gerai, — aš atsistojau. — Tai jūsų reikalas. Teks 
žaisti tamsoje. Tačiau dabar aš einu miegoti. Dienelė 
pasitaikė sunki. Ir jums nekenktų pasnausti. 

— Aš pakviesiu Harvį. 

— Nereikia, pats rasiu. 

Aš išėjau. Koridoriuje išskleidžiau planą ir pasi- 
tikrinau. Nurodymai buvo ganėtinai aiškūs. Pakilau į 
viršų, laiptinėje pasukau kairėn ir nuėjau į kitą pusę. 
Mano kambarys buvo priešpaskutinis. Ant durų rėme- 
liuose kabėjo balto kartono gabalėlis su mano pavarde. 
Aš spustelėjau rankeną, sugrabaliojau jungiklį ir užde- 
giau šviesą. 

— Ilgai jūs ieškote savo kambario! 

Nusišiepiau. Įdomu, kuo Elis papirko Harvį, kad 
tas įkurdintų mus greta. 

— Sveika, katyte! 

Elis nusišypsojo pro dūmų debesį. 

— Kai mačiau jus paskutinį kartą, jūs atrodėte 
geriau. 


55 


— Taip? Ar man reikia nusiskusti? 

— Jums reikia naujo veido. Bet aš priimsiu jus ir 
tokį, — ji pakraipė pečius ir jos voratinklinė negližė nu- 
smuko iki juosmens. Neverta nė minėti to, kas buvo pa- 
vilkta po juo. Kažkas, nuaustas iš mėnulio spindulių ir 
retas kaip vištidės tinklas. — Eime į lovą! 

— Muilinkis iš čia, bitute. Plasnok į savo avilį. 

— Nejuokinga, Maikai. Nėra ko vaidinti nepa- 
siekiamą. 

Aš pradėjau nusirenginėti. 

— Man visai ne juokai galvoj, zuikuti, aš nusi- 
varęs kaip kuinas. 

— Bet nors lašelis jėgų tau dar liko? 

Pakabinęs marškinius ir kelnes ant krėslo atkal- 
tės, virtau į lovą. Elis lėtai atsistojo. Ne, tas žodis visai 
netiko jos judesiui apibūdinti. Ji priminė lėtai išsitiesian- 
čią spyruoklę. Chalatėlis nučiuožė ant grindų. Tai buvo 
svaiginanti pirmykščio grožio simfonija. Tas kūnas žadė- 
"Jo gaivalingą, nenumalšinamą aistrą. 

— Ar praėjo nuovargis? 

— Išeidama išjunk šviesą, zuikuti! 

Persiversdamas ant kito šono aš dar spėjau paste- 
bėti jos piktą, pajuokiantį šypsnį. Piktdžiugiškas šyps- 
nys sakė, jog ši naktis ne paskutinė. Šviesa užgeso. Prieš 
užmigdamas pagalvojau, jog pavadindamas kažkokią bo- 
belę vyrų nekenčiančia kale, Jorkas tikrai neturėjo gal- 
voje Elis Nikols. 

Niekam nepatarčiau užmigti su tokia mintimi. Net 
ir sapne aš negalėjau jos atsikratyti. Vis iš naujo mačiau, 
kaip Elis pakyla iš krėslo ir eina per kambarį, tik šįkart 
jos dieviško kūno neslepia net mėnulio spinduliai. Jos 
kūnas lieknas, lankstus, gundantis. Ji gracingai juda šo- 
kio žingsniu. Paskui mano sapne pasirodo dar kažkas. 
Kita damutė. Aš ją pažįstu, bet negaliu prisiminti jos 

vardo. Ji irgi juda šokdama, bet kitaip. Jos judesiams trūks- 
ta plastiškumo ir gyvos gracijos. Ji nusirengia ir juda ne- 
vikriais, sukaustytais judesiais. Visiškai nuogos jos šoko 
viena su kita, glaudėsi vis arčiau, jų veidus dengiąs dū- 
melis akimirką prasisklaidė, ir aš išvydau tą, kurios iki tol 
negalėjau įžiūrėti. 

Atsisėdau lovoje lyg žaibo pamėtėtas. Nenuosta- 
bu, kad mis Greindž laikysena neaiškiai mane trikdė. 
Ne pati moteris, o jos judesiai man atrodė pažįstami. 
Įskaitant ir manierą brėžti degtuką į save, kaip daro vy- 
rai. Žinoma, tokia nekenčia vyrų, kaipgi kitaip? 

Ta Lesbo gerbėja gali mylėti tik moteris! 

Velniai rautų! 

Pašokau nuo lovos ir užsitempiau kelnes. Suradęs 
plane Jorko kambarį, ant pirštų galiukų nutykinau į ki- 
tą namo galą. Jo durys buvo pusiau praviros. Aš tylutė- 
liai pabeldžiau. Jokio atsakymo. 

Įėjau ir sugraibiau jungiklį. Jorkas net nebuvo at- 
sigulęs. Vienas iš stalčių buvo pusiau ištrauktas, o jo 
turinys išsklaidytas. Stalčiaus dugne pamačiau alyvos 
dėmę. Net ir nematydamas paskubom atplėštos trisde- 
šimt aštuntojo kalibro šovinių dėžutės galėjau tiksliai 
pasakyti, kas čia gulėjo. 

Laiko, man trūko laiko. Baigiau rengtis bėgdamas 
laukan. Jei kas girdėjo, kaip užsitrenkė paskui mane du- 
rys arba suburzgė variklis, man į tai buvo nusispjaut. 
Priartėjęs prie vartų, sumažinau greitį, bet jie buvo atvi- 
ri. Puikus vartininkas tas Henris! 

Nežinojau, ar smarkiai mane aplenkė Jorkas. Ma- 
no laikrodis seniai stovėjo. Gal Jorkas jau kitame pa- 
saulio krašte. Beje, vargu ar aš miegojau bent valandą. 

Lėkdamas į miestą nesutikau nė vieno automobi- 
lio. Pro šalį praskriejo degalinės šviesos. Stovinčių au- 
tomobilių žibintai blyksteldavo, atmušdami mano ma- 
šinos šviesas, ir vėl užgesdavo. 

Sustojau priešais automobilių eilę šalia "Glenvudo 
apartamentų", išjungiau variklį ir išsiritau iš mašinos. Nie- 
kur nė menkiausių gyvybės ženklų. Kai tas miesteliukas 
užmiega, miega kietai. 

Šį kartą, norint patekti į namą, skambinti nebe- 
buvo galima. Būtų kartu su manimi Rastonas, netektų 
taip ilgai gaišti. Aš išmėginau du tuzinus visrakčių, kol 
suradau tinkamą. 

Laikydamas rankoje pistoletą, nudūmiau laiptais. 
Pakeliui atlaužiau saugiklį. Mis Greindž durys buvo už- 
darytos, tačiau neužrakintos. Man spustelėjus rankeną 
jos lengvai prasivėrė. 

Atlapojau duris kojos spyriu. Mane pasitiko tik 
tamsa, nors tikėjausi kulkos. Nė vienas garsas netrikdė 
tos kapų tylos. Peržengiau slenkstį ir švelniai uždariau 
paskui save duris. 

Susilenkęs lėtai nusiaviau batus ir pastačiau juos 
šalia sienos. Nesiruošiau pranešti apie savo atėjimą. Gra- 
baliodamas ranka sieną priėjau koridoriaus galą. Jun- 
giklį radau kairėje. Ištiesęs ranką pasukau jį, pasiruošęs 
bet kam. 

Be reikalo vaidinau indėną. Nebuvo kam išgirsti 
mano žingsnių. Taip, aš radau Jorką. Jis sėdėjo ir šypso- 
josi man kaip idiotas, o iš jo viršugalvio kyšojo kirvukas 
mėsai kapoti. 


4 skyrius 


Tai jau buvo žmogžudystė. Iš pradžių pagrobimas, 
dabar žmogžudystė, lyg vienas nusikaltimas gimdytų ki- 
tą. Viskas prasideda nuo adatos, paskui auga ir pučiasi 
kaip balionas, kol galiausiai sprogsta ir lekia velniop 
skutais. 

Aš žiūrėjau į jį, į skaisčiai raudoną kraują, tekantį 
veidu, besisunkiantį iš krešulių, nuo pakaušio lašantį 
ant grindų. Nusprendžiau, kad pavėlavau dešimt minu- 
čių, beje, tai buvo tik spėlionė. 

Kambaryje viešpatavo chaosas, visur voliojosi su- 
raižyti baldai ir ištuštėję stalčiai. Jorkas, sėdintis ant 
grindų ir nereginčiomis akimis žvelgiantis į sieną, iki 
šiol spaudė rankoje kažkokius popierius. Jei jis ir sura- 
do, ko ieškojo, žudikas išsinešė tai su savimi. Jorko ran- 
koje buvo tik senos sąskaitos už elektrą, išrašytos Mai- 
ros Greindž vardu. 

Pirmiausia aš grįžau į koridorių ir apsiaviau ba- 
tus, po to pakėliau telefono ragelį. 

— Sujunkite su valstijos policija, — paprašiau te- 
lefonistės. 

Atsiliepė seržantas Praisas. Aš kalbėjau trumpai: 

— Kalba Maikas Hameris, seržante. Čia, "Glenvu- 
do apartamentuose", įvykdyta žmogžudystė, manau, vos 
prieš kelias minutes. Nekenktų pranešti patruliams, bu- 
dintiems ant plento. Ieškokite dviejų durų sedano su nu- 
lenkta antena. Jis priklauso moteriai, vardu Maira Greindž. 
Nužudytasis — Rudolfas Jorkas. Ji dirbo pas jį. Maždaug 
trisdešimties metų, penkių pėdų, šešių ar septynių colių 
ūgio, trumpi plaukai, gerai sudėta, iš pažiūros graži. Ne, 
nežinau, kaip apsirengusi. Taip, taip... aš liksiu čia. Nori- 
te, kad praneščiau miesto farams? 

Seržantas išrėžė keletą geliančių pastabų apie 
miesto policininkus ir liepė paskambinti. 

Tą aš ir padariau. Regis, naujiena budėtoją smar- 
kiai pritrenkė, nes jis iškart pabudo ir ėmė visa gerkle 
bliauti. Kai atsipeikėjęs pradėjo klausinėti, patariau jam 
atvažiuoti pasižiūrėti pačiam ir nutėškiau ragelį. 

Reikėjo nuspręsti. Apskritai galėjau spjauti į visa 
tai, bet mano profesinė etika su tuo nesutiko. Tiesa, ma- 

no klientas pakratė kojas, bet jis juk užmokėjo man su 
kaupu. Kodėl nepadaryti jam paslaugos veltui? 

Aš žvilgtelėjau į kitus kambarius, bet ir ten viskas 
buvo apversta aukštyn kojomis. Nė vieno daiktelio neli- 
kę savo vietoje. Miegamajame turėjau peržengti per kal- 
ną drabužių, paskubomis, bet kruopščiai išverstų į blo- 
gąją pusę. 

Žemės drebėjimas aplenkė tik virtuvę. Lengva įspė- 
ti, kodėl. Išgirdęs dūžtančių lėkščių ir mėtomų puodų 
trenksmą, kas nors tikriausiai būtų atbėgęs pažiūrėti spek- 
taklio. Čia Jorkas naršė atsargiai, kilnodamas indus, o ne 
svaidydamas juos ant grindų. Iš virtuvės ėjo durys į lau- 
kiamąjį. Uždarytos ir užrakintos. Aš jų neliečiau. Žudi- 
kas negalėjo pasprukti pro tas duris ir užrakinti jas pas- 
kui save. Aš ėmiausi stalčių. Ištraukęs ketvirtąjį išvydau 
tai, ko nesitikėjau čia pamatyti. Kirvuką mėsai kapoti. 

Mažame bute retai kas laiko du tokius virtuvės 
įrankių egzempliorius. O čia jų buvo du. Įdomu, ką ap- 
tiko čia Jorkas? Tiksliau — kas aptiko jį? Nes kitaip ir 
negalėjo būti. Jeigu Jorkas būtų įsilaužęs Greindž es- 
ant namuose, būtų kilusi scena, bet ji pati irgi būtų 
buvusi. čia. Vargu ar ji būtų išlėkusi, palikusi Jorką 
siausti jos buto. 

Atėjęs čionai, Jorkas nieko nerado. Jis atėjo žu- 
dyti, tačiau neaptikęs savo aukos užmiršo pradinį tikslą 
ir ėmė ieškoti. 

Žudyti. Žudyti... Aš vėl apžiūrėjau lavoną. To, ko 
ieškojau, neradau. Kažkas paėmė nužudytojo pistoletą. 
Kodėl? Velniai juos nujotų, tuos žudikus, kodėl jie vis- 
ką taip supainioja? Kodėl negali paprasčiausiai nudėti, 
ir viskas? Jorkas sėdėjo ten, kur jį pakirto kirvis, ir pa- 
šaipiai šiepėsi, siūlydamas man rasti atsakymą pačiam. 

— Liaukis, bičiuli, — kreipiausi į jį, — aš tavo 
pusėje. 

Du kirvukai ir dantis šiepiantis negyvėlis. Du kirvu- 
kai: vienas virtuvėje, kitas — jo galvoje. Ne kiekvienas 
žudikas naudos tokį ginklą. Platus ir trumpas, kišenėje ne- 
paslėpsi ir kaip pridera neužsimosi. Tam reikia jėgos. Ne- 
panašu į moterį, jos mėgsta žudyti neišsitepdamos krauju. 

Bet Maira Greindž... pusiau moteris... greičiau vy- 
ras. Ji, manau, nepasižymi moterišku jautrumu, truk- 
dančiu perskelti kaukolę ir išsiteplioti krauju. Bet iš kur, 
velniai rautų, atsirado kirvukas? 

Jorkas šaipėsi. Aš vyptelėjau jam. Reikalas aiškė- 
jo. Kol kas ne pats motyvas, bet nusikaltimo mechaniz- 
mas ir kažkas panašaus į motyvą. Žudikas žinojo, kad 
Jorkas važiuoja čionai ir kad Greindž nėra namuose. Jis 
pasinaudojo kirvuku dėl kelių priežasčių. Kirvis tiesiog 
galėjo pasipainioti jam po ranka. Nusitaikęs ir gerai užsi- 
mojęs gali būti tikras, kad darbas pavyks. Tai ginklas, 
kurio nesusiesi su konkrečiu asmeniu. 

Be to, žmogžudystė nebuvo atsitiktinė. Aš neken- 
čiu tų tylių, slidžių minčių apie blogį, šliaužiojančių są- 
monėje ir be paliovos lipančių, besijungiančių, kol joms 
tampa ankšta ir jos išsiveržia į paviršių, stumdamos žmo- 
gų į pačių baisiausių nuodėmių šulinį. 

O ši žmogžudystė buvo suplanuota iš anksto. Tik- 
riausiai žudikas norėjo sukurti įspūdį, jog kirvukas bu- 
vo paimtas iš virtuvės, bet niekas negalėjo prasmukti į 
virtuvę nepastebėtas Jorko, o šis turėjo pistoletą. Žudi- 
kas išsirinko ginklą, pasekė Jorką ir nužudė jį, kai tas 
siautė bute. Jam net nereikėjo pernelyg slapstytis, nes 
Jorkas pakėlė tokį griausmą, niokodamas viską aplinkui, 
jog iki pat paskutinės akimirkos neišgirdo žingsnių už nu- 
garos... o paskui jau buvo vėlu. 

Senukas, palinkęs virš stalo, vienas smūgis kir- 
viu, ir viskas baigta. Trys svarai aštriai nugludinto plie- 
no... ir mirtis ištiko akimirksniu. Mirtinam smūgiui ne- 

reikėjo ypatingos jėgos. Krisdamas Jorkas pasisuka vei- 
du į duris ir nusišypso savo žudikui. 

Čia mano apmąstymai buvo nutraukti. Koridoriu- 
je pasigirdo trepsėjimas, durys atsilapojo ir kaip audra 
įsiveržė Dilvikas. Jis negaišo laiko. Nulingavo tiesiai 
prie manęs ir sustojo, sunkiai kvėpuodamas. Reginys ne- 
buvo malonus. 

— Tave reikėtų nušauti, Hameri, — sugergždė jis. 

Sekundę mes nejudėdami stovėjome vienas prie- 
šais kitą. 

— Tai ko pabūgai? 

— Dar ne vėlų. Duok tiktai pretekstą, nors patį 
menkiausią. Tai nesibaigs tau geruoju. 

Aš tyčiodamasis nusijuokiau jam į veidą. 

— Kiek panorėsi, Dilvikai. Nors čia, nors mero 
kabinete, man vis tiek. 

Dilvikas norėjo atsikirsti, bet į kambarį įžengė 
jaunas milžinas pilka valstijos policijos uniforma. Pla- 
čiais žingsniais priėjęs prie manęs jis ištiesė ranką. 

— Jūs — Maikas Hameris? 

Aš linktelėjau, 

— Seržantas Praisas, — nusišypsojo jis. — Aš vie- 
nas iš jūsų gerbėjų. Vienu metu man teko dirbti Niujor- 
ke su kapitonu Čembersu, ir jis be galo jus gyrė. 

Man patiko jo tvirtas rankos paspaudimas. Aš mos- 
telėjau į lavoną. 

— Štai jūsų klientas, seržante. 

Dilvikas ignoruojamas įsiuto. | 

— Nuo kada valstijos policija veržiasi į mūsų ju- 
risdikcijas? 

— Nuo tada, — mandagiai atsiliepė Praisas, — 
kai išaiškėjo, jog Jūs blogai aprūpinti darbo priemonė- 
mis... ir žmonėmis. 

Dilvikas paraudo iš pykčio. Praisas tęsė, adresuo- 
damas man: 

— Beveik prieš metus Saido gyventojai atsiuntė 
mums peticiją, prašydami dalyvauti visose policijos ope- 
racijose, nes miestas, o ir visa valstija tapo įvairių suk- 
čių ir chuliganų iš kitų valstijų susitikimų ir pasilinks- 
minimų vieta. 

Nusimovęs savo odines pirštines jis išsitraukė blok- 
notą. Užrašęs atvykimo laiką ir trumpai apibūdinęs nusi- 
kaltimo vietą, jis išklausė mano parodymus. Dilvikas nir- 
šiai smaigstė mane akimis, gaudydamas kiekvieną žodį. 

— Sugrįžus sūnui, misteris Jorkas, regis, labai su- 
sijaudino, jis... 

— Minutėlę, misteri Hameri. Kur buvo jo sūnus? 

— Jis buvo pagrobtas. 

— Štai kaip? — Praiso balsas sukietėjo. — Mums 
apie tai niekas nepranešė. 

— Pranešė miesto policijai, — aš bedžiau pirštu į 
Dilviką. — Paklauskite jo. 

Praisas neabejojo mano žodžiais, jis tik norėjo pa- 
tikrinti, kaip reaguos Dilvikas. 

— Tai tiesa? 

— Taip. 

— Kodėl mes nieko nežinojome? 

Dilvikas nesusitvardė. 

— Todėl, kad mes neturėjom noro jums tai pasa- 
kyti! — suspaudęs kumščius jis žengtelėjo link Praiso, 
bet šis nepajudėjo iš vietos. — Jorkas nepageidavo triukš- 
mo ir mes jam tai pažadėjome. Ir ką? 

Praisas vėl atsigręžė į mane. 

— Kas rado berniuką? 

— Aš. 

Atrodė, Dilviką tuoj ištiks apopleksija. Tikriau- 
siai jis troško tų dešimties tūkstančių taip pat karštai, 
kaip ir aš. 

— Šįvakar aš radau berniuką apleistoje lūšnelėje 

ant kranto. Parvežiau jį namo. Norėdamas apsaugoti savo 
sūnų nuo kitų išpuolių, misteris Jorkas pasamdė mane. 

Dilvikas pratrūko: 

— Iš kur žinojai, kad Jorkas bus čia? 

— Aš nežinojau, — bjauru buvo jam atsakinėti, 
bet kaip ten bebuvę, jis atstovavo policijai. — Tiesiog 
pagalvojau, kad galiu rasti jį čia. Berniūkštis nemažai 
iškentė, ir aš nusprendžiau, kad jam praverstų mis 
Greindž pagalba. 

Stambusis faras pašaipiai išsiviepė: 

— Jis ką, mažiukas, kad be auklių iš namų išeiti 
nesugeba? 

— Tokios būklės — nesugeba. Vakare jis turėjo 
kažkokį priepuolį. 

— Kaip sužinojote, kad Jorko nėra namuose, mis- 
teri Hameri? — paklausė Praisas. 

— Prieš miegą nusprendžiau žvilgtelėti į jo kam- 
barį, pasiteirauti, kaip jis jaučiasi. Jis net nebuvo prigu- 
lęs. Prisiminiau, jog jis minėjo mis Greindž, ir pagalvo- 
Jau, kad galėjo nuvažiuoti pas ją. 

Praisas linktelėjo. 

— Durys?.. 

— Nebuvo užrakintos. Aš įėjau ir pamačiau... vi- 
sa tai. Paskambinau jums, paskui — miesto policijai. 

Dilvikas susiraukė ir iššiepė priekinių dantų li- 
kučius. 

— Ši istorija dvokia, — tikrai ji turėjo negerą kva- 
pelį, tačiau, be manęs, niekas to nežinojo. — O ar nega- 
lėjo būti taip, misteri Hameri, — Dilvikas sarkastiškai 
pabrėžė “Hameri", — jūs radote berniūkštį, Jorkas ne- 
norėjo mokėti dešimt gabalų — juk darbo čia už kelis 
skatikus, — jūs pagrasinote, Jorkas bandė išnešti kul- 
nus, bet jūs pavijote ir kaukštelėjote... netyčia per galvą? 

— Aišku, galėjo būti ir taip, jei nebūtų buvę ki- 

taip, — aš įsikišau tarp lūpų cigaretę ir čirkštelėjau degtu- 
ką. — Kai aš ką nors žudau, išsiverčiu be kirvio. Jei jis turi 
pistoletą, aš irgi pasinaudoju pistoletu. Jei ne — atlieku 
darbą rankomis, — nukreipiau žvilgsnį į negyvėlį. — Jį 
galėjau užmušti vienu pirštu. Stambesniam vyrui... tektų 
panaudoti abi rankas. Bet ne kirvį mėsai kapoti. 

— Kaip Jorkas čionai pateko, misteri Hameri? 

— Greičiausiai automobiliu. Liepkite keliems 
vaikinams apžiūrėti jo mašiną. Šešiasdešimt ketvirtųjų 
mėlynas sedanas. 

Praisas pamojo pirštu civiliškai apsirengusiam 
žmogui ir pakartojo instrukcijas. Tas linktelėjęs išėjo. 

Prisistatė koroneris su fotografu ir neštuvais. De- 
šimt minučių jie sukinėjosi po kambarį, viską barstydami 
milteliais pirštų atspaudams paimti ir viską fotografuoda- 
mi. Parodžiau Praisui, kur liečiau sieną ir jungiklį, kad pas- 
kui nebūtų nesusipratimų. Jis paprašė manęs duoti pirštų 
atspaudus. Neprieštaravau. Praisas išsitraukė parafinu iš- 
tepliotą kartono gabalą, aš padėjau ant jo rankas ir pri- 
spaudžiau. Kitoje pusėje Praisas užrašė mano pavardę, li- 
cencijos numerį ir įbruko kartoną į kišenę. 

Tuo metu Dilvikas apžiūrinėjo Jorko išsvaidytus 
popierius, bet, neradęs nieko įdomaus, grįžo prie lavo- 
no. Viską, ką rado negyvėlio kišenėse, koroneris išdė- 
liojo ant staliuko šalia kušetės, ir Praisas ėmė rūšiuoti 
daiktus. Aš žiūrėjau pro jo petį. Įprastas šlamštas: niek- 
niekiai, piniginė su dviem dvidešimties, keturiomis pen- 
kių dolerių kupiūromis ir kelių organizacijų nario bilie- 
tais. Greta piniginės gulėjo buteliukas su tabletėmis. 

— Ar kas nors dingę? — paklausė Praisas. 

Aš papurčiau galvą. 

— Lyg ir ne, bet aš nenaršiau jo kišenių. 

Kūną paguldė ant neštuvų, kirvuką suvyniojo ir ko- 
roneris su savo vaikinais išėjo. Pasirodė dar keli valstijos 

policininkai. Paskui juos trepsėjo trys miesto farai. Man 
teko viską pakartoti nuo pradžių. Tolėliau stovėjo vienas 
reporteris, įnirtingai marginantis bloknotą. Būtume mes 
Niujorke, tektų duris užrakinti, saugantis plėšrių ir įžū- 
lių rašeivų. Nieko, luktelsime, kol naujiena nuskries lai- 
dais. Šis miesteliukas suūš kaip išjudintas širšių lizdas. 

Praisas pakvietė mane. 

— Kur jus bus galima rasti? 

— Jorko namuose. 

— Gerai. Iš ryto atvažiuosiu pas jus. 

— Aš atvažiuosiu su juo, — įsiterpė Dilvikas. — 
Ir niekur nekišk nosies, aišku? 

— Eik tu švilpt, — atkirtau. — aš savo teises žinau. 

Aš užsidėjau skrybėlę ir sviedžiau į peleninę nuo- 
rūką. Daugiau čia nebuvo kas veikti. Nužingsniavau prie 
durų, bet ant slenksčio mane pasivijo Praisas. 

— Misteri Hameri? 

— Taip, seržante? 

— Ar galiu tikėtis jūsų bendradarbiavimo? 

Aš šyptelėjau. 

— Tai yra, ar pasidalinsiu su jumis tuo, ką iškaps- 


tysiu? 
-— Apskritai taip, — jis buvo rimtai nusiteikęs. 
— Gerai, — sutinku aš. — Bet su viena sąlyga. 
— Būtent? 


— Jei užšoksiu ant karštų pėdsakų, veiksiu pats. 
Pasitaikius pirmai galimybei, informuosiu jus, bet ne- 
praleisiu savo šanso vien dėl to, kad perduočiau darbą į 
jūsų rankas. 

Jis mąstė ne ilgiau kaip sekundę. 

— Tai mane patenkina. Jūs aišku, suprantate, kad 
tai nereiškia leidimo elgtis, kaip jums šaus į galvą. Aš 
mielai priimsiu pagalbą žmogaus, turinčio tokią repu- 
taciją. Jūs jau seniai tiriate panašias bylas ir jūsų patir- 

tis gali būti labai naudinga. Be to, jūs susipažinęs su Niu- 
Jorko policijos metodais. Aš daug girdėjau apie jūsų sėk- 
mingą veiklą, todėl ir sutinku, kad patyrinėtumėte šį nusi- 
kaltimą. Mums trūksta žmonių, ir aš džiaugiuosi, kad jūs 
pagelbėsite mums.. 

— Ačiū, seržante. Padėsiu kiek sugebėdamas. Tik 
pasistenkite, kad apie tai neužuostų Dilvikas. Jei suži- 
nos, kad aš jums padedu, visus randamus pagalius sukiš 
jums į ratus. 

— Jis — tikra kiaulė, — burbtelėjo Praisas. — 
Pasakykite, ką rengiatės daryti. 

— Tą patį, ką ir jūs — ieškoti Greindž. Panašu, 
kad ji — lemiama figūra. Ar informavote patrulius? 

— Po jūsų skambučio buvo užtverti visi keliai. Da- 
bar teletaipu skelbiama paieška septyniose kaimyninėse 
valstijose. Toli ji nenubėgs. Ar ką nors žinote apie ją? 

— Labai mažai. Manoma, kad ji ramaus charakte- 
rio. Jorkas sakė, kad ji dažnai vaikšto į biblioteką, bet 
vargu ar ją ten rasite. Gal ką nors sužinosiu Jorko na- 
muose. Jei iškapstysiu apie ją naujų faktų, paskambin- 
siu. Iki! 

Aš nusileidau laiptais. Šiuo metu norėjau tik vieno 
— pamiegoti. Man atrodė, kad jau keletą mėnesių nesu 
matęs pagalvės. Du jauni patruliai stovėjo, atsišlieję į mė- 
lyno sedano sparną. Jie tyliai kalbėjosi, tikrindami doku- 
mentus. Reikės priminti Biliui, kad pasiimtų automobilį. 

Kai pasiekiau sodybą, saulė jau ritinėjosi aukštai 
danguje. Rytiniai fermerių sunkvežimiai, apie kuriuos 
buvo užsiminęs vyrukas iš degalinės, su vėjeliu dūmė į 
miestą. Signalizavau prie vartų, kol kramtydamas savo 
pusryčius išsliūkino Henris. Jis pamojavo man. 

— Vadinasi, tai jūs. O aš vis galvojau, kas atidarė 
vartus. Kodėl manęs nepažadinote? 

Sustabdžiau mašiną greta jo. 

— Henri, ar jūs girdėjote, kaip aš šiąnakt išvažia- 
vau? 

— Aš? Ne, aš miegojau kaip kaladė. Nuo to laiko, 
kai dingo berniukas, aš vis graužiausi, galvojau, jog tai 
mano kaltė, nes labai kietai miegu. O šiąnakt, kai jis 
atsirado, atsipalaidavau. 

— Matyti. Išvažiavo du automobiliai. Pirmasis — 
jūsų boso. 

— Jorko? Kur jis nuvažiavo? 

— | miestą. 

Henris baimingai mindžikavo nuo kojos ant kojos. 

— Manote, jis barsis, kad aš jo neišgirdau? 

Papurčiau galvą. 

— Vargu. Tiesą sakant, manau, kad jis nenorėjo, 
jog jūs išgirstumėte. 

— Kadajis grįš? 

— Jis nebegrįš. Jis mirė. 

Nuvažiavau, palikęs jį stovintį pražiota burna. Ki- 
tą kartą gal geriau prižiūrės savo vartus. 

Susignalizavęs priešais namą išjungiau kaukiantį 
variklį. Tuos, kurie dar neprabudo, tikriausiai prižadi- 
nau garsiai trinktelėdamas durelėmis. 

Viršuje sugaudė nerimastingi balsai. Aš nubėgau 
laiptais ir atsitrenkiau į Roksi, prilaikančią ant krūti- 
nės nesusagstytą chalatą. Ji sumojavo laisva ranka. 

— Prašau tyliau, berniukas miega. 

Jo laukė smagus prabudimas. 

— Ką tik atsikėlei, Roksi? 

— Prieš minutę, kai tu pakėlei tokį triukšmą po 
langais. Kodėl nemiegi? 

— Nesvarbu. Visi savo vietose? 

— Iš kur man žinoti? O ką, ar nutiko kas nors? 

— Jorkas nužudytas. 

Jos rankos šoktelėjo prie burnos. Jai užgniaužė 
kvapą. 

— Ir... kas tai padarė? — užsikirsdama iškvėpė ji. 

— Tą aš ir pats norėčiau sužinoti, Roksi. 

Ji prikando lūpą. 

— Atsitiko tai... tai, apie ką mes ir kalbėjomės, 
ar ne? 

+ — Panašu, jog taip. Ieškoma Maira Greindž. Vis- 

kas įvyko jos bute, o ji pati pabėgo. 

— Na, ir ką mums dabar daryti? 

— Pakelk visą kompaniją. Nieko jiems nesakyk, 
tik pranešk, kad aš laukiu jų apačioje, svetainėje. 

Roksi nudžiugo, galėdama ką nors veikti. Beveik 
bėgte ji nuskubėjo į koridoriaus galą ir įskriejo į kažkie- 
no kambarį. Priėjęs prie Rastono durų pajudinau ranke- 
ną. Užrakinta. Roksi durys buvo atviros ir aš įėjau į kam- 
barį. Uždaręs jas paskui save, tylutėliai prisiartinau prie 
gretimo kambario durų ir žengiau per slenkstį. 

Rastonas kietai miegojo. Lengva šypsena žaidė jo 
veide, lyg jis būtų sapnavęs kažką malonaus. Užklotas 
antklode iki pat kaklo jis atrodė jaunesnis nei keturioli- 
kos. Aš nupūčiau švelnią plaukų garbaną, užkritusią jam 
ant kaktos, ir lengvai papurčiau jį. 

— Rastonai! — nesulaukęs atsakymo vėl kreste- 
lėjau jo petį. — Rastonai! 

Jo akys lėtai atsivėrė. Išvydęs mane nusišypsojo. 

— Sveiki, misteri Hameri! 

— Vadink mane Maiku, vaikine. Mes juk draugai, 
ar ne? 

— Žinoma... Maikai, — jis ištraukė iš po antklo- 
dės vieną ranką ir pasirąžė. — Laikas keltis? 

— Ne, Rastonai, dar ne. Man reikia tau kai ką 
pasakyti. 

Aš laužiau galvą, kaip pranešti jam tą liūdną ži- 
nią. Kaip pasakyti berniūkščiui, kad jo mylimą tėvą ką 
tik užplumpino kraujo ištroškęs žudikas. 

— Ką? Tu susijaudinęs, Maikai? Atsitiko kas nors 
negero? 

— Atsitiko, vaikine. Tu juk tvirtas vyrukas, tiesa? 

Vėl drovi šypsena. 

— Taip jau ir tvirtas... visai ne. Norėčiau būti pana- 
šus į tuos kietuolius iš knygų. 

Nusprendžiau iškloti jam viską tiesiai šviesiai ir baig- 
ti tą reikalą vienu mostu. 

— Tavo tėtis mirė, sūneli. 

Jis ne iškart suprato mano žodžių reikšmę. Žvelgė į 
mane sunerimęs, manydamas blogai išgirdęs. 

— Mirė? 

Aš linktelėjau. Suvokęs mano žodžių prasmę, jis krūp- 
telėjo lyg aplietas lediniu vandeniu. Jo akyse sublizgo aša- 
ros, viena lėtai nuslydo stangriu jaunatvišku skruostu. 

— Ne!.. Negali būti! Jis negali mirti! 

Apglėbiau jį. Jis virpėdamas prisiglaudė prie manęs. 

— O, tėti! Kas jam nutiko, Maikai? Kas nutiko? 

Tyliai glosčiau jam galvą, stengdamasis prisiminti, 
kaip ramindavo mane mano tėvas, kai man būdavo bloga. 
Negalėjau pasakoti jam smulkmenų. 

— Jis... tiesiog mirė, Rastonai. 

— Kažkas atsitiko, aš žinau, — jis bandė sulaikyti 
ašaras, bet nepajėgė. — Kas atsitiko, Maikai, prašau pa- 
sakyti man! 

Padaviau jam savo nosinę. Vėliau jis vis tiek suži- 
nos, tad geriau pasakysiu aš nei vienas iš tų vampyrų. 

— Jį kažkas nužudė. Na, išsišnypšk. 

Jis išsišnypštė, nenuleisdamas nuo manęs akių. Tai 
buvo paspirto šunyčio, nežinančio, už ką nubaustas, 
žvilgsnis. 

— Nužudė? Ne... niekas negalėjo nužudyti tėčio... 
mano tėčio. 

Aš tylėjau, leisdamas jam surikiuoti skaudžias min- 
tis. Žvelgiant į jo iškankintą veidą man pačiam suspaudė 
krūtinę. 

Taip mes sėdėjome, netardami nė žodžio, dešimt 
minučių. Pagaliau berniukas nusišluostė ašaras. Dabar 
jis atrodė vyresnis. Toks įvykis bet kam pridės metų. Jis 
prigludo prie mano rankos. Aš paplojau jam per petį. 

— Maikai? 

— Taip, Rastonai. 

— Kaip manai, ar sugebėsi rasti žudiką? 

— Pasistengsiu, mažyli. 

Jo lūpos niršiai susispaudė. 

— Būtinai surask! Jei aš būčiau suaugęs, aš jį nu- 
šaučiau, štai! — jis vėl apsipylė ašaromis. — Ak, Maikai! 

— Pagulėk čia, mažyli. Pailsėk truputį, o paskui, 
kai pasijusi geriau, apsirenk ir nusileisk žemyn. Pasi- 
šnekėsime. Galvok apie ką tik nori, tik... ne apie tai. Su 
tuo sunku apsiprasti, bet tu pajėgsi. Dabar tau sunku, 
net kaukti norisi, bet laikas viską užglostys, Rastonai. 
Tu — tvirtas vaikinas. Po vakarykštės nakties manau, 
kad antro tokio šaunuolio ir su žiburiu nerasi. Todėl 
susitvardyk ir daugiau neverk, gerai? 

— Aš pasistengsiu, Maikai, garbės žodis, pasis- 
tengsiu. 

Jis apsivertė kniūbsčias ir įsirausė veidu į pagal- 
vę. Atidariau duris į koridorių ir išėjau. Dabar teks čia 
pasilikti, noriu aš to ar nenoriu. Daviau berniukui žodį 
ir savo pažado atsisakyti nesirengiau. 

Kartą jau buvau davęs žodį ir išlaikiau jį. Tai pra- 
žudė mano sielą, bet aš jį išlaikiau. 

Prisiminiau kraują, pralietą kare, visą kraują, ku- 
rį mačiau ir kuris tiško ant manęs. Bet kraujas, kuris 
išsiliejo, kai įvykdžiau tą pažadą, buvo pats ryškiausias 
ir baisiausias. 


71 


5 skyrius 


Tokie veidai žvelgia į jus nuo muziejaus sienų: 
šalti, priešiški, lūkuriuojantys. Jie stovėjo įvairiomis po- 
zomis ir laukė mano pasiteisinimų dėl to, kad ištrau- 
kiau juos taip anksti iš šiltų lovų. 

Artūras Greihamas ištinusiomis lūpomis nevik- 
riai gurkšnojo apelsinų sultis iš aukšto stiklo. Jo brolis 
nervingai čiulpė cigaretę. Gentų šeimynėlė sėdėjo to- 
liausiame kampe. Marta stengėsi atrodyti tokia šalta, 
kaip ir Gentas jaunesnysis. Roda ir jos tėvas, paskubom 
užsimetę pirmus pasitaikiusius drabužius, nejaukiai muis- 
tėsi ant kėdžių. 

Elis Nikols laikėsi išdidžiai ir pasitikinčiai. Kai 
įėjau į svetainę, ji nudegino mane aistringu žvilgsniu ir 
pusbalsiu sumurkė: 

— Labas, mano meile! 

Tokiems žaidimams laikas buvo per ankstyvas. Mai- 
šeliai po mano akimis aiškiai turėjo ją įtikinti. Rūsčiai su- 
raukusi antakius, Roksi sustabdė mane ir pasakė, kad ka- 
va bus paruošta po kelių minučių. Puiku. Kaip tik jos mums 
ir reikia. 

Nė vienas iš jų nespėjo praverti burnos. Aš prabi- 
lau pirmas: 

— Rudolfas Jorkas mirė. Mis Greindž bute kaž- 
kas praskėlė jam galvą kirvuku mėsai. 

Nutilau. 

Marta aiktelėjo. Jos vyro akys vos neišlindo iš or- 
bitų. Gentas jaunesnysis ir Roda susižvalgė. Artūras pa- 
springo sultimis, o Viljamui iškrito iš pirštų cigaretė. 

Tyla buvo kurtinanti kaip sprogimas. Nespėjus nu- 
slopti jos aidui, Marta Gent, stebėtinai greit susivaldžiu- 
si, paklausė: 

— O kur buvo pati mis Greindž? 

Aš gūžtelėjau pečiais. 

— Žinau ne daugiau už jus, — po to be apylankų 
išklojau: — Visai tikėtina, kad ji niekuo dėta. Nugala- 
byti Jorką galėjo ir kitas žmogus. Greitai čia pasirodys 
policija. Susirasti sau alibi jau vėloka, bet jei kas jo ne- 
turi, tegu greičiau ką nors sugalvoja. 

Kol susirinkusieji gromuliavo išgirstas žinias, aš 
nusisukau ir nuėjau į virtuvę. Roksi jau nešė ant padėk- 
lo kavą. Paėmiau puodelį ir nunešiau į Bilio kambarį. 
Jis pabudo vos man pasukus rankeną. 

— Sveikas, Maikai! — jis žvilgtelėjo į laikrodį. — 
Ko tu nemiegi? 

— Aš dar nebuvau atsigulęs. Jorkas mirė. 

— Ką?! 

— Naktį. Jis užkapotas kirviu. 

— Na ir naktelė! Kas dabar bus? 

— Na, tikriausiai tai, kas paprastai būna, kai pa- 
daroma žmogžudystė. Klausyk, ar tu visą laiką gulėjai? 

— Velniai rautų, žinoma. Klausyk, Maikai, tu... 

— Ar gali įrodyti? Ar tave čia kas nors matė? 

— Ne, aš buvau vienas. Tu juk nemanai... 

— Nesijaudink, Bili. Bylą tirs Dilvikas, o jis apsi- 
džiaugtų, galėdamas iškrėsti tau kiaulystę. Tas dvokian- 
tis šuo norės atsigriebti ir puls tave, nes manęs jo dantys 
neįkanda. Dabar jo pusėje įstatymas, tiksliau, tai, kas 
liko iš įstatymo šiame mieste. Reikia rasti būdą įrodyti, 
Jog tu nebuvai išėjęs iš kambario. Ar turi kokių minčių? 

Jis palietė pirštu burną. 

— Atrodo. Naktį du kartus girdėjau išvažiuojant 
automobilį. 

— Tai buvo Jorkas, o po to — aš. 

— Iškart po pirmojo kažkas nulipo laiptais. Aš 
išgirdau žingsnius, paskui kažkokį keistą garsą, lyg kas 

būtų tylutėliai sukosėjęs, paskui viskas nutilo. Nesup- 
rantu, kas ten buvo. 

— Manau, tiks, tik reikia išsiaiškinti, ką ten vel- 
nias nešiojo. Ir įsidėmėk: kol tavęs nepaklaus — nė žo- 
džio. Supratai? 

— Žinoma, Maikai. Viešpatie, dabar mane išspirs 
lauk, — jis nunarino galvą. — Ką gi aš veiksiu? 

— Ką nors sugalvosim. Jei jautiesi normaliai, ge- 
riau apsirenk. Jorko automobilis vis dar mieste, ir kai 
farai baigs su juo krapštytis, turėsi parvairuoti jį namo. 

Aš padaviau jam kavą ir jis su dėkingumu išgėrė 
karštą gėrimą. Paėmiau tuščią puoduką ir nuėjau į vir- 
tuvę. Ten užtikau Harvį, trinantį akis nosine. 

Išvydęs mane jis šniurkštelėjo nosimi. 

— Koks siaubas, sere! Mis Melkom ką tik man 
pasakė. Kas tai galėjo padaryti? 

— Nežinau, Harvi. Kad ir kas tai padarė, jis už tai 
sumokės. Klausykite, aš noriu miego. Kai atvažiuos po- 
licija, pažadinkite mane, gerai? 

— Žinoma, sere. Norite valgyti? 

— Ne, ačiū. Vėliau. 

Aš šonu apėjau svetainę ir užkopiau laiptais,vos 
laikydamasis ant kojų. Suglamžyta antklodė gulėjo ten, 
kur ją buvau numetęs, kojūgalyje. Aš net nesivarginau 
nusiauti batų. Vos priglaudęs galvą prie pagalvės iškart 
tapau abejingas visam pasauliui — tegu nors namas de- 
ga, kad tik manęs nežadintų. 

Policija atvažiavo ir išvažiavo. Neaiškus murmė- 
jimas skverbėsi iki manęs lyg pro tirštą miglą. Balsai 
reikalavo, protestavo, piktinosi. Piktas aukštas moteriš- 
kas balsas ir daug ramesnis jį palaikantis vyriškas. Regis, 
aš nedominau nieko, tad nesipriešinau, kai migla suvystė 
mane tarsi pilkos įkapės, nuslopinančios visus garsus bei 
mintis. 

Mane pažadino muzika. Galinga muzikos audra, 

sudrebinusi namą kaip uraganas, širdį smaigstanti didi 
kančia, išsiliejusi nuostabiais garsais. Niekada nebuvau 
girdėjęs tokios muzikos. Ji sukrėtė mane ligi širdies gel- 
mių. Dar sekundę kitą griaudėjo siautulinga įniršio ban- 
ga, paskui ji nutyko, išsikvėpė ir suskambo iškilmingas 
mirties motyvas. Nė vienas taktas, nė viena tema nepa- 
sikartojo dukart. 

Aš iššliaužiau iš lovos ir atidariau duris, vos ne- 
sulinkęs nuo garsų lavinos. Niekad nemaniau, kad pia- 
ninu įmanoma išgauti tokį dievišką skambesį. 

Jis sėdėjo prie instrumento — maža gaili figūrėlė, 
įsisupusi į žydrą chalatą. Jo galva buvo atmesta atgal, 
akys kietai užmerktos, lyg jį kamuotų aštrus skausmas, 
o pirštai spaudė iš klavišų kančios ir nevilties garsus. 

Jis kankino save. Aš atsisėdau greta. 

— Rastonai, nereikia. 

Jo pirštai apmirė ir jis nukorė galvą ant krūtinės. 
Kritikai, vadinę jį genijumi, buvo teisūs. Jei jie būtų gir- 
dėję jo naująjį koncertą! 

— Reikia elgtis ramiau, vaikine. Prisimink, ką aš 
tau sakiau. 

— Žinau, Maikai, aš pasistengsiu. Tiesiog visą lai- 
ką galvojau apie tėtį. 

— Tujį mylėjai, tiesa? 

— Labiau už viską pasaulyje. Jis tiek daug mane 
išmokė: muzikos, dalykų, kuriems žmonės aukoja ilgus 
metus. Tokio nuostabaus tėvo niekas nėra turėjęs. 

Aš tylėdamas pasodinau jį į didelį krėslą prie ži- 
dinio ir atsisėdau greta ant ranktūrio. 

— Rastonai, — pradėjau, — tavo tėvo daugiau nė- 
ra, bet jis tikriausiai nenorėtų, kad tu taip liūdėtum. Aš 
manau, jis trokštų, kad tu mokytumeisi toliau ir taptum 
toks, kokį jis norėjo tave matyti. 

— Aš tapsiu toks, Maikai, — jo balsas buvo be- 

spalvis, bet tvirtas. — Tėtis norėjo, kad pirmaučiau viso- 
se srityse. Jis dažnai man sakydavo, jog Žmogui neužten- 
ka gyvenimo, kad galėtų panaudoti visus savo sugebėji- 
mus: per ilgai užtrunka pagrindų mokymasis. Todėl jis ir 
mokė mane nuo vaikystės. Tad jaunystėje tapęs daktaru, 
o gal ir mokslininku, aš pranoksiu pats save. 

Kalbėdamas jis pagyvėjo. Tegu išsilieja, pagalvo- 
jau, tai vienintelis būdas palengvinti širdį spaudžiantį 
sunkų akmenį. 

— Tu šaunuolis, vaikine. Kertu lažybų, jis tavimi 
didžiavosi. 

— O, taip. Jei tik jis būtų spėjęs perskaityti savo 
pranešimą. 

— Kokį pranešimą? 

— Mokslininkų simpoziume. .Jie rengiami kas 
penkeri metai ir nugalėtojas tampa prezidentu vienai ka- 
dencijai. Jis labai to troško. 

— Aišku. Gal mis Greindž perskaitys pranešimą 
vietoj jo. 

To sakyti nereikėjo. Jis pakėlė į mane nelaimingą 
žvilgsnį. 

— Vargu. Juk jos ieško policija. 

—- Kas tau sakė, mažyli? — aš sutrikau. 

— Rytą čia buvo atvykusi policija. Toks išsiganęs 
žaliūkas privertė mus visus papasakoti, kur mes buvo- 
me naktį ir apskritai. Paskui jis pasakė apie mis Greindž. 

— O kas jai? 

— Jos automobilį rado upėje. Jie mano, kad ji nu- 
skendo. 

Jei man būtų pasipainiojusi po ranka plyta, bū- 
čiau tėškęs ją į langą. 

— Harvi! — suriaumojau. — Harvi! 

Tas atlėkė lyg uodegon įkirptas. 

— Regis, aš prašiau mane pažadinti, kai atvyks 
policija. Užmiršai, velniai tave rautų? 

— Ne, sere, aš norėjau jus pažadinti, bet misteris 
Dilvikas patarė leisti jums išsimiegoti. Prašau atleisti, 
sere. Tai buvo greičiau įsakymas nei pageidavimas. 

Štai kaip. Na, ir išmalsiu aš tą riebų snukį. 

— Kur visi? 

— Kai policija užrašė visų parodymus, Dilvikas 
įsakė giminaičiams važiuoti namo. Mis Melkom ir Par- 
ksas išvyko parvairuoti misterio Jorko automobilio. Ser- 
žantas Praisas prašė perduoti jums, kad jis šįvakar bus 
valdyboje ir norėtų jus pamatyti. 

—- Gerai, kad nors jam manęs prireikė, — sumur- 
mėjau ir atsigręžiau į Rastoną. — Turiu važiuoti, sūneli. 
Gal tu pabūsi savo kambaryje, kol atvažiuos Roksi... tai 
yra, mis Melkom? Gerai? 

— Gerai, Maikai. Kodėl pavadinai ją Roksi? 

— Aš visiems sugalvoju pravardes. 

— Mun irgi sugalvojai? — berniuko akyse įsiplies- 
kė gyvos kibirkštėlės. 

— O kaipgi. 

— Kokią? 

— Seras Lanselotas. Jis buvo drąsiausias iš drą- 
siausių. 

Išeidamas iš kambario girdėjau, kaip jis tyliai pa- 
kartojo: 

— Seras Lanselotas, drąsiausias iš drąsiausių... 

Kai pasiekiau žemą akmeninį pastatą, stovintį ne- 
toli plento, buvo pradžia devintos. Dangus vėl niaukėsi, 
oras buvo prisisunkęs drėgmės. Priekinis mano automo- 
bilio stiklas aprasojo. Prie kelio stovėjo ženklas: “ Valsti- 
jos policijos valdyba". Sustabdžiau automobilį šalia jo. 

Seržantas Praisas manęs laukė. Kai įėjau, jis link- 
telėjo ir atstūmė krūvą popierių, kuriuos skaitė prieš 
tai. Aš numečiau skrybėlę ant tuščio stalo ir atsisėdau. 

— Harvis perdavė man jūsų kvietimą. Kokios nau- 
jienos? 

— Mes radome Greindž automobilį. 

— Girdėjau. O jos pačios neradote? 

— Ne. Durelės buvo atviros, ir kūną galėjo nuneš- 
ti srovė. Jei taip, jį surasti bus nelengva. Srovė gali nu- 
nešti kūną tiesiai į įlanką. 

— Tai tik spėjimas. Jos galėjo ir nebūti automo- 
bilyje. 

Jis sukando pieštuką. 

— Iš visko sprendžiant, ji ten buvo. Liko aiškūs pa- 
dangų pėdsakai toje vietoje, kur vairuotojas, neprivažiavęs 
tilto, tyčia pasuko iš kelio. Be to, automobilis skriejo di- 
deliu greičiu. Ji nukrito per trisdešimt pėdų nuo kranto. 

— Jūs juk ne dėl to mane iškvietėte? — pertrau- 
kiau jį. 

— Greitai mąstote, misteri Hameri. 

— Maikas. Nepakenčiu oficialumo. 

— Puiku, Maikai. Pagrobimo istorija — štai kas 
mane domina. 

— Manote, yra ryšys? 

— Jei Greindž nužudyta, ryšys gali būti. 

Aš nusišypsojau: 

— Jūs ir pats greitai mąstote. 

Dar kartą pakartojau visą istoriją, pradėdamas nuo 
areštuoto Bilio skambučio. Jis klausėsi labai atidžiai ir, 
kol baigiau, neištarė nė žodžio. 

— Ir ką apie tai manote? — paklausė jis. 

— Kažkas neblogai pasidarbavo. 

— Įtariate, jog tie abu įvykiai tarpusavyje susiję? 

Prisimerkęs žvilgtelėjau į jį. 

— Kol kas nežinau. Pagrobti laikas buvo pasirink- 
tas nevykusiai. Grobikui reikalingi pinigai. O šie net 
nesugebėjo pasislėpti su savo auka. Tiesą sakant, abejo- 
ju, kad tą patį žmogų bandytų pagrobti dukart, bet Jor- 
kas, bijodamas viešumo, norėjo užtrinti šį įvykį, vėl rizi- 

kuodamas sūnaus saugumu. Tikriausiai grobikas, įsiutęs, 
kad jo užmačia nenusisekė, sukinėjosi kur nors netoliese, 
laukdamas progos atsiskaityti su Jorku, ir išvydo savo 
šansą, kai tas išvažiavo pas Greindž. 

Išsitraukęs cigarečių pakelį, Praisas pasiūlė ir man. 

— Vadinasi, pinigai nebuvo svarbiausias motyvas. 
Nusikaltėlis, reikalui nepasisekus, paprastai stengiasi kuo 
greičiau ir kuo toliau išnešti kudašių. 

Užsitraukęs išpūčiau į lubas dūmų debesį. 

— Miglotas reikalas, ar ne? 

Praisas sutiko. 

— Ar žinote, kad Jorkui nedaug buvo likę gyventi? 

— Ne. O ką? — jį, atrodo, nustebino staigus po- 
sūkis. 

— Įsivaizduokite tokią situaciją, — tariau aš. — 
Jorkas žinojo, kad jis jau viena koja karste. Geriausiu at- 
veju jis būtų pratraukęs dar porą metų. Kiekvieną nusi- 
kaltimą inspiruoja motyvas, kad ir kaip giliai jis būtų pa- 
slėptas, ir devyniais atvejais iš dešimties motyvas pats 
banaliausias — pinigai. Senis turėjo daug giminaičių, tik 
ir laukiančių, kada jis užvers kanopas. Vienas iš jų žinojo, 
kad bet koks sukrėtimas gali numarinti Jorką. Su kažkuo 
susitaręs, jis organizavo berniuko pagrobimą, o kai šis rei- 
kalas nepavyko, nusprendė veikti be užuolankų. Jis nužu- 
dė Jorką, pasistengęs, kad įtarimas kristų ant Greindž, po 
to nudėjo ją pačią ir, kad būtų įtikimiau, inscenizavo savi- 
žudybę atgailos priepuolio metu. 

Praisas ramiai nusišypsojo. 

— Tikrinate mano loginį mąstymą? Galėčiau prišau- 
dyti šioje istorijoje skylių net iš žaislinio pistoleto. To- 
kiam darbui samdytis parankinius — tikriausias būdas tap- 
ti šantažo auka ir prarasti viską, dėl ko taip stengtasi. 
Jorkas pats kažkaip susijęs su tais įvykiais, nes kažko 
ieškojo Greindž bute. Bandykite dar kartą. 

Aš nusijuokiau. 

— Nėra prasmės. Jūs viskam paruošęs atsakymą. 

Jis stumtelėjo man per stalą popierius. 

— Čia parodymai visų, buvusių name. Nesutapi- 
mų kaip ir nėra. Jų žodžiais tariant, iš namo niekas ne- 
buvo išėjęs, vadinasi, niekas negalėjo pritvoti Jorko. Vėl 
tvirtėja versija apie pašalinį Žmogų. 

Aš perskaičiau parodymų protokolus. Mažoka. 
Kiekvieno parodymai tilpo viename lape ir užėmė vos 
ketvirtį puslapio. Tik trumpi duomenys apie save ir tvir- 
tinimas, kad atsigulę į lovą nepakilo iki tos akimirkos, 
kol aš nesukviečiau visų į svetainę. 

Aš grąžinau popierius Praisui. 

— Kažkuris meluoja. Daugiau nieko neturite? 

— Mes nebandėme spausti iš jų informacijos, nors 
Dilvikas to ir troško. Kuris melavo? 

— Kažkuris. Bilis Parksas man sakė naktį girdė- 
jęs, kaip kažkas leidosi laiptais. 

— Gal jis girdėjo jus? 

— Ne, tai buvo anksčiau. 

— Man jis nieko nesakė. 

— Tikriausiai bijojo, kad jo žodžių nepaneigtų. 
Juk jis teistas, vadinasi, nepatikimas liudytojas. Apskri- 
tai aš beveik pažadėjau jam, kad iš pradžių viską išsiaiš- 
kinsiu pats. 

— Aišku. Ar Jorkas jumis pasitikėjo? 

— Ne. Aš su juo susipažinau visai neseniai. Kai 
suradau jo berniūkštį, Jorkas paprašė mane saugoti sū- 
nų, kol įsitikins, kad pavojus nebegresia. 

Praisas metė ant stalo pieštuką. 

— Mes klaidžiojam aklikeliais, — ištrupino jis. — 
Turime rasti žmogžudystės priežastį. Dėl tos pačios prie- 
žasties nužudyta ir Maira Greindž. Manau, šiuo metu 
mums reikia visas jėgas skirti jos kūno paieškai. Kai su- 

rasime jos lavoną, bent jau turėsime nuo ko pradėti. Esu 
tikras, kad ji negyva. 

Atsistojau, rengdamasis išeiti. 

— Aš niekuo nesu tikras, seržante. Jeigu ji negy- 
va, ją galima išbraukti iš sąrašo, jei gyva — įtariamoji. 
Aš čia pasisukinėsiu aplinkui, pašniukštinėsiu, gal ką 
rasiu. Ką daro Dilvikas? 

— Jis irgi patikės jos mirtimi tik išvydęs lavoną. 

— Padarytumėte klaidą, per menkai vertindami 
tą snukiadaužį, — perspėjau aš. — Jis patyręs ir gudrus 
kaip senas lapinas. Net per daug gudrus, todėl jį ir išspy- 
rė iš Niujorko policijos. Jis jau sugebės savimi pasirū- 
pinti. Jei bus naujienų, aš jums pranešiu. 

— Būtinai. Iki greito. 

Mes atsisveikinome. Išėjęs į gatvę įlindau į auto- 
mobilį ir kurį laiką sėdėjau prie vairo, apmąstydamas 
situaciją. Pagrobimas, žmogžudystė, dingimas. Namas, 
pilnas išsigimėlių. Šaunus berniūkštis, buvusi striptizo 
šokėja, atliekanti auklės vaidmenį, ir vairuotojas, buvęs 
nusikaltėlis. Liokajus... gal tai jo rankų darbas? Kodėl 
jam nors kartą nebūti kaltam, bent jau įvairumo dėlei? 
Paklaikęs tėvas, kišantis ranką į slaptavietę už židinio 
ir nieko ten nerandantis. Jis išvyksta kažko nudėti, o 
nudobiamas pats. Ta, kurią jis norėjo nužudyti, dingo ir, 
galimas daiktas, irgi jau nebegyva. Meloris. Šis vardas 
buvo pirmas akstinas nužudyti. Ir šis vardas figūravo 
pagrobime. 

Gerai, pradėkime iš eilės. Pirmiausia buvo pagro- 
bimas, dabar jį ir tirsiu. Toje sumaištyje pats kipšas gali 
koją nusilaužti. Dar labiau viską supainioti galėjo tik 
netikėtas Greindž su nepramušamu alibi pasirodymas. 
Jaučiausi nesmagiai, nepasakęs Praisui apie Melorį, bet 
Jei sužinotų jis, sužinotų ir Dilvikas, o tada aš atsidur- 
čiau už borto. Ne jau, velniai rautų! Aš juk daviau žodį 
vaikiščiui. 

[jungęs variklį išjudėjau į plentą. Mįslės įminimas 
slypėjo Greindž bute. Kai surasiu tai, ko ieškojo Jorkas, 
atskleisiu šią paslaptį. Gerai, paieškosime. 

Šįkart aš pastačiau automobilį skerskelyje už vi- 
so kvartalo nuo namo. Vėl ėmė krapnoti įkyri dulksna, 
nuo kurios sudrėksta degtukai kišenėje. 

Išskleidžiau skėtį ir pakėliau švarko apykaklę. Pės- 
tute sugrįžęs į centrinę gatvę, perėjau į kitą pusę ir prisi- 
dėjau prie negausių praeivių, po darbo skubančių namo. 

Iškart pamačiau tuos, kurių ieškojau. Juodame se- 
dane sėdėjo du džentelmenai. Jie rūkė cigaretes ir iš vi- 
sų jėgų stengėsi atrodyti nepastebimi. Nelabai jiems tai 
sekėsi. Apėjęs kvartalą ratu, sustojau prie daugiabučio 
namo. Priešais mane driekėsi eilė kuklių mažų namelių. Jų 
langai švietė linksmai ir jaukiai. Į kiekvieną namelį vedė 
neilgas keliukas. 

Negaišdamas išsirinkau iš jų tą, kurio man reikėjo, 
ir pasukau žvyru nubarstytu keliu, laikydamasis šešėly- 
je arčiau gyvatvorės, kur žolė šiek tiek slopino žingsnių 
garsą. Man pavyko sėkmingai prasmukti tarp garažo ir 
gyvatvorės prie tvoros, juosiančios namuką. 

Dešimt minučių stūksojau nejudėdamas. Prie to 
niekada taip ir nepripratau. Prisiminiau kitas tamsias 
naktis, kai iš sutemų maži rudi žmogeliukai šūkčiojo pik- 
tas patyčias, tikėdamiesi mus išvilioti iš priedangos. Štai 
kur tavo tikrasis išbandymas. Su šiuo tipu buvo lengviau. 
Kai praslinko dar dešimt minučių, degtukas apšvietė jo 
veidą, paskui užgeso ir tik Žžėruojantis negrabiai delne 
paslėptos cigaretės galiukas blausiai nušvisdavo tamsoje. 

Dilvikas pasirūpino, kad Maira Greindž neturėtų 
jokio šanso prasmukti į savo namus nepastebėta. Kas 
nors kitas — taip pat. 

Užtikęs sargybinį aš nukreipiau akis truputį į šo- 
ną, kad nepamesčiau jo. Jei tamsoje žiūri į kokį nors 

daiktą tiesiai, jis išnyksta. Aš gana lengvai persiropščiau 
per tvorą ir apėjau sargybinį šonu, vėl laikydamasis šešė- 
lyje. Pasiekęs namą išvydau jo siluetą šviečiančių kito 
pastato langų fone. Mintyse girdamas prižiūrėtoją, palei 
tėjimą į rūsį sustačiusį virtinę bakų su pelenais, prisėli- 
nau visai arti. Per dus žingsnius nuo rūsio durų trypčiojo 
kitas įstatymo sergėtojas, sunkiai šnopuodamas ir pus- 
balsiu keiksnodamas lietų. 

Nukėlęs bako dangtį pasėmiau saują pelenų ir mes- 
telėjau į tamsą. Pats negirdėjau nieko, bet jis išgirdo ir 
pasuko galvą. Tik tiek. Pakartojau bandymą — rezulta- 
tas toks pats. Trečią kartą pasėmiau didesnę saują. Šį- 
kart pasisekė. Sargybinis metė nuorūką, sutrynė ją kul- 
nu ir pajudėjo. 

Vos jis pajudėjo iš vietos, aš vikriai apibėgau ba- 
kus ir nėriau laiptais žemyn. Apačioje apmiriau ir lauk- 
damas prisispaudžiau prie sienos. Nieko neradęs, poli- 
cininkas grįžo į savo postą. 

Aš, ištiesęs rankas tarsi lunatikas, ant pirštų ga- 
liukų nustypčiojau koridoriumi. 

Prieš darant kitą žingsnį reikėjo gerokai pasukti 
smegenis. Jei jie saugo abu įėjimus, galima spėti, jog du- 
ris į butą irgi kas nors saugo. Pasisukęs išvydau katilinę. 
Ant lubų kabančios blausios lemputės šviesa sunkiai 
skverbėsi pro dulkes ir voratinklius. Metaliniai laiptai 
kitame patalpos gale vedė į viršų. Jie gundė, bet lipti 
jais buvo pavojinga. Galėjau pamėginti prasmukti ant 
stogo, o paskui nusileisti gaisrininko kopėčiomis, tačiau 
triukšmas tikriausiai būtų mane išdavęs arba namo gy- 
ventojai būtų mane išvydę. 

Tačiau tuo metu pastebėjau virtuvės šachtą ir pa- 
laiminau jos išradėją. Tuščia dėžė mieguistai žiojo savo 
nasrus, lyg kviesdama užeiti. Ji gerokai dvokė, bet toks 
mano darbas — pakentėsiu. 


6* 83 


Aš įsiropščiau į vidų ir pirmiausia trūktelėjau vir- 
vę, tikrindamas, ar negirgžda skridiniai. Jie buvo gerai 
sutepti. Širdingai ačiū, prižiūrėtojau! Paspausčiau jums 
ranką, jei dabar pasipainiotumėt akyse. 

Pakilęs iki pirmojo aukšto ėmiau abejoti šio suma- 
nymo genialumu. Kažin ar pakaks man jėgų. Sukdamasis 
dėžėje negalėjau kaip reikiant suspausti virvės. Teko dirbti 
vien plaštakomis. Įtempęs virvę, užmečiau kilpą ant dure- 
lių sklendės ir minutę pailsėjau. Paskui vėl ėmiausi virvės. 

Kažkur virš manęs dudeno du balsai. Vienas 
sustūgo: 

— Išmesk jį! 

Man užgniaužė kvapą. Tai įklimpsiu, jei mane čia 
aptiks! Dilvikas šoks iš džiaugsmo, galėdamas apkaltinti 
mane įsilaužimu ir apdoroti savo vyrukų rankomis. 

Praėjo sekundė, dar viena, paskui atsiliepė kitas 
balsas: 

— Paskui, vaikeli, jis dar beveik tuščias. 

Ačiū, drauguži! Primink kada nors, kad atsilygin- 
čiau už paslaugą. 

Vėl čiupęs virvę įtempiau raumenis. Kai pagaliau 
pasiekiau Mairos buto duris, vos laikiausi ant kojų. Lai- 
mei, kažkuris iš farų buvo užmiršęs jas užrakinti. Man 
Jau buvo nusispjaut, yra kas bute ar ne. Aš atidariau iš- 
klibusias duris ir pargriuvau ant grindų. Man sekėsi. Na- 
me buvo tylu kaip kape. Jei kada išvysiu kino salėje, 
kaip herojus atlieka tokį triuką ir išlenda gaivus kaip 
saulutė, apmėtysiu ekraną akmenimis. Sunkiai dvėsuo- 
damas gulėjau ant grindų. Mintis, kad reikės atsikelti, 
man kėlė siaubą. 

Mano žibintuvėlio stiklas, užklijuotas lipnia juos- 
ta, skleidė tik siaurą šviesos spindulį. Truputį pasisu- 
kiojau po virtuvę, žvalgydamasis aplinkui. Kiek galėjau 
įžiūrėti, nuo to laiko, kai buvo padaryta žmogžudystė, 
čia niekas nieko nebuvo tvarkęs. 

Aš nutykinau į svetainę, stengdamasis už nieko ne- 
užkliūti. Butas atrodė dar klaikiau nei anksčiau. Policija 
pabaigė Jorko pradėtą darbą. 

Bet jie nieko nerado. Kitaip man nebūtų reikėję 
taip sunkiai ropštis. Dilvikas pasirodė gudresnis, nei 
maniau. Jis vylėsi, kad Greindž sugrįš ir pati parodys 
slaptavietę. 

Vadinasi, jis tikėjo, jog ji gyva. Dilvikas žinojo kaž- 
ką, ko nežinojome mes su Praisu. 

Per pusvalandį išnaršiau visą ant grindų išverstą 
šlamštą, bet nieko įdomaus neradau. Paspyręs tą krūvą 
koja, vėl ėmiau traukyti stalo stalčius. Mano sėkmės 
žvaigždė užgeso: Greindž nepripažino nei slaptų stalčių, 
nei dvigubų sienelių. Aš prisiminiau visas vietas, kur mo- 
terys mėgsta įrengti slėptuves, bet farai apie jas irgi buvo 
pagalvoję: visi pašaliai išknaisioti, visos spintos ištuštin- 
tos. Damoms patinka visokios gudragalviškos įmantry- 
bės, kaip, pavyzdžiui, tuščiavidurės lovų kojos arba lempų 
korpusai, bet Mairos lovos kojos buvo tvirtos ir vientisos, 
o modernios lempos — iš skaidraus stiklo. 

Velnias, bet juk turi ji kur nors saugoti svarbius 
dokumentus. Diplomą, draudimo polisus ir visa kita. 
Pagaliau suvokiau savo klaidą. Kalta buvo mano psi- 
chologija. Arba jos. Maira Greindž tik atrodė moteris. 
Moteriška buvo jos išvaizda, drabužiai, kūnas, bet ne pro- 
tas. Galvojo ji vyriškai. Štai kur išeities taškas. Būdama 
pusiau moteris, ji privalo slėpti daiktus, o vyriškoji jos 
charakterio pusė verčia ją ieškoti tokios slėptuvės, kuriai 
pasiekti reikia jėgos, o ne proto mitrumo. 

Šypsodamasis ėmiausi darbo. Atitraukiau nuo sie- 
nų spintas ir pabandžiau pakelti durų slenksčius. Radęs 
už radiatoriaus įdubą, pralinksmėjau. Ji buvo smarkiai 
pridulkėjusi ir seniai neliesta, turbūt dėl to, kad galėjai 
nudegti pirštus, kišdamas ten ranką veikiant šildymo 
sistemai, bet aš supratau, kad einu teisingu keliu. 

Galų gale radau slaptavietę, kai šliaužiodamas ke- 
turpėsčias pašviečiau žibintuvėliu po lova palei grind- 
juostes. Nelabai kruopščiai ji buvo įrengta. Grindjuostė 
tik pusiau pridengė aštriu plaktuku tinke išdaužtą įdubą. 

Išdaužoje radau krūvelę plačia guma perjuostų vo- 
kų. Tai buvo mažiausiai keturių colių pločio popierių 
šūsnis, tarp vokų slėpėsi ir nemažai akcijų. Tokia šauni, 
tvarkinga krūvelė. 

Aš negaišau laiko juos skaitydamas, paprasčiau- 
siai pasikišau visą šūsnį po švarku ir užsisagsčiau liet- 
paltį. Betvirtinant vieną grindjuostės galą, man dingte- 
lėjo į galvą mintis, kad galėčiau iškrėsti puikų pokštą 
tam storam šunsnukiui Dilvikui. Reikia palikti jam vi- 
zitinę kortelę. Vienu trūkiu aš visai išplėšiau grindjuostę 
ir padėjau ją ant grindų pačioje matomiausioje vietoje. 
Tegu mano riebusis draugužis palaužo galvą. Na, ir duos 
jis velnių saviesiems mulkiams, pastatytiems prie durų. 

Nusileidau daug maloniau. Reikėjo tik tvirtai lai- 
kytis už virvės ir truputį stabdyti. Tarp pirmojo aukšto 
ir rūsio įtempiau virvę, kad lėčiau nutūpčiau. Lengvas 
krestelėjimas, ir sėkmingai pasiekiau žemę. Išeiti buvo 
lengviau nei įeiti. Iškišau galvą pro apsiblaususį rūsio 
langelį toje vietoje, kur keliukas suko už namo, trumpai 
švilptelėjau ir pašaukiau: 

— Ei, Makai! 

To pakako. Sunkiai trepsėdamas jis puolė už kam- 
po, 0 aš nurūkau koridoriumi, šokau pro duris ir niurk- 
telėjau į krūmus. Sunerimęs faras grįžo į savo postą, iš 
nustebimo kasydamasis galvą. Tvora, takelis, dar aki- 
mirka — ir aš jau skriejau gatve savo automobiliu. 

Ryšulėlis man degino kišenę. Pastebėjęs neoninį 
kavinės ženklą, leidžiantį statyti automobilius, pasukau 
į šoninę gatvę, sustabdžiau mašiną, įėjau į kavinę ir atsi- 
sėdau kampiniame bokse. 

Kai džiūsna barmenas, pasirišęs pernelyg plačią ka- 
daruojančią prijuostę, priėmė užsakymą, išsitraukiau iš ki- 
šenės krūvą popierių. Ignoruodamas akcijas ir polisus, 
perverčiau ją ir radau tai, ką medžiojau. 

Tai buvo prieš dvejus metus parašytas Jorko tes- 
tamentas, kuriuo visi jo pinigėliai iki paskutinio cento 
buvo paliekami Greindž. Aš laikiau savo rankose tik- 
riausią, gryniausią motyvą. Tie keli milijonai dolerių 
išdavė ją nuo galvos iki kojų. Ji bus tikras laimės kūdi- 
kis, jei sugebės tais milijonais pasinaudoti. 

Nugeibęs barmenas grįžo su maltiniu ir kava. Ati- 
dėjęs popierius į šalį ėmiau doroti neskanų maistą, sun- 
kiai stumdamas jį į gerklę, retsykiais vis patepamą kava. 
Jau baigdamas atkreipiau dėmesį į savo rankas. Jos bu- 
vo dulkėtos. Pastebėjau dar kai ką. Popierius juosusi gu- 
ma gulėjo greta kavos puodelio, kieta ir perdžiūvusi, su- 
plyšusi į dvi dalis. 

Taigi aš radau ne tai, ko ieškojo Jorkas. Šio ryšu- 
lėlio niekas nebuvo lietęs nuo akmens amžiaus laikų, o 
juk slėptuvėje už židinio paslėpti daiktai vakar vakare 
neabejotinai dar buvo ten! O testamentas kartu su kitais 
popiergaliais pragulėjo po lova ne vienus metus. 

Velniai rautų! Taip, Maikai, šįkart tu pats save 
pergudravai. Prakeikimas! 


6 skyrius 


Laukdamas sankryžoje priešais šviesoforą pažvel- 
giau į laikrodį. Ketvirtis dešimtos, o reikalai klostosi 
ne itin sėkmingai. Velniai rautų, ko Jorkas taip patra- 
ko? Dabar jau aišku, jog dingusį daiktą Greindž arba 
pasiėmė su savimi, arba niekada jo rankose neturėjo. 

Aš grįžau prie išeities taško. Liko tik du keliai: 

rasti Melorį arba išsiaiškinti, kas nusileido laiptais žmog- 
žudystės naktį ir kodėl apie šį faktą nutylėjo savo paro- 
dymuose. Ką gi, pradėsime nuo Melorio. Gal Roksi suge- 
bės atsakyti į kai kuriuos klausimus. Ištraukęs iš krūvos 
testamentą, paslėpiau jį vidinėje kišenėje, o likusius po- 
pierius sugrūdau į stalčiuką pirštinėms. 

Henris atidarė vartus vos man išsukus iš plento. 
Kai juos uždarė, pašaukiau jį. 

— Ar kas nors buvo atėjęs, kol aš važinėjau? 

— Taip, sere. Buvo atvažiavęs karstadirbys. 

Padėkojęs jam nuvažiavau prie namo. Harvis ati- 
darė duris ir iškilmingai nusilenkė, paimdamas mano 
skrybėlę. 

— Ar yra naujienų, sere? 

— Jokių. Kur mis Melkom? 

— Tikriausiai viršuje. Ji neseniai nuvedė misterį 
Rastoną į jo kambarį. Pakviesti ją? 

— Nereikia, pats ten užlipsiu. 

Tyliai pabeldžiau ir iškart įėjau. Roksi aiktelėjo 
ir, griebusi nuo lovos chalatą, prisidengė. Tik dalį se- 
kundės jos puikaus kūno nuogybė šmėkštelėjo man prieš 
akis, tačiau to pakako, kad kraujas siūbteltų visa jėga. 
Aš prisimerkiau. 


— Ramiai, Roksi, — išspaudžiau ne visai ra- 
miai. — Aš nieko nematau, tad nerėk ir nieko nemėtyk. 
Aš netyčia. 


Sučiurleno nerūpestingas, skambus juokas. 

— Ak, atsimerk tu, dėl Dievo. Tu jau esi matęs 
mane tokią. 

Aš atmerkiau akis, bet ji tuo metu jau rišosi cha- 
lato diržą. Pakvaišti galima. 

— Negundyk manęs. Aš maniau, tu pasikeitei. 

— Maikai... nekalbėk tokiu tonu. Jei aš ir tapau ku- 
klute, tai žinok: man patinka tokiai būti. Saviškai, šiurkš- 

tokai, tu irgi gerbei mano nuostatą, ir aš negaliu užsipulti 
tavęs dėl to, jog vėl išvydai tai, ką daugelį kartų buvai 
matęs anksčiau. 

— Berniukas miega? 

— Regis, taip. 

Už pravirų kito kambario durų tvyrojo tamsa. Aš 
tykiai uždariau jas, paskui grįžau ir atsisėdau ant lovos 
krašto. Roksi patraukė greta tualetinio staliuko stovintį 
krėslą ir pastatė jį priešais mane. 

— Ar aš pirmiausiai turėsiu prisiekti? — paklau- 
sė ji, giliai atsidusdama. 

— Reikalas rimtas. 

— Sakyk. 

— Aš pasakysiu vieną pavardę. Iškart neatsakyk. 
Leisk jai giliau nugrimzti į sąmonę, pagalvok, prisimink, 
ar niekada nesi jos girdėjusi. Pasūpuok ją ant liežuvio, 
įprask prie jos, o paskui, jei prisiminsi, pasakyk, kur ir 
kada ją girdėjai ir kas ją ištarė... jei sugebėsi. 

— Suprantu. Kokia ta pavardė? 

Aš ištiesiau jai cigaretę. Vieną pasiėmiau sau. 

— Meloris, — atsakiau, keldamas prie jos žieb- 
tuvėlį. 

Laukiau, apglėbęs rankomis kelį. Roksi pūtė dū- 
mus į lubas. Porą kartų ji nužvelgė mane bereikšmėmis 
akimis, be garso kartodama tą pavardę. Aš žiūrėjau, kaip 
ji prikanda lūpą, giliai įtraukdama dūmus. 

Pagaliau ji patrynė kaktą ir suraukė juokingą 
grimasą. 

— Neprisimenu, jog būčiau ją girdėjusi, — paga- 
liau ištarė ji. — Ar tai labai svarbu? 

— Galbūt. Nežinau. 

— Atleisk, Maikai, — pasilenkusi ji man paplojo 
per kelį. 

— Velnias, neimk to giliai į širdį. Tai tik pavardė. 
Kaip manai, gal kuris iš giminaičių yra ją girdėjęs? 

— Negaliu pasakyti. Žinai, Jorkas buvo nekalbus 
žmogus. 

— To nežinojau. Ar jis kuriam nors giminaičiui 
rodė daugiau dėmesio? 

Ji pakilo ir pasiėmė kojines. Jos kūnas žaviai ban- 
gavo po pusiau permatomu audiniu. 

— Pastebėjau, kad jis aiškiai nemėgo jų visų. Kai 
pradėjau pas jį dirbti, jam lyg ir patiko dukterėčia Roda. 
Menkiausia proga jis dovanodavo jai dovanas. Ir bran- 
gias. Žinau, nes pati jas pirkdavau. 

Aš užgesinau nuorūką. 

— Hm. Bet paskui jis susirado kitą numylėtinęę 

— Na, taip, — ji pažvelgė į mane šiek tiek nuste- 


busi. — Jis susidomėjo kita dukterėčia, Elis Nikols. 
— Aš nuo jos būčiau ir pradėjęs. 
— Na, tu tai jau tikrai, — pasišaipė ji. — Man 
tęsti? 
— Pirmyn. 


— Ilgą laiką jis skyrė jai visą savo dėmesį, o Gentai 
siuto iš pavydo. Man regis, jie jau laikė Rodą paveldėtoja 
ir tokia staigi permaina jiems nepatiko. Jorko pomėgis 
truko keletą mėnesių, paskui išblėso. Jis jau nebekreipė į 
Elis ypatingo dėmesio, bet niekada neužmiršdavo jos pa- 
sveikinti gimimo dienos proga. Jis pamalonindavo ją įspū- 
dingomis dovanomis. Ir tai vienintelis keistas dalykas 
šiuose nuobodžiuose namuose, — baigė Roksi. 

— Elis ir Jorkas, oho? Ir ar toli jie nuėjo? 

— Ne taip toli, kaip tu manai. Man atrodo, jis el- 
gėsi su ja tėviškai. 

— Tu įsitikinusi? 

— Visiškai. Geriausi misterio Jorko metai jau to- 
li praeityje. Seksas jam reiškė ne daugiau kaip biologinį 
lyčių skirtumą. 

— Elis seksas galėjo reikšti ir daugiau. 

— Neabejoju. Ji mėgsta raumeningus vyrukus, bet 
misteris Jorkas jai tiko toks, koks yra. Ji puikiai moka 
apsieiti ir kitaip. Pastebėjau, ji ir į tavo tvenkinį užmetė 
meškerę. 

— Ji užmovė ant kabliuko ne tą masalą, — atkir- 
tau aš. — Išdygo mano kambaryje tokia, kaip motina 
pagimdė, ir tiesiai prie reikalo. Man patinka, kai trupu- 
tį paerzinama. Be to, buvau nusivaręs nuo kojų. Ar Jor- 
kas žinojo, kaip ji elgiasi? 

Roksi įjungė mažą radijo imtuvą ir ėmė ieškoti 
muzikos. 

— Jei ir žinojo, neėmė to į galvą. 

— Klausyk, kačiuk, ar Jorkas kada nors buvo už- 
siminęs apie testamentą? 

Suskambo sena Benio Gudmeno melodija. Ji pa- 
reguliavo garsą ir grakščiai apsisuko. 

— Taip, jis parašė testamentą. Kiekvienąkart, apie 
jį prabilęs, jis beveik įvarydavo visai šeimynėlei nervų 
priepuolį, bet nė karto nepasakė tiesiai, kam atiteks 
pinigai. 

Ją pagavo šokio sūkurys. 

— Nagi, stabtelėk bent akimirkai. Negi jis nemes- 
telėjo jokių užuominų? 

Jos chalato kraštelis, šoktelėjęs aukščiau, nei de- 
ra, plestelėjo man per veidą. 

— Jokių, išskyrus tai, kad jie atiteks labiausiai to 
vertam. 

Jos kojos tiesiog žaibavo. Mano širdis plakė vis 
greičiau ir greičiau. Tai buvo nuostabios kojos, ilgos, 
tvirtos, rausva aksominę oda. 

— Ar Greindž apie tai žinojo? 

Ji sustojo išraiškinga poza ir metė man savo diržą. 

— Taip, — ji vėl ėmė šokti. Dabar grojo rumbą. 
Jos kūnas ritmingai lingavo ir trūkčiojo pagal taktą. — 

Kartą jie smarkiai susiginčijo ir misteris Jorkas visiems 
girdint pareiškė, kad mis Greindž vienintelė, kuria jis 
gali pasitikėti, ir kad ji tvarkys jo nuosavybės teises. 

Štai ir susigaudyk, kad gudrus. Kaip ji, velniai 
griebtų, vienu metu gali būti ir paveldėtoja, ir testamento 
vykdytoja? Bet apie tai man pamąstyti niekas neleido. 
Nusivilkusi trumpą chalatėlį, Roksi pasinaudojo juo 
kaip šokėjos vėduokle, atidengdama beveik viską ir ne- 
parodydama nieko. Ji judėjo gracingai kaip elfas, šviesi 
grietinėlės spalvos oda spindėjo ir akino. Ji sukosi prie- 
šais mane, 0 pečius siekiantys plaukai skriejo aplink jos 
galvą lyg tamsi švytinti aureolė. Aš pakilau pačiame šio 
gaivališko šokio įkarštyje. 

Roksi puolė man ant krūtinės. 

— Pabučiuok... tu, žvėrie! 

Manęs ilgai prašyti nereikėjo. 

Mūsų lūpos susiliejo. Ji suleido nagus į mano ran- 
kas. Šiurkščiai atplėšiau ją nuo savęs, laikydamas už 
pečių. 

— O tai ką reiškia? 

Ji užsiliejo padaužiška, žavia išlepintos mergiūkš- 
tės šypsena. 

— Tai reiškia, kad galėčiau tave pamilti, jei norė- 
čiau. Ir žinai, kažkada mylėjau. 

— Žinau. Kodėl lioveisi? 

— Tu — Brodvėjus, Maikai. Tu — ryškios šviesos 
ir dideli pinigai... kartais. Ir kulkos vietoj bučinių. To- 
dėl ir lioviausi. Panorau žmogaus, turinčio normalius 
šansus ilgai gyventi. 

— Tada kam visa tai? 

— Aš tavęs ilgėjausi. Gal tai juokinga, bet kažkur 
mano viduje yra vietelė, kurią saugau tik tau. Nemaniau, 
Jog kada nors tai tau pasakysiu. 

Aš vėl pabučiavau ją, tvirčiau ir aistringiau. Jos 

kūnas kalbėjo su manimi, šaukė, kvietė į save. Aplinkiniai 
daiktai išnyko rūke, bet burtus išsklaidė iš gretimo kam- 
bario pasigirdęs Rastono šūksnis. 

Roksi mikliai užsivilko chalatą. Šaltai ir negyvai 
sučežėjo sintetika. 

— Leisk mane pas jį, — tariau aš. 

Ji linktelėjo. 

Atidaręs duris spragtelėjau jungiklį. 

— Sveikas, sere Lanselotai. 

Jis verkė sapne, bet išvydęs mane nusišypsojo. 

— Sveikas, Maikai. Kada atvažiavai? 

— Neseniai. Ar nori ko? 

— Gal vandens. Klaikiai perdžiūvo gerklė. 

Ant stalo stovėjo ąsotis, iki pusės pripildytas ledo 
gabaliukų. Įpyliau į stiklinę vandens, ir jis išgėrė vienu 
mauku. 

— Užteks? 

Jis grąžino stiklinę. 

— Taip, ačiū. 

Švelniai timptelėjau jį už smakro. 

— Tada gulkis ir gerai išsimiegok. 

Jis suerzėjo, kamšydamasis antklodę. 

— Pasistengsiu. Labanakt, Maikai! 

—- Labanakt, bičiuli. 

Uždariau duris paskui save. Roksi jau buvo apsivil- 
kusi rudą dygsniuotą naminį chalatą ir dabar sėdėjo, rūky- 
dama cigaretę. Burtai buvo išsklaidyti. Mačiau, kad ir ji 
gailisi prarastos akimirkos. Ji ištiesė mano pamirštą cigare- 
čių pakelį. Įsikišau jį į kišenę ir atsisveikindamas pamojau 
ranka. Nė vienam iš mūsų nesinorėjo kalbėti. 

Harvis jau miegojo. Laiptinę apšvietė tik nakčiai 
paliktos mažytės žvakės formos lemputės, o holą apa- 
čioje gaubė nepermatoma tamsa. Beveik apgraibomis ra- 
dau Bilio kambarį, nieko pakeliui nenuvertęs. Bilis gulė- 
jo lovoje, bet nemiegojo. 

— Bili, tai aš, Maikas. 

Jis įjungė naktinę lemputę šalia lovos. 

— Užeik. 

Uždaręs duris atsisėdau greta jo ant krėslo. 

— Vėl noriu užduoti tau kelis klausimus. Žinau, 
vėlu, bet tikiuosi, tu neprieštarausi. 

— Aišku, ne, Maikai. Kokios naujienos? 

— Ą, nieko ypatinga. Mis Greindž iki šiol nerasta 
ir viskas verčiama ant jos. Aplink jos butą Dilvikas iš- 
statė savo vaikinus, 

— Nejaugi? Kodėl? Ji juk, regis, nuskendo? 

— Manau, kažkas trokšta, jog mes taip galvotu- 
me. Klausyk, Bili, tu sakei, kad išvažiavus Jorkui išgir- 
dai kažką lipant laiptais. Anksčiau domėjausi tuo tik dėl 
tavo alibi, bet dabar tai gali turėti įtakos visam tyrimui. 
Prisimink tą momentą dar kartą, gerai? Kuo tiksliau. 

— Taigi, pažiūrėkime... Apskritai aš negirdėjau, 
kaip išėjo Jorkas, prisimenu tik jo automobilio, riedan- 
čio per žvirgždą, barškėjimą. Jis mane ir pabudino. Man 
skaudėjo galvą, o burnoje kaupėsi šleikštulys nuo vais- 
tų, kuriuos jis man buvo davęs. Kažkokių tablečių. 

— Nesuprantu, kodėl tu pabudai. Jis juk davė tau 
migdomųjų. 

— Aš jau lovoje viską išvėmiau, tad iš jų nebuvo 
jokios naudos. Tai va, guliu ir staiga išgirstu — kažkas 
stypčioja laiptais. Supranti, kambarys kažkaip įdomiai 
įrengtas. Kiekvienas garsas iš apačios prasiskverbia čio- 
nai. Yra kažkoks žodis... 

— Akustika. 

— Aha, tas pats. Todėl be manęs niekas ir nemiega 
šiame kambaryje. Neištveria triukšmo. Ar garsas tylus, ar 
skambus — čia viskas girdėti. Atrodo, tas žmogus sten- 
gėsi pėdinti tyliai, bet aš vis tiek išgirdau. Tik pagalvojau 
— kuris nors iš namiškių nenori pažadinti kitų, tad ir sėli- 

na kaip indėnas, ir nekreipiau į tai dėmesio. Praslinkus 
maždaug dviem ar trim minutėms išgirdau kažką kosėjant į 
delną, vis tyliau ir tyliau, kol visai nutyko. Kai jau grimz- 
dau į sapnų karalystę, ant kelio suburzgė antrasis auto- 
mobilis. Tikriausiai taviškis. 

— Viskas? 

— Viskas, Maikai. Po to aš vėl užsnūdau. 

Priešais mane gulėjo tūzas. Gulėjo apverstas, tad 
negalėjau pasakyti, ar jis raudonas, ar juodas, tačiau tai 
buvo tūzas. Mano galvoje vėl suskambo varpeliai, ir grei- 
tai jie pavirs kurtinančiu varpų gaudesiu. Vežimas sto- 
vėjo priešais arklį, bet jei aš suprasiu, kuriuos pakinktus 
reikia atsegti, greitai viską sustatysiu į savas vietas. 

— Bili, apie tai — niekam nė žodžio, gerai? Jei 
vietiniai farai ims tave kamantinėti, nieko jiems nesa- 
kyk. O jei pageidaus sužinoti seržantas Praisas, siųsk jį 
pas mane. Jei tau brangi gyvybė, laikyk liežuvį už dantų, 
o duris — užrakintas. 

Jis išvertė akis. 

— Velnias, Maikai, nejaugi tai taip svarbu? 

Aš linktelėjau. 

— Man atrodo, Bili, kad tu girdėjai sėlinant žu- 


diką. 

— Viešpatie! — jis žagtelėjo. — Tu ... tu manai, 
žudikas... — jis gurktelėjo. — Gal jis ir mane bandys 
pritvoti? 


— Ne, Bili, nesijaudink. Tu jam ne itin pavojingas. 
Bet saugotis reikia ne tik jo. Mes turim reikalų ne su pa- 
prasta žmogžudyste. Su visu tuo kažkaip susijęs ir pagro- 
bimas. Žodžiu, sėdėk čia, kol duosiu tau ženklą, — ant 
slenksčio, jau padėjęs ranką ant durų rankenos, atsigrę- 
Žiau ir vėl pažvelgiau į jo baimingas akis. — Bili, kas 
yra Meloris? 

— Koks Meloris? 

— Tiesiog Meloris. 

— Tikrai nežinau. 

— Ką gi, mažyli, ačiū. 

Meloris. Taip pat sėkmingai jis galėjo pasivadinti 
Smitu arba Džonsonu. Žodis, ir daugiau nieko. Grįždamas 
tamsoje atgal, aš galvojau apie jį. Meloris, figūruojantis 
pagrobime, Meloris, kurio vien vardas privertė Jorką išbal- 
ti. Meloris, nauja grandis nusikaltimų grandinėje. Meloris 
sėdi kažkur ir džiaugiasi, kad privirė tiek košės. Jorkas 
pažinojo tą tipą, bet jis jau lavonas. Ar tik ne tai žmogžu- 
dystės priežastis? Visai įmanoma. Keisti Jorko veiksmai 
aiškiai liudijo, kad Maira Greindž irgi pažįsta Melorį. Bet 
ji dingo. O jei jos dingimas — Melorio rankų darbas? Vi- 
sai įmanoma. Velniai rautų, neturėjau nė vieno tikro įkalčio, 
viskas rėmėsi vien prielaidomis. Kažkas turėjo įvykti, kaž- 
kas užsimanys pažvejoti drumstame vandenyje ir žengs 
pirmąjį žingsnį. 

Aš surinkau į krūvą visus faktus, bet niekaip nega- 
lėjau jų sujungti. Vardas, ištartas neaišku kieno, žmogus 
— irgi nežinomas — nusileidęs naktį laiptais ir neigiantis 
tai, kažkokio daikto, tikriausiai pavogto dingusios moters, 
paieškos. 

'Murmėdamas prakeiksmus po nosimi, sutrypiau 
koja įsivaizduojamą priešininką. Nuo ko pradėti? Dilvi- 
kas ir Praisas ieško Greindž. Turėdami savo dispozici- 
joje aibes Žmonių, jie gali dirbti daug greičiau nei aš. Be 
to, kažkoks šeštasis jausmas man kuždėjo, jog ji — tik 
dalis visų tų įvykių. Ji nėra paslapties raktas, įmenantis 
visą mįslę, o greičiau liudytoja, kurios parodymai su- 
taupytų daugybę laiko ir vargo. Aš nelabai tikėjau, kad 
Ji suskaldė galvą Jorkui, o po to pati nusižudė. Jei ji 
Jorko bendrininkė, vadinasi, gana protinga, 0 protingi 
Žmonės arba nesipainioja į žmogžudystes, arba veikia 
pagal kruopščiai parengtą planą. Jorko žmogžudystė — 

impulsyvus ir grubus darbas. Tokios žmogžudystės įpras- 
tos varganose lūšnelėse dėl kelių apgailėtinų dolerių, 
arba viešbučio numeriuose, vyrui aptikus Žmoną su mei- 
lužiu. Žmogžudystės iš pavydo, iš keršto, beprasmiškos 
žmogžudystės susivaidijus dėl kokios smulkmenos, bet 
ar tinka čia nors vienas iš tų motyvų? Kam pavydėjo 
Jorkas ir kas pavydėjo jam? Roksi teisingai pasakė: jis 
buvo pernelyg senas. Pinigai? Jo piniginė liko vietoje ir, 
atrodo, niekas iš jos nedingo. Ir apskritai, tokios rūšies 
nusikaltimai vyksta gatvėje, tuščiuose skersgatviuose, 
nuošaliuose parkų kampeliuose. Kerštas... kerštas. 
Greindž sakė, kad jis neturi priešų. Tai dabar. O praeity- 
je? Patirtis man sakė, jog toks variantas beveik neįmano- 
mas. Paprastai iš keršto žudoma tuoj po įvykio, sukėlusio 
nenumaldomą norą keršyti. Kai žmogus turi laiko pagal- 
voti, jį pradeda stabdyti mintis apie bausmę. Jei tik auka, 
pajutusi gresiantį pavojų, nepasipusto pėdų. Tada žudiko 
sąmonėje įvykio reikšmė išauga ir skatina jį griebtis ryž- 
tingų veiksmų. Ši versija irgi atkrinta. Jorkas ilgus metus 
buvo visuomenės akiratyje. Beveik dvidešimt metų jis pra- 
gyveno viename name. Geriausias motyvas — dideli pi- 
nigai. Ar tik tai ir nebus svarbiausias kabliukas? Bet kuo 
čia dėta Greindž? Kaip testamentas atsidūrė pas ją? To- 
kie dalykai laikomi banke arba pas advokatą. Retas pa- 
veldėtojas gali pasigirti matęs testamentą savo akimis, ką 
jau kalbėti apie tai, kad slapstytų jį tarp asmeninių daiktų. 
Velniai rautų, juk Greindž gyrėsi, kad be Jorko mokamų pi- 
nigų, dar turi neblogų asmeninių pajamų. Jai atseit nerūpi 
jo turtai. Labai kilnu, ypač jei žinai, kam jie atiteks. Ji galėjo 
kalbėti su manimi iš aukšto. Aš prisiminiau jos abejingumą 
ir atsainią veido išraišką. Turėtų būti svarbi priežastis, ver- 
tusi ją apsimetinėti. Ko ji siekė? 

Maira Greindž. Ji vis man kliuvo. Pagrobimo nak- 
tį ji buvo neaišku kur. Ją matė ant plento, bet ji tai nei- 
gia. Kodėl? 

Aš išsišiepiau. Dėl kokios priežasties netekėjusi 
moteris važinėja vidurnaktį viena? Reikalas aiškus — 
pasimatymas. Greindž važiavo į pasimatymą, 0 tokių mo- 
terų kaip ji partnerius reikia slėpti nuo prašalaičių akių. 
Štai kodėl ji retai matoma žmonėse. Saugodamasis kri- 
tikų išpuolių, Jorkas irgi vengė viešumo, tai paaiškina 
jo delikatų ir atsargų požiūrį. Greindž turėjo daugybę 
priežasčių viską neigti. Tai būtų galėję pakenkti jos pro- 
fesiniams santykiams, be to, ji būtų praradusi draugužę. 
Tai buvo tik spėlionės, bet galėjau kirsti lažybų, kad jos 
beveik atitinka tiesą. 

Nakties oras padvelkė šalčiu. Aš nesuvokiau, kad 
stoviu prie slenksčio, kol manęs neapgaubė vėsus rūkas, 
Susikišęs rankas į kišenes nužingsniavau alėja. 

Namas žvelgė man į nugarą įdėmiomis langų aki- 
mis. Jei tik jis mokėtų kalbėti. Žvirgždu nubarstytas ta- 
kelis glėbė seną niūrų pastatą savo pilkomis rankomis ir 
aš ėjau juo, stengdamasis surikiuoti iškrikusias mintis. 
Priėjęs vingį sekundę stabtebėjau, o paskui žengiau taku 
į dešinę. 

Paėjus penkiasdešimt žingsnių, iš tamsos išniro 
gūdi gremėzdiška laboratorija, primenanti kapų rūsį. Tai 
buvo iš blankiai pilkų šlakbetonio blokų sumūrytas pa- 
statas, niekaip neįsikomponuojantis į bendrą Jorko valdų 
foną. Nė vienas langas neperbraukė dviejų man matomų 
sienų kontūrų, nebuvo matyti nė mažiausios skylutės, pro- 
kurią smalsios akys galėtų stebėti tai, kas vyksta viduje. 
Namo gale tarsi milžiniškas pirštas į dangų kilo trisde- 
šimties pėdų ilgio vamzdis, siekiantis aukščiau nei me- 
džių viršūnės. Po pačia stogo atbraila įrengtos grotuotos 
ventiliacijos angos buvo beveik nepasiekiamos įkyriam 
žvilgsniui. 

Apėjau pastatą. Tai buvo šimto pėdų ilgio ir pen- 
kiasdešimties pėdų pločio statinys, o vienintelis įėjimas 

į jį — plieninės durys, pajėgios atlaikyti uraganą ar apgu- 
lą. Tačiau jos buvo bejėgės prieš nenumaldomą žmogaus 
smalsumą. Pirmasis visraktis lengvai pasisuko spynoje. 
Vieni juokai, net neįdomu. Dvigubi plieno lakštai, o me- 
chanizmas paprastas kaip stiklinė pieno. 

Jungikliai žybčiojo tamsoje žalsva fosforine švie- 
sa. Aš spustelėjau vieną ir po lubomis plykstelėjo šimto 
vatų lempa. Pasidarė šviesu kaip dieną. Apžiūrėjęs duris 
užtrenkiau jas, paskui apsidairiau aplinkui. Architektū- 
rine prasme pastatą galėjai laikyti paprastumo pavyzdžiu. 
Per visą pastatą tęsėsi ilgas koridorius. Iš abiejų jo pusių 
rikiavosi kambariai, maždaug šešiolika. Nė dulkelės ant žvil- 
gančių marmurinių grindų, nė vienos dėmelės ant baltu ema- 
liu dažytų sienų. Visos durys buvo užrakintos, varinės ran- 
kenos spindėjo, į akis krito griežti, asketiški lakuotų medinių 
dalių kontūrai. Iš lauko neišvaizdi ir pilka, viduje laboratori- 
ja atrodė nepriekaištingai. 

Pirmajame kambaryje, tai buvo kabinetas, stovė- 
jo stalas, didelis krėslas, kelios kartotekų spintos ir van- 
dens aušintuvas. Kambarys priešais niekuo nesiskyrė 
nuo pirmojo. Padėklas pypkėms man pasufleravo, ku- 
ris iš jų — Jorko. Kol kas nieko neįprasta. 

Toliau radau kažką panašaus į sandėlį. Palei sie- 
ną, ant stelažų, stovėjo šimtai buteliukų su man nežino- 
mais chemikalais. Aš atidariau apatinį skyrių. Elektri- 
nė armatūra, vamzdeliai, neaiškios paskirties variniai 
gyvatukai, kartu su keistos išvaizdos detalėmis tvarkin- 
gai išdėlioti ant lentynų. Šįkart priešpriešinis kambarys 
buvo kitoks. Viename kampe gunksojo generatorius, pri- 
siglaudęs prie transformatoriaus. Link durų šliaužė rie- 
šo storio kabeliai, pereinantys abu agregatus ir dings- 
tantys sienoje. Panašius daikčiukus buvau matęs keliose 
atkampiausiose mūsų valstijose, kur vis dar madinga kil- 
nojama elektros kėdė. Tie įrenginiai mane tiesiog pri- 

bloškė. Jeigu Jorkas buvo atsidavęs tik Rastono auklėji- 
mui, kuriam galui jam ta technika? O gal tai tik širma, 
slepianti kai ką svarbesnio? 

Kita patalpa visai supainiojo mano mintis. Čia vieš- 
patavo prabanga. Minkšti patogūs krėslai, septynių pėdų 
ilgio pritrenkianti sofa, dar vienas krėslas, traukiantis akį 
keistomis vingiuotomis formomis, pakartojančiomis nuga- 
ros linkius, buvo išsigaubęs ties keliais ir baigėsi minkštu 
pastovu kojoms. Visur patogiai išdėstyti maži staliukai, ap- 
krauti žurnalais, populiariais ir mažiau žinomais. Knygos 
užsienio kalbomis ilsėjosi ant brangių nefritinių atramų. 
Kampe stovėjo radiola, o iš abiejų jos pusių — spintelės, 
pilnos simfoninės ir populiariosios muzikos plokštelių. Prie- 
šais, kitame kambario kampe, išdidžiai stūksojo rojalis. Ant 
taburečių buvo išdėliotos operų partitūros. Gudragalviš- 
kai sukonstruoti baldai galėjo pavirsti piešimo molbertais, 
skaitymo staliukais. Miniatiūriniame šaldytuve tilpo ledi- 
nio vandens butelis ir keletas aprasojusių stiklinių. Prie 
sienos, ant laboratorinio stalo, stovėjo keli puodeliai, kaž- 
kokių bakterinių kultūrų aptraukti geltonomis dėmėmis. 
Greta — geriausios firmos mikroskopas su dviem objek- 
tyvais. 

Nieko sau pramogų kambarys. Čia kiekvienas ga- 
lėtų komfortiškai pailsėti, užsiiminėdamas mėgstamu ho- 
biu. Ar tik ne čia Rastonas praleisdavo savo laisvalaikį? 
Netinkama vieta paprastam berniūkščiui, bet jam — kaip 
sykis. 

Slinko minutės. Aš uždariau duris ir pajudėjau to- 
liau, žvilgčiodamas į kambarius. Tai buvo puikiai įreng- 
ta laboratorija: mėgintuvėliai, retortos, kambarys, pri- 
kimštas knygų, ir vėl elektros įranga. Perėjęs koridorių 
įkišau galvą pro duris. Ir nepatikėjau savo akimis. Kam- 
bario viduryje stovėjo arba tikra elektros kėdė, ar bent 
tobula jos kopija. 

Man nepavyko jos apžiūrėti kaip reikiant. Išgir- 
dau silpną metalo, skrebenančio metalą, garsą. Uždaręs 
duris bėgte pasileidau koridoriumi, pakeliui spaudyda- 
mas jungiklius. Šiąnakt ne man vienam smalsumas nelei- 
do užmigti. 

Vos spėjus man uždaryti paskui save Greindž kabi- 
neto duris, atsilapojo laukujės durys. Kažkas lūkuriuoda- 
mas stypsojo tamsoje. Aš girdėjau jo padažnėjusį alsavi- 
mą. Durims užsidarius, ant grindų nutįso siauras šviesos 
pluoštas ir pro plyšį užšliaužė ant mano batų. Įėjusysis 
neuždegė šviesos, jis turėjo žibintuvėlį. 

Durų rankena sujudėjo. Pačiupęs pistoletą iškė- 
liau jį virš galvos, pasiruošęs su trenksmu nuleisti tą aki- 
mirką, kai nepažįstamasis peržengs slenkstį. Bet durys 
neatsidarė. Žmogus pasitraukė ir įėjo į Jorko kabinetą. 

Aš lėtai ir atsargiai pasukau rankeną. Plyšys tarp 
durų ir rėmo vis platėjo ir pagaliau sugebėjau pro jį prasi- 
sprausti. Nematomas tamsoje, stovėjau tamsių plokščių 
fone, be garso įkvėpdamas bei iškvėpdamas, ir stebėjau, 
kaip Gentas jaunesnysis verčia aukštyn kojomis kabine- 
tą. Vaikinas pritvirtino žibintuvėlį ant stalo ir dirbo jo 
šviesoje. Jis neskubėjo. Kilnojo kartotekos dėžes vieną 
po kitos, berdamas jų turinį ant grindų atskiromis krūve- 
lėmis. Baigęs vieną eilę jis imdavosi kitos, kol ištuštėjusi 
spinta pasidarė panaši į išžiotą bedančio senioko burną. 

Sekundę man pasirodė, kad jis rengiasi išeiti, ir 
atsitraukiau, bet jis tik pasuko žibintuvėlį į kitą pusę. 
Pasikartojo ta pati procedūra. Aš stebėjau. 

Po dvidešimties minučių jo kantrybė ėmė sekti. 
Jis piktai svaidė daiktus ir nuspyrė po kojomis pasi- 
painiojusį krėslą. Bet galiausiai susivaldė ir vėl ėmė dirbti 
nesikarščiuodamas. Dar po penkiolikos minučių jis grį- 
žo į tą vietą, nuo kurios pradėjo. Kambarys atrodė taip, 
lyg jame būtų sprogusi bomba. To, ko ieškojo, jis nerado. 

Padėjo atsitiktinumas. Gentas jaunesnysis vėl už- 
kliuvo už krėslo. Jį stumtelėjo taip nirtulingai, kad šis 
nučiuožė marmurinėmis grindimis, atsitrenkė į tuščią 
kartotetką ir apvirto. Aš tai pastebėjau anksčiau nei jis. 
Krėslo apačia buvo dviguba. 

Gudru. Galima valandų valandas naršyti kamba- 
rį, stumdyti baldus, bet ar dažnai jums toptelės į galvą 
mintis apversti ir apžiūrėti krėslą? Gentas jaunesnysis 
iš netikėtumo dusliai aiktelėjo ir suklupo ant kelių, pirš- 
tais braukydamas apmušalą. Nesusidorojęs čiupo iš spin- 
tos atsuktuvą ir bedė jį į plyšį. Pasigirdo aštrus trekšte- 
lėjimas, ir krėslo dugnas atšoko. 

Storas vokas buvo pritvirtintas vieliniu spaustu- 
ku. Negarsiai švilptelėjęs Gentas atspaudė jį rodomuoju 
pirštu ir ištraukė pluoštą popierių. Greitai juos peržiū- 
rėjęs sarkastiškai prunkštelėjo ir sviedė ant grindų. Vėl 
kyštelėjo ranką į voką, ištraukė dar kažką ir ėmė ati- 
džiai apžiūrinėti, glostydamas pilvą. Du kartus jis pasi- 
taisė akinius ir prikišo popierius arčiau šviesos. Mačiau, 
kaip jis paraudo. Tarsi jausdamas, kad yra stebimas, vai- 
kinas metė į duris pasalūnišką žvilgsnį, paskui sugrūdo 
viską atgal į voką, o šį įsikišo į kišenę. 

Aš atsitraukiau į koridoriaus gilumą, o kai Gen- 
tas jaunesnysis uždarė paradines duris, įjungiau šviesą 
ir įėjau, žengdamas per šiukšlių krūvas. Pažvelgiau į po- 
pierius, gulinčius ant grindų. Šis testamentas buvo su- 
darytas prieš kelis mėnesius ir skelbė, kad trys ketvir- 
čiai Jorko palikimo atitenka Rastonui, o vienas ketvir- 
tis — Elis. Likusiems giminaičiams Jorkas paliko vieną 
vienintelį dolerį. 

Tačiau Gentas jaunesnysis nusinešė kai ką įdomes- 
nio. Aš nubėgau prie durų, pakeliui brukdamas į kišenę 
sulankstytą testamentą. Mano jaunasis bičiulis galėjo pa- 
sprukti. 

Jis nebuvo toli nuėjęs. Už penkiasdešimties žings- 
nių nuo kelio kažkas tvatijo jį iš peties. Išgirdau duslius 
Gento riksmus ir dar kažkokius balsus. Išsitraukęs pis- 
toletą atlaužiau saugiklį ir mečiausi link jų. 

Tikriausiai reikėjo bėgti žole, bet aš skubėjau. Dvi 
figūros atšoko nuo trečiosios, gulinčios pievoje, ir puo- 
lė prie medžių. Iššoviau virš jų galvų. Šūvio aidas nu- 
griaudėjo per visą sodybą, bet nė vieno iš bėglių nesu- 
stabdė. Jie įlėkė į proskyną. Aš stengiausi nusigauti į 
lygią vietą, kad krūmai netrukdytų taikytis. Bet man su- 
trukdė Gentas jaunesnysis: užkliuvau už jo ir dribau no- 
simi į žemę. Nespėjus man pakilti, tie du persirito per 
sieną. Gulėdamas ant žemės aklai paleidau porą šūvių, 
bet nepataikiau. Už sienos suriaumojo atgijusio auto- 
mobilio variklis. 

Veriantis moteriškas riksmas tarsi peiliu persmei- 
gė orą ir aš sustingau vietoje. Viskas įvyko taip greitai. 
Bėgant prie namo, dygliuotos šakelės braižė man veidą 
ir draskė drabužius. Name užsidegė šviesos ir Harvio bal- 
sas šaukėsi pagalbos. Pižama vilkįs Bilis jau laukė manęs 
tarpduryje. 

— Maikai, tikriausiai tai mis Melkom. Į ją kažkas 
šovė! 

Harvis pašėlusiai mojavo rankomis, rodydamas į 
jos kambarį. Aš įsiveržiau tenai. Roksi gulėjo ant grin- 
dų, 0 ant jos peties plėtėsi skaisčiai raudona kraujo dė- 
mė. Harvis atsistojo greta manęs, virpėdamas iš baimės. 

Aš nunešiau Roksi į lovą, per petį mesdamas lio- 


kajui: 

— Atneškite karšto vandens ir tvarsčių. Iškvies- 
kite gydytoją. 

— Taip, sere, — atsakė Harvis ir iškurnėjo. 

Įėjo Bilis. 


— Gal galiu kuo nors padėti, Maikai? Aš... aš 
nenoriu pasilikti vienas. 

— Gerai, pabūk su ja. Užeisiu pas berniūkštį. 

Atidaręs Rastono kambario duris pasukau jungik- 
lį. Jis sėdėjo tiesiai, rankomis remdamasis į lovą. Jo akys 
buvo įsmeigtos į vieną tašką sienoje, burna pravira. Jis 
net nematė manęs. Aš papurčiau jį. Berniukas buvo tar- 
si sumedėjęs, visi raumenys įsitempę lyg plienas. Kartą 
ar du jis mėšlungiškai krūptelėjo, nenuleisdamas akių 
nuo sienos. Turėjau nemažai pavargti, kol atplėšiau jo 
rankas nuo lovos ir paguldžiau jį. 

— Harvi, ar iškvietėte gydytoją? 

— Jis dabar šiuo metu skambina, Maikai, — šūk- 
telėjo Bilis iš gretimo kambario. 

— Velniai rautų, pasakyk jam, kad paskubėtų! 
Berniukui kažkoks priepuolis ar kitas velnias, nė pats 
nežinau. 

Persisvėręs per turėklus Bilis garsiai šūktelėjo 
Harviui. Girdėjau, kaip tas užsikirsdamas beria žodžius 
į telefoną. Beje, gydytojas taip greitai neatvažiuos. Ras- 
toną ėmė krėsti drebulys, jo akys užvirto aukštyn. 

Pasilenkęs pliaukštelėjau jam per skruostą. 

— Rastonai! Liaukis! — vožiau jam dar vieną ant- 
ausį. — Rastonai! 

Jo vokai virptelėjo, ir berniukas pagaliau ėmė 
kūkčioti. Lūpos mėšlungiškai persikreipė ir jis užsiden- 
gė veidą rankomis. Staiga atsisėdo ir pašaukė: 

— Maikai! 

— Aš čia, mažyli, ramiau. 

Priėjęs jis palietė mano ranką ir drebėdamas visu 
kūnu sukuždėjo: 

— Mis Melkom? 

— Jai viskas gerai, — atsakiau. — Ji tiesiog išsi- 
gando, — aš nenorėjau jo jaudinti. — Ar čia kas nors 
buvo įėjęs? 

Jis suspaudė mano ranką. 


104 


— Ne... išgirdau kažkokį triukšmą, ir mis Melkom 
suriko. Maikai, aš nesu drąsuolis. Man baisu! 

Jis turėjo priežastį bijoti. 

— Niekai. Apsiklok ir gulėk ramiai. Aš būsiu ki- 
tame kambaryje. Nori, paliksiu duris atviras? 

— Taip, Maikai, prašau. 

Aš palikau duris praviras, šviesos neišjungiau. Bi- 
lis stovėjo prie durų, laukdamas manęs. Harvis spaudė 
prie Roksi peties nosinę. Nuėmęs nosinę pasilenkiau. 
Žaizda nedidelė, kulka buvo mažo kalibro ir perėjo kiau- 
rai. Kumštelėjęs man į šoną Bilis parodė į langą. Mažą 
dailią skylutę stiklo apačioje supo plonyčių įtrūkimų 
voratinklis. Ant grindų spindėjo mažulytės stiklo šuke- 
lės. Šaudyta buvo iš apačios. Kulka įsmigo į sieną žmo- 
gaus galvos aukštyje. Iškrapštęs kulką iš tinko, paride- 
nau ją ant delno. Kruopščiai nulietas švino gabalėlis, 
trisdešimt antrojo kalibro. Smūgis į sieną jos beveik ne- 
deformavo. Jorko pistoletas rado kelią namo. Aš įsiki- 
šau kulką į kišenėlę laikrodžiui. 

— Lik čia, Bili, aš tuoj grįšiu. 

— Kur tu eini? — jis nenorėjo manęs išleisti. 

— Apačion, pasimatyti su bičiuliu. 


Radau Gentą jaunesnįjį besikepurnėjantį ant žemės 
ir bandantį atsistoti. Stvėręs jį už pakarpos, pastačiau 
ant kojų. Šunsnukiui teks rimtai pasiaiškinti. Jaunylis 
atrodė apgailėtinai. Į veidą buvo susmigę žvirgždo, o 
plaukai sulipę nuo kraujo. Vienas akinių stiklas sudu- 
žęs. Stebėjau, kaip jis sunkiai atitraukia nuo dantų apa- 
tinę lūpą, nerišliai keikdamasis. Gauta pyla palaužė jį ir 
vaikinas nesimuistė, vedamas namo. 

Pasodintas į krėslą jis krestelėjo galvą ir ėmė čiu- 
pinėti perskeltą smilkinį. Vaikinas kaip užsuktas karto- 
Jo vis tą patį keiksmažodį, kol staiga, nušvitus protui, 

suvokė, kas jam nutiko. Jis staigiai atkragino galvą, ir aš 
pagalvojau: dabar jis spjaus į mane. 

— Jūs jį paėmėte! — kaltinančiu tonu ištarė jis 
vos neverkdamas. 

— Ką paėmiau? — aš pasilenkiau, stengdamasis 
nepraleisti nė žodžio. 

Jo akys susiaurėjo. 

— Nieko, — atžariai burbtelėjo jis. 

Tyčia neskubėdamas čiupau jį už kaklaraiščio ir 
prisitraukiau. Jis bandė atsilošti, bet aš prispaudžiau ne- 
vykėlį prie savęs. 

— Drauguži, — grėsmingai ištariau, — tu įklim- 
pai, smarkiai įklimpai. Tu padarei vagystę su įsilauži- 
mu. Tu ištempei kažką iš Jorko kabineto, o mis Melkom 
— pašauta. Tad žiūrėk, tylėsi — tau bus blogai. 

— Į ją šovė? Ji... mirė? 

Nesiruošiau sakyti jam tiesos. 

— Kol kas gyva. Jei ji mirs, tau bus pateiktas kal- 
tinimas ir žmogžudyste. 

— Ne, ne! Aš to nepadariau. Prisipažįstu, įsilau- 
Žiau į laboratoriją, bet į ją šoviau ne aš. O ir kada būčiau 
spėjęs? Mane užpuolė, vos neužmušė... 

— Rimtai? O tu tikrai buvai be sąmonės? Saky- 
kim. Aš vijausi užpuolikus, kol išgirdau mis Melkom 
riksmą. Gal ji todėl ir suriko, kad tu ją pašovei. O pas- 
kui apsimetei, kad visą tą laiką voliojaisi be sąmonės. 

Jis išblyško. Ant kaktos neramiai supulsavo ma- 
žutė vena, o mėšlungiškai sugniaužtų rankų nagai su- 
smigo į delnus ligi kraujo. 

— Jūs man nieko neprikabinsite, — cyptelėjo jis. — 
Aš nieko nepadariau, prisiekiu. 

— Taip? Ką tu paėmei iš kabineto? 

Pauzė, paskui jis išspaudė: 

— Nieko. 

“ 

Aš iškračiau jo kišenes — tegu tik pabando spar- 
dytis. Viską, kas jose buvo, išverčiau ant grindų. Pinigi- 
nė, teatro bilietų šaknelės, du seni laiškai, raktai ir pen- 
kiasdešimt centų. Viskas. 

— Vadinasi, tavo laimikio prireikė dar kažkam, 
ar ne? — jis neatsakė. — Na, kažkas jį ir pasiėmė. 

— Aš nieko neėmiau, — pakartojo jis. 

Gentas jaunesnysis akiplėšiškai melavo. 

— Tai kodėl jie tave patykojo ir vos neištaškė sme- 
genų iš tavo minkštos makaulės? Atsakyk, — jis nepra- 
tarė nė Žodžio. Išsitraukęs testamentą, pamojavau juo 
vyrukui prieš nosį. — Popieriai gulėjo kartu, o tu pasiė- 
mei svarbesnį. Bet kas tau svarbiau už testamentą? Tu 
kvailys, Gentai jaunesnysis. Ėmeisi darbo ne pagal savo 
išgales. Sutinki? Jei tau būtų užtekę proto sudeginti tes- 
tamentą, būtum galėjęs susišluoti nemažai žalių, dalijant 
palikimą, juo labiau kad berniūkštis nepilnametis. Bet 
ne, tau nesvarbu, kad jis bus rastas ir patvirtintas, tu vai- 
keisi stambesnį grobį. Tas kitas popiergalis kvepėjo rie- 
besniu kąsniu. Ką tu tikėjaisi nučiupti, mažasis Gentai? 

Atsakydamas į mano trumputę kalbą jis tik pašai- 
piai vyptelėjo. 

— Ką gi, — pareiškiau, — Žinai, ką aš dabar padary- 
siu? Tavo veidelis nekaip atrodo, bet palyginti su tuo, kaip 
atrodysi po dešimties minučių, dabar tu tikras gražuolis. 
Kulsiu tave tol, kol į kelnes pridėsi, ir tada tavo liežuvis 
atsiriš. Stauk kiek tinkamas, vis tiek tau niekas nepadės. 

Aš užsimojau. Jis nelaukė smūgio. Žodžių lavina 
taip ir trykštelėjo iš jo. 

— Nereikia! Ten nieko ypatingo nebuvo. Kartą 
aš... aš pavogiau iš dėdės pinigų. Jis mane sugavo ir pri- 
vertė parašyti prisipažinimą. Aš nenorėjau, kad jis būtų 
rastas, tada man nekliūtų nė cento. Štai ir paėmiau jį. 

— Nejaugi? O kam jo prireikė kitiems? 

— Nežinau. Į jį buvo dar kažkas įdėta, aš nepažiū- 
rėjau, kas. Gal tie užpuolikai tai medžiojo. 

Negalėjau nuspręsti, meluoja jis ar ne. Jo pasako- 
jimas panėšėjo į tiesą. 

— Tu šovei į mis Melkom? 

— Nesąmonė, — aš kiečiau įtempiau kaklaraiš- 
tį. — Prašau, nereikia, jūs mane smaugiate. Aš į nieką 
nešoviau. Aš jos net nemačiau. Juk galima patikrinti, po- 
licija turi tokį testą, ar ne? 

— Taip, parafininį testą. Ar sutiktum, kad jį at- 
liktų? 

Jis linktelėjo palengvėjusia širdimi. Aš paleidau 
Jį. Jei tikrai būtų šovęs, tai nebūtų išsišokęs su tokia 
idėja. O pirštinių jis neturėjo, tai žinojau tiksliai. 

Priešais namą sustojo automobilis ir Harvis įlei- 
do nedidelį apkūnų žmogelį su juodu sakvojažu, aiškiai 
išduodančiu jo profesiją. Jie nuskubėjo viršun. Aš pasi- 
sukau į Gentą jaunesnįjį. 

— Nešk kulnus iš čia, bet nepradink visiškai. Jei 
pasipustysi padus, surasiu ir nusuksiu tavo nupiepusį 
sprandą. Ir atmink: jei mis Melkom mirs — tau galas, 
tad verčiau melskis. 

Pašokęs jis puolė prie durų. Išgirdau tik tolstantį 
kojų tapsėjimą. Pasukau prie laiptų. 


— Kaip ji? 

Gydytojas sutvirtino tvarstį pleistru ir atsisuko. 

— Nieko rimto. Tik apalpo nuo šoko, — jis susi- 
dėjo instrumentus ir išsitraukė užrašų knygelę. Roksi 
sujudėjo ir atmerkė akis. — Jūs, aišku, suprantate, kad 
privalau apie visas šautines žaizdas pranešti policijai. 
Pageidaučiau sužinoti pavardę. 

Roksi pažvelgė į mane. Aš ženklu peradresavau 
klausimą jai. Ji sumurmėjo: 

— Elen Melkom. 

— Adresas? 

— Aš gyvenu čia. 

Gydytojas užsirašė ir jos gimimo metus, kitus duo- 
menis, paskui paklausė, ar aš radau kulką. 

— Taip, ji buvo įstrigusi sienoje. Trisdešimt antras 
kalibras, galiukas švininis. Aš perduosiu ją policijai, — 
jis užvertė užrašų knygutę ir įsikišo į lagaminėlį. — No- 
rėčiau, kad žvilgtelėtumėte tr į berniuką, daktare, — pri- 
dūriau. — Jis labai prastai jaučiasi. 

Keliais žodžiais papasakojau paskutiniųjų dienų įvy- 
kius. Pasiėmęs lagaminėlį gydytojas nusekė paskui mane. 

— Aš pažįstu berniuką, — tarė jis. — Nervų su- 
krėtimas kenksmingas bet kuriam jaunuoliui, o ypač gy- 
venančiam pagal tokį įtemptą režimą. 

— Jūs gydėte jį ir anksčiau? Aš maniau, kad jį 
prižiūrėjo tėvas. 

— Paties berniuko aš nesu matęs, bet kelis kartus 
šnekėjausi mieste su jo tėvu. Šis pasakojo apie savo sūnų 
su tikru pasididžiavimu. 

— O kaipgi. Štai ir jis. 

Gydytojas ėmė skaičiuoti Rastono pulsą ir aš mirk- 
telėjau beniukui per petį. Rastonas nusišypsojo. Kol gy- 
dytojas jį apžiūrinėjo, atsisėdau prie stalo ir ėmiau sklai- 
dyti aplanką su didelėmis, 9x12cm, kaubojų iš įvairių 
filmų fotografijomis. Rastonas buvo genijus, bet turėjo 
vaikiškų.pomėgių, kaip ir bet kuris berniūkštis. Ant apa- 
tinių lentynų tarp kitų knygų slėpėsi keletas naujai iš- 
leistų vesternų ir kažkokios devynioliktojo amžiaus Ame- 
rikos geografijos knygelės. Virš stalo kabojo lasas ir sena 
plačiakraštė skrybėlė su žymiausio Holivudo kaubojaus 
autografu. Nesuprantu, kodėl Jorkas nepaliko savo sū- 
naus ramybėje ir neleido jam džiaugtis gyvenimu, kaip ir 
dera vaikams. Galėjau lažintis, kad Rastonas mieliau tap- 

tų kaubojumi, o ne vaiku stebuklu. Išvydęs, kad apžiū- 
rinėju jo daiktus, Rastonas nusišypsojo, 

— Ar kada nors esi buvęs Vakaruose, Maikai? — 
paklausė jis. 

— Atpyliau porą mėnesių dykumoje, kai pašaukė 
į armiją. 

— O ar matei nors kartą ten tikrą kaubojų? 

— Ne, bet pusmetį mano gultas stovėjo greta vieno 
kaubojaus gulto. Jis avėjo aukštakulnius batus, kol ser- 
žantas įkrėtė jam proto. Tikras keistuolis. Dušinėje ne- 
norėdavo nusiimti skrybėlės. Rytą, vos tik pabusdavo, pir- 
miausia ją ir užsimaukšlindavo. Niekaip negalėjo priprasti 
prie siaurų atbrailų, o sutikęs leitenantą, vis taikydavosi 
kilstelti pirštus prie skrybėlės, užuot atidavęs pagarbą. 

Rastonas sukikeno: 

— O jis nešiojo šešių užtaisų revolverį? 

— Ne, bet niekada neprašaudavo. Iš trisdešimties 
jardų sugebėdavo pataikyti vabalui į akį. 

Gydytojas pertraukė smagų pašnekesį, liepęs Ras- 
tonui praryti kažkokias tabletes. Paėmęs pilną jų dėžu- 
tę, jis šone užrašė, kada jas gerti, ir vikriai suraitė recep- 
tą. Jį ištiesė man. 

— Paduokite vaistininkui. Po vieną arbatinį 
šaukštelį kas dvi valandas visą parą. Jam nieko rimto, 
tiesiog lengvas nervų sukrėtimas. Rytoj aš dar aplanky- 
siu mis Melkom. Jei žaizda pradėtų kraujuoti, iškart 
kvieskite mane. Aš duosiu jiems migdomųjų, tad iki 
ryto jie galės ramiai pamiegoti. 

— Gerai, daktare, ačiū, — aš perleidau gydytoją 
Harviui, ir šis palydėjo jį iki paradinių durų. 

Roksi išspaudė šypseną: 

— Ar sugavai juos, Maikai? 
— Užmiršk apie tai, — atsiliepiau aš. — Kaip viskas 
atsitiko? ' 


— Aš išgirdau šūvį ir uždegiau šviesą. Tikriausiai 
nereikėjo to daryti. Pribėgau prie lango, bet lauke buvo 
tamsu, nieko negalėjau įžiūrėti. Ir staiga kažkas trenkė 
man į petį. Nesupratau, jog tai kulka, kol nepamačiau 
skylutės stikle. Tada ir surikau, — kaltai pridūrė ji. 

— Liaukis, aš ir pats būčiau surikęs. Ar matei 
žybsnį? 

Jos galva susiūbavo ant pagalvės. 

— Regis, išgirdau šūvį, bet jis nuskambėjo iš kaž- 
kur toli. Aš net nepagalvojau... 

— Žaizda nepavojinga, o tai svarbiausia. 

— O kaip Rastonas? 

— Jam viskas gerai. Tu mirtinai jį išgąsdinai, kai 
suklykei. Jis ir taip labai sudirgęs, o tai jį visai pribaigė. 
Kai įėjau, jis buvo sumedėjęs tarsi pliauska. 

Migdomieji ėmė veikti. Roksi akys tingiai užsimer- 
kė. Aš šnibžtelėjau Biliui: 

— Atnešk šepečio kotą arba ką nors ilgą ir tiesų. 

Jis išėjo į koridorių. Laukdamas žiūrėjau į kulkos 
paliktą skylę ir bandžiau atspėti, kur stovėjo Roksi, kai ją 
sužeidė. Bilis grįžo su ilgu variniu vamzdžiu rankose. 

— Neradau šepečio, bet gal tiks šis karnizas? 

— Puiku, — pusbalsiu pagyriau jį. 

Roksi jau miegojo. 

— Ką ruošiesi daryti? 

— Nustatyti, iš kur šauta. 

Pakišęs vamzdį jam po pažastimi, liepiau laikyti, o 
pats nusitaikiau išilgai jo, lygindamas vamzdį su skyle 
sienoje ir išdauža lange. Paprašęs jo nejudėti, pakėliau 
langą. Ant grindų pabiro stiklo šukės. Užėjęs Biliui už 
nugaros, pažvelgiau palei vamzdį žemyn. 

Aš žvelgiau maždaug į tą vietą, kur per sieną persi- 
ropštė du užpuolikai. Šimto pėdų atstumas Gentą jau- 

nesnįjį savaime išeliminavo iš įtariamųjų rato. Paveikslas 
vėl keitėsi, man vėl nesuėjo galas su galu. Prakeikimas. 
Nė vienas iš jų nešovė į mane, ir vis dėlto kulka atskriejo 
iš tos pusės. Gal jie naudojo duslintuvą? Šūvis, paleistas 
aklai... arba atvirkščiai, tiksliai nusitaikius. Tik snaiperis, 
rankoje laikydamas trisdešimt antrojo kalibro pistoletą, 
galėjo pataikyti iš tokio atstumo į langą, o juo labiau — į 
stovinčią prie lango Roksi. Bet ar kulka buvo skirta jai? 

— Ačiū, Bili, viskas. 

Jis nuleido karnizą ir aš uždariau langą. Paskui pa- 
sivedžiau jį į šalį, toliau nuo lovos. 

— Kas yra, Maikai? 

— Klausyk, man reikia pagalvoti. Gal pabūsi naktį 
su berniūkščiu? Paklosim ant grindų sofos pagalvėles ir 
galėsi karališkai pailsėti. 

— Gerai, jei taip reikia. 

— Taip bus geriausia. Kas nors turi juos prižiūrėti, 
jei kartais pabustų, o Rastonas, be to, kas tris valandas 
turi išgerti vaistų. Receptą aš paduosiu Harviui, tegu nu- 
važiuoja į vaistinę. Ar tu nieko prieš? 

— Ne. Manau, man patiks čia labiau nei apatiniame 
kambaryje. 

— Užsirakink duris. 

— O kaipgi. Aš dar ir krėslą prie jų pristumsiu. 

Nusijuokiau. 

— Vargu ar čia kas brausis. 

Jo veidas surimtėjo. 

— Gera tau šnekėti, turint po pažastimi patranką. 

— Jei nori, galiu palikti ją tau. 

— Tai jau ne, Maikai. Aš dabar vėtytas ir mėtytas. 
Jei mane pamatytų šalia patrankos, akimirksniu patupdy- 
tų į cypę. Verčiau nerizikuosiu. 

Jis ėmė svaidyti nuo krėslų pagalvėles, o aš išėjau. 

Už manęs girgžtelėjo užraktas, ir išgirdau, kaip Bilis prie 
durų stumia krėslą. Jis nejuokavo. Šiąnakt į šį kambarį 
niekas neįsibraus. 


7 skyrius 


Nusileidęs žemyn surinkau komutatoriaus numerį 
ir paprašiau sujungti su valstijos policijos tarnyba. Po 
sekundės ragelyje kartu su traškesiais pasigirdo griežtas 
balsas. 

— Prašau pakviesti seržantą Praisą. 

— Jo dabar nėra. Ar jam ką nors perduoti? 

— Taip. Kalba Maikas Hameris. Pasakykite jam, 
kad mis Melkom, auklę, į petį sužeidė trisdešimt ant- 
rojo kalibro kulka. Gyvybei pavojus negresia ir iš ryto 
ji galės atsakyti į klausimus. Šovė iš sodo. Užpuolikas 
pasislėpė. 

— Užsirašiau. Kas dar? 

— Na, kai ką pasakysiu jam pats. Ar jau radote 
Greindž pėdsakus? 

— Ant įlankos kranto aptikome jos skrybėlę. Ser- 
žantas Praisas liepė jums pasakyti, jei paskambinsite. 

— Ačiū. Ar ji dar ieškoma? 

— Iš katerio iki šiol kabliais šukuojamos kanalo 
žiotys. 

— Ką gi, jei turėsiu laiko, paskambinsiu vėliau. 

Policininkas padėkojęs padėjo ragelį. Harvis lū- 
kuriavo netoliese, laukdamas, kol išeisiu. Pamatęs ma- 
ne sukant prie durų, atnešė skrybėlę. 

— Ar šiandien grįšite, sere? 

— Nežinau. Šiaip ar taip, užsirakinkite. 

— Taip, sere. 

Aš nuriedėjau alėja ir sustojau prie uždarytų var- 
tų. Pasignalizavau, kviesdamas Henrį, bet šis nepasiro- 


8.27 113 


dė, nors sargo namelyje degė šviesa. Išlipęs iš automobi- 
lio įėjau į Henrio buveinę. Jis kietai miegojo. Ant jo kelių 
gulėjo sulankstytas laikraštis. 

Keikdamasis aš ėmiau jį purtyti ir greitai mažutės 
Henrio akys prasimerkė, bet jis anaiptol nepanėšėjo į 
žmogų, pabudusį iš miego. Jis spoksojo blausiu, padė- 
rusiu žvilgsniu, o jo galva nevalingai sviro ant krūti- 
nės. Netikėtai išvydęs mane, jis taip nustebo, jog net 
truputį atsipeikėjo. Sumirksėjęs sargas perbraukė del- 
nu per kaktą. 

— A-atleiskite, sere. Niekaip nesuprantu, kas man 
darosi. Klaikiai skauda galvą, o miegas lenkte lenkia. 

— Kas gi jums nutiko, Henri? 

— N-nieko, sere. Gal čia aspirinas kaltas, — jis 
parodė į paprastą buteliuką su tabletėmis, stovintį ant 
stalo. 

Paėmiau jį ir apžiūrėjau etiketę. Prekės ženkas pa- 
žįstamas. Įsižiūrėjęs atidžiau, iškračiau keletą tablečių ant 
delno. Ant jų nebuvo gamintojų inicialų. O turėjo būti, tą 
žinojau tikrai, pačiam buvo tekę nemažai jų suvartoti. 

— Kur jas gavote, Henri? 

— Praeitą savaitę davė misteris Jorkas. Keletą 
kartų man žvėriškai sopėjo galvą ir aspirinas padėjo. 

— Ar tą vakarą, kai buvo pagrobtas berniukas, 
gėrėte jų? 

Jis įsistebeilijo į mane. 

— Atrodo. Taip, gėriau. 

— Verčiau išmeskite šias tabletes. Jos tiktai ken- 
kia jums. Ar šiąnakt ką nors girdėjote? 

— Ne, lyg ir ne. O ką? 

— A, nieko ypatingo. Aš paimsiu porą, nepriešta- 
raujate? — jis papurtė galvą, ir aš įsimečiau į kišenę ke- 
letą tablečių. — Pasilikite čia, aš atidarysiu vartus pats. 

Henris linktelėjo ir užsnūdo, nespėjus man net iš 


namelio išeiti. Štai kodėl pagrobėjai taip lengvai įsmuko į 
namą. Štai kodėl Jorkas, o po jo ir aš pravažiavome pro 
vartus nepastebėti. 

Galėjau kirsti lažybų, jog aspirinas buvo pakeistas 
migdomaisiais. Na ir gudrus tas žudikas! 

Painaus galvosūkio dalys viena po kitos dėliojosi 
į visumą. Jų kraštai kol kas nesutapo, bet greitai ryškė- 
jo, pasirengę susijungti į vientisą paveikslą, vos kas nors 
ištars neatsargų žodį ar žengs klaidingą žingsnį. Pėdsa- 
kai vedė link namo gyventojų, bet iš išorės irgi driekėsi 
siūlelis. Kas pasistengė, kad Henris miegotų pagrobimo 
metu? Kas ištyrė jo įpročius ir pakeitė aspiriną migdo- 
maisiais? Jei tas tipas toks įžvalgus, galėjo Henriui dar 
prieš tai pakišti ką nors, sukeliantį galvos skausmą. Klai- 
dingas ėjimas ar neatsargus žodis... Jis būtinai kur nors 
suklups. Gal jį reikia tik truputį stumtelėti. Dabar Gen- 
tas jaunesnysis — mano valdžioje, o kartu — ir jo tėtu- 
šis. Pasidomėsime kitais. Elis. Ji tik caktelėjo liežuviu, 
išgirdusi apie Jorko mirtį. Žavus sutvėrimas! 

Teko dar kartą skambinti į policijos valdybą ir pa- 
prašyti liudytojų adresų sąrašo. Praisas vis dar kažkur klai- 
džiojo, bet, matyt, jis buvo nurodęs pagelbėti man visais 
būdais, tad reikalingą informaciją gavau nedelsiant. 

Elis gyveno Vusteryje, nedidelėje gyvenvietėje į 
vakarus nuo miesto. Link jos vedė siauras plentas, išsu- 
kęs iš automagistralės, bet pakelyje stūksančių vilų, ku- 
rias supo erdvios žemės valdos, gabaritai aiškiai liudijo, 
Jog tai turtuolių gyvenvietė. Pats miestelis galėjo di- 
džiuotis ištisu parduotuvių, kurių vitrinose puikavosi 
tik aukščiausios rūšies daiktai, kvartalu. Virš kiekvie- 
nos parduotuvės buvo įrengti prabangūs butai. Namai 
švytėjo baltu mūru ir žvilgančiu metalu. Juos supo oru- 
mo ir išdidžios elegancijos atmosfera. Elis gyveno virš 
kailių parduotuvės, trečiame name nuo galo. 

Automobilį pastačiau tarp naujutėlio fordo ir kadi- 
lako su atverčiamu viršumi. Elis langai buvo tamsūs, bet 
aš neabejojau, kad ji apsidžiaugs, mane išvydusi. 

Išlipęs iš automobilio įėjau į mažą holą. Ant skam- 
bučio mygtuko buvo išgraviruota jos pavardė. Neatit- 
raukiau piršto nuo mygtuko geras penkias sekundes, pas- 
kui atidariau duris ir ėmiau lipti laiptais. 

Nespėjus man pakilti iki viršutinės laiptinės, du- 
rys atsivėrė ir tarpdury išdygo chalatu apsigaubusi Elis. 

Šviesa krito ant mano veido. 

— Velniai rautų, tai bent! — sukliko ji. — Ir gerą 
gi tu laiką pasirenki vizitui! 

— Argi nesidžiaugi, mane matydama? 

Aš plačiai nusišypsojau. 

— Kvailuti, nagi vilkis mikliau. Aišku, aš džiau- 
giuosi. 

— Atsiprašau, kad išverčiau tave iš lovos. 

— Aš nemiegojau, tiesiog skaičiau lovoje, — man 
peržengus slenkstį ji iškart paklausė: — Tai juk ne daly- 
kinis vizitas? 

— Aišku, ne! Man įkyrėjo ta šuniška byla, pavar- 
gau ir nusprendžiau prasiblaškyti. 

Ji užtrenkė duris. 

— Pabučiuok mane. 

Aš bakstelėjau lūpomis į jos nosį. 

— Ar bent skrybėlę galiu nusiimti? 

— O-o0! — iškvėpė ji. — Kaip tu tai ištarei! 

Užmetęs skrybėlę ir apsiaustą ant gembės, nuse- 
kiau paskui ją į svetainę. 

— Išgersi? — paklausė ji. 

Aš parodžiau tris pirštus. 

— Štai tiek ir su imbieru. 

Kai ji išėjo ledo, apmečiau žvilgsniu kambarį. Kla- 
siška, tiesiog klasiška! Prabangesnis už pačius praban- 

giausius butus Parko aveniu, kuriuose tik man buvo tekę 
apsilankyti. Baldai kaštavo daugybę pinigų, o aliejiniais 
dažais tapyti paveikslai ant sienų — dar daugiau. Aibės 
knygų, vien tik reti ir brangūs leidiniai. Jorkas tikrai ne- 
šykštėjo savo dukterėčiai. 

Elis grįžo su dviem stiklais. 

— Imk bet kurį, — pasiūlė ji. 

Išsirinkau pilnesnį. Mes apsikeitėme tyliais žvilgs- 
niais — jos akyse šokinėjo velniškos žiežirbėlės — ir 
išgėrėme. 

— Patinka? 

Energingai linktelėjau. 

— Išlaikytas, ar ne? 

— Daugiau kaip dvidešimt metų. Dėdė Rudis pa- 
dovanojo. 

Ji pastatė stiklą ant stalo, įjungė stalinę abažūrinę 
lempą ir išjungė sietyną, kabaluojantį ant lubų. Ištraukusi 
iš spintelės kelias plokšteles, uždėjo vieną ant patefono. 

— Nuotaika! — valiūkiškai paskelbė ji. 

Aš nemaniau, jog tai būtina. Kai ji pasilenkė prie 
stalinės lempos, jos beveik permatomas peniuaras sa- 
vaime sukūrė tinkamą nuotaiką. Elis buvo moteris nuo 
galvos iki pėdų ir stambesnė, nei maniau. Ji judėjo kaip 
gyva pagunda ir tai žinojo. Adatėlė palietė plokštelę ir 
kambarį užliejo ilgesinga rytietiška muzika. Užmerkęs 
akis aš mintyse įsivaizdavau moterį skaisčiai raudono- 
mis plačiomis kelnėmis, šokančią priešais sultoną. Sul- 
tonas buvau aš pats. Elis kažką sumurmėjo, ką, nesupra- 
tau, ir išėjo. 

Kai ji grįžo, jos kūną dengė tik plonytis voratin- 
klis. Ir nieko daugiau. 

— Tu ir šiandien pavargęs? 

— Šiandien ne. 

Ji atsisėdo šalia. 


— Man regis, praėjusį kartą tu apsimetei, o aš taip 
stengiausi. 

Jos oda po voratinkliniu ažūru švytėjo šiltu akso- 
mu, o ant kaklo lygiai pulsavo mažutė gyslelė. Nuslydęs 
jos pečiais, mano žvilgsnis nuniro giliau. Valiūkiškai sty- 
rančios krūtys juokėsi iš mano buvusių dvejonių, plokš- 
čias, lygus pilvas prašėsi glamonių, iškilios šlaunys ne- 
paisė reto audeklo bandymų jas pridengti. 

— Gal aš tikrai tada buvau pavargęs, — suleme- 
nau, jausdamas, kaip visos mintys grimzta į kažkokį rū- 
ką, o kūnu vilnija karščio bangos. 

Ji užmetė koją ant kojos ir peniuaro kraštai prasi- 
skleidė. 

— Arba radai kvailę, — pridūrė ji. 

Skubiai ištuštinęs stiklą, ištiesiau jai, kad vėl pri- 
pildytų. Reikėjo ko nors stipresnio nervams nuraminti. 

Skambtelėjo ledo gabaliukai. Ji įpylė atmatuotą 
porciją viskio ir pristūmė staliuką arčiau, kad neberei- 
kėtų keltis. Pakeitė plokštelę. Suskambo švelnūs smui- 
kų, atliekančių Vengrišką rapsodiją, garsai. Elis prisis- 
linko arčiau. Jutau svaiginančią jos kūno šilumą. Stiklai 
ištuštėjo. Jos galva ilsėjosi ant mano peties. 

— Kaip sekėsi, Maikai? Ar diena buvo sunki? 

Jos plaukai užklojo mano veidą, minkšti, mieli, 
jazminais kvepiantys plaukai. 

— Kaip manai, ją ras? 

Aš paglosčiau jos kaklą. 

— Tikriausiai. Saidonas — mažas miestelis, čia 
nepasislėpsi. Ar gerai ją pažinojai? 

— Mmm. Ką? O, ne. Ji su mumis visais elgėsi 
labai šaltai. 

Vėl jazminų kvapas. Elis veidu įsikniaubė man į 
petį. Aš nusišiepiau. 

— Tu irgi gera. Argi tau nereikia nešioti gedulo? 

— Ne, juoda spalva man netinka. 

Pūstelėjau jai į ausį. 

— Jokios pagarbos mirusiems. 

— Be to, dėdė niekada nemėgo tų laidotuvių 
ceremonijų. 

— Na, tu juk buvai mylimiausia jo dukterėčia, tai 
juk įpareigoja. Juk jis paliko tau nemažą sumą. 

Ji suleido pirštus į mano plaukus, spausdama gal- 
vą arčiau savęs. 

— Tikrai? — jos liežuvis švelniai perbėgo danti- 
mis — rausvas, miklus, gundantis geluonis. 

— Aha, — mes trynėmės nosimis, glausdamiesi 
vis arčiau vienas kito. — Aš mačiau testamentą. Tikriau- 
siai patikai jam. 

— Kad tik aš patikčiau tau, Maikai, visa kita ne- 
svarbu. 

Jos burna prasivėrė. Daugiau nebepajėgiau valdy- 
tis. Čiupęs ją prispaudžiau savo lūpas prie josios. Jos 
karšta ir neišsenkanti aistra siautėjo tarsi liepsna, besi- 
veržianti iš ugnikalnio gelmių, tarsi nesunaikinama gy- 
vybės versmė. Ji glamonėjo, kandžiojo, siurbė mano kū- 
ną, lyg trokšdama amžiams su juo susilieti. 

Nutraukusi bučinį ji prilipo lūpomis prie mano 
kaklo, paskui pasitrynė pečiais į mano krūtinę. Jos pe- 
niuaras nusmuko ir, pakibęs ant alkūnių, kaustė rankų 
judesius. Aš glosčiau ir gniaužiau jos kūną, palikdamas 
mėlynes, kol ji sudejavo, apimta kankinančios ekstazės 
ir trokšdama susijungti. Jos pirštai krapštė mano švarko 
sagas. Šiaip ne taip nutraukiau jį nuo savęs ir bloškiau 
ant krėslo, o ji čiupo mano kaklaraištį. 

— Dieve, kiek daug turi drabužių, Maikai! — ji vėl 
pabučiavo mane. — Nunešk mane į miegamąjį! — aš pa- 
kėliau ją ant rankų. Paskui mus nusidriekė besvoris audi- 
nys. Primerkusi akis ji parodė pirštu. — Tenai! 

Tamsa. Minkštų, purių antklodžių vėsa. Ji liepė man 
pasilikti ir bučiniais užmerkė akis. Jaučiau, kaip ji pakilo 
nuo lovos ir išėjo iš svetainės. Pasikeitė plokštelė ir skam- 
bios iškilmingos melodijos garsų kaskados įsiveržė į mie- 
gamąjį. Mane kamavo ilgos laukimo minutės. Pagaliau ji 
grįžo, nešdama ant padėklo du pilnus stiklus. Ji buvo nu- 
oga lyg pirmoji Ieva. 

— Už mus ir už šią naktį, Maikai! 

Mes išgėrėme. Ištiesusi rankas ji puolė man į glė- 
bį. Liejosi muzika, bet mes jos nebegirdėjome. O paskui 
nutilo visi garsai, vien dažnas, apsunkęs alsavimas kute- 
no ausis. 

Pabudome vėlai. Elis nenorėjo manęs išleisti, bet 
privalėjau eiti. Apsirengiau, nepaisydamas jos meilių 
įkalbinėjimų: pirmykštis įspūdis jau buvo gerokai pri- 
blėsęs. Suradęs batus apsiaviau ir pridengiau Elis ant- 
klode iki pat smakro. 

— Pabučiuok! — kilstelėjusi galvą ji atstatė lūpas. 

— Ne. 

— Vieną kartelį. 

— Gerai, vieną kartelį. 

Ji trukdė man išeiti. Stumtelėjęs moterį atgal ant 
pagalvės, palinkėjau jai labos nakties. 

— Tu toks siaubūnas, Maikai, tu toks nepadorus, 
jog atrodai beveik gražus. 

— Ačiū, tu irgi. 

Pamojau jai ir išėjau. Svetainėje pakėliau nuo grin- 
dų švarką ir nupurčiau nuo jo dulkes. Velnias, šlubuoja 
mano atmintis. Lyg ir buvau numetęs jį ant krėslo. 

Išeidamas tyliai uždariau duris. Elis, meilutė Elis. 
Jos kūnas tiesiog dieviškas. Vilkdamasis apsiaustą, nu- 
bėgau laiptais. Už stiklinių durų spindėjo lietaus nu- 
prausta gatvė. Pasitaisęs skrybėlę žengiau per slenkstį. 

Nebuvo nei šviesos blyksnio, nei paskutiniųjų są- 

monės akimirkų, tik viskas akyse staiga sumirgėjo. Tik 
šlykštus, duslus smūgio per pakaušį garsas. Šaligatvis 
pakilo ir trenkė man į veidą. 

Mane pykino. Vėmalai tekėjo smakru, merkdami 
marškinius. Jų kvapas dar didino šleikštulį. Vietoj gal- 
vos ant kaklo tabalavo didžiulis balionas, kuris vis pū- 
tėsi, pūtėsi, atrodė, tuoj sprogs į tūkstančius gabalėlių. Į 
veidą kartkartėmis baksteldavo kažkas šaltas ir metali- 
nis. Man buvo ankšta, klaikiai ankšta. Net pabandžius 
judėti ta ankštybė neprasiplėtė. Riešus veržė kanapinė 
virvė, o dygūs ašutai dūrė tarsi įkaitusių strėlių smaiga- 
liai. Automobiliui šoktelėjus aš vis trenkdavausi nosi- 
mi į domkratą, gulintį ant grindų. 

Tik jis vienas palaikė man kompaniją. Šoną spau- 
dė tuščias dėklas. Puiku, pamaniau. Tu pats žengei į spąs- 
tus, išsižiojęs ir užsimerkęs kaip vienadienis veršiukas. 
Pabandžiau žvilgtelėti per sėdynės atkaltę, bet negalė- 
jau pakankamai aukštai kilstelėti. Mes pasukome iš plen- 
to į nelygų, duobėtą kelią. Po ratais sukliuksėjo purvas, 
o domkratas vis strykčiojo. Iš pradžių pamėginau pri- 
laikyti jį kakta, bet tai nepadėjo, ir tada atlošiau galvą 
atgal. Dar blogiau. Kaklą sutraukė mėšlungis, vos ne- 
privertęs manęs klyktelti iš skausmo. 

Aš atsipeikėjau. Kvailys! Bukagalvis! Apkvailino 
kaip kokį geltonsnapį. Sušildė vėzdu ir nutėškė ant au- 
tomobilio grindų. Visai kaip “sausojo" įstatymo laikais 
mane paėmė “pasivažinėti". Velniai rautų, negi aš taip 
panašus į idiotą? Ir anksčiau esu buvęs taip surištas bei 
numestas ant mašinos grindų, bet nepasilikdavau ten il- 
gai. Po pirmojo karto išmokau pamoką. Vienam kalės 
vaikui teko tai pajusti savo kailiu. 

Automobilis staigiai sustojo. Išlindęs vairuotojas 
atidarė dureles ir, pačiupęs mane už pažastų, išvilko į 
purvą. Aš mačiau virš savęs jo kojas, aukščiau — tamsų 

paltą ir nosine pridengtą veidą. Ir ranką, laikančią mano 
paties pistoletą, kurio vamzdis žvelgė tiesiai man į akis. 

— Kur jos? — paklausė jis. 

Jis aiškiai stengėsi pakeisti balsą. 

— Ką turite omenyje? 

— Kur tu jas padėjai, velniai tave rautų? Nevil- 
kink laiko, kur jos? Tu kažkur jas paslėpei, šunsnuki, ki- 
šenėse jų nėra. Kalbėk, arba ištrėkšiu tau makaulę! 

Tas tipas kaitino sau kraują, ruošdamasis žmog- 
žudystei. 

— Iš kur man žinoti, kur jos, jei nesakai, kas jos, — 
atkirtau. 

— Ką gi, šunsnuki, riesk nosį. Pats prisiprašei ir 
tai bus paskutinis kartas. Aš tau parodysiu, kur vėžiai 
žiemoja! 

Įgrūdęs pistoletą į kišenę jis pasilenkė, viena ran- 
ka sugriebė mane už apykaklės, o kitą pakišo po pažasti- 
mi. Aš pakibau ant jo kaip nejudri kaladė. Jam teko tempti 
prie medžių beveik du šimtus svarų masės. Nusikeikęs jis 
tvirčiau sugriebė mano apsiaustą, burbėdamas po nosimi 
grasinimus. Kai mes įlindome į mišką maždaug penkias- 
dešimt žingsnių, jis nusprendė, jog to pakaks. Metė mane 
ant žemės ir išsitraukė pistoletą, stengdamasis atgauti 
kvapą. Niekšas, nusimano apie ginklus. Saugiklis buvo 
nuleistas ir užpuolikas laikė pirštą ant gaiduko. 

— Kalbėk! Kalbėk dabar, nes paskui jau bus per 
vėlu. Ką joms padarei? O gal pirma reikia papurtyti ta- 
vo smegeninę? 

— Eik velniop, kiaule! 

Jis užsimojo pistoletu, taikydamas man į žandi- 
kaulį. To aš ir laukiau. Sučiupęs pistoletą abiem ranko- 
mis, trūktelėjau į save, kartu sukdamas jo ranką. Jis su- 
riko, išnirus peties sąnariuui, vėl suriko, kai vožiau 
skiausčiu delnu jam per kaklą. 

Jis spyrė abiem kojomis man į šoną ir pabandė atsi- 
stoti. Besigrumdamas išmečiau pistoletą. Įsikibęs į jį vie- 
na ranka, smogiau kumščiu, tačiau nepatogi padėtis su- 
silpnino smūgio jėgą. 

Bet pakako ir to. Jis ištrūko, pašoko ant kojų ir 
strimgalviais spruko šalin. Kol aš ieškojau pistoleto, jo 
ir pėdos ataušo. Negalėjau jo vytis, nes dar nebuvau spė- 
jęs atsirišti kojų. Taip, man ir anksčiau buvo tekę volio- 
tis automobilyje surištomis už nugaros rankomis. Nuo 
to laiko visada nešiojuosi skutimosi peiliuką, užkištą už 
diržo pamušalo. Labai patogu. Kada nors man suriš ran- 
kas priekyje, ir tada sukis kaip išmanai. 

Mazgai nebuvo itin kietai suveržti. Pasiknibinė- 
jęs kelias minutes, jau stovėjau ant kojų. Pabandžiau sek- 
ti pėdomis, bet žengęs kelis žingsnius numojau ranka į 
šią beviltišką užmačią. Porą kartų jis buvo pardribęs į 
purvyną, ant šakų paliko kelis drabužių skutus. Jis dū- 
mė, nesirinkdamas kelio, nosies tiesumu, puikiai žino- 
damas, jog sustojęs ir pakliuvęs į mano letenas, padvės 
šioje pelkėje. Mirk iš juoko. Apsigręžęs nuklampojau 
pamiške atgal, saugodamasis piktų žemai nusvirusių ša- 
kelių, atkakliai besistengiančių iškabinti man akis. 

Man bent jau liko automobilis. Mano bičiulis tap- 
nojo atgal savomis kojytėmis. Apėjau mašiną. Tai buvo 
nenaujas sedanas. Prie vairo kolonėlės buvo priklijuota 
registracijos kortelė su savininko duomenimis: misis 
Margaret Merfi, 52 metų, gyvena Vusteryje, profesija — 
virėja. Nieko sau. Pavogė kažkokios nelaimingos tarnai- 
tės automobilį. Įjungiau variklį. Mašina atsidurs mieste 
anksčiau, nei kas jos pasiges. 

Penkias minutes pavažiavęs kaimo keliuku, išva- 
Žiavau į plentą. Sankryžoje stovėjo kelio ženklas, rodan- 
tis Vusterio kryptį. Tikriausiai aš kurį laiką buvau be 
sąmonės, jei mane spėjo nuvežti penkiolika mylių. As- 

faltu mašina riedėjo daug greičiau. Viskas dar labiau susi- 
painiojo. Apčiupinėjau kišenes. Testamentas buvo savo 
vietoje. Tad kokio velnio jis ieškojo? Dėl ko jis ryžosi 
nusikaltimui? 

Apskritai aš nesu kvailas, greičiau atvirkščiai: su- 
gebu atrinkti siūlų galiukus ir sumegzti juos į vieną maz- 
gą, bet dabar jaučiausi kaip paskutinis kvailys. 

Išgraužkit! Aš vis tiek surasiu teisingą kelią šia- 
me labirinte. 

Be dvidešimties dešimt pasiekiau pirmuosius 
Vusterio namus. Pasukęs į pirmą skersgatvį sustojau ir 
išlipau iš automobilio, prieš tai nušluostęs visas vietas, 
kur galėjau palikti pirštų atspaudus. Nežinojau vietinės 
policijos darbo metodų ir visai neturėjau noro duoti pa- 
rodymų. Grįžęs į kelią, neskubėdamas nužingsniavau 
prie Elis namo. Jei ji ir buvo namuose, tai niekuo neiš- 
sidavė. Pasiėmęs iš fojė savo skrybėlę, mečiau žvilgsnį į 
antrojo aukšto langą, dengiamą langinių, ir nupėdinau 
prie savo automobilio. Įvykiai žaibiškai lenkė vienas ki- 
tą, o aš nespėdavau pagauti jų prasmės. Niršau kaip žmo- 
gus, atėjęs laikyti egzamino su paruoštų atsakymų sąra- 
šu, bet pamiršęs namie akinius. 

Grįždamas atgal į Saidoną turėjau laiko pamąsty- 
ti niekieno netrukdomas. Tuščiame plente — nė vieno 
automobilio, tik lygus manojo variklio ūžesys ir padan- 
gų čežėjimas. Tas tipas manė, jog aš turiu kažkokį daik- 
tą. Kodėl jis nepasakė, ką būtent? Aš turėjau du testa- 
mentus ir kelias versijas. Testamentai jam nerūpėjo, o 
apie mano samprotavimus jis nežinojo. Ne, čia kažkas 
kita. Kažkas, ko aš nepastebėjau eidamas pro šalį, nors 
užpuolikas manė kitaip. 

Na, žinoma. Koks aš kvailys! Gentas jaunesnysis 
kažką nešėsi su savimi, kai tie du jį pričiupo. Jie atėmė 
tą daiktą, o Gentas jaunesnysis apie tai nutylėjo, nenorė- 

damas, kad aš braučiausi į jo planus. Paimti jie tą daiktą 
paėmė, bet vėliau kažkur pradangino ir laikydami mane su- 
manesniu, nei esu iš tikrųjų, nusprendė, jog aš jį radau. 

Aš nusišypsojau savo atvaizdui veidrodyje. Kar- 
tais mano mintys slenka vangokai, bet kaukštelėjus sykį 
kitą per kaukolę visi sraigteliai pradeda suktis kaip įpras- 
tai. Galiu nesibaiminti, kad Gentas jaunesnysis mane ap- 
lenks. Jis juk žino, kad tie du pagrobė laimikį, ir jam nė 
nedingtels į galvą, kad jie galėtų savo grobį prarasti. Man 
iki gyvo kaulo buvo įkyrėjusi ta neaiški situacija. Aš vy- 
liausi, kad naujoji mano prielaida pasitvirtins, kitaip nors 
stauk iš pykčio. 

Malonus, paprastas reikaliukas. Dvi priešiškos sto- 
vyklos. Kovoja viena su kita, kovoja su manimi. Pridėki- 
me dar Žmonių šaudymą ir Rastono pagrobimą. Niekaip 
neradau šių įvykių išeities taško. Jie prasidėjo neaišku 
kur ir sukosi painiais ratais. Aš spustelėjau akceleratorių. 

Kai įsukau į įvažiavimo keliuką, Harvis jau laukė 
manęs tarpduryje. Aš mostelėjau ranka, kad eitų į namą, 
o pats žvirgždu nubarstyta alėja nuvažiavau į tą vietą, 
kur neseniai buvo apkultas Gentas jaunesnysis. Po kelių 
nesėkmingų bandymų suradau užpuolikų pėdsakus ir 
nusekiau jais. Minkšta dirva ištrypta iki juodumo, krū- 
mų šakelės aplaužytos, gėlių stiebeliai sulankstyti, ap- 
linkui išbarstyti akmenėliai. Aš išnaršiau žvilgsniu kiek- 
vieną takelio ir vejos colį. Jei bent žinočiau, ko ieškoti! 
Nueiti iki sienos man prireikė dvidešimties minučių. 

Ten jis ir gulėjo. Puikiausiai matomas bet kam, pa- 
žvelgusiam į tą pusę. Balta švytinti dėmė juodame fone, 
truputį suglamžytas, bet vis dar užklijuotas paketas. 

Tas pats. 

Iš pirmo žvilgsnio atrodė, jog tai pluoštelis atvi- 
rukų arba fotografijų. Aš gūžtelėjau pečiais ir neatplė- 
„šęs įsikišau jį į kišenę. Paskui ėmiau grabalioti žolę ir 

kojomis sklaidyti krūmus. Nieko. Atsisėdęs apsidairiau, 
dar tikėdamasis pagauti žolėje saulės spindulio blyksnį 
ant lygaus metalo. Iš Roksi kambario apytikriai nustatęs 
trajektoriją, radau tą vietą, iš kur buvo paleistas šūvis. 
Bet niekur nemačiau tuščios gilzės. Velnias, jie juk galėjo 
šauti iš revolverio, tada jos ir neturi būti. Arba šovė ne iš 
Jorko pistoleto, bet iš kokio nors kito. Bet ne. Trisdešimt 
antrojo kalibro ginklas skirtas savigynai. Žmogus, besi- 
rengiantis žudyti, renkasi trisdešimt aštuntąjį arba dar 
stambesnį kalibrą, ypač kai tenka šaudyti iš tokio atstu- 
mo. Aš vėl mintyse pamatavau nuotolį iki Roksi lango. 
Tipas, pataikęs į langą, turėtų būti ne šiaip geras šaulys, 
bet tiesiog genialus šaulys. Ir jis turėjo šaudyti iš duobės 
žemėje, nes daugiau čia nėra kur pasislėpti. Aišku, visa 
tai tinka tuo atveju, jei pasidarbavo kažkas trečias, o ne 
vienas iš tų dviejų. 

Numojęs ranka į tuos beviltiškus svarstymus grį- 
Žau prie automobilio ir apvažiavęs namą sustojau. 

Pareigingasis Harvis įsistebeilijo į mano purvi- 
nus drabužius. 

— Jūs patekote į avariją, sere? 

— Kažkas panašaus, — linksmai atsiliepiau. — 
Kaip laikosi mis Melkom? 

— Puikiai, sere. Rytą buvo atėjęs gydytojas ir pa- 
sakė, kad joks pavojus jai negresia. 

— O berniukas? 

— Vis dar labai susijaudinęs. Gydytojas vėl davė 
jam raminamųjų. Parksas visą laiką su juo. Kai išėjote, 
nė žingsnio nežengė iš kambario. | 

— Gerai. Ar buvo kas nors atėjęs? 

— Ne, sere. Kelis kartus skambino seržantas Prai- 
sas ir prašė, kad su juo susisiektumėte. 

— Puiku, Harvi, ačiū. Kaip manote, ar atsirastų 
čia kas nors valgoma? Aš alkanas kaip šuo. 

— Žinoma, sere. 

Nubėgau laiptais aukštyn ir pasibeldžiau. Bilio bal- 
sas atsargiai pasidomėjo, kas ten. Man atsakius Bilis ati- 
traukė krėslą ir atrakino duris. 

— Sveikas, Bili. 

— Sveikas, Maikai... Velnias, kas nutiko? 

— Mane nutempė pasivažinėti. 

— Viešpatie, ir tu taip ramiai kalbi? 

— Kodėl gi ne? Jam teko grįžti pėsčiomis. 

— Kam? 

— Kol kas nežinau. 

Roksi nusišypsojo man. 

— Maikai, eik čionai ir pabučiuok mane. 

Aš juokaudamas bakstelėjau jai pirštu į smakrą. 

— Tavo žaizdos greitai gyja. 

— Užgis dar greičiau, jei pabučiuosi. 

Aš paklusau. Jos lūpos buvo karštos, raudonos ir 
kvapios tarsi aguonos. 

— Noriu dar. 

— Kai jausiesi geriau. 

Spustelėjau jai ranką. Prieš įeidamas į Rastono 
kambarį nusikračiau priešais veidrodį dulkes ir purvą. 
Jis girdėjo, kaip aš įėjau, ir dabar švytėjo džiaugsminga 
šypsena. 

— Sveikas, Maikai. Ar dabar galėsi pabūti su mu- 
mis dar ilgėliau? 

— Galbūt. Ar gerai jautiesi? 

— Puikiai, tik per ilgai gulėjau lovoje. Man nuga- 
ra pavargo. 

— Manau, šiandien jau galėsi keltis. Aš pasakysiu 
Biliui, kad jis pasivaikščiotų su tavimi aplink namą. Pats 
su malonumu tai padaryčiau, bet reikia pabaigti vieną 
darbelį. 

— Maikai... kaip ten? Aš turiu omenyje... 

— Nereikia apie tai, Rastonai. 

— Tik apie tai ir galvoju, kai guliu nesumerkdamas 
akių. Vis mąstau apie tą naktį, apie tėvą ir mis Greindž. Jei 
tik galėčiau būti kuo nors naudingas, pasijusčiau geriau. 

— Geriausia, ką tu gali padaryti — tai likti čia, kol 
viskas susitvarkys. 

— Aš skaičiau knygose... kartais policija pasinau- 
doja auka kaip masalu. Tai yra ją pakiša nusikaltėliui, 
kad išprovokuotų naują pasikėsinimą. Ar nemanai... 

— Manau, jog tu drąsus vaikinas, jei siūlai tokį 
pokštą, bet nesutinku to daryti. Yra ir kitų būdų nusi- 
kaltėliui sučiupti. O dabar bėk prasivėdinti. 

Aš atklojau apklotą ir padėjau jam išlipti iš lovos. 
Jis nelabai tvirtai laikėsi ant kojų, bet po kęlių minučių 
atgavo pusiausvyrą, nusišypsojo ir nuėjo prie spintos. Pa- 
kviečiau Bilį ir paprašiau jį palydėti Rastoną. Mano idėja 
Bilio nesužavėjo, bet diena buvo šviesi, o aš pažadėjau 
būti netoliese, ir jis sutiko. 

Palikau juos dviese, mirktelėjau Roksi ir nusilei- 
dau žemyn. Pakeliui pagriebęs nuo Harvio padėklo porą 
sumuštinių ir puodelį kavos, padėkojau prikimšta burna, 
nuėjau į svetainę ir įsitaisiau giliame krėsle. Pirmąkart 
nuo mano atvažiavimo židinyje liepsnojo ugnis. Senasis 
gerasis Harvis. Suvalgiau vieną sumuštinį ir išgėriau ka- 
vą. Tik po to išsitraukiau iš kišenės voką. Jis buvo užkl!i- 
juotas kreivai. Prisiminiau Gento jaunesniojo išraišką, kai 
jis pažvelgė į tai, kas buvo voke. Įdomu, ar aš irgi taip 
atrodysių? 

Atplėšiau voką ir išėmiau šešias fotografijas. Da- 
bar supratau, kas taip sutrikdė Gentą jaunesnįjį. Vie- 
nintelis dviejų nufotografuotų moterų apdaras buvo ba- 
teliai. O Maira Greindž apskritai avėjo tik vieną kurpaitę. 
Ji šypsojosi. Plačiai ir gosliai. Elis Nikols veidas palai- 
mingai spindėjo. Nuotraukas galėjai priskirti žemiausiai 
pornografijos kategorijai. Suskaičiavau šešias. Visos skir- 

tingos, visose dalyvės aiškiai matomos, tačiau kažkas nu- 
fotografavo jas slapčia be jų Žinios... Bent jau Maira 
Greindž tikrai nepozavo. 

Apžiūrinėjau nuotraukas ištisas dešimt minučių, kol 
pagaliau man nušvito protas. Tai, ką aš laikiau nuotraukų 
pakraščiu, iš tikrųjų buvo pačių fotogafijų tąsa. Jas nufo- 
tografavo paslėpta kamera, įtaisyta už lentynos, o rėme- 
lius atstojo knygų, maskuojančių aparatą, kraštai. Paslėpta 
kamera ir laikrodinis mechanizmas, suveikiantis nustaty- 
tais laiko tarpais. 

Ne, Maira Greindž nepozavo, o štai Elis — taip. 
Ji specialiai manevravo, kad Greindž vis atsidurtų tin- 
kamo ryškumo zonoje. 

Kaip miela, Elis. Kaip vikriai tu su Jorku surez- 
gei Mairai spąstus. Žabangus, kurie padėjo nukenksminti 
kitus žabangus. 

Užsirūkęs paslėpiau nuotraukas kišenėje. Galvo- 
sūkio detalės gulė į savo vietas, brėždamos išorinius pa- 
veikslo — mįslės kraštus. Greindž laikė savo namuose 
seną testamentą. Kam? Ar savo noru Jorkas užrašė jai 
savo visą turtą? O gal jis buvo priverstas? Jei ji žinojo 
ką nors apie savo bosą... ką nors nešvaraus... tai turėjo 
būti stambus reikalas, smulkmenom Jorko neįbauginsi... 
tai galėjo prispausti jį ir tikėtis sėkmės. Bet paskui Jor- 
kas sužinojo apie jos ne visai toleruotinus įpročius ir su- 
rado išeitį. Velniai griebtų, dabar viskas įgavo prasmę. 
Jis meilinosi Rodai Gent, masindamas ją dovanomis, po 
to paprašė paslaugos — kad ši pasiūlytų save Greindž. 
Roda atsisakė ir Jorkas ėmėsi Elis. Jam derėjo nuo jos ir 
pradėti. Elis ir šiaip pakvaišusi, o dalis Jorko testamente 
jai reiškė laisvą, prabangų gyvenimą. Ji pamirksi Greindž, 
ši pamirksi Elis, ir ryškiai apšviestoje scenoje, priešais 
paslėptą kamerą prasideda spektaklis. Elis perduoda Jor- 
kui negatyvus, šis atskleidžia Greindž savo kortas, pagra- 

sindamas publikuoti fotografijas, ir Maira iškrenta iš Žžaidi- 
mo, bet senąjį testamentą pasilaiko, tikėdamasi naujo įvy- 
kių posūkio, priversiančio Jorką apsigalvoti. Ko ji tikėjo- 
si? Gal ko nors panašaus į kirvuką mėsai kapoti? Tai siejosi 
su Roksi pasakojimu ir net paaiškino, kodėl taip aršiai kau- 
namasi dėl tų nuotraukų. Gentas jaunesnysis kažkaip apie 
jas suuodė, gal papasakojo sesuo. Jei jam pavyktų pateikti 
fotografijas teismui ir parodyti, kaip Elis užsidirbo savo 
dalį, jis atimtų iš jos pyrago gabalą. Tada šeimynėlė gautų 
šansą pasidalinti ketvirtį palikimo. Su viena kariaujančią- 
ja šalimi išsiaiškinta. Antroji turėtų būti Elis. Jai reikia 
gauti tas nuotraukas, kol iki jų neprisikasė Gentas jau- 
nesnysis... arba kas nors kitas. Geriausias būdas — paža- 
dėti pagalbininkams pusę savosios dalies, jei jie suras 
nuotraukas ir grąžins jai. Šiai versijai irgi nieko neprikiši. 
Tik jie truputį pavėlavo, pamatė Gentą jaunesnįjį, supra- 
to, kad šis juos aplenkė, užpuolė vaikiną ir atėmę voką 
spruko. Bet čia po kojomis pasipainiojau aš ir beskubėda- 
mi jie voką pametė. 

Giliai užtraukęs dūmą mintyse sutikrinau visas 
detales, nieko nepraleisdamas. Išvada nepasikeitė. Tai 
man patiko. | 

“Bilis ir Rastonas išeidami pašaukė mane, bet aš 
tik pamojavau jiems. Bandžiau suvokti, kuo Greindž 
įbaugino Jorką, kas galėjo priversti jį nulipti nuo pje- 

Liepsnos liežuviai laižė pajuodusias malkas. Jei 
tik Žinočiau, ką Jorkas slėpė židinio sienelėje. Dvi slėp- 
tuvės: čia ir krėslo sėdynėje. Kodėl dvi? O gal jis pa- 
prasčiausiai paslėpė kažką už židinio prieš keletą metų 
ir nebesivargino perkelti į kitą vietą? 

Aš piktai švystelėjau į ugnį nuorūką ir ištiesiau 
kojas arčiau židinio. Paslaptys, paslaptys, išvien paslap- 
tys, velniai jas griebtų. Palenkęs galvą apžiūrinėjau mūri- 

nius iškyšulius aprūkusios angos kraštuose. Gera vieta 
slaptavietei. Įdomu. Aš atsistojau, norėdamas apžiūrėti 
geriau. Plytų mūre — jokių nelygumų, jokių matomų su- 
dūrimų. Nežinodamas, kur slėptuvė, jokiu būdu jos ne- 
rastum. 

Ištyrinėjau kiekvieną paviršiaus colį, išbarbenau 
plytas pirštų kauliukais, bet nė vienas garsas neatsiliepė 
dusliu tuštumos aidu. Kažkur čia turėjo būti sklendė. Aš 
vėl apžiūrėjau mūro ir sienos sandūros liniją. Vienoje vie- 
toje, pečių aukštyje, lyg patrinta pirštu. Spustelėjau tą 
vietą. Spragtelėjusios atsidarė mažutės durelės. 

Gudru. Ji slėpėsi už vientisos plytos, įstatytos į 
cementinę įdubą. Man teko prilaikyti dureles, kad nuga- 
lėčiau spyruoklės pasipriešinimą ir galėčiau įkišti ranką 
į vidų. Pagrabaliojau viduje, tačiau užčiuopiau tik šaltą 
mūrą ir nieko daugiau. Kai traukiau ranką atgal, mano 
pirštai palietė mažą popieriaus skiautelę, užstrigusią du- 
relių vyryje. Lėtai, labai lėtai ją išlaisvinau, nes paban- 
džius truktelti smarkiau dalis popierėlio subyrėjo į dul- 
kes. Paleistos durelės užsitrenkė, o mano rankoje liko 
seno laikraščio nuoplėša. Popierius buvo nuo laiko pa- 
tamsėjęs ir sudžiūvęs, jis galėjo sutrupėti nuo menkiau- 
sio pūstelėjimo. Raidės išblukusios, bet išskaitomos. Aš 
perskaičiau vieno Niujorko leidinio, parduoto, spren- 
džiant iš datos, spalio devintą dieną prieš keturiolika 
metų, pavadinimą. Kas atsitiko prieš keturiolika metų? 

Laikraščio iškarpą kažkas pavogė, o ta skiautelė 
atplyšo, traukiant ją iš slėptuvės. 

Keturiolikos metų senumo data. 

Senstu, pagalvojau. Tokius dalykus reikia suvokti 
greičiau. Prieš keturiolika metų gimė Rastonas. 

8 skyrius 


Biblioteka atrodė smarkiai apleista. Lentynų tarpu- 
eiliuose marširavo nenusakomo amžiaus valytoja su še- 
pečiu vienoje rankoje ir semtuvėliu kitoje, žvalgydamasi, 
kur čia ką sušlavus. Bibliotekininkė, iš pažiūros visai ne- 
tipiška šios profesijos atstovė, dažė lūpas skaisčiai rau- 
dona spalva ir buvo taip atsidėjusi tam, jog nepakėlė akių, 
kol aš nepabeldžiau į stalą. Kilstelėjusi galvą ji skubotai 
šyptelėjo, apmetė mane greitu žvilgsniu ir vėl, jau pla- 
čiau, nusišypsojo. 

— Labas rytas. Kuo galiu padėti? 

— Ar saugote senus Niujorko laikraščius? 

Atsistojusi ji pasitaisė ant klubų suknelę, nors to 
visai nereikėjo. 

Aš nusekiau paskui, išlaikydamas nedidelį atstu- 
mą, kad galėčiau apžiūrėti jos grakščias kojytes, tiesiog 
sutvertas apžiūrai. Ji teisėtai galėjo jomis didžiuotis. 
Praėję pro aukštas knygų etažeres pasiekėme laiptus. II|- 
gakojė nimfa spragtelėjo elektros jungikliu ir nuvedė ma- 
ne žemyn. Į nosį trenkė senos odos ir popieriaus tvai- 
kas. Pro sienas sunkėsi drėgmė, išmargindama betoną 
tamsiomis dėmėmis. 

— Štai jie, — mergina mostelėjo į stelažus, ant ku- 
rių gulėjo krūvos laikraščių, perklotų kartono lakštais. 

Mes suradome senus “Glob" leidinius ir ėmėme 
kiloti sluoksnį po sluoksnio. Po dešimties minučių abu 
atrodėme paišini kaip angliakasiai. Mergina atrodė ne- 
patenkinta. 

— Nežinau, ko jūs ieškote, bet esu tikra, jog tai 
neverta tokių pastangų. 

— Verta, katyte, verta, — nuraminau ją. — Ieško- 
kite spalio devintosios numerio. 

Praslinko dar penkios minutės. 

— Tas? 

Jei jos veidas būtų buvęs švaresnis, būčiau ją pa- 
bučiavęs. 

— Tas pats. Ačiū. 

Ji ištiesė laikraštį. Pažvelgiau į datą ir straipsnio 
pavadinimą, paskui į iškarpą, kurią laikiau rankoje. Vieno- 
di. Padėjęs laikraštį ant stalo nuleidau žemyn kabančią 
lempą ir ėmiau jį sklaidyti. Mergina laukė. 

Nusikeikęs bakstelėjau pirštu į apatinį puslapio 
kampą. 

— Štai čia. 

— Bet... trūksta lapo. Jį kažkas išplėšė. 

— Matau. 

Ji pakartojo mano keiksmažodį ir paklausė: 

— Kas ten buvo? 

— Neturiu supratimo, katinėli. Ar turite dublikatų? 

— Ne, laikome tik po vieną egzempliorių. Jų mažai 
kas prašo, nebent koks vyresniųjų klasių moksleivis ieš- 
ko medžiagos rašiniui. 

— Aha. 

Išplėštas lapas nieko nereiškė. Yra juk ir kitų bib- 
liotekų. Kažkas stengėsi laimėti laiko. Puiku, laiko aš tu- 
riu marias. Daugiau nei tu, brolyti. 

Prieš lipdamas viršun padėjau jaunajai bibliotekinin- 
kei sukrauti laikraščius atgal ant stelažų. Paskui abu nu- 
drožėme į prausyklas nusiplauti daugiamečių dulkių. 

Kai abu ėjome prie durų, mestelėjau kabliuką: 

— Sakykite, ar pažįstate Mairą Greindž? 

Jai užėmė kvapą. 

— Aš... ne. Tai yra... ar ji... aš turiu omenyje misterį 
Jorką. 

Aš linktelėjau. Ji stengėsi neišsiduoti, bet mačiau, 

kaip ji žaviai paraudo, paminėjus Greindž. Tai štai kodėl 
dingusioji ledi tiek laiko praleisdavo bibliotekoje. 

— Ta pati, — patvirtinau. — Ar ji yra kada nors 
nusileidusi į apačią? 

— Ne, — pauzė. — Ne, nemanau. O, taip. Kartą ji 
atsivedė čia berniuką... misterio Jorko sūnų, tačiau tai 
buvo seniai. Aš nusileidau kartu su jais. Jie žiūrinėjo 
kažkokius senus rankraščius, daugiau nieko. 

— Kada ji buvo čia paskutinį kartą? 

— Kas jūs? 

Jos veide sustingo išgąstis. 

Mano rankoje sužvilgo ženklelis. Vos jį išvydusi 
ji sudrebėjo, net neapžiūrėjusi jo kaip reikiant. 

— Ji buvo atėjusi... maždaug prieš savaitę. 

Aš įsmeigiau į ją akis. 

— Pernelyg seniai. Paklausiu kitaip. Kada jūs bu- 
vote susitikusios paskutinį kartą? 

Pataikiau į dešimtuką. Ji suprato, kad aš numa- 
nau, kokie buvo jų santykiai. Ji vėl plykstelėjo raudo- 
niu, bet greitai jos skruostai baimingai pabalo. 

— Prieš sa-savaitę, juk sakiau. 

Padėkojęs jai išėjau. Mis “gražiosios kojytės" aki- 
plėšiškai melavo, bet aš negaliu jos teisti. 

Vandens paviršiuje pasirodė burbuliukai, tuoj tuoj 
jis užvirs. Prieš išvažiuodamas į Niujorką turėjau dar 
kai ką patikrinti, bet pirmiausia nusprendžiau pamalo- 
ninti save gera kava. Manau, buvau nusipelnęs jos. 

Pirmą kartą sustojau prie vaistinės. Iš už stiklinės 
pertvaros iškrypavo storas žmogelis ir murmtelėjo pasi- 
sveikindamas. Aš numečiau ant prekystalio tabletes, pa- 
imtas iš Henrio. 

— Jas vartojo vietoj aspirino. Ar galite pasakyti, 
kas tai? 

Jis dėbtelėjo į mane ir gūžtelėjęs pečiais paėmė vie- 

ną tabletę. Atsargiai palietė liežuviu baltą paviršių, pa- 
uostė. 

— Tai ne aspirinas, — burbtelėjo vaistininkas. — 
Ar turite dėl jų kokių nors spėjimų? 

— Aš sakyčiau, migdomieji. Kažkokie barbitūratai. 

Vaistininkas linktelėjo ir nuėjo už pertvaros. Sugrį- 
žo po penkių minučių. 

Tylėdamas pažvelgiau į jį. 

— Jūs buvote teisus, — pareiškė jis. 

Numetęs ant prekystalio dvi penkines, pasiėmiau 
likusias dvi tabletes. Puikiai sugalvota, žudike, proto tau 
tikrai pirkti nereikia. Labai įžvalgus tipas. Bus smagu, kai 
jį sučiupsiu. Įdomu, ar užteks jam sumanumo, kad pamė- 
gintų mane pašalinti? 

Pirmyn — atgal, pirmyn — atgal, kaip sūpuoklėse. 
Nuo pagrobimo prie Žmogžudystės, nuo Žmogžudystės 
prie smulkių niekšybių ir vėl pagrobimas. Per daug deta- 
lių. Tai buvo skraistė, kuria žudikas bandė pridengti savo 
motyvą. O motyvas yra. Tiesiog jis pasimetė toje painia- 
voje. Tas iš pažiūros beprasmiškų nusikaltimų protrūkis 
galėjo būti atsitiktinis, bet aš tuo netikėjau. Greičiausiai 
žudikas nuspėjo šių nusikaltimų priežastis ir panaudojo 
jas saviems tikslams. Ne, tokių gudročių nebūna. Nusi- 
kaltimas kažkuo primena infekciją. Užtenka vienąkart pa- 
žeisti įstatymą ir prasideda grandininė reakcija — vienas 
nusikaltimas gimdo kitą. Viskas prasidėjo daug anksčiau, 
nei buvo pagrobtas Rastonas. Man dingojosi, jog esu 
įklimpęs šioje byloje jau daug mėnesių, o iš tikrųjų buvo 
praėję vos pora dienų. 

Pakeliui į Vusterį perkračiau mintyse kiekvieną smul- 
kmeną, bet išvada liko ta pati. Arba aš kvailys, arba žudi- 
kas velniškai gudrus. Reikia rasti Melorį, reikia rasti 
Greindž, reikia rasti žudiką, jei tik jis nėra vienas iš tų 
dviejų. Kol kas radau tik užkulisių intrigų dalyvius. 

Pagaliau lioviausi laužęs galvą ir nukreipiau dėme- 
sį į važiavimą. Sulig kiekviena mylia mano pyktis vis au- 
go. Aš be perstojo dūmijau, kol pakelyje baigėsi cigare- 
tės. Vusteris atgijo. Gatves pripildė praeiviai, triukšmingi 
ir patenkinti, galingi limuzinai riaumojo ant prastesnių au- 
tomobilių, reikalaudami duoti kelią. Pro parduotuvių du- 
ris pirmyn ir atgal be paliovos plūdo srautai žmonių. Prie- 
šais Elis namą vietos buvo pakankamai. Pastatęs automo- 
bilį įėjau į fojė, gyvai prisimindamas neseną smūgį per 
galvą. 

Spustelėjęs skambučio mygtuką, mikliai nulėkiau 
laiptais į viršų, bet Elis pasirodė dar miklesnė. Ji jau sto- 
vėjo tarpduryje ir šypsojosi, laukdama bučinio. Aš burb- 
telėjau: 

— Sveika, Elis. 

Šypsena užgeso. Elis sunerimo: 

— Kas nutiko, Maikai? 

— Nieko, zuikuti, beveik nieko. O ką? 

— Tu lyg kažkuo nepatenkintas. 

Nenusiimdamas skrybėlės įėjau į kambarį. Elis iš- 
tiesė ranką prie grafino, bet aš ją sustabdžiau, nusvies- 
damas ant staliuko voką. 

— Tu, regis, šito ieškojai? 

— Aš? 

Ji ištraukė iš voko vieną nuotrauką ir išbalusi iš- 
kart kyštelėjo ją atgal. Aš šaipydamasis įgėliau: 

— Tai užmokestis už praėjusią naktį. 

— Dabar gali išeiti. 

— Ne-e, ne iš karto. 

Ji sekė mano žvilgsnį. Peleninėje gulėjo keturios 
nuorūkos: dvi ištepliotos lūpų dažais, o kitos — ne tos 
rūšies, kurias rūkau aš. 

Elis bandė surikti, bet nespėjo. Trenkiau jai skiaus- 
čiu delnu per lūpas, ir ji parvirto ant sofos. Staigus skaus- 

mas užniaužė jai kvapą. Vikriai pasisukęs nužingsniavau 
prie miegamojo durų ir kojos spyriu jas atlapojau. Ant 
lovos krašto sėdėjo pats Viljamas Greihamas ir rūkė ciga- 
retę. Jo veidas visas buvo subraižytas laukinių erškėčių 
spyglių. 

Vyrukas išblyško kaip popierius. Neleidęs jam net 
pašokti, čiupau už atlapų ir užsimojęs vožiau į nosį. 
Kraujas apliejo mano švarką. Jis sumojavo rankomis, 
bandydamas mane atstumti, bet aš daužiau jo nosį, kol 
iš jos beliko tik šlapia, beformė, nuo smūgių žliugsinti 
masė. Paskui sugurinau viską, kas buvo likę iš jo fiziono- 
mijos. Pavaišinau jį antausių kruša, aptalžiau kumščiu, o 
galiausiai žiauriai trenkiau delno kraštu. Jaunasis Greiha- 
mas suglebo ir pakibo man ant rankos užversta galva ir 
plačiai išplėstomis akimis. Aš paleidau jį, ir vaikinas ište- 
žo ant grindų kaip košė. Manau, chirurgas gerai pasipel- 
nys, kol sugrąžins vyrukui ankstesnį veidą. 

Elis viską girdėjo. Kai įėjau į svetainę, ji slėpėsi už 
krėslo, iš baimės prigludusi prie grindų. Tai manęs nesu- 
stabdė. Ištraukiau ją iš ten vienu mostu. Timptelėjau per 
smarkiai — jos suknelė perplyšo nuo viršaus iki apačios. 

— Tik pabandyk man sumeluoti, Elis, — rūsčiai 
perspėjau, — ir atrodysi taip pat, kaip ir jis. O gal dar 
prasčiau. Tu įkalbėjai jį mane nudobti, ar ne? 

Ji įstengė be garso linktelėti. 

— Tu pasakei jam, kad jo pavardės nėra testamente, 
bet jeigu jis su broliu ras tas nuotraukas ir atiduos tau, 
tu pasidalinsi su jais savo dalį? 

Ji vėl linktelėjo. Aš atstūmiau ją. 

— Jorkas pats parašė savo testamentą, — tariau 
aš. — Tai jo pinigai, ir man nusispjaut, ką jis su jais daro. 
Pasiimk savo dalį ir nešdinkis su ja į pragarą. Nors ir 
taip tavo kelias tiesiai ten veda. Pasakyk Artūrui, kad aš 
jo ieškau. Kai surasiu, išgražinsiu kaip brolį. 

Ji atrodė pasenusi trisdešimčia metų. Uždarydamas 
duris girdėjau, kaip Viljamas dejuoja, springdamas krau- 
ju. Sėkmingas susitikimas. Aš buvau patenkintas. Iš šios 
stovyklos daugiau nesulauksiu priešiškų išpuolių. Rau- 
donodžiai išbėgiojo, išgaravo, prasmego velniop. 

Istorijoje su Greihamais liko neaiškus tik vienas 
dalykas: kuris iš jų šovė į Roksi ir kodėl? Tegu aš būsiu 
prakeiktas, jei girdėjau šūvį. Jie taip skubėjo nešti kul- 
nus, kad mintis apie šaudymą net netoptelėjo į jų ma- 
kaules. Ir apskritai, jie būtų šovę į mane, o ne į langą. 
Niekuo negali būti tikras, bet aš galėjau kirsti lažybų, 
kad tą naktį nė vienas iš jų nelaikė rankose pistoleto. 

Kaip tik tokios smulkmenos labiausiai ir išmuš- 
davo mane iš vėžių. Reikėjo pasirinkti kurią nors versi- 
ją ir kryptingai jos laikytis. Gerai, aš tai padarysiu. Grei- 
hamai iškrenta iš mano sąrašo. Šaudė kažkas kitas. 


Tiek laiko gėrėjusis nuostabiais kaimiškais vaiz- 
dais, Niujorkas man pasirodė nykus ir pilkas. Nemaniau, 
kad bjauriai žalsvos spalvos žolė ir medžiai gali taip su- 
gadinti man nuotaiką. Žmonių prisikimšusios gatvės ir 
nepaliaujamas garsų ūžesys mane tiesiog siutino. 

Įvairavęs į aikštelę įsikišau į kišenę bilietėlį ir 
nužingsniavau į vaistinę centrinėje gatvėje. Pirmiausia 
paskambinau į Saidoną. Prie telefono priėjo Harvis ir 
aš liepiau jam pasirūpinti, kad berniūkštis sėdėtų kam- 
baryje kartu su Roksi ir Biliu, bei užrašinėti visų man 
skambinusių žmonių pavardes. Antroji į plyšį įmesta mo- 
neta sujungė mane su kapitonu Petu Čembersu iš žmog- 
žudysčių tyrimo skyriaus. 

— Sveikas, drauguži, — pasisveikinau. — Tai dė- 
dė Maikas. 

— O, pagaliau paskambinai. Aš jau buvau pradė- 
jęs manyti, kad vėl nukepei kokį nelaimėlį ir išnešei 
kudašių. Kur tu? 

— Greta Taimso skvero. 

— Užsuksi? 

— Ne, Petai. Turiu čia reikalų. Klausyk, Petai, ar 
negalėtume susitikti priešais biblioteką? Prie durų Vaka- 
rinėje Trisdešimt trečiojoje? Svarbus reikalas. 

— Gerai. Po pusvalandžio. Tiks? 

— Puiku. 

Aš padėjau ragelį. Petas man — žmogus iš didžio- 
sios raidės. Policininkas, kokių reta, sumanus, patyręs 
ir atkaklus. Iš pažiūros jis panašus į aukštuomenės džen- 
telmeną, bet tuo panašumas ir baigiasi. Jis mąsto tiks- 
liai kaip kompiuteris ir turi įgimtą policininko talentą, 
kurį puikiai papildo geriausio pasaulyje policijos depar- 
tamento galimybės. Paprastai miesto farai nesibičiuliau- 
ja su privačiais šniukštais, bet mes su Petu — draugai 
nuo senų laikų. Manau, tą ilgalaikę draugystę lemia tar- 
pusavio pagarba ir pasitikėjimas. 

Užkandinėje sukrimtau porą sumuštinių, užsiger- 
damas limonadu, o iš ten nuskubėjau į biblioteką. Petas 
kaip tik lipo iš patrulinio automobilio. Mes paspaudėme 
vienas kitam rankas ir minutėlę šnektelėjome apie šį bei 
tą, po to Petas paklausė: 

— Tai kas tave kamuoja? 

— Užeikime vidun, ten bus patogiau kalbėtis. 

Kai įžengėme į skaityklą, aš pusbalsiu paklausiau: 

— Petai, ar kada nors girdėjai apie Rudolfą Jorką? 


— Na? 
— Vadinasi, girdėjai, — trumpai papasakojau jam 
visą istoriją ir pridūriau: — Dabar noriu pažiūrėti, kas 


buvo tame išplėštame lape. Laikraštis turi būti čia. Gal 
išaiškės kas nors, ir tu man galėsi padėti. 

— Pavyzdžiui? 

— Kolkas nežinau, bet juk policijos archyvai įkur- 
ti ne vakar, ar ne? Greičiausiai ši košė užvirė prieš ketu- 

riolika metų. Mano atmintis nėra tokia gera, kad prisimin- 
tų tokio senumo įvykius. 

— Gerai, pabandykim ką nors iškasti. 

Paniekinęs bibliotekos taisykles, Petas parodė sa- 
vo ženklelį ir mes iškart buvome palydėti į senų laikraščių 
saugyklą. 

Pagyvenęs vyras nublukusiu mėlynu chalatu ne- 
dvejodamas pasuko prie knygų spintos, ištraukė stalčių 
ir išžvejojo iš ten reikalingą numerį — iš pirmojo bandy- 
mo. Mostelėjęs į stalą jis pristūmė kėdes. Atverčiant laik- 
raštį man iš susijaudinimo virpėjo rankos. 

Yra! Dvi skiltys puslapio šone. Dvi šešių colių aukš- 
čio skiltys ir daug jaunesnio Jorko fotografija. Keturioli- 
ka metų jaunesnio. Stambios antraštės prasmė rėžte rėžė- 
si įsmegenis. TĖVAS KALTINA MOKSLININKĄ PAKEI- 
TUS KŪDIKĮ. 

Heronas Meloris, kurio žmona pagimdė septynių sva- 
rų berniuką, po dviejų savaičių mirusį, apkaltino Rudolfą 
Jorką, žymų mokslininką, pakeitus mažylį. Savo teiginį jis 
grindė tuo, kad matė kūdikį jam gimus ir paskui jį atpažino, 
kai vaikas buvo rodomas Jorkui. Tuo metu Heronui Meloriui 
jau buvo pranešta, kad jo kūdikis mirė. Administracija nei- 
gia tokios klaidos galimybę. Vyresnioji medicinos sesuo Ri- 
ta Kempbel patvirtino paneigimą, užtikrindama ir Jorką, ir 
Melorį, kad paskutiniąsias dvi dienas vadovaudama skyriui 
Ji mačiusi abu naujagimius ir jų atpažinimo apyrankes. Misis 
Jork mirė gimdydama. 

Aš tyliai, tęsiamai švilptelėjau. Kamuolys atsidūrė 
centre. Petas pasiūlė paieškoti tęsinio ir mes paėmėme 
kitos dienos numerį. Ketvirtame puslapyje radome trum- 
pą Žinutę, pranešančią, kad Heronas Meloris, smulkus va- 
gišius ir buvęs bukmekeris, atsiėmė savo kaltinimą Ru- 
dolfui Jorkui. Matyt, nusprendė, jog turint tokią praeitį 

beviltiška varžytis su tokiu solidžiu piliečiu kaip misteris 
Jorkas. Tuo viskas ir baigėsi. Bent jau tada. 

Jorkas tikrai turėjo gerą priežastį pažaliuoti, išgir- 
dęs Melorio pavardę. 

Petas pastukseno pirštu į laikraštį. 

— Ką manai apie tai? 

— Gal tai tiesa, o gal ir ne. Nesuprantu, kodėl 
Jorkas turėtų krėsti tokius triukus? 

— Priežastį galima surasti. Jorkas jau buvo nebe- 
jaunas, kai gimė kūdikis. Gal jis troško turėti įpėdinį. 

— Aš apie tai galvojau, Petai, bet man kai kas ne- 
aišku. Juk jis puikiai išmano genetiką ir, jei būtų ieško- 
jęs pakaitalo, būtų suradęs kūdikį su daug geresniais ge- 
nais. Ar taip nemanai? 

— Taip, jei vaiko būtų ieškojęs jis pats. Bet jeigu jis 
pasikliovė kuo nors kitu... pavyzdžiui, medicinos seseri- 
mi, ji galėjo per daug nesukti galvos dėl pasirinkimo. 

— Bet sesuo tvirtino... 

— Jorkas buvo labai turtingas, Maikai. 

— Aišku. Bet reikia turėti omenyje ir ką kita. Me- 
loris — niekšas. Kai mirė jo vaikas, jam galėjo toptelėti 
į galvą, kokia puiki perspektyva jam atsivers, jei pakels 
triukšmą ir užsipuls Jorką. Meloris numatė, jog tasai 
gerokai papurtys kapšelį, kad tik nugesintų tokią rekla- 
mą. Kaip tau šis variantas? 

— Neblogai, Maikai, visai neblogai. O tu pats ku- 
ria versija tiki? 

Aš prisiminiau Jorko veidą tą akimirką, kai jis 
išgirdo Melorio pavardę. Baimė, neslepiama baimė ir 
dar neapykanta. Nepąalenkiamasis Jorkas. Jis nebūtų lei- 
dęs, kad toks smulkus niekšelis kaip Meloris jį šanta- 
žuotų. Kaip tik jis ir būtų kreipęsis į policiją. 

— Kūdikis buvo pakeistas, Petai. 

— Tai mus veda prie Melorio. 

Aš linktelėjau. 

— Turbūt jis ilgai laukė palankaus momento. Su- 
laukė, kol vaikinukas tapo tikru deimančiuku, Jorko ir 
publikos numylėtiniu, ir tada čiupo jį. Tik neįvertino ber- 
niūkščio sugebėjimų ir sužlugdė visą reikalą. Kai Jorkas 
nurūko pas Greindž, Meloris nuvažiavo iš paskos ir pra- 
skėlė jam kaukolę, bijodamas, kad jis neįspėtų, kieno ra- 
nkos suorganizavo pagrobimą. 

— Ar bandei išsiaiškinti kirvuko kilmę? 

— Ne, tokį galima nusipirkti bet kurioje ūkinių 
prekių parduotuvėje, bet jis nenaujas. Atsekti, iš kur jis 
gautas, beveik neįmanoma, neverta net terliotis. Tuo pa- 
sirūpins Praisas, bet aš manau, jog tai tik tuščias laiko 
švaistymas. Aš niekaip negaliu suprasti vieno — kodėl 
kažkas Saidono bibliotekoje išplėšė laikraščio lapą. Juk 
laiko tuo ne kažin kiek išloši. 

— Gal tai turi kitą prasmę. 

— Nieko, išsiaiškinsime ir tai. Ar nepaieškotum 
žinių apie Melorį policijos kartotekoje? Kaip manai, ar 
rasi ką nors? 

— Neabejotinai. Važiuojam į valdybą. Jei jis nors 
kartą buvo sulaikytas, tai bus užregistruota. 

— Puiku. 

Mes sėkmingai pačiupome taksi, sustojusį prie- 
šais šviesoforą Penktosios ir Keturiasdešimt antrosios 
gatvių sankryžoje. Petas pasakė vairuotojui adresą. Po 
penkiolikos minučių sustojome priešais senovišką rau- 
donų plytų pastatą ir pakilome į antrąjį aukštą. Aš pa- 
laukiau kontoroje, kol Petas grįžo su aplanku po pažas- 
timi. Rankos mostu jis nubraukė nuo stalo popierius ir 
atvertė aplanką. 

Popierių pluoštą laikė metalinis gnybtas. Dosjė ne- 
buvo stora. Pirmajame puslapyje buvo sužymėti duome- 
nys apie Heroną Melorį ir jo pirmąjį areštą. Buvo parašyta, 

kad Meloris gimė 1907 metais rusų-airių šeimoje Niujorke. 
Sulaukęs dvidešimties metų, buvo apkaltintas automobilio 
vairavimu be teisių. Tai — pradžia. Vėliau jis prekiavo al- 
koholiu, vogė visokius niekniekius, buvo įtariamas daly- 
vavęs konkurento sandėlio užpuolime, kuris baigėsi Žmog- 
žudyste ir ginkluotu apiplėšimu. Daug kaltinimų ir ištisas 
sąrašas sustabdytų bylų, o puslapio apačioje — trumpas 
prierašas: “Neteistas". Tas šunsnukis turėjo arba labai ge- 
rą advokatą, arba įtakingų draugų. Paskutiniajame pusla- 
pyje puikavosi dvi jo fotografijos, iš priekio ir profiliu. Tai 
buvo tamsiaplaukis liesokas tipelis su keiva šypsenėle, su- 
stingusia akyse ir lūpose. 

Aš pakėliau nuotraukas arčiau šviesos, norėdamas 
apžiūrėti atidžiau, tačiau kad ir kiek laužiau galvą — šis 
veidas man nieko nepriminė. Petas paklausė: 

— Na? 

— Nieko. Arba aš jo niekada nesu matęs, arba tas 
tipas smarkiai pasikeitęs. Aš jo nepažįstu. 

Petas ištiesė man mašinėle spausdintą raportą, il- 
gus metus gulėjusį nuovados kanceliarijoje. Aš jį per- 
skaičiau. Jame buvo išdėstytas Melorio, kaltinančio Jor- 
ką kūdikio pagrobimu, skundas. Kad ir koks niekšelis bu- 
vo Meloris, jo pareiškime skambėjo nuoširdumo gaidelė. 
Byloje radau ir ranka ant ligoninės blanko parašytą vyres- 
niosios medicinos sesers Ritos Kempbel pasiaiškinimą. Ji 
pavadino kaltinimą absoliučiai melagingu. Ritos Kempbel 
pareiškimo tonas buvo tvirtas ir agresyvus, galėjo įtikinti 
bet ką: Melorio šnekos — kliedesiai. 

Na, ir reikalai. Neturiu tokių bylų patirties, bet pui- 
kiai Žinau, kad ligoninės darbuotojams tėvas — grynas 
nulis. Naujagimį jis mato tik minutę ar dvi pro stiklinį lan- 
gelį duryse — ir tik vieną kartą. Aišku, ir per tokį trumpą 
laiką galima pažinti savo kūdikį, bet juk visi naujagimiai 
panašūs. Tačiau medicinos seseriai, faktiškai jų gyveni- 

mo valdovei, visi kūdikiai individualūs. Vargu ar ji apsir- 
iktų... nebent kas gerai užmokėtų už tokią klaidą. Velniai 
rautų, tokia versija būtų visai įtikima, jei kalbama būtų ne 
apie medicinos seseris. Jos laikosi tokio pat griežto eti- 
kos kodekso, kaip ir gydytojai. Moteris, paaukojusi visą 
gyvenimą šiai profesijai, ne iš tų, kurias apsvaigina žalių 
popieriukų krūvelė. 

Velnias, aš visai susipainiojau. Iš pradžių tvirtai 
tikėjau, kad kūdikis pakeistas, dabar mano įsitikinimas su- 
svyravo. Petas pastebėjo mano dvejones. Jis ir pats apie 
tai mąstė, 

— Na, štai, Maikai. Padariau viską, kas buvo mano 
kompetencija. Bet jei galėčiau dar kuo nors pagelbėti, pa- 
sakyk. 

Petas susiraukė: 

— Dilviko vieta kalėjime. 4 3 

— Dilviko vieta kape. Jis — niekšas. 

— Ir vis tiek jis atstovauja įstatymui, o tu supranti, 
ką tai reiškia. 

— Aha. 

Petas ėmė dėlioti popierius į aplanką, bet aš jį su- 
laikiau. 

-— Leisk man į juos dar kartą pažvelgti 

— Prašau. 

Aš vikriai perverčiau lapus, paskui papurčiau galvą. 

— Ar ką nors radai? 

— Ne... lyg ir ne. Kažkokia mintelė sukasi smege- 
nyse, bet niekaip jos neiššifruoju. A, velnias, pasiimk vi- 
sa tai. 

Mes nusileidome žemyn ir tarpduryje paspaudėme 
vienas kitam rankas. Petas sėdo į taksi, aš pamojau kitam 
ir nuvažiavau iki Penkiasdešimt ketvirtosios ir Aštunto- 
sios gatvių sankryžos, o iš ten pėsčias nužingsniavau iki 
automobilių stovėjimo aikštelės. Šią dieną praleidau tu- 

riningai, vis labiau aiškėjo bylos esmė. Jau neabejojau, 
kad naujagimiai buvo sukeisti. Mano tyrimas pajudėjo iš 
stingulio, nes atsiskleidė nusikaltimus inspiravęs paslap- 
tingasis motyvas, gilus ir bekraštis kaip vandenynas. Iki 
šiol klaidžiojau užrištomis akimis, gaudydamas niekur ne- 
vedančių siūlų galiukus. Baigta, užmirškim visus klystke- 
lius. Štai jis, mėsos gabalas, kurį sušveisiu pasigardžiuo- 
damas. Bet pirma jį reikia gerai sukramtyti, nes beskubė- 
damas galiu ir užspringti. 

Galvoje įkyriai dunksėjo vienas klausimas. Dosjė. 
Kas buvo toje dosjė? Kažkuo ji mane sudomino, bet kuo? 
Aš atidžiai ją perskaičiau, sugretinau visas detales, ta- 
čiau ką vis dėlto užmiršau? 

Na ir tetraukia ją velniai. Pasukęs variklio paleidi- 
mo raktelį spustelėjau akceleratorių. 


9 skyrius 


Važiavau į Saidoną penkiasdešimties mylių per va- 
landą greičiu ir tik kartą stabtelėjau užkąsti ir prisipilti 
benzino. Kokią nors laisvą dienelę papietausiu kaip pri- 
dera garbingam piliečiui. Kada nors. Likus trims mylioms 
iki miesto išvairavau į automagistralę. Privažiavęs valsti- 
jos policijos valdybą peršokau betoninį kelkraštį ir su- 
stojau ant žvirgždu pabarstyto tako. 

Šįkart užtikau Praisą savo vietoje. Jo kabinete sė- 
dėjo Dilvikas. 

Aš pasisveikinau su Praisu ir nežymiai linktelėjau 
Dilvikui. 

— Kalės vaikas! — pro dantis iškošė jis. 

— Užčiaupk nasrus, kiaule! 

— Manau, jums abiem geriau užsičiaupti, — ramiai 
įsiterpė Praisas. 

Numetęs ant stalo skrybėlę įsikišau į burną cigare- 
tę. Palaukęs, kol prisidegsiu, Praisas bakstelėjo pirštu į 
riebų farą. 

— Maikai, jis nori su tavimi pasikalbėti. 

— Paklausysim, — abejingai sutikau. 

— Ne čia, gudročiau. Manau, būsi naudingesnis 
mano nuovadoje. Nenoriu, kad man kas nors trukdytų. 

Tai buvo dūris Praisui, ir seržantas akimirksniu su- 
reagavo. 

— Nieko panašaus! — sulojo jis. — Čia jis mano 
jurisdikcijoje. Neužmirškite to! 

Atrodė, Dilvikas tuoj puls muštis. Aš to vyliausi. 
Man net kumščiai niežtėjo, taip norėjau suskaičiuoti jam 
šonkaulius. Tačiau jėgos buvo nelygios ir Dilvikas tai su- 
prato. Jis nudelbė Praisą žudančiu žvilgsniu. 

— Aš nieko neužmiršiu, — kimiai pagrasino. 

Praisas iškart stvėrė jautį už ragų: 

— Dilvikas tvirtina, kad jūs įlindote į Greindž butą 
ir išnešėte iš ten kažką svarbaus. Ką pasakysite, Maikai? 

Aš kreivai nusišiepiau Dilvikui. 

— Tikrai? 

“— Tikrai, ir tu pats puikiai tai žinai! Tu verčiau... 

— Kodėl manote, kad ten buvo kas nors svarbaus? 

— Kitaip nebūtų dingę, štai kodėl! 

— Velniai rautų! 

— Palaukite, Maikai, — įsikišo Praisas. — Ką jus 
ten nučiupote? 

Praisas stengėsi išlaikyti rimtą veido išraišką. Jam 
patiko, kaip aš taršau Dilviką. 

— Aš galėčiau nutylėti, bičiuli, ir jis nė velnio ne- 
įrodytų. Kertu lažybų, jūs neradote nė vieno mano piršto 
atspaudo, ar ne, Dilvikai? — faro snukis tvinko krauju. — 
Jūs taip apsupote namą, kad ten niekas nepajėgtų prasi- 

brauti, ar ne? — dar truputis ir Dilvikas sprogs iš pykčio. 
— Aišku, aš ten buvau, ir kas? Radau tai, ko nesugebėjo 
rasti dešimt žmonių. 

Įkišau ranką į kišenę ir ištraukiau abu testamentus. 
Dilvikas ištiesė virpančią ranką, bet aš perdaviau juos 
Praisui. 

— Šis, senasis, gulėjo Greindž bute. Jis nieko ne- 
reiškia, nes vėliau Jorkas parašė kitą. Manau, jį reikia 
kur nors užregistruoti. 

Dilviko akys lipte prilipo prie manęs. 

— Kur gavai antrąjį? 

— Taip aš tau ir pasakysiu. 

Užsižiopsojau. Galingas Dilviko antausis vos ne- 
nusuko man galvos. Aš atsitrenkiau šonu į krėslo at- 
kaltę ir nespėjus atsitiesti Dilvikas griebė man už marš- 
kinių. Praisas čiupo jo ranką, iškeltą naujam smūgiui. 

Nuspyręs krėslą koja aš ištrūkau, bet Praisas iš- 
kart šoko tarp mūsų. 

— Praleiskite, Praisai! — suriaumojau. 

— Velniai griebtų, įsakau liautis! 

Dilvikas nenoriai pasitraukė. 

— Aš priminsiu tau tai, Dilvikai, — suurzgiau. — 
Neliksi be atlygio, įsidėk tai į makaulę. 

Nuostabu, kad jam pakako narsos šokti ant manęs 
po tokios pylos, gautos visai neseniai. Gal jis tikėjosi, 
kad aš išsitrauksiu ginklą. Tai būtų buvę jam džiaugsmo 
— būtų galėjęs priploti mane nė nemirktelėjęs ir pasi- 
teisinti savigyna. 

— Gal kitą kartą paklaustas atsakysi kaip dera, 
Hameri. Tu prasukai gyvą galą nešvarių reikaliukų ir 
man tiesiog šlykštu tave matyti. O jūs, Praisai, terlioja- 
tės su tuo niekšu, lyg jis nešiotų ženklelį. Jūs supančio- 
Jote man rankas, bet neilgam, prižadu. 

— Vieną gražią dieną jūs peržengsite ribą, — tyliai 

ištarė seržantas. — Turbūt suprantate, apie ką aš kalbu? 

Iš visko sprendžiant, Dilvikas suprato. Blykstelė- 
jęs akimis jis suspaudė lūpas į ploną liniją, bet susitvar- 
dė ir neištarė nė žodžio. 

— O dabar, jei norite ką nors pasakyti, kalbėkite 
kaip pridera. 

Sunkiai valdydamas įsiūtį Dilvikas linktelėjo. Jis 
vėl atsisuko į mane. 

— Kur tu gavai antrąjį testamentą? 

— Taip aš tau ir pasakysiu, — pakartojau. 

— Ir jūs praleisite tai negirdomis, seržante? 

Praisui nebuvo kur dingti. 

— Pasakykite jam, Maikai. 

— Aš pasakysiu jums, Praisai. Jis gali klausytis. 
Aš radau jį tarp asmeninių Jorko daiktų. 

Dešimt minučių jie tyrinėjo testamentų turinį, O 
aš paėjau į šoną. Praisas greitai apmetė juos akimis, o 
Dilvikas atidžiai perskaitė abu testamentus, paskui dar 
kartą. Mačiau, kaip virpčioja jo veido raumenys, kai jis 
tylėdamas kažką mąstė. Ne, aš nė sekundę nelaikiau Dil- 
viko kvailesniu, nei jis iš tiesų yra. Mažai kas prasprūs- 
davo pro jo akis, tik jis kartais apsimesdavo kai ko nema- 
tąs. Nuo popierių atsiplėšęs jo žvilgsnis dukart susidūrė 
su manuoju. Dabar jis paskelbs savo pareiškimą, ir jis pa- 
skelbė: 

— Čia galima įžiūrėti žmogžudystę, — viauktelė- 
jo jis. 

Praisas staigiai atsigręžė: 

— Ką? 

— Hameri, man regis, tu įklimpai. 

— Puiku. Kokia laimė tau nusišypsojo. Na, dės- 
tyk, paklausysim. 

— Ištempk ausis, Praisai, ir klausykis atidžiai. Tas 
tipas ir ta mergšė Nikols sudaro gerą komandą. Velniš- 

kai gerą. Tu manei, kad aš nesužinosiu apie nuotraukas, 
ar ne, Hameri? O aš sužinojau. Ir Žinai, į ką tai panašu? 
Panašu, kad Nikols šantažavo Greindž ir privertė ją įkal- 
bėti Jorką pakeisti testamentą. Jei Jorkas būtų pamatęs 
nuotraukas, Greindž reputacija būtų lėkusi velniop, ji bū- 
tų praradusi darbą ir savo dalį palikimo. Na, o susitarusi 
su lapute Nikols, ji neteko tik palikimo. 

Aš linktelėjau: 

— Skamba neblogai, tiktai: kur tu įkomponuosi 
mane? 

— Pačiame viduryje. Greindž kažkaip sugebėjo 
gauti tas nuotraukas. Bet Nikols užbėgo jai už akių ir 
pasiskundė Jorkui, neva Greindž ją šantažuoja. Jorkas, 
smailinęs akis į savo mažutę gražutę dukterėčią, įsiuto ir 
puolė pas Greindž, o ši jam ir kaukštelėjo. Tada Nikols 
susiuostė su tavimi, tu nudėjai Greindž ir pavogei nuo- 
traukas bei testamentą. Dabar tu jį parodai, Nikols susi- 
šluoja krūvą žalių ir atskaičiuoja riebų kąsnį tau. 

Visai neblogai, aš jo kaip reikiant neįvertinau. 
Dilvikas surinko pluoštą tikrų faktų, tik sujungė juos 
neteisingai. 

— Ką pasakysi, Maikai? — prabilo Praisas. 

Aš nusišiepiau: 

— Meistrišką bylą jis sukurpė. O kaip įrodysi? 

— Ne tavo reikalas, — atrėžė faras. — Nesijau- 
dink, įrodysiu. Manau, paimsiu tave tiesiog dabar. Už- 
teks ir to, ką turiu, štai ir Praisas nesiginčys. 

— Aha. Užteks... penkioms minutėms. Ar jau ra- 
dai Greindž? 

Jis neatsakė. 

— Taškas, — nusijuokiau. — Nėra lavono, nėra ir 
Maiko Hamerio. 

— Klysti, Hameri. Praėjus nustatytam laikotar- 
piui ir esant pakankamai duomenų apie mirties faktą, 
lavonas nebūtinas. 

— Jis teisus, Maikai. 

— Tada jam teks paneigti mano alibi, Praisai. Vargu 
ar tai pavyks. 

— Kur buvai vakar, kai išėjai iš Elis buto? 

Broleliai, kaip aš neįspėjau! Dilvikas primygo kir- 
miną Greihamą ir tas niekšelis prikniaukė visokios bjau- 
rasties. Dešimt prieš vieną, jis pasakė nematęs manęs. 

Štai kas atsitinka, kai prisiveisi priešų. Jei Grei- 
hamas išvys šansą paskandinti mane, jis jo nepraleis. Tarp 
mūsų šnekant, Elis irgi. Bet jie dar neprispaudė manęs 
prie sienos. 

— Puiku, Dilvikai, pasiterliok su mano alibi. Bet 
kokiu atveju geras advokatas teisme sumals tavo sapa- 
liones į šipulius. Tu tiesiog vilkini laiką, Dilvikai. Ko išsi- 
gandai? Manęs? Bijai, kad nepagadinčiau tavo žaidimo? 

— Prisišauksi bėdą, šunsnuki. 

Praisas vėl įsiterpė į mūsų apsišaudymą: 

— Pakaks, Dilvikai, jei turi prieš jį įkalčių, pa- 
teik juos oficialiais kanalais, tik nepadaryk klaidos. Jūs 
ir jūsų gauja pernelyg įsismaginote, geruoju tau tai nesi- 
baigs. Aš nematau priežasties apriboti misterio Hame- 
rio laisvės, nes pažįstu jį... ir jus. 

Piktai užsismaukęs skrybėlę Dilvikas, sunkiai 
trepsėdamas, išdrožė iš kambario. Dabar reikia suktis 
kuo vikriau, kitaip nespėsiu. Mano riebusis draugužis 
veiks greitai ir energingai, tikėdamasis įkišti mane už 
grotų. Kai durys triukšmingai užsitrenkė, aš nusišypso- 
Jau seržantui. Jis atsakė pavargusia šypsena. 

— Kur jūs buvote? 

— Niujorke. Bandžiau jums prisiskambinti prieš 
išvykdamas, bet jūsų nebuvo. 

— Žinau. Mes gavome kokį tuziną pranešimų 
apie Žmones, neva mačiusius Greindž, ir aš važiavau 
patikrinti. 

— Na, ir kaip? 

— Tuščias reikalas. Keletas Žmonių apsipažino, o 
pora priekvaišių užsimanė pagainioti policiją. Ką suži- 
nojote? 

— Daug. Mums vėl teks grįžti prie pagrobimo. Juo 
prasidėjo visa ta makalynė, čia ir teks ieškoti paslėptų 
galų. Rastonas nėra Jorko sūnus. Tikrasis vaikas mirė gim- 
dymo metu ir buvo pakeistas kitu. Pakeistojo berniuko 
tėvas — smulkus nusikaltėlis. Iš pradžių jis padavė skun- 
dą, kaltindamas Jorką pakeitus naujagimį, bet vėliau jį at- 
siėmė. Viskas buvo gražiai užglaistyta, bet, man regis, 
žmogžudystė brendo keturiolika metų. 

Per pusvalandį papasakojau jam viską, ką žino- 
jau, pradėdamas nuo apsilankymo bibliotekoje. Praisas 
daug kuo panėšėjo į Petą. Jis tylėdamas sėdėjo, atidžiai 
klausėsi ir dėjosi į galvą. Kartkartėmis linkteldavo, bet 
nė karto nepertraukė, kol nebaigiau. Tada ištarė: 

— Vadinasi, reikia ieškoti to Melorio. 

— Tiksliai, bet apie jį nieko nežinoma. Paskutinį 
kartą jį matė praėjus kelioms dienoms po kūdikio pa- 
keitimo. 

— Per keturiolika metų žmogus gali labai pasi- 
keisti. 

— Aš irgi taip manau, — sutikau. — Pirmiausia 
reikia mesti visas jėgas Greindž paieškai. Gyva ar miru- 
Si, ji padės mums pajudėti iš mirties taško. Jos dingimas 
kažką reiškia. 

— Gerai, Maikai, aš padarysiu viską, ką galiu. Kai 
kurie mano žmonės iki šiol braido grioviuose ir naršo 
apylinkes. Ką veiksite jūs? 

— Norėčiau pasimatyti su kai kuo iš Jorko klano. 
Ar sugebėsite kurį laiką neprileisti prie manęs Dilviko? 

— Pasistengsiu, nors daug nežadu. Deja, mums 
tenka labiau laikytis įstatymų raidės, 0 ne jų dvasios. Jei 

pavyks, pastosiu jam kelią, bet ir jūs būkite budrus, neiš- 
leiskite jo iš akių. Jums galiu ir nepriminti, kas sukasi jo 
galvoje. Vien bjaurastys. 

— Ir labai dvokiančios. Gerai, aš palaikysiu su ju- 
mis ryšį. Ačiū už pagalbą. Jaučiu, kad iš nuobodulio žio- 
vauti man neteks, nes Dilvikas taip ir tyko, kur aš apsi- 
žioplinsiu. 

Kai išėjau iš valdybos, žemę tarsi pilka antklodė 
gaubė sutemos. Sėdau į automobilį ir išvažiavau į plen- 
tą. Pasukęs į šviesomis žėrinčio Saidono pusę greit atsi- 
dūriau mieste. Taikydamas tiesiai į sodybą, pravažiavau 
biblioteką, kurios languose vis dar plieskė šviesos. 

Veikiau intuityviai, bet ir anksčiau nuojauta ma- 
nęs neapgaudavo. Stabtelėjau, pavažiavau atgal ir susto- 
jau priešais pastatą. Įėjęs pamačiau už stalo sėdinčią 
mergaitę, bet ne tą, su kuria kalbėjau praėjusį kartą. Šio- 
sios kojos panėšėjo į Žibintų stulpus. Vildamasis rasti 
“kojytes" kurioje nors skaitykloje, apėjau visas patalpas, 
bet užtikau tik pagyvenusį džentelmeną, dvi moteriš- 
kes, iš pažiūros sprendžiant, mokytojas, keletą vaikiš- 
čių ir daugiau nieko. Kad nuraminčiau sąžinę, žvilgte- 
lėjau net į rūsį, tačiau ten buvo tamsu, o aš nemaniau, 
kad ji geidautų sėdėti tamsoje, nors ir su Greindž. Rūsys 
dvelkė kapų tyla. 

Už stalo sėdinti mergina paklausė: 

— Ar ko nors ieškote, sere? Gal galiu jums kuo 
nors padėti? 

— Galbūt. 

— Kokia knyga jums reikalinga? 

Aš pasistengiau nutaisyti sutrikusią veido išraišką. 

— Kaip tik tai aš ir užmiršau. Mergina, buvusi čia 
rytą, man viską surinko, o dabar aš jos niekur nerandu. 

— O, jūs turite omenyje mis Kuk? 

— Taip, taip, — nustvėriau jos žodžius. — Būtent 
ją. Kur ji dabar? 

Dabar sutriko bibliotekininkė. 

— Deja, jos nėra. Dienąji išėjo namo priešpiečių ir 
daugiau negrįžo. Aš atėjau į darbą anksčiau, kad ją pa- 
keisčiau. Ieškojome jos visame mieste, tačiau niekas jos 
nematė. Taip keista. 

Karšta, net kulnai svyla. Mano galvoje suskambo 
pavojaus varpeliai. Varpeliai skambėjo, gaudė ir dužo 
mažais gabalėliais. Medžiotojo instinktas kaitino man 
kraują. 

— O kur ji gyvena? 

— Už poros kvartalų nuo čia, Snaiderio aveniu. 
Ar jai paskambinti? Gal ji jau grįžo. 

Aš tuo netikėjau, tačiau nesiginčijau. 

— Taip, prašau. 

Ji pakėlė ragelį ir surinko numerį. Išgirdau pyp- 
sėjimą kitame laido gale, paskui — moterišką balsą: 

— Ne, mis Kuk dar negrįžo. Taip, aš pasakysiu, 
kad ji paskambintų, kai grįš. Taip, taip, viso gero. 

— Jos ten nėra. 

— Aš taip ir supratau. Tiek to, tikriausiai ji suti- 
ko kokį bičiulį ir užsiplepėjo. Užeisiu rytoj. 

— Gerai. Apgailestauju, kad negalėjau jums padėti. 

Apgailestauja, visi apgailestauja. Greitai kas nors 
nuo to apgailestavimo ir galą gaus. Snaiderio aveniu bu- 
vo tyliame pilkšvai rudo smiltainio vilų, atlaikiusių ne 
vieną kasmetinį remontą ir vis tiek nepakeitusių išvaiz- 
dos, rajone. Gatvės gale glaudėsi maža bakalėjos krautu- 
vėlė, iš abiejų pusių suspausta daug didesnių pastatų. 
Petingas vyras purvinai balta prijuoste tempė į vidų dė- 
žes su daržovėmis, rengdamasis uždaryti parduotuvę. 
Prisigretinęs prie jo švilptelėjau. Jam apsižvalgius ap- 
linkui, paklausiau: 

— Ar pažįstate tokią mis Kuk? Ji bibliotekininkė. 
Užmiršau, kuriame name ji gyvena. 

— Kaipgi, pažįstu, — jis mostelėjo išilgai gatvės. 
— Ar matote štai tą automobilį prie žibinto? Štai priešais 
jį, kitoje gatvės pusėje, ir yra jos namas. Jos šeimininkė 
— senoji misis Bakster ir ji nemėgsta triukšmo, tad ver- 
čiau jai nesignalizuokite. 

Padėkojęs nuvažiavau toliau ir sustojau priešais 
nurodytą automobilį. Visas namas, išskyrus pirmojo 
aukšto langus, skendo tamsoje. Užlėkęs laipteliais aukš- 
tyn pažvelgiau į durų skambutį. Ant lentelės po misis 
Bakster pavarde rikiavosi dar keturios pavardės, tačiau 
skambutis buvo tik vienas. 

Spustelėjau mygtuką. 

— Ko jums reikia? 

— Misis Bakster? 

— Taip. 

— Aš ieškau mis Kuk. Man sakė... 

— Ir kas tik jos neieškojo! Telefonas baigia išves- 
ti mane iš proto, iš pradžių pasirodo vienas tipas, pas- 
kui kitas. Kai ji grįš, aš rimtai su ja pasikalbėsiu. 

— Ar galiu įeiti, misis Bakster? 

— O kam? Jos nėra namuose. Jei ji nebūtų pali- 
kusi čia visų savo daiktų, sakyčiau, kad ji parodė kul- 
nus. Vienas Dievas težino, kur ji bastosi! 

Neturėjau laiko trypčioti ant slenksčio ir ginčytis 
su ja. Į mano delną slystelėjo piniginė, aš ją vos pravėriau. 
Sutvisko šaltas metalo spindesys. Metalinis ženklelis — 
stebuklingas daikčiukas, net jeigu jis absoliučiai nieko 
nereiškia. Jos žvilgsnis nuo mano akių šoko ant veido, 
pakui ji nervingai aplaižė lūpas ir pasitraukė į šoną. 

— Ar jai... jai kas nors atsitiko? 

— Mes nežinome, — aš užtrenkiau duris ir nuse- 
kiau paskui senąją misis į svetainę. — Kelintą valandą ji 
šiandien išėjo? 

— Iškart po priešpiečių. Maždaug be penkiolikos 
pirmą. 

— Ar ji visada valgo namuose? 

— Tiktai priešpiečius. Atsineša visokių produktų 
ir... na, jūs žinote. Vakarais ji eina pavalgyti su savo bi- 
čiuliais. 

— Ar matėte, kaip ji įėjo? 

— Taip. Nors ne. Matyt nemačiau, bet girdėjau, 
kaip ji lipa aukštyn, o paskui leidžiasi laiptais. Ji visada 
taip šuoliuoja ant savo aukštų kulniukų iškart per du 
laiptelius, kad kurčias išgirstų. 

— Aišku. Ar neprieštarausite, jei žvilgelsiu į jos 
kambarį? Panašu, jog ji įsipainiojo į vieną mūsų tiriamą 
bylą, ir mes nenorėtume, kad jai kas nutiktų. 

— Jūs manote... 

— Žinau ne daugiau už jus, misis Bakster. Kur jos 
kambarys? 

— Antrajame aukšte, gale. Ji niekada nerakina du- 
rų, tad galite įeiti. 

Aš linktelėjau ir pakilau laiptais, lydimas smailų 
lyg adata senutės žvilgsnių. Ji neklydo dėl durų. Kai pa- 
sukau rankeną, durys lengvai atsivėrė. Uždaręs jas pas- 
kui save, įjungiau šviesą ir minutę stovėjau kambario 
viduryje, žvalgydamasis į visas puses. Kambarys kaip 
kambarys, nedidelis, tvarkingas merginos būstas. Visi 
daiktai savo vietose, švaru, jauku, jokios netvarkos. Spin- 
ta prikimšta drabužių, tarp jų — ir dailūs audinių kailiniai, 
apgaubti polietileniniu maišu. Komodos stalčiuose visi 
daikčiukai tvarkingai ir kruopščiai sudėlioti. Lyg ir niekas 
nepaimta. 

Velniai rautų, ji irgi pagrobta! Aš taip nirtulingai 
užtrenkiau stalčių, jog nuvirto greta stovėję buteliukai. 
Kodėl aš neužėjau pas ją anksčiau? Štai kas galėtų pa- 
tvirtinti Mairos Greindž alibi. Na, žinoma! Kažkas ne- 
riasi iš kailio, kad tik Maira negalėtų išsiteisinti. Mergi- 
na nė neketino sprukti... kitaip nebūtų palikusi čia visų 


155 


savo drabužių. Ji išėjo iš namų, rengdamasi grįžti į darbą, 
ir kažkur pakeliui į biblioteką buvo pačiupta. Puiku, tie- 
siog šaunu. Aš paleidau vadžias iš rankų ir praradau įvy- 
kių kontrolę. Tikras kvailys! Ne tik aš vienas žinojau, kad 
jos su Greindž buvo meilužės. Jis arba sekė mane, arba 
išsiaiškino, kur gyvena gražutė bibliotekininkė. 

Rašomasis staliukas ir krėslas stovėjo kambario 
kampe, greta lovos. Aš greitai peržiūrėjau popierius, tvar- 
kingai sudėliotus stalčiuje. Sąskaitos, popieriaus lapas 
su kažkokiomis pastabomis, laiškai. Pirmieji trys laiš- 
kai buvo atsiųsti kažkokio jūreivio. Labai dalykiški, net 
nepasakytum, kad rašyti jūreivio. Matyt, giminaičio ar ši- 
aip kokio atlėpausio. Kitas laiškas mane tiesiog sukrėtė. 
Perbėgęs jį akimis, pajutau, kaip mano veidas aprasojo 
prakaitu. Popieriuje liejosi karšti, aistringi meilės prisi- 
pažinimai... švelnūs, meilūs žodžiai... ir vėl meilė, egzotiš- 
ka, keista. 

Greindž buvo pasirašiusi apačioje tik inicialais. 

Dėdamas laišką atgal švilptelėjau pro sukąstus dan- 
tis. Be abejonės, Greindž iki ausų įsimylėjusi savo mažąją 
draugužę. Pervertęs likusius popierius jau norėjau uždaryti 
stalčių, bet mane apėmė keista nuojauta. Tai nebuvo nauja. 
Panašų jausmą patyriau ir Peto kabinete. 

Privalėjau kažką prisiminti, kažką pastebėti. Pra- 
keikimas! Vėl perrausiau visą stalčiaus turinį, bet neuž- 
tikau nieko naujo. O gal? 

Yra! Štai jis! Aš laikiau jį rankoje. Žiūrėjau į kali- 
grafiškai išraitytą Greindž parašą. Štai kas man buvo 
pažįstama. Pirmą kartą pamačiau šį parašą ant doku- 
mentų, kuriuos radau Greindž namo slėptuvėje. O antrą 
— ant pareiškimo, tvirtinančio, jog Rastonas yra Jorko, 
o ne Melorio sūnus. Tik pavardė ten buvo kita — RITA 
KEMPBEL. 

Mane tarsi žaibas trenkė. Visą laiką nepastebėjau 

to, kas kabėjo man po pat nosim. Bet šią mįslę įminiau ne 
tik aš, kažkas tai jau žinojo anksčiau, todėl ir dingo abi 
moterys, Greindž ir Kuk. 

Motyvas, pagaliau išryškėjo motyvas. Degantis, ga- 
lingas motyvas, inspiravęs pagrobimą ir galiausiai — 
žmogžudystę. Įrodymai buvo akivaizdūs. Kūdikio pakei- 
timas ir to nusikaltimo pasekmės. Jorkas priglaudė 
Greindž po savo sparneliu, kad išvengtų demaskavimo. 
Nusikaltimas pagimdė nusikaltimą. O kai žaidime pakvi- 
po stambiais pinigais, karuselė ėmė suktis dar greičiau. 

Aš prisikasiau iki esmės. Rastonas ir Greindž buvo 
pagrindiniai taikiniai. Kažkas taikėsi į abu. Vaikinuką tik 
užkliudė, o smūgis į Greindž buvo tikslus. Meloris, kas jis 
toks, velniai jį griebtų? Kol kas jis buvo blausus kažkada 
egzistavusio ir, be jokios abejonės, iki šio tebeegzistuo- 
jančio žmogaus siluetas. 

Man reikia jauko, kad sugaučiau žuvį, tačiau ber- 
niūkščiu naudotis negaliu, jis ir taip jau prisikentėjo. 
Jei tik jis pats neišsišoks. Jaučiausi esąs paskutinis niek- 
šas, iš anksto teisindamas šią riziką. Man lieka tik viena 
išeitis: surasti Greindž. Beprasmiška? Kaip čia pasa- 
kius. Nors tuzinas policininkų išgrėbstė kabliais upę, 
nors visoje valstijoje paskelbta paieška — bet gal jie ėmė- 
si darbo ne taip, kaip reikia? Taip, turbūt geriausia išei- 
tis — paieškoti Greindž. Ji tai jau žino viską, o man 
nereikėtų rizikuoti berniuko galva. 

Misis Bakster, panaši į susirūpinusią vištą, laukė 
manęs laiptų papėdėje, jausmingai grąžydama rankas. 

— Ar ką nors radote? — paklausė ji. 

Aš linktelėjau: 

— Iš visko sprendžiant, ji ketino grįžti namo. Tai 
ne pabėgimas. 

— Viešpatie! 

— Jei jai kas nors skambins, pasistenkite sužinoti 

pavardę ir viską užsirašykite. Seržantas Praisas iš valsti- 
jos policijos arba aš viską patikrinsime. Jokiu būdu ne- 
duokite informacijos niekam kitam, aišku? 

Ji murmtelėjo sutikdama ir palenkė galvą. Neno- 
rėjau, kad Dilvikas dar kartą aplenktų mane. Vos man 
išėjus apatiniame aukšte sužibo visos lempos. Regis, mi- 
sis Bakster nepasižymėjo narsa. 

Apgręžęs automobilį išvažiavau į centrinę gatvę 
ir sustojau priešais vaistinę. Paskambinau į valdybą, o iš 
ten susisiekiau su Praisu per radiją. Pasiūliau jam susi- 
tikti po penkiolikos minučių prie pašto. 

Praisas atvyko pusę minutės anksčiau už mane ir 
priėjo skubiu žingsniu. 

— Ar turite Greindž automobilio po avarijos nuo- 
traukas? | 

— Turiu. Norite žvilgtelėti? 

— Taip. 

Pakeliui papasakojau jam naujienas. Valdyboje jis 
pirmiausia paskelbė per radiją bibliotekininkės paieš- 
ką. Pasistengiau nupiešti ją kuo vaizdžiau, bet mano pa- 
sakojime dominavo kojytės. Jos pirmiausia-ir krisdavo į 
akis. Praisas keletą minučių prabuvo gretimame kam- 
baryje ir aš girdėjau, kaip jis rausiasi kartotekoje. 

Jis atnežė tuziną puikių sudaužyto sedano nuo- 
traukų. 

— Neišmanau, į ką atkreipti dėmesį, — prisipaži- 
nau, — tačiau reikia nuo ko nors pradėti. Kol ji laikoma 
dingusia be žinios, galime tikėtis, kad ją surasime. Šioje 
vietoje jos pėdsakai išnyksta. 

— Ten jos ieškojo daugybė Žmonių. 

Aš nusišypsojau: 

— O dabar paieškos dar vienas. 

Atidžiai apžiūrėjau kiekvieną nuotrauką, steng- 
damasis nustatyti vietą, kur automobilis nukrito į van- 

denį, ir bandydamas įsivaizduoti, kaip jis turėjo persiversti 
ore, kad nukristų būtent taip. Praisas stebėjo mane, mė- 
gindamas įspėti, ko aš siekiu. 

— Praisai... 

— Taip? 

— Kai ištraukėte automobilį, ar dešinės durelės 
buvo atviros? 

— Atviros, tačiau sėdynė buvo atplyšusi ir užstri- 
gusi tarpdury. Pro jas ji vargiai būtų išsikrapščiusi. 

— O kitos durelės irgi buvo atdaros? 

Jis linktelėjo. 

— Užrakto skląstis skilo, kai nuvirto durelės, tik- 
riausiai nuo smūgio į vandenį. Tiesa, jis kairėje pusėje, 
vadinasi, tai galėjo nutikti, kai automobilį bloškė nuo 
keliuko. 

— Kaip manote, ar ji galėjo išlįsti iš tos pusės? 

— Išlįsti... ar išplaukti? 

— Vis tiek. 

— Greičiausiai iš kitos pusės. | 

— Ar automobilis smarkiai apdaužytas? 

Seržantas susimąstė: 

— Ne taip smarkiai, kaip galėjai tikėtis. Mašinos 
šonas nuo smūgio į vandenį įlinko vidun, o priekinis 
sparnas truputį aplamdytas toje vietoje, kur buvo trenk- 
tasi į dugną, bet nauji įbrėžimai matyti tik apatinėje du- 
relių dalyje ir sparno pakraštyje. Bet gali būti, jog skar- 
das apibraižė ir akmenys. 

— Aišku. Jūs manote, kad ji buvo priversta pa- 
sukti iš kelio? Esu linkęs tuo tikėti, juk mačiau ne vieną 
moterf prie vairo, tegu ji ir pusiau moteris. Priešprie- 
šiais visu greičiu atskrieja automobilis — čia bet kas 
maus į šalikelę. Aš irgi pasukčiau. Jei ji negyva, jokios 
prasmės slėpti kūną, o jei jis nepaslėptas, jau būtų buvęs 
rastas. Taigi — ji dar gyva, o jei taip, ją galima surasti, — 

aš numečiau Praisui nuotraukas. — Ačiū, bičiuli. Nenoriu 
jūsų įžeisti, tačiau jūs, mano manymu, ieškojote ne to, ko 
reikia. Jūs ieškojote Greindž lavono. 

Jis šyptelėjo lūpų kampučiais ir mes palinkėjome 
vienas kitam labos nakties. Reikalus teks atidėti iki ryto, 
o rytoj kuo anksčiausiai kibti į darbą. Grįžau atgal į miestą 
ir iš ten paskambinau į sodybą. Regimai apsidžiaugęs ma- 
no skambučiu, Harvis pranešė, kad viskas gerai. Bilis su 
Rastonu visą dieną praleido kieme, o mis Melkom lindėjo 
savo kambaryje. Vėl buvo atvažiavęs gydytojas ir nieko 
įtartino neaptiko. Rastonas klausinėjo apie mane. Aš lie- 
piau Harviui perduoti berniūkščiui, kad pirmai progai pa- 
sitaikius užsuksiu pas jį ir tegu jis nesijaudina. Mano pas- 
kutiniosios instrukcijos lieka galioti. Užrakinti namus ir 
tegu Bilis neatsitraukia nuo Rastono bei Roksi. Paskui 
liepiau Harviui papasakoti vartininkui, ką radau jo bute- 
liuke vietoj aspirino. 

Padėjęs telefono ragelį užbėgau į parduotuvę ir 
nusipirkau cigarečių pakelį, apatinių baltinių komplek- 
tą, marškinius ir kojines. Viską sumetęs ant užpakali- 
nės sėdynės ir pasisukinėjęs po miestą, nuvažiavau prie 
įlankos. Tamsus vanduo žvilgėjo mėnesienoje, tarsi mil- 
žiniškas virpantis liežuvis laižė kranto pakraštį, dusliai, 
baimingai murmėdamas seną kaip ir pats vandenynas gies- 
mę. Driekėsi juodi kaip derva šešėliai, ant plento — nė 
gyvos dvasios. Beveik už mylios šalia plento mirksėjo 
geltona lango akis. 

Pasinaudojęs vielinėje tvoroje Greindž padaryta 
išlauža sustojau ant skardžio krašto, bet paskui persi- 
galvojau, pavažiavau atgal ir apsisukau, dėl visa ko, jei 
prireiktų skubiai nešti kudašių. Patogiai įsitaisęs; atplė- 
šiau naują cigarečių pakelį ir vieną po kitos surūkiau 
keturias cigaretes, paskui pakėliau stiklą, užsismaukiau 
ant akių skrybėlę ir užsnūdau. 


160 


Kai pabudau, saulė jau dildė naktį. Pro aprasoju- 
sius langus mačiau, kaip virš vandens lėtai kyla pilkas 
rūkas, sukdamasis puriais gumulais, kurie galiausiai susi- 
liejo į tirštą miglos apklotą, pakibusį virš žemės keturių 
pėdų aukštyje. Šalveno. Pamaniau, kad ilgai keiksiu save, 
jei mano užmačia nepavyks. Nusivilkau drabužius ir likau 
vien su glaudėmis. Puiku, štai ir rytinė vonia, nors ne pati 
„maloniausia. 

Aš vikriai nėriau, neleidęs sau nė sekundę pagal- 
voti. Vieta, kur nukrito Greindž automobilis, buvo rėžte 
įsirėžusi mano atmintyje. Priplaukęs ją, atsipalaidavau, 
vos judindamas kojas, kad galva laikytųsi virš vandens. 
Dabar plūduriavau, panėšėdamas į negyvėlį arba kritimo 
apsvaigintą žmogų. Potvynio lygis buvo toks pat kaip 
tada. Tai aš patikrinau. Nebūčiau varginęs savęs tokiu 
eksperimentu, jei tai būtų buvusi paprasta upė, bet ši la- 
biau panėšėjo į pailgą įlanką. Klusni potvynio dėsniams, 
upė nusekdavo ir vėl pakildavo, pilna pavojingų sietuvų 
ir sūkurių. Vanduo bangavo, sukosi verpetais, smėliu už- 
nešdamas į dugną nugrimzdusius daiktus. Jaučiau, kaip 
Jis tempia mane už kojų mažomis, kibiomis, atkakliomis 
rankutėmis, neįstengiančiomis paskandinti stipraus plau- 
kiko, bet visai pajėgiomis nugramzdinti pusiau apsvaigu- 
sį kūną. 

Srovė nešė mane. Praėjus vos kelioms minutėms, 
mano automobilis jau buvo dingęs už vingio. Krantai 
nutolo nuo manęs, upės vaga vis platėjo, ir galiausiai aš 
atsidūriau deltoje, susiliejančioje su įlanka. 

Pamanęs, jog taip nuplauksiu ir į vandenyną, aš 
jau ketinau atsisakyti tos ne itin protingos užmačios, bet 
pajutau verpeto galią. Jis tempė mane link šiaurinio kran- 
to. Mano kūną nupurtė lengvas jaudulio virpulys ir, nors 
buvau sužvarbęs, dabar mane užliejo nervingas karštis, 
prasismelkęs ligi pat kaulų. Krantas artinosi. Verpetas 

ėmė lėtai sukti mane. Tą akimirką išvydau traukos šaltinį. 
Mažas kyšulys sukūrė verpetą, pajėgiantį pritraukti prie 
kranto viską, kas plaukė ne itin toli. 

Arčiau... arčiau... Ištiesęs ranką sugriebiau už 
piršto storumo meldų, sustojau, kita ranka atsirėmęs į 
dumbliną krantą, ir išsiropščiau į sausumą. Be maniškių, 
čia nebuvo jokių pėdsakų, o ir negalėjo būti. Tirštas pur- 
vas tuoj užliejo mano pėdas. Rankomis skirdamas meldų 
stiebus, atsargiai rinkausi kelią tarp krabų šarvų ir dyg- 
liuotų žolių. Tai buvo tvirti, galingi meldai. Kai mano ran- 
ka juos paleisdavo, jie atsitiesdavo atkakliai ir šmaikščiai 
kaip spyruoklė. Jei kur nors ir galėjai ištrūkti iš upelio 
glėbio, tai tiktai čia. Tik čia! 

Meldus pakeitė krūmynai ir erškėčių ūgliai, ašt- 
riais spygliukais braižantys man odą. Susiradęs lazdą 
ėmiau niršiai juos kapoti. Bet jie vis tiek kabinosi į ma- 
no kūną ir aš plūdau juos visais žodžiais. Tai buvo šau- 
nūs spygliukai. Patys puikiausi spygliukai, kokius kada 
buvau matęs, nes ant vieno iš jų išvydau moteriškos suk- 
nelės skiautę. 

Iš to džiaugsmo galėjau net išbučiuoti tą skutą. 
Susiglamžęs, bet visai naujas. Be mana medžiojamos 
meilutės, kas gi dar galėjo brautis pro tuos visus atvašy- 
nus? Aš staiga pajutau meilę erškėčiams ir judėjau lėtai 
kaip sraigė, nepalikdamas ant spyglių nė gabaliuko savo 
mėsos. Pagaliau krūmynai baigėsi. Prieš mano akis drie- 
kėsi pieva. Mano pavargusioms, iškankintoms kojoms 
minkšta žolytė buvo meilesnė už persišką kilimą. Atsi- 
sėdęs ėmiau traukioti iš odos dyglius. 

Kiek tolėliau priešais mane stūksojo lūšnelė. Ge- 
resnės slėptuvės ir nesugalvosi, bet prieš aplankant jos 
gyventojus man derėjo suteikti sau padoresnę išvaizdą. 

Aš pasibeldžiau ir iškart atlapojau duris kojos spy- 
riu. Palei sieną žiurkė puolė pro mano kojas į šviesą. 

Tuščia lyg kape. Bet kažkas čia buvo apsilankęs anksčiau 
už mane. Vienas iš kambarių buvo apverstas aukštyn ko- 
jomis, ant grindų mėtėsi į šipulius sukapoto suolo dalys, 
o savadarbė krosnelė gulėjo parvirtusi ant šono kamba- 
rio viduryje. Sudaužyto butelio šukės kampe metė ant sie- 
nos nelygius ryškius atšvaitus. Maira Greindž buvo čia. 
Be abejonės. Dar dvi tokio pat audinio skiautės buvo už- 
sikabinusios už grublėto stalo krašto. Iškart matyti, ji grū- 
mėsi kaip velnias, tik nieko tuo nelaimėjo. 

Staiga kažkieno balsas už manęs viauktelėjo: 

— Ei, jūs! 

Aš staigiai atsigręžiau, ir mano ranka žaibiškai 
šoktelėjo prie pistoleto, bet jo, deja, įprastoje vietoje ne- 
buvo. Nugeibęs seneliukas apsmukusiomis duksliomis kel- 
nėmis spitrijosi į mane pro vienintelį akinių stiklą, tuo pa- 
čiu metu trindamas nosį purvino skuduro gabalu. 

— Taip galima ir infarktą įvaryti, tėtuši! 

— O jūs kas būsite, studentas, tiesa? — paklausė jis. 

Ištempiau senuką už durų ir atsistojau greta. 

— Ne, o ką? 

— Nagi jūs, vaikinai iš koledžų, visada bėgiojate 
pliki. Kartą mačiau vieną mieste, — jis kilstelėjo aki- 
nius ant kaktos ir įsižiūrėjo į mane atidžiau. — Nagi, jūs 
visai ne studentas. 

— Aš to ir nesakiau. 

— Na, tai kokį velnią jūs čia veikiate, vaikine? Aš 
mačiau, kaip plaukėte upe, visai kaip tas kitas. Susilaži- 
note, ar ką? 

Man užkliuvo “tas kitas". 

— Koks kitas? 

Mano rankos virpėjo. Vos valdžiausi nečiupęs jam 
už marškinių ir neišpurtęs atsakymo. 

— Tas, kuris išlipo į krantą anądien, o gal ir anks- 
čiau. Man jos maišosi, tos dienos. Ar čia toks jūsų žaidi- 
mas? 

— Eeee... mes įstojome į klubą. Reikia nuplaukti 
upe ir nusigauti iki namelio taip, kad tavęs niekas nepa- 
stebėtų. Manęs dabar tikriausiai nepriims, nes jūs mane 
pastebėjote. O tą kitą irgi matėte? 

— O kaipgi. Matyti mačiau, bet verčiau patylėsiu 
apie tai. Aš daug visokių keistenybių matau, bet nieko 
apie tai neklausinėju. O tas irgi atrodė keistas. 

— Kaip jis atrodė? 

— Na, aš ne itin gerai į jį įsižiūrėjau. Girdėjau, 
kaip jis dejavo ir dūsavo, lįsdamas iš meldų. Galai žino, 
kas jis toksai. Aš ir nesidomėjau, grįžau mišku prie savo 
valties. L 

— Ar matėte tiktai vaikiną? 

— Uhu. 

— Daugiau nieko? 

— Ne-a. 

— Ar čia kas nors gyvena? 

— Dabar — niekas. Šį mėnesį turėtų pasirodyti 
toks neūžauga. Jis — valkata. Skrajoja kaip drugelis, nie- 
ko neveikia, vien žuvis gaudo. Jis jau tris vasaras čia 
pragyveno. 

— Pamėginkite prisiminti to, kurį matėte, išvaizdą. 
Koks jis? Niūrus, pikto veido? 

— Hmm. Štai jūs pasakėte, ir tikrai, iš pažiūros 
jis atrodė labai niršus. Turbūt todėl aš ir pasiskubinau 
nueiti. 

Dilvikas. Tai buvo Dilvikas. Išgama vėl mane aplen- 
kė. Žinojau, kad jis gudrus... kitaip neilgai tebūtų išsilaikęs 
savo vietoje, bet aiškiai neįvertinau jo apsukrumo ir miklu- 
mo. Dilvikas sudėliojo iš gabaliukų galvosūkį ir išsiveržė į 
priekį. Jis rado lūšnelėje Greindž ir nusivedė su savimi. 
Bet kodėljis ją slepia? Ta byla dvokė nuo pat pradžių, bet 
dabar ji visiškai pasmirdo. Visi trokšte trokšta suvaidinti 
savo vaidmenį, o Dilvikas bando vaidinti pagrindinį. Nu- 

sikaltimas vejasi nusikaltimą, o po jų — naujas nusikalti- 
mas. Kada tai baigsis? Gerai, storuli, pabandyk mane per- 
gudrauti. Manai, esi labai vikrus? Manai, niekas nieko ne- 
žino ir nesužinos? Nepavyks, lapine. Dabar apie tai žinau 
aš ir reikalas ima aiškėti. 

— Kaip man prie tilto grįžti žeme, tėtuši? 

Jis parodė kreivu pirštu į medžius. 

— Ten yra takelis. Eikite juo palei patį krantą ir 
grįšite niekieno nepastebėtas. Tikiuosi, jus priims į tą 
klubą. 

— Aš irgi tikiuosi. 

Ranka nubaidžiau aplink mane besisukančius uo- 
dus ir patraukiau nurodyta kryptimi. 

Tegu jį griausmas, tą Dilviką. 

Kelias atgal buvo sunkus. Nuėjus vos šimtą žings- 
nių mano kojos pradėjo kraujuoti, o mėlynos musės stro- 
piai raižė raudonų gumbų bareljefą ant mano nugaros. 
Kažkoks gailestingas samarietis buvo palikęs ant take- 
lio kelioninį maišelį, dvokiantį žuvimi ir aplipusį žvil- 
gančiais sausais žvynais. Suplėšęs jį apvyniojau pėdas ir 
kulkšnis. Eiti tapo lengviau. 

Kai pasiekiau tiltą, saulė jau kabojo aukštai dan- 
guje, o keliu į miesto pusę dūmė kontorų tarnautojų au- 
tomobiliai. Palaukęs, kol plentas ištuštės, perbėgau til- 
tą ir, smukęs į savo automobilį, apsivilkau sausus 
drabužius. Kojos buvo taip nutrintos, kad nesiryžau grūsti 
jų į batus. Galiausiai apsiaviau. Numečiau šlapias glau- 
des ant užpakalinės sėdynės ir užsirūkiau cigaretę. Būna 
akimirkų, kai cigaretė tampa nuostabiausiu dalyku pasau- 
lyje. Dabar ir buvo tokia akimirka. 

Aš surūkiau jų dvi, paleidau variklį ir išvažiavau į 
plentą. Tikrai įdomus pokštas tas gyvenimas. Šiuo metu 
mes su Dilviku neatskiriami, kaip dvi kriauklės puselės. 
Greindž — mįslės raktas. Tik Dilvikas žino, kur jinai. 
Greindž. Dėl visa ko sustojau prie užkandinės ir nuėjau 
paskambinti. Seržantas Praisas sėdėjo savo vietoje. Tai jau 
buvo tapę jam įpročiu. Pasisveikinęs paklausiau: 

— Ar turite naujienų apie Greindž? 

Jis atsakė neigiamai. 

— O miesto farai? 

— Jie irgi nieko nežino. Maniau, jūs ją surasite. 

— Aha... ieškau. Klausykite, padarykite man pa- 
slaugą. Skambtelkite miesto farams ir paklauskite, ar per 
paskutiniąsias porą valandų jie ko nors naujo neatkapstė. 

— Bet jie būtų paskambinę, jei... 

— Gerai, gerai... jūs vis dėlto pabandykite. 

Praisas paėmė kito telefono ragelį ir surinko nu- 
merį. Girdėjau, kaip jis uždavė klausimą budinčiam po- 
licininkui, paskui numetė ragelį. 

— Jie nieko neturi, Maikai. 

— Puiku, tik tai aš ir tenorėjau sužinoti. 

Tyliai nusišaipiau. Maža pasakyti, kad miesto ir 
valstijos policija konkuruoja tarpusavyje, jie amžinai tai- 
kosi iškrėsti vieni kitiems kokią nors šunybę. Bet mane 
tai visai patenkino. Smagu bus geru spyriu sugrūsti Dil- 
viko dantis į jo riebią gerklę. 

Bet pirmiausia reikėjo papusryčiauti. Sudorojęs 
vieną porciją, užsisakiau dar. Po to dar vieną. Tuo metu 
bufetininkas ėmė nerimastingai apžiūrinėti šerius ant 
mano veido, baimindamasis, ar tik nebūsiu koks alka- 
nas valkata, kuris, prisikimšęs pilvą, pasisiūlys už valgį 
atidirbti. 

Kai mestelėjau jam dešimtinę, vyruko akutės ap- 
šmirinėjo mane nuo galvos iki kojų. Jei jis nepatikrino ban- 

knoto serijos numerio, kad įsitikintų, jog šis nevogtas, 
vadinasi, aš nepažįstu Žmonių. Paėmęs grąžą pažvelgiau į 
laikrodį. Ketvirtis vienuoliktos. Dilvikas jau turėtų būti 
savo kontoroje. Puiku. 

Šįkart nusižiūrėjau vietelę kampe ir pastačiau auto- 
mobilį už krovininio pikapo. Išjungęs variklį ir pridengęs 
veidą žurnalu, viena akimi stebėjau kitoje gatvės pusėje 
stūksančią policijos nuovadą. Po penkių minučių pasiro- 
dė Dilvikas. Jis krypuodamas nupėdino į pastatą ir nepa- 
sirodė dvi ilgas, kankinančias valandas. Kai pagaliau iš- 
ėjo, kartu vedėsi ir vieną iš tų tipų, praeitą sykį apdoroju- 
sių Bilį. 

Porelė susėdo į policijos automobilį ir, kiek pava- 
žiavusi, pasuko į centrinę gatvę. Aš riedėjau iš paskos, 
nenutoldamas daugiau kaip per du automobilius. Po pus- 
valandžio jie sustojo, išlipo ir nuėjo į alinę. Aš užėmiau 
poziciją, iš kurios galėjau stebėti duris. 

Taip praėjo diena: nuo vienos įstaigos prie kitos. 
Penktą valandą, kai aš, rydamas seiles, svajojau apie 
sumuštinį ir bokalą alaus, jie nusprendė imtis rimtesnės 
veiklos. Dilvikas, išlaipinęs savo partnerį prie šiuolaikinio 
dviaukščio pastato, nudūmė per visą miestą, nekreipda- 
mas dėmesio į raudoną šviesą. Kai aš jį pavijau, jis jau 
buvo pastatęs automobilį priešais tvarkingą dviaukštį na- 
melį. Jis taip ir nepastebėjo manęs, ir ne todėl, kad pralėk- 
damas pro šalį nušliaužiau ant sėdynės, bet todėl, jog ener- 
gingai mojavo pro langą persisvėrusiai blondinei. 

Aš tik probėgšmais pamačiau jos apvalius pečius 
ir putnią krūtinę, bet jos veido išraiška man aiškiai pasa- 
kė, kad galiu sėkmingai keliauti namo: šis reikalas užtruks 
visą naktį. 

Rizikuoti negalėjau. Kulinarijos parduotuvėje nu- 
sipirkęs sumuštinių ir visą konteinerį kavos, apvažiavau 
kvartalą ir įsitaisiau prie šaligatvio, už penkiasdešimties 

metrų nuo policijos automobilio. Išdėliojęs ant prietaisų 
skydelio cigaretes ir degtukus, atlošiau sėdynę ir įsikū- 
riau kuo patogiau. Devintą valandą name užgeso šviesa. 
Po dvidešimtosios cigaretės langai vis dar buvo tamsūs. 
Užsnūdau ant sėdynės. 

Aš pradėjau nekęsti rytinių pabudimų. Po vaka- 
rykščių maudynių ir nepatogios padėties automobilyje 
nugarą traukė mėšlungis. Atidaręs dureles ir ištiesęs ko- 
jas, išvydau save užpakalinio vaizdo veidrodėlyje. At- 
rodžiau prastai. Dilviko automobilis vis dar stovėjo prie- 
šais namą. 

— Šauniai paūžei? 

Pakėlęs antakius, žvilgtelėjau į pienininką. Jis išsi- 
šiepė, kaip trečias brolis kvailelis. 

— Daug jūsų tokių randu rytais. Gal nori butelio 
pieno? Šviežias, šaltas. 

— Velnias, dar ir kaip! Duok šen vieną. 

Išžvejojęs iš kišenės pusę dolerio, numečiau jam. 

— Kada nors šiame maršrute aš pradėsiu prekiauti 
sumuštiniais, — nusišypsojo pienininkas. — Užkalsiu vi- 
są milijoną. 

Pasišvilpaudamas jis nuėjo, o aš ištraukiau kamštį 
ir pakėliau butelį prie lūpų. Gyvenime nebuvau gėręs nie- 
ko skanesnio. Skanaujant paskutinius lašus, atsidarė na- 
mo durys. Išlindo galva, apsižvalgė į šalis, paskui skubiai 
ištrepsėjo pats Dilvikas. Aš sviedžiau tuščią butelį ant 
žolės, palaukiau, kol juodas sedanas pasuks už kampo, ir 
pajudėjau. Kai pasiekiau sankryžą, Dilvikas jau buvo nu- 
skuodęs į priekį per du kvartalus. Jį sekti buvo visai leng- 
va. Tokį ankstyvą metą gatvės dar buvo tuščios ir joks 
automobilis manęs neužstojo. Kai Dilvikas sustojo prie- 
šais užkandinę, aš nelėtindamas greičio pravažiavau pro 
šalį ir nestabtelėjau, kol nepasiekiau policijos nuovados. 

Užėmiau savo senąją vietą, tikėdamasis, kad neapsirikau 
ir Dilvikas papusryčiavęs grįš čionai. 

Man pasisekė: po pusvalandžio jis atriedėjo. 

Laukimas varė mane iš proto. Keturias kankinan- 
čias valandas Dilvikas šmaižė nuo vienos alinės prie ki- 
tos, paskui pasiėmė savo vakarykštį kompanioną. Antrą 
valandą dienos jie įsisodino dar vieną girtuoklį ir cirkas 
tęsėsi. Visą laiką aš sekiau paskui juos, tarsi tempiamas 
nematomos virvutės. Dukart iššokau iš automobilio ir 
ėjau paskui juos pėsčias, o jiems išlingavus iš eilinės už- 
eigos, galvotrūkčiais puldavau į savo ratus. Šeštą valan- 
dą jie pasuko į kinų restoraną pavakarieniauti, o aš pasi- 
naudojau proga nusiskusti, tuo pat metu stebėdamas juos 
pro kirpyklos, stovinčios priešais, langą. Jei taip eisis 
toliau, greit pradėsiu kandžiotis. Kurių velnių jam pri- 
reikė Greindž? Ir kas čia per miestas, kur vienintelis 
farų užsiėmimas — šlaistytis po barus, o naktis leisti pas 
blondines? Jei Greindž sukėlė tokią audrą, kodėl Dilvikas 
tarsi pamiršo ją? Arba jis laiko ją patikimoje vietoje... ar- 
ba dar blogiau, aš nusipurčiau, pabandęs įsivaizduoti 
Mairą Greindž Dilviko letenose. 

Siaubas. 

Kai išgėriau kavą ir dūmijau jau antrą cigaretę, 
trijulė išlingavo iš restorano. Tik šįkart jie prie durų 
atsisveikino, ilgai kratydami vienas kitam rankas. Dil- 
vikas atsisėdo į automobilį, paskui persigalvojo ir nuėjo 
į vyninę. Kai jis grįžo, nešinas į popierių suvyniotu vyno 
buteliu po pažastimi, jo sėbrai jau buvo išsiskirstę. Tvar- 
kelė, šitaip jau geriau. Dilvikas atsisėdo prie vairo ir 
pajudėjo. Aš praleidau į priekį automobilį su atverčia- 
mu viršumi ir nusekiau įkandin. Dilvikas neskubėda- 
mas riedėjo per miestą, sustojo prie posūkio į plentą ir 
nuėjo atsigerti alaus į vieną iš tų vietelių, siūlančių “pas- 
kutinį šansą" pravažiuojantiems. 

Tuo metu jau ėmė temti. Na ir dienelė! Pavažiavęs 
penkias mylias nuo Saidono jis įjungė žibintus ir pasuko 
į dešinę, į skalda grįstą keliuką, sukantį geroką vingį ap- 
link kažkieno privačias valdas. Aš neįjungiau žibintų. Kad 
ir kur važiavo, Dilvikas neskubėjo. Atrodė, kad kelias nie- 
kur neveda, jis vingiavo aplink kalvas, kirsdamas aibę ki- 
tų ąžuolais apsodintų kelių. Vis rečiau pro šalį šmėkštel- 
davo sodybos, galiausiai nebemačiau nė vienos ir vieto- 
vės įgavo laukinę išvaizdą. 

Priekyje kaip raudona akis švietė užpakalinis žibin- 
tas, judantis trisdešimt penkių mylių per valandą greičiu. 
Sutemos vis tirščiau gaubė mane ir aš vargiai išlaikiau au- 
tomobilį ant kelio. Teko vairuoti viena akim sekant priekyje 
mirksinčią raudoną švieselę, o kita — kelią, tačiau Dilvikas 
lengvino mano užduotį, važiuodamas taip lėtai. 

Pernelyg lengvai man viskas klojosi. Atidžiai ste- 
bėdamas kelią, aš per vėlai pastebėjau antrąjį automobi- 
lį, riedantį už manęs. Jo vairuotojas irgi važiavo neįjun- 
gęs Žibintų. 

Automobilis išsiveržė į priekį ir užtvėrė kelią. Už- 
guliau stabdžius, graibydamasis pistoleto. Nespėjus su- 
toti, vienas iš važiavusiųjų šoko iš automobilio ir pro 
langelį griebė man už gerklės. Atmušiau jo ranką į šoną 
ir tuoj pat man akis nudegino pistoleto vamzdis. Dure- 
lės atsilapojo. Spyriau abiem kojomis, ir kažkas gailiai 
sužviegė. Man pavyko išsitraukti ginklą, bet dar viena 
patranka stryktelėjo iš tamsos ir trenkė man per riešą. 

Prakeikimas, aš likau kvailys! Pats įlindau į spąs- 
tus kaip koks bukaprotis. Darbuodamasis kojomis išvir- 
tau iš automobilio ir užsimojau. Beformis šešėlis, šmė- 
žavęs priešais mane, aiktelėjo ir nusikeikė. Paskui man 
į akis smogė žibintuvėlio šviesa. Išmušiau jį koja, bet 
savo darbą jis spėjo atlikti. Kurį laiką nieko nemačiau. 
Mane tvatijo kumščiais per galvą, pora rankų sugriebė už 

diržo ir tėškė į automobilio sparną. Iš visų jėgų krestelė- 
jau galvą atgal ir pataikiau jam į nosį. Trekštelėjo kaulas 
ir karštas kraujas kliūstelėjo man už apykaklės. 

Tokiose peštynėse spardomasi kojomis, stengia- 
masi iškabinti akis arba iškąsti ką nors dantimis. Girdė- 
jau tik smūgių garsus ir kojų trepsėjimą. Sunkus alsavi- 
mas. Atšokau, išsisukau nuo smūgio ir puoliau į ataką, 
mojuodamas kumščiais. Vienas sulinko pusiau, kai ma- 
no kumštis smogė į jo pilvą. Švilpdamas vėzdas perrėžė 
orą, nepataikė ir vėl sušvilpė nusileisdamas. Man pasi- 
rodė, kad skilo petys. Sužvėrėjęs trenkiau kažkam į 
blauzdą, vos nesulaužiau kaulo, ir jis sustaugė iš skaus- 
mo. Vėzdas vėl pataikė į mano skaudantį petį ir aš, par- 
virtęs Žemėn, sukniubau ant vaikino, laikančio savo ko- 
ją. Jis paleido koją ir pabandė kibti man į gerklę, bet aš 
vožiau jam keliu į pilvą. | 

Susikibę mes trise raičiojomės žeme. Mano ranka 
pajuto plieno šaltį ir pirštai sugniaužė pistoleto ranke- 
ną. Tą akimirką kažkieno batas vos neperskyrė manęs į 
dvi dalis. Tipas su vėzdu griebė man už šonkaulių. Man 
užėmė kvapą ir aptemo sąmonė. Persiverčiau, ir smūgis 
pataikė į orą. Jis užgriuvo ant manęs, įremdamas kelius 
į pilvą. Apsižergęs mane pakėlė vėzdą, rengdamasis per- 
skelti man kaukolę. Mano smegeninėje vis dar blykčiojo 
kibirkštys, o kietas mazgas vis dar veržė gerklę, neleis- 
damas iškvėpti oro, kai sunkus vėzdas ėmė leistis. 

Aš kilstelėjau pistoletą ir iššoviau jam tiesiai į 
veidą. 

Bet vėzdas jau buvo įsibėgėjęs. Net praradęs pa- 
greitį jis beveik apsvaigino mane, vožęs į smilkinį. Pra- 
rasdamas sąmonę išgirdau kojų trepsėjimą ir įjungiamo 
variklio garsą. Vienintelis likęs sveikas nenorėjo rizi- 
kuoti ir išnešė kudašių. 

Pragulėjau po negyvėliu tris ketvirčius valandos, 


171 


kol įstengiau nušliaužti į šalį. Keturpėsčias priropojau prie 
automobilio ir laikydamasis jo atsistojau. Oras veržėsi iš 
mano krūtinės mėšlungiškai trūkčiodamas, o ir alsuoti aš 
galėjau tik pakrypęs į šoną. Jaučiausi taip, lyg veidą būtų 
pervažiavęs sunkvežimis, kūnas buvo aplipęs krauju ir 
vėmalais, neaišku, savais ar svetimais. Ištraukęs iš stal- 
čiuko žibintuvėlį apšviečiau ant kelio gulintį lavoną. At- 
pažinti jo buvo neįmanoma — nebent iš kokių nors ypa- 
tingų žymių ant kūno. Už penkių žingsnių voliojosi nu- 
trauktas pakaušis, panašus į peleninę, išterliotą kraujuo- 
tais glitėsiais. 

Jo kišenėse radau piniginę su šimtu dolerių, Sai- 
dono policijos ženkleliu ir riebaluotų kortų kaladę. Ran- 
koje jis vis dar spaudė vėzdą... Aš susiradau savo pisto- 
letą, nušluosčiau tą, iš kurio šoviau, ir numečiau į krū- 
mus. Neturėjo reikšmės, ras jį ar ne. Aš vis tiek būsiu 
pagrindinis įtariamasis šioje žmogžudystės byloje. 

Bjauru? Blogiau nebūna. Mane bandė nudėti. Be- 
je, pagal įstatymą. Aš sukėliau įtarimą, persekiodamas 
farą tamsiu keliu su išjungtais žibintais, o kai man įsakė 
sustoti, pasipriešinau ir buvau užmuštas susirėmimo me- 
tu. Bet viskas pakrypo kita linkme. Vieną paklojau aš, o 
kitas paspruko ir gali apie tai papasakoti. Manau, toks 
įvykių posūkis dar labiau patiks Dilvikui. 

Vadinasi, mane pričiupo. Jie žinojo, kad aš vai- 
kiausi juos ištisą dieną ir stropiai paspendė spąstus. Rei- 
kia dingti, kol antrasis negrįžo su pastiprinimu. 

Palikęs negyvėlį ant kelio sunkiai įsiropščiau į 
automobilį, apvažiavau lavoną, apsisukau ir nuriedėjau 
link plento. Dabar įjungiau šviesas ir spaudžiau didžiau- 
siu greičiu. Kiekvienoje sankryžoje pasukdavau, vilda- 
masis, jog ne į akligatvį. Prireikė gerų dviejų valandų 
apvažiuoti miestą aplinkiniais keliais ir atsidurti netoli 
Jorko namo. 

Automobilis tapo našta: jį pernelyg lengva surasti. 
Jei mane pamatys, tai pasistengs nušauti vietoje, o aš ne- 
turėjau tinkamos artilerijos karui su farais. Dilvikas pakels 
ant kojų visą miesto policiją ir praneš apie incidentą Pra- 
isui ne anksčiau, kai įvarys mane į kampą ir suvarpys kaip 
rėtį arba kai apie faro mirtį praneš laikraščiai. 

Priežastis tik viena: Greindž buvo lemiama figūra ir 
Dilvikas suprato, jog aš žinau, kieno ji rankose. 

Nusprendęs, jog namas jau netoli, ir pasikliauda- 
mas savo sėkmės žvaigžde, įvažiavau į mišką ir įvairavau 
automobilį į krūmų gilumą. Prilaužęs šakų užmaskavau 
antvožą bei kabiną ir įsitikinęs, jog atsitiktinis žvilgsnis 
nuo kelio jo nepastebės, nužingsniavau šiaurės kryptimi. 

Pagaliau priėjau skerskelį, palei kurį tiesėsi tele- 
fono laidai. Kiek toliau nuo stulpo jie šakojosi. Susily- 
ginęs su juo pamačiau mažą tamsų nakties slepiamą na- 
melį. Jei jo gyventojai ir nepabudo nuo mano žingsnių 
garso, tai mano smarkus beldimas į duris juos tikrai paža- 
dino. Kažkas burbtelėjo: 

— Džordžai... durys. 

Sugirgždėjo lovos spyruoklės, vyriškis murmėda- 
mas nušlepsėjo prie durų. Virš jų užsidegė lemputė ir 
Žmogus nusišėrusiu maudymosi chalatu žagtelėjo, išvy- 
dęs mane šviesoje. 

— Aš patekau į avariją. Ar turite telefoną? 

Jis gurktelėjo ir nervingai stebėdamas mane pa- 
šaukė: 

— Meri, čia žmogus, jis pakliuvo į avariją. Ar ga- 
liu kuo nors padėti, misteri? Ar dar kas nors nukentėjo? 

Tam, kuris liko ant kelio, pagalbos nebereikėjo. 

— Ne, daugiau niekas nenukentėjo. 

— Štai telefonas. 

Jo žmona atėjo, kai rinkau Praiso numerį, ir ėmė 
bruzdėti aplinkui, stengdamasi drėgnu skuduru nuvaly- 
ti man veidą. Aš mostelėjau, kad ji liautųsi. 

Praiso neradau, bet man davė jo namų telefoną. Na- 
miškiai paaiškino, kad jis išvykęs į valdybą. 

Moteris labai jaudinosi. Aš atkakliai kartojau, kad 
gydytojas man nereikalingas, galiausiai leidau jai nuva- 
lyti mano sudaužytą veidą, paskui vėl surinkau policijos 
valdybos numerį. 

Praisas jau buvo atvažiavęs. Jis vos nesprogo, iš- 
girdęs mano balsą. 

— Kas nutiko, velniai rautų? Kur jūs? 

— Už miesto. O jūs dar tarnyboje tokį vėlų metą? 

— Jūs šaipotės? Policijos reporteris man pranešė, 
kad jūs į pietus nuo miesto nušovėte farą. Visa kita suži- 
nojau iš Dilviko. Jūs įklimpote iki ausų. 

— Nepasakėte man nieko naujo, — atsiliepiau. — 
Ar jis pasiuntė savo Žmones šukuoti miesto? 

— Visa policija sukelta ant kojų. Man pačiam teko 
pranešti apie jus teletaipu. Visi keliai užblokuoti, o aplink 
Jorko namą išstatyta sargyba. Ar nusprendėte pasiduoti? 

— Nevaidinkite kvailio. Pačiam kišti galvą į kilpą? 
Dilvikas trokšta tik vieno: nugalabyti mane ir visiems lai- 
kams užčiaupti man burną. Bjauri istorija, bičiuli, man primy- 
nė uodegą, bet jūs netikėkite viskuo, ką išgirsite. 

— Jūs jį nužudėte, ar ne? 

— Taip, velniai griebtų! Kitaip pats būčiau volioję- 
sis tenai praskelta galva. Mane prirėmė prie sienos. Aš 
sekiau Dilviką, bet jie mane išryškino ir patys sėdo man 
ant uodegos. Aš kaip paskutinis kvailys leidau Dilvikui 
išvilioti mane už miesto ir ten jie mane puolė. Ką man reikė- 
Jo daryti — atsigulti ir nesispardyti? Jiems buvo įsakyta 
mane nudėti, o ne sulaikyti. 

— Kur jūs? Aš atvažiuosiu jūsų paimti. 

— Nieko nebus, bičiuli. Turiu savų planų. 

— Verčiau pasiduokite, Maikai. Jums būtų saugiau. 

— Nė velnio. Dilvikas išsireiklaus, kad būčiau per- 
duotas jo jurisdikcijai, ir tada galės užbaigti šį reikalą. 

— Ir vis dėlto, Maikai... 

— Klausykite, jūs kieno pusėje? 

Jis tylėjo maždaug minutę. 

* — Aš policininkas, Maikai. Aš privalau jus areš- 
tuoti. 

Sunku buvo su juo tartis. 

— Paklausykite, Praisai, juk jūs ne kvailys. Aš 
užčiuopiau siūlą ir noriu jį timptelėti. 

— Kokį? 

Žvilgtelėjau į greta stovinčią porelę, gaudančią 
kiekvieną žodį. 

— Dabar negaliu kalbėti. 

— Su tuo gali susitvarkyti policija. 

— Kurgi ne. Štai kas. Jei norite, kad byla būtų 
ištirta, jums teks, kiek įmanoma, nelipti man ant kulnų. 
Aš žinau tai, ko nežino niekas, išskyrus žudiką, ir reikia 
tuo pasinaudoti, kol nevėlu. Jei mane sulaikysite, laiko 
jau nebeturėsime. Jūs pažįstate Dilviką ir jo gaują. Na, 
pašoviau aš vieną iš jų. Vargu ar tai galima laikyti 
žmogžudyste. Juk jūs sutinkate, ar ne? O jei taip, nėra 
ko pamesti proto dėl to, kad aš priplojau vieną niekšelį. 
Norite baigti tą bylą ar ne? 

— Žinoma. 

— Tada prilaikykite savo vyrukus. Kiti manęs ne- 
jaudina. 

Jis tylėdamas pamąstė, paskui prašneko: 

— Maikai, aš neturėčiau to daryti, tai prieštarau- 
ja taisyklėms ir įstatymui. Puikiai suprantu situaciją ir 
vis dėlto noriu likti geru policininku. Kartais dėl to rei- 
kia surasti kompromisą. Aš laikysiuosi nuošalyje. Neži- 
nau, kada mane pradės spausti, bet iki tol galite manimi 
pasikliauti. 

— Ačiū, bičiuli, aš jūsų neapvilsiu. 

— Žinau. 

— Laukite mano pranešimų. Tik laikykite juos 
paslaptyje. Jei prireiks, pasišauksiu pagalbon. 

— Sutarta, Maikai. Jūs verčiau laikykitės toliau nuo 
Jorko namo. Jis pilnas farų. 

— Supratau... Dar kartą ačiū. 

Padėjęs telefono ragelį pajutau, jog mane tuoj už- 
plūs klausimų lavina. Šeimininkai nepraleido nė vieno 
mūsų pokalbio žodelio ir, aišku, nieko nesuprato. Teko 
mikliai sukurti įtikimą istoriją. 

Kyštelėjau po nosimi savo ženkliuką. 

— Jūs girdėjote tarnybinį pokalbį, — kietai iška- 
pojau, nutaisęs rūsčią miną. — Jokiomis aplinkybėmis 
neturite teisės jo perpasakoti, netgi nuotrupų. Apylin- 
kėse siaučia policininkais persirengusių nusikaltėlių 
gauja ir mes juos beveik susekėme. Deja, jie spėjo pasi- 
slėpti. Kadangi mes šiek tiek nesutariame su vietine po- 
licija, veikiame slapčia. Žodžiu, jei jie čia pasirodys, jūs 
nieko negirdėjote ir nematėte. Aišku? 

Plačiai žvelgdami suapvalėjusiomis akimis jie 
linktelėjo ir aš išėjau. Jei tie žmogeliai patikėjo šia isto- 
rija, jie tikri pusgalviai. 

Slėpdamasis medžių šešėlyje pasukau į kelią, vedantį 
Jorko sodybos link. Kaip nors prasibrauti ten aš privalau. 
Nuo kalvos viršūnės apžvelgiau apylinkes. Tolumoje švy- 
tėjo Saidono ugnys, o arčiau šen bei ten esančių namų 
šviesos mirksėjo, nakties vėjeliui siūbuojant nematomus 
medžius. Bet mane domino namas, stovintis už mylios nuo 
čia, kurio visi langai plieskė šviesomis. Jį supo švytintis 
automobilių, patruliuojančių teritorijoje, žibintų žiedas. 
Kartkartėmis kas nors nukreipdavo į krūmus prožektorių, 
ryškų šviesos pirštą, bandydamas prismeigti juo besislaps- 
tančią figūrą. Mane. 

Velniai juos rautų. Tai atvejis, kai nedera pulti 

kaktomuša. Aš žingsniavau lauku, kol priešais mane iš- 
dygo tamsus karvidės siluetas. Už jo stūksojo šieno ku- 
peta. Nedidelis pasirinkimas. Pasirinkau kupetą ir įlindau 
į ją. Karvės manęs nesukramtytų, o štai fermeris — anks- 
tyvas paukštis, jis galėtų mane aptikti, jei apsinakvočiau 
karvidėje. Įsirausiau į šieną, palikdamas nedidelę skylutę 
orui, ir užmigau. 

Pakilusi saulė lyžtelėjo kaugės viršūnę ir ėmė leis- 
tis anksčiau, nei aš spėjau išlįsti iš savo slėptuvės. Mano 
skrandis urzgė iš alkio, o perdžiūvusį liežuvį kirbino 
storas dulkių sluoksnis. Jei po marškiniais krebždėtų 
milijonas skruzdžių, ir tai neperšėtų labiau. Stengda- 
masis, kad šieno kaugė užstotų mane iš namo pusės, nu- 
šliaužiau žole prie lovio su vandeniu ir nubraukiau nuo 
jo paviršiaus šlykščias apnašas. Palaikęs vakarykštį bu- 
telį pieno geriausiu gėrimu pasaulyje, suklydau. Aš gė- 
riau kaip dvi savaites dykuma lingavęs kupranugaris. Kai 
jau nebetilpo, panardinau į vandenį veidą ir kaklą, šyp- 
sodamasis iš pasitenkinimo. 

Išgirdęs trinktelint namo duris, žaibu nėriau už 
lovio ir prisiplojau prie žemės. Žingsniai artinosi, sun- 
kūs kietais batais apautų kojų žingsniai. Jau gūždamasis 
šuoliui išgirdau, kaip žingsniai nesustodami nutrepsėjo 
pro šalį. Kvėpuoti iškart tapo lengviau. Iškišęs galvą iš 
už lovio spėjau pamatyti plačią šeimininko nugarą, dings- 
tančią karvidėje. Abiejose rankose jis nešė po kibirą. Tai 
reiškė, kad jis dar galėjo grįžti prie lovio. Neilgai svars- 
tęs pašokau ir, stengdamasis nešlamėti, puoliau į me- 
džių šešėlį. 

Ten nusivilkau drapanas ir marškiniais nutryniau 
nuo kūno dulkes. Pasijutau daug geriau. Jei dar niurktel- 
čiau į vonią, ko nors užkąsčiau, vėl tapčiau beveik žmo- 
gumi. Naktį mano laikrodis sustojo, tad apie laiką galėjau 
tik spėlioti. Nustatęs rodykles devintai valandai trisde- 

šimt minučių, prisukau jį vėl. Vis tiek dar anksti. Man dar 
buvo likusi viena suglamžyta cigaretė. Pridengęs degtu- 
ko liepsnelę pasimėgaudamas užsitraukiau dūmą. Dvi va- 
landas prasėdėjau ant kelmo, žvelgdamas į dangumi plau- 
kiančius debesis ir jausdamas, kaip mano kelnėse krebž- 
da maži šliaužiantys gyvūnėliai. To tik man betrūko! Jau 
geriau susitikti akis į akį su Dilviko galvažudžiais. Kai laik- 
rodis rodė vienuoliktą dešimt, apėjau fermą iš šono ir vėl 
nusigavau ant kelio. Priešais ateinantį ar atvažiuojantį pa- 
stebėčiau per mylią. Vėl susiradau savo kalvą. Name vis 
dar degė šviesos, bet jų nebuvo tiek daug. Ir tik viena pora 
žibintų neramiai zujo aplinkui namą. 

Po valandos stovėjau susilenkęs penkių pėdų gy- 
lio melioracijos griovyje prie rytinės sienos ir žvilgčio- 
jau į ciferblatą. Kartais pro šalį praplaukdavo plačiape- 
čio Žmogaus su skrybėle ir apsiaustu siluetas. Priėjęs 
sienos galą jis apsisukdavo ir nužingsniuodavo atgal. 
Kelio viduryje susitikdavo kitą skrybėlėtą Žmogų su to- 
kiu pat apsiaustu. Kiekvienąkart prasilenkdami jie mes- 
teldavo vienas kitam po juokelį, kurių aš nesuprasda- 
vau. Bet žygiavo jie lygiais, ritmingais žingsniais. Gal 
Dilvikui teko tarnauti armijoje. Nesunku prasmukti, kai 
patruliai keliauja savo maršrutu minučių tikslumu. Vieną 
kartą pro šalį pravažiavo automobilis, tikrindamas sar- 
gybinius. Prožektoriaus spindulys nušoko krūmais, bet 
griovį slėpė aukšta žolė. 

Reikėjo veikti greitai ir tyliai. 

Patrulis nueidavo iki sienos galo per tris minutes, 
dar po trijų minučių grįždavo iki manęs. Bėgdamas turė- 
čiau spėti per keturiasdešimt penkias sekundes. Kai jis 
vėl praėjo pro šalį, įsmeigiau akis į laikrodį, sekdamas di- 
džiąją rodyklę. Viena, dvi, dvi su puse. Griebiausi už grio- 
vio krašto... laikas! Išsiritęs iš griovio pašokau jau nubė- 
gau prie sienos. Medis, kurį buvau nusižiūrėjęs ir anks- 

čiau, mojo man savo žaliais, lapais nusagstytais pirštais. 
Stryktelėjęs įsikabinau į apatinę šaką, užmečiau ant jos 
kojas ir ėmiau ropštis aukštyn, kol pasiekiau sienos kraš- 
tą. Aštri šaka perrėžė marškinius. 

Žolėje sučežėjo kojos, kojos, nešančios farą. Pra- 
sidėjo antrasis etapas. Jei jis žvilgtelės viršun ir dangaus 
fone išvys mane, aš žlugęs. Apčiuopęs keturiasdešimt 
penktąjį, atlaužiau saugiklį ir laukiau. Žingsniai artinosi. 
Girdėjau, kaip jis niūniuoja kažkokią melodiją ir keikia į 
kulkšnį įsmigusius spyglius. 

Jis atsidūrė medžių šešėlyje. Dainelė nutrūko. Aš 
tvirčiau suspaudžiau pistoleto, nutaikyto į tą vietą, kur 
turėjo būti jo galva, rankeną. Sustojo — vadinasi, mane 
pastebėjo. Jau norėjau paleisti į jį kulką, bet pačiu laiku 
išvydau degtuko blykstelėjimą. Užsirūkęs sargybinis nu- 
žingsniavo toliau. Įsikišau pistoletą atgal ir vėl pradė- 
jau skaičiuoti laiką. Vėl praėjo trys minutės. 

Užsisek švarką... patikrink kišenes, kad jose nie- 
kas nesužvangėtų... neatsuk į šviesą ciferblato... tvirčiau 
įsiremk... pasiruošk... ir šok! Akimirka skrydžio ir pirš- 
tai pajuto šaltą sienos akmenį. Trenkiausi į sienos kraš- 
tą krūtine ir vos neperlūžau. Šiaip ne taip užkėlęs vir- 
šun kojas, pajutau, kaip po padais treška stiklo šukės, 
įmūrytos į sienos briauną. Reikia šokti žemyn, net jei 
pataikysiu kam nors ant galvos. Čia, ant sienos, aš idea- 
lus taikinys. Susilenkęs peržengiau stiklus ir šokau. 

Tyliai nusileidau ant minkštos žemės ir kūliais 
persiritau per spygliuotus rožių krūmus. Iš čia visas na- 
mas buvo matyti kaip ant delno. Atskaičiavau Roksi lan- 
gą. Kulkos pramuštas stiklas vis dar buvo nepakeistas. 
Rastono kambaryje irgi degė šviesa, bet jo langą dengė 
užuolaidos. Už namo sustojo policijos automobilis, gar- 
sūs, šiurkštūs balsai atsklido iki manęs, paskui automo- 
bilis pajudėjo toliau. Čia jau nepavyks nutaikyti laiko. 
Tikėkimės, kad manęs jie nepastebėjo. Kai tik automobilis 

nuvažiavo, nubėgau prie namo sienos, slėpdamasis už 
krūmų. Nekokia priedanga, bet man pasisekė: pasiekiau 
namą, neatkreipęs niekieno dėmesio. Kumščio storio ge- 
benės stiebas, besiraitantis palei sieną, nebuvo toks pa- 
togus kaip laiptai, tačiau tai buvo vienintelis man priimti- 
nas kelias. Tarsi beždžionė užsikeberiojau ligi Roksi lan- 
go. Įsikibau į lango atbrailą ir prakeikta plyta išsijudinusi 
nulėkė žemyn, triukšmingai nukrito į krūmus, atšoko ir 
trenkėsi į sieną. Tas garsas nuaidėjo mano ausyse tarsi 
griausmas. Apmiriau, spausdamasis prie sienos, išgirdau 
kažkieno riktelėjimą, po to ryškus žibintuvėlio spindulys 
ėmė naršyti tą vietą, kur nukrito plyta. Žvilgtelėti aukš- 
tyn nesusiprotėjo. Truputį padrąsintas sargybinio kvai- 
lumo, nusprendžiau, kad savo tikslą jau pasiekiau. Tačiau 
per anksti nusiraminau. Neišlaikiusi svorio gebenė ėmė 
linkti. 

Spjoviau į atsargumą. Apačioje goglinėjo ir garsiai 
šūkčiojo žmonės, jų balsai gožė mano keliamą triukšmą. 
Palypėjęs aukščiau ištiesiau ranką ir sugriebiau kablį, įkal- 
tą į betoną virš lango rėmo. Laikydamasis viena ranka, 
greitai įrėmiau į atbrailą kelį, bijodamas, kad ir kablys ne- 
išlįstų iš sienos. 

Apačioje visi nurimo ir žibintuvėliai užgeso. Tam- 
soje vėl pasigirdo patrulių žingsniai. Laukiau ištisą minu- 
tę, patampiau langą, supratau, kad jis uždarytas, ir pabel- 
džiau į stiklą. Paskui dar kartą. Tai nebuvo pakrikas bar- 
benimas, o tylus, aiškus signalas, ir į jį buvo atsakyta. Aš 
vyliausi, kad ji nepradės šaukti ir pirmiau žvilgtelės. Taip 
ir buvo. 

Naktinė lemputė apšvietė mano veidą ir aš per stik- 
lą išgirdau, kaip ji aiktelėjo. Spragtelėjo užšovas ir langas 
pakilo. Persivertęs per palangę nušokau ant grindų. Rok- 
si uždarė langą ir užtraukė užuolaidas. Tik po to ji įjungė 
šviesą. 

— Maikai! 

— Tyliau, vaikeli, jų ten visas pulkas. 

— Taip, žinau, — jos akyse staiga sublizgo ašaros, 
ji puolė prie manęs ir tvirtai apkabino. 

Už mano nugaros pasigirdo tylus, išgąstingas šūks- 
mas. Veržliai atsigręžęs atstūmiau Roksi, bet tuoj nusi- 
šypsojau. Ant slenksčio stovėjo mirtinai išbalęs Rasto- 
nas su pižama. 

— Maikai! — pradėjo jis, bet susverdėjęs atsirėmė 
į staktą. 

Žengtelėjęs apkabinau berniuką ir glosčiau jo gal- 
vą, kol jis nusiramino. 

— Ramiau, drauguži... tu ir taip prisikentėjai. Te- 
gu aš būsiu vienintelis nukentėjusysis, sutarta? Beje, kur 
Bilis? 

— Dilvikas nusivedė jį žemyn ir liepė pasilikti 
tenai, — atsakė Roksi. 

— Ar jis vėl apdorojo vyruką? 

— Ne... Bilis jam pasakė, kad tasai atsiknistų, ant- 
raip jis pasisamdysiąs advokatą, kuris gebės sutramdyti 
riebų gorilą, ir Dilvikas jo nelietė. Nors kartą Bilis su- 
gebėjo save apginti. 

Rastonas virpėjo po mano ranka. Jo žvilgsnis 
blaškėsi nuo durų prie lango ir jis gaudyte gaudė sun- 
kius po kambarį pirmajame aukšte vaikščiojančio žmo- 
gaus žingsnius. 

— Maikai, kodėl tu atėjai? Tave gali pamatyti. Ne- 
svarbu, ką tu padarei, aš nenoriu, kad tave sučiuptų. 

— Aš atėjau pas tave, mažyli. 

— Pas mane? 

— Aha. 

— Kodėl? 

— Noriu tavęs kai ko paprašyti. 

Jie įsistebeilijo į mane, nesuvokdami, kokia prie- 

žastis galėjo pastūmėti mane prasiveržti pro ištisą armiją 
policininkų. Roksi žvelgė klausiamai, Rastonas — susiža- 
vėjimo pilnomis akimis. 

— Ko norėjai paprašyti? 

— Tu juk sumanus vaikinas, pasistenk suprasti. Vi- 
sai netikėtai byla pasisuko nauja linkme. Ar tu nesutiktum 
man padėti sugauti žudiką? Turėtum tapti taikiniu. Privi- 
lioti žudiką, kad galččiau jį pačiupti už pakarpos. 

— Maikai, taip negalima! 

Aš pažvelgiau į Roksi. 

— Kodėl? 

— Taip nedera. Kaip tu gali prašyti berniuko tokio 
dalyko? 

Sunkiai klestelėjau į krėslą ir pasikasiau galvą. 

— Galtu ir teisi. Šis reikalas — tai ne pasivaikščio- 
jimas parke. 

Rastonas timptelėjo mane už rankovės. 

— Aš sutinku, Maikai, aš nebijau. 

Aš nežinojau, ką daryti. Jei suklysiu, niekada ne- 
galėsiu pažvelgti sau į akis, bet berniūkštis entuziastin- 
gai sutiko ir tikėjo sėkme. Roksi išbalusi atsisėdo ant lo- 
vos krašto, laukdama mano atsakymo. Bet aš negalėjau 
leisti žudikui vaikštinėti laisvėje. 

— Puiku, Lanselotai, sutarta, — Roksi dėbtelėjo į 
mane neapykantos pilnu žvilgsniu. — Reikia gerai viską 
apmąstyti, o kol kas gal atneštum man ko nors užkąsti? 

— Aišku, Maikai. Tuoj atnešiu. Policininkai į mane 
nekreips dėmesio. 

Rastonas nusišypsojęs išėjo. Girdėjau, kaip jis nu- 
sileido laiptais ir pasakė farui, kad jis ir jo guvernantė 
išalkę. Kažką burbtelėjęs faras jį praleido. 

Tada prašneko Roksi: 

— Maikai, tu neteisus, nors gal ir neturi iš ko rink- 
tis. Kartą mes jau vos nepraradome Rastono ir tai vėl gali 

nutikti, jei kas nors ko nors nesugalvos. Štai tu ir sugalvo- 
jai. Tikiuosi, kad tavo sumanymas pateisins viltis. 

— Aš irgi, vaikuti. 

Rastonas bėgte atbėgo laiptais ir šmurkštelėjo į 
kambarį, nešinas pora didžiulių sumuštinių. Aš beveik 
išplėšiau maistą iš berniuko rankų ir suleidau į jį dantis 
kaip išbadėjęs vilkas. Vieną kartą faras pakilo į viršų ir 
praėjo pro duris. Aš vos nepaspringau. Kai žingsniai nu- 
tolo, mano bendrininkai be garso nusijuokė, matydami, 
kaip aš stoviu su pistoletu rankoje ir kyšančia iš burnos 
sumuštinio pusele. 

Priėjusi prie durų Roksi priglaudė prie jų ausį, 
paskui lėtai pasuko raktą. 

— Tu tikriausiai išeisi tuo pačiu keliu, kuriuo ir 
atėjai, tad bent jau turėsi šiek tiek laiko. 

— Maikai... tikiuosi, tau nieko nenutiks. Aš nebi- 
jau dėl savęs, bet man baisu, ką tau gali padaryti tie po- 
licininkai. Jie kalba, kad tu nušovei policininką ir da- 
bar turi mirti. 

— Lanselotai, tu be reikalo jaudiniesi. 

— Bet jei tu ir surasi kaltininką, policija vis tiek 
nepaliks tavęs ramybėje, ar ne? 

— Nebūtinai, — nusijuokiau. — Kai aš tą reikalą 
ištirsiu, jie net Žiūrėti į mane negalės. 

Sudrebėjęs vaikinukas kietai užmerkė akis. 

— Aš vis prisimenu tą naktį ant kranto, kai tu 
pašovei vieną iš tų vyrų, kurie buvo mane užpuolę. Bai- 
sios buvo peštynės. 

Aš krūptelėjau, lyg mulas būtų įspyręs. 

— Ką tu pasakei? 

— Na... prisimeni, naktį... tu tada iššovei į jį ir... 

Aš nutraukiau jį: 

— Rastonai, tau neprireiks būti taikiniu. Regis, 
apsieisiu be masalo. 

— Kodėl, Maikai? 

— Aš tik dabar prisiminiau, kad ten vieną pašo- 
viau. Visai buvo išdulkėję iš galvos, — užsimaukšlinęs 
skrybėlę paėmiau nuo Roksi tualetinio staliuko pakelį 
cigarečių. — Jūs likite čia užsirakinę duris. Velniai rautų, 
sučiupsiu tą žudiką, nereikės nė masalo. Roksi, išjunk švie- 
są. Man išėjus, po penkių minučių įjunk. Užmiršk, kad ma- 
ne matei, kitaip Dilvikas nuners tau skalpą. 

Netardama nė žodžio ji ištiesė ranką ir spragtelėjo 
jungikliu. Iš netikėtumo Rastonas tyliai šūktelėjo ir ženg- 
telėjo prie durų. Jo alsavimas sutankėjo. Aš išvydau jo 
siluetą ir tiesiai priešais jį — toršerą. Nespėjus man per- 
spėti, vaikinukas atsitrenkė veidu į gaubtą. Jis sumojavo 
rankomis, užkliudė gaubtą toršerą ir tas griuvo žemėn su 
tokiu trenksmu, lyg pakirstas medis — bent taip jau man 
pasirodė. Dusliai sprogo elektros lemputė. 

Kimus balsas apačioje kažką sulojo. Nelaukdamas 
antrojo šūksnio, aš vikriai pakėliau rėmą ir užšokau ant 
palangės, graibydamasis medžio. Name pasigirdo šai- 
žus švilpesys. Durys sudrebėjo nuo kumščių smūgių. Aš 
ėmiau šliaužti žemyn. Vėl švilpimas. Kažkieno nervai 
neišlaikė ir toje sumaištyje driokstelėjo šūvis. Šūksmai 
ir švilpesys aidėjo iš visų pusių. Kai pasiekiau žemę, 
prie namo prilėkė automobilis ir iš jo išvirto dviese. 
Bet man sekėsi. Triukšmas ir šurmulys sklido iš namo 
tr policininkai puolė tenai, įsitikinę, kad aš jau užspeis- 
tas į kampą. 

Pasileidau kiek kojos neša. Žaibu perskriejęs pie- 
velę dingau tarp medžių. Vieta buvo pažįstama. Vienas 
medis puikiai atstojo laiptus per sieną. Paruošiau pisto- 
letą tam atvejui, jei susidurčiau su patruliu. Nebus jokio 
pasigailėjimo, tiktai kulkų kruša, kol vienas iš mūsų kris. 
Užpakaly manęs išdužo langas, suriko Roksi. Pasigirdo 
garsus riksmas: “Štai jis" — ir du pistoletai ėmė spjau- 

dyti ugnimi. Nesibaiminau, kad į mane pataikys — atstu- 
mas tarp manęs ir namo didėjo, o medžiai trukdė taikytis. 
Tas medis buvo mano išsigelbėjimas. Užsikabarojęs pa- 
linkusiu kamienu apžergiau sieną ir nušokau ant žolės. 
Patruliai palei sieną jau nebežygiavo. Tikriausiai nudūmė 
prie namo. Už sienos užkaukė sirena ir persekiojimas pra- 
sidėjo, bet ta medžioklė buvo pasmerkta žlugti. Atsidūręs 
tarp medžių kitoje kelio pusėje sulėtinau žingsnį. Jie ieš- 
kos automobilio ir blokuos visus kelius. Iki pasimatymo, 
vėplos! 

Visą naktį prasnaudžiau automobilyje. Tik sulau- 
kęs pusiaudienio nusprendžiau, jog laikas judėti. Dabar 
mano ratus paslėps judrus gatvių eismas. Iš pažiūros tai 
buvo gerai išsilaikiusi penkerių metų senumo mašinėlė, 
bet po antvožu aš buvau įtaisęs galingo greitaeigio limu- 
zino variklį. Joks miesto policijos automobilis nepajėgs 
manęs pavyti. 

Šaunuolis Rastonas. Kaip aš galėjau pamiršti ba- 
landėlį, kurį pradūriau tą naktį? Sužeistajam reikalin- 
gas gydytojas, arčiausiai esantis gydytojas, o Saidone me- 
dikų turbūt ne taip apstu, kad negalėčiau jų visų apeiti. 
Reikia ieškoti gydytojo sukčiaus. Policija negavo pra- 
nešimo apie pacientą su šautine žaizda. Praisas būtų man 
pasakęs. Gydytojas arba buvo papirktas, arba įbaugin- 
tas. Tai išsiaiškinti — Praiso darbas. 

Aš numečiau nuo automobilio šakas ir pralaisvi- 
nau taką link kelio, po to atsargiai išvairavau mašiną 
ant skaldos. Pirmojoje sankryžoje pasukau plento link, 
kurį nurodė kelio ženklas. Nuvažiavęs dvi mylias įsilie- 
jau į automobilių srautą ir prisišliejau prie kažkokio vai- 
kino, riedančio vidutiniu greičiu. 

Vienas paskui kitą mes įvažiavome į miestą. Susto- 
jęs skersgatvyje, užėjau į kavinukę. Suradau telefoną ir, 
pervertęs telefonų knygą, išplėšiau lapą su gydytojų są- 
rašu, paskui apsimečiau, kad skambinu. Į mane niekas ne- 
kreipė dėmesio. 

Pasižymėjęs maršrutą nuvažiavau pas pirmąjį iš są- 
rašo. Lape buvo tik septynios pavardės. Gydytojas Gri- 
fonas išlipo iš automobilio, kai sustojau greta. 

— Daktare... 

— Taip? — jis apmetė žvilgsniu mano purviną ir 
suglamžytą kostiumą. 

— Nekreipkite dėmesio, — tariau. — Visą naktį 
ant kojų, laksčiau, vijausi tipą, pašovusį vietinį polici- 
ninką. Aš reporteris. 

— O, taip, girdėjau. Kuo galiu būti naudingas? 

— Policininkai paleido į jį keletą kulkų. Ar į jus 
niekas nesikreipė dėl šautinės žaizdos? 

Jis išdidžiai atkragino galvą. 

— Aišku, ne! Kitaip būčiau pranešęs. 

— Ačiū, daktare! 

Kito mediko nebuvo namuose, bet pakalbėjau su 
jo ekonome. Taip, ji žino visus gydytojo reikalus. Ne, 
nuo to laiko, kai misteris Dilonas lyg paskutinis mulkis 
pykštelėjo sau į koją, užtaisydamas medžioklinį šautu- 
vą, niekas dėl šautinės žaizdos nesikreipė. Ji džiaugiasi, 
galėdama padėti. 

Gydytojas Pirsas pats palydėjo mane į moderniai 
apstatytą kabinetą. Aš vėl suvaidinau reporterį. 

— Sakote, šautinė žaizda? 

— Taip. Vargu ar jis pats galėjo ja pasirūpinti. 

Sukryžiavęs rankas ant pilvo, jis atsilošė krėsle. 

— Užvakar apžiūrėjau vieną su tokia žaizda, bet 
aš apie jį pranešiau. Jūs, aišku, girdėjote. Dvidešimt ant- 
rojo kalibro kulka. Jis važiavo užmiesčio keliu ir buvo 
sužeistas. Pasakė, kad nežino, kas ir iš kur šovė. 

Aš mikliai susivokiau: 

— A, tas atvejis. Ne, mažokas kalibras. Tarp farų 
dvidešimt antras kalibras nepopuliarus. 

— Taip, tikrai, — nusijuokė gydytojas Pirsas. 

— Kągi, ačiū, daktare. 

— Nėra už ką. 

Liko keturios pavardės. Laikrodžio rodyklė slin- 
ko prie ketvirtos valandos. Kitų dviejų neradau namuo- 
se, bet vieno iš jų Žmona mane patikino, kad jos vyras 
negalėjo gydyti jokių sužeistųjų, nes visą savaitę budėjo 
ligoninėje. Antrasis poilsiavo Floridoje. 

Gydytojo Klarko kabinetas buvo vos už vieno kvar- 
talo nuo policijos valdybos, šiuo metu labai neparan- 
kioje man vietoje. Į abi puses nuolat zujo automobiliai, 
tačiau teks rizikuoti. Pastatęs automobilį įsitikinau, jog 
man pakaks vietos, jei tektų skubiai nešti kudašių, ir 
nužingsniavau. Iš kabineto išėjo moteris su kūdikiu ant 
rankų, paskui vyriškis su lazda. Nenorėjau lįsti į pilną 
žmonių laukiamąjį, bet supratau, jog to neišvengsiu. Įė- 
jo verkiantis berniūkštis, laikydamasis ranką. Velniai 
rautų, veltui gaištu laiką! 

Staiga iš gydytojo kabineto išėjo dar vienas tipas 
su užklijuotu marliniu tvarsčiu nuo lūpų kampučio iki 
ausies. Vėl suskambo įspėjamieji varpeliai. Ir tučtuo- 
jau sugriaudė visu balsu. Vos neriktelėjau. Tvarstis. 
Velniop pašautąjį, turbūt jis nudvėsė. Tvarstis. Mano 
pirštai, sukišti į kažkieno burną, plėšiantys skruostą. 
Juk jam irgi reikalingas gydytojas. Tokių keistų sutapi- 
mų nebūna. Jis vilkėjo dabitišką pilką kostiumą, buvo 
panašus į žiurkę, o akys taip ir šmaižė į visas puses. Jis 
lengvai nuskubėjo laiptais ir nuėjo prie automobilio, 
stovinčio netoli manojo. Iš susijaudinimo mano širdis 
daužėsi kaip pašėlusi, kraujas šniokštė gyslomis tarsi 
upė, pasirengusi išsilieti iš krantų. 

Jis išvairavo iš aikštelės, aš prilipau prie jo, beveik 
liesdamas jo buferį. Be jokių skrupulų įsikibau jam į uode- 
gą, gal dėl to taip ilgai jis manęs nepastebėjo. Jis nekrei- 
pė į mane dėmesio, kol neatsidūrėme tuščiame plente už 
šešių mylių nuo miesto. Tik mes du. Pastebėjau, kaip jis 
žvilgtelėjo į veidrodėlį ir iškart padidino greitį. Velniškai 
šypsodamasis spustelėjau akceleratoriaus pedalą ir prisi- 
vijau jį. 

Jis beveik neatplėšė akių nuo veidrodėlio. Dabar 
jas apniaukė baimė. Iškišęs pro langą ranką jis davė man 
ženklą, kad galiu lenkti, bet aš jį ignoravau. Mes važia- 
vome aštuoniasdešimt penkių mylių per valandą grei- 
čiu. Pro šalį praskriejo kažkoks miestelis. Atrodė, lyg 
vėjas jį būtų nunešęs. Pralėkėme pro policininką: vos 
išgirdau jo švilpuką. Aštuoniasdešimt septynios. Prie- 
kinis automobilis posūkiuose ėmė slysti į šonus. Vai- 
ruotojui staigiai sukant vairą automobilis pasvirdavo, 
cypindamas padangas. Aš vėl nusišiepiau — mano senu- 
kas ratų rėmas buvo pritaikytas kaip tik tokiems atve- 
jams. Devyniasdešimt. Medžiai šmėkščiojo pro šalį tar- 
si milžiniškos tvoros statiniai. Dar vienas miestelis. Ver- 
žlus reklaminių skydų, kviečiančių aplankyti kazino 
Brokstone, paradas. Devyniasdešimt penkios. Priekyje 
driekėsi puikus lygus plentas, gali skrieti su vėjeliu, bet 
jis jau išspaudė iš savo variklio paskutinius syvus. Tolu- 
moje iškilo miesto kontūrai. 

Atvažiavome, drauguži, mintyse ištariau pats sau. 
Padidinau greitį, ir automobilis šoktelėjo pirmyn. Lenk- 
damas brūkštelėjau per automobilio šoną. Dalį sekundės 
mūsų akys susitiko. Aš prisiminiau tą naktį, o kitą aki- 
mirką užtvėriau jam kelią. Jis šūstelėjo į kelkraštį, įnir- 
tingai kovodamas su vairu, bet neįstengė jo suvaldyti. Už- 
pakaliniai ratai slystelėjo ir automobilis pasviręs ėmė suk- 
tis vilkeliu. Kai sustojau, jo automobilis vis dar sukosi. 

Aš pavažiavau atgal ir išlipau, neišjungęs variklio. 
Tam tipui velniškai pasisekė. Jo automobilis apsivertė, 
bet plieninė kabina išlaikė. Aš šokau ant jo tuo metu, kai 
jis šliaužė pro dureles, po švarku graibydamas ginklo. 
Smogiau į užklijuotą skruostą, jis sukaukė ir išmetė revol- 
verį. Apžergęs jį, pakėliau nuo žemės bukasnukį trisde- 
šimt aštuntąjį ir užsikišau už diržo. 

— Sveikas, drauguži, — linksmai prašnekau. 

Jo burnos kampučiuose sužvilgo rausvų seilių bur- 
buliukai. 

— Ne... neliesk manęs... 


— Užsičiaupk! 

— Prašau... 

— Užsičiaupk! — įsmeigiau į jį akis. Jis viską su- 
prato. — Ar prisimeni mane? Ar prisimeni tą naktį lūš- 


nelėje? Prisimeni berniūkštį? 

Jis mane pažino ir siaubo virpuliai nuvilnijo visu 
jo kūnu. 

— Ko tu nori? 

Aš atsivėdėjęs pliekiau jam antausį. Jis sužvigo ir 
užkniaukė: “nereikia!" Pro tvarstį prasisunkė kraujas, 
jau nebe rausvas, o ryškiai purpurinis. 

— Kur tipas, kurį pašoviau? 

Jis iškvėpė kraujo pilna burna: 

— Mirė. 

Kraujas tekėjo jam iš gerklės ir lašėjo ant smakro. 

— Kas toks Meloris? 

Jis užmerkė akis ir papurtė galvą. 

Puiku, tylėk. Tai suteiks man dar daugiau malo- 
numo. Aš užkabinau nagais pleistrą, laikantį tvarstį, ir 
vienu mostu nuplėšiau. Sukepę kraujo krešuliukai skau- 
džiai timptelėjo odą, ir jis vėl suriko. Nuo lūpos kampu- 
čio išilgai skruostikaulio ėjo didžiulis praviras plyšys, 
suteikiantis veidui klouno šypseną. 

— Atsimerk! 

Jis sunkiai pakėlė vokus. Jo krūtinė smarkiai kil- 
nojosi, mėšlungiškai traukdama orą, veidas trūkčiojo iš 
skausmo. 

— Dabar klausyk, drauguži. Aš tavęs klausiau, kas 
toksai Meloris. Dabar aš įkišiu tau į burną pirštus ir 
trauksiu tas siūlės vieną po kitos, kol tu prabilsi. Paskui 
perplėšiu tau kitą pusę. Jei nori tapti panašus į kriauk- 
lę, gali tylėti. 

— Ne! Aš... aš nepažįstu jokio Melorio! 

Aš tėškiau jam antausį ir įvykdžiau savo pažadą. 
Iš žaizdos plūstelėjo kraujas. Jis vėl suklykė kančios ku- 
pinu balsu. 

— Kas toksai Meloris? 

— Garbės žodis... nežinau. 

Išroviau dar vieną siūlą. Jis neteko sąmonės. 

Aš laukiau. Jis atsipeikėjo ir beprasmiškai sumy- 
kė. Purčiau jo galvą, kol jis atmerkė akis. 

— Kam tu dirbi, drauguži? 

Lūpos be garso sujudėjo. Vėl jį krestelėjau. m 


— Bosui... Nelsonui... kazino... „ą g 
Nelsonas. Pirmąkart girdžiu. 
— Kas toksai Meloris? "T 


— Meldžiu, nereikia. Aš nežinau... 

Vyruko balsas silpo ir visai nutilo, akys užsimer- 
kė. Jį galėjai palaikyti negyvu, jei ne kraujas, be perstojo 
tekantis smakru. 

Temo. Aš nepastebėjau prisiartinusių automobi- 
lių, kol vieno iš jų žibintai manęs neapšvietė. Iš jo lindo 
žmonės ir šūkaudami bėgo per lauką, rodydami į apvir- 
tusį automobilį. 

Pirmasis prie manęs pribėgęs sunkiai dvėsavo. 

— Kas nutiko, misteri? Jis miręs? Dieve, tik pa- 
žvelkite į jo veidą! 

— Jam nieko baisaus, — atsakiau. — Tik prarado 
sąmonę. 

Aplinkui jau grūdosi kiti. Vienas prasibrovė į prie- 
kį ir atlapojo švarką, parodydamas ženklelį. 

— Jį reikia nuvežti į ligoninę. Šiose vietose nėra nė 
vienos. Artimiausia — Saidone, — jis išsitraukė bloknotą 
ir liežuvio galiuku lyžtelėjo pieštuką. — Jūsų pavardė, 
misteri? 

Aš vos jos neleptelėjau. Jei jis būtų išgirdęs mano 
pavardę, akimirksniu būtų atstatęs į mane pistoletą ir 
tokioje minioje aš nieko nebūčiau galėjęs padaryti. Išsi- 
tiesęs ženklu pakviečiau jį į šoną. Apėjęs apvirtusį auto- 
mobilį pažvelgiau jam tiesiai į akis. 

— Tai ne avarija, — tyliai ištariau. — Aš nustū- 
miau jį nuo kelio. 

— Ką-ką? 

— Netriukšmaukite ir klausykite. Tas tipas — vai- 
ko grobikas, o gal ir žudikas. Noriu, kad jūs iš artimiau- 
sio telefono paskambintumėte į valstijos policijos val- 
dybą seržantui Praisui, aišku? Jei nesurasite jo iškart, 
skambinkite, kol susisieksite su juo. 

— Jis stvėrė man už švarko atvarto. 

— Klausykite, kas tai per triukas? Ir apskritai kas 
jūs toksai, velniai griebtų? 

— Aš — Maikas Hameris... Mane medžioja visi 
šios valstijos dalies parsidavėliai farai, ir jei jūs nepa- 
trauksite rankų, aš jas sulaužysiu! 

Jo žandikaulis nukaro, bet švarką jis paleido, pas- 
kui suraukė antakius. 

— Tetraukia tave velniai, — suamsėjo. — Visada 
norėjau su jumis susipažinti. Žinote, aš skaitau visus 
Niujorko laikraščius. Velnias, tai bent nuotykis! Klau- 
sykite, ar jūs tikrai nušovėte tą Saidono farą? 

— Taip. 

— Šaunu, velniai griebtų! Jis įsegė kulką vienam 
mūsų vyrukui, kai tas vakare važiavo iš kazino. Tas niek- 
šas buvo girtas kaip maišas ir nušovė vaikiną tik todėl, 
kad nepatiko šio veidas. Ir ką manote, jis išsisuko! Ką 
norite perduoti policijai? 

Aš lengviau atsikvėpiau. Net nesitikėjau surasiąs 
draugą tokiame užkampyje. 

— Paskambinkite Praisui ir pasakykite, kad mik- 
liai dumtų į kazino. Kartu su savo vyrukais. 

— Tikitės sąmyšio? 

— Greičiausiai. 

— Gal reikia ir man važiuoti, — jis timptelėjo 
savo smakrą ir giliai susimąstė. — Nežinau. Kazino — 
viskas, ką mes čia turime. Naudos iš jo — jokios, bet 
vaikinas, kuris jį valdo, valdo ir miestą. 

— Jei galite, laikykitės nuošalyje. Jei norite, iš- 
kvieskite tam tipui greitąją pagalbą, bet jokių ligoninių. 
Paslėpkite jį šaltojoje. Paskui skambinkite Praisui. 

— Gerai, Maikai. Padarysiu tai dėl jūsų. Aš neti- 
kiu, kad jūs šaltakraujiškai nudėjote tą farą, kaip sako- 
ma pranešime. Juk buvo ne taip, ar ne? 

. — Aš pradūriau jo kaukolę, kai jis, apsižergęs ma- 
ne, rengėsi ištaškyti man smegenis vėzdu. 

— Jūs teisingai pasielgėte, velniai griebtų! 

Aš nebegaišau. Dvidešimt porų akių lydėjo mane 
iki automobilio, bet nusprendžiau, kad policininkas su- 
gebės sukurpti jiems kokį paaiškinimą. Jis pakvietė pa- 
galbininkus ir šie pastatė automobilį ant ratų, man ne- 
spėjus net prie vairo atsisėsti, o kiti šeši nunešė perplėš- 
tasnukį prie plento. 

Nelsonas, bosas. Naujas personažas. Kaip jis susi- 
jęs su šia istorija? Matyt, tamsi asmenybė, kitaip nelai- 
kytų padėjėjo su žiurkės fizionomija. Nelsonas, ir jokių 
Melorio pėdsakų. Šaltas lašas nusirito mano smilkiniu ir 

aš nubraukiau jį delnu. Prakaitas. Prakeikimas, mintis, stai- 
ga dunkstelėjusi man į galvą, buvo keista, neįmanoma, 
nepaaiškinama, bet ji visiems įvykiams suteikė prasmę. O, 
velnias, bet juk tai neįmanoma, tokių Žmonių paprasčiau- 
siai nebūna! Jau nebereikėjo rinktis galvosūkio dalelių, 
jos pačios, lyg pritrauktos magneto, sudėliojo žmogžu- 
dystės paveikslą, sudėtingą kaip persiško kilimo raštas 
mirties piešinį, tokį išsigimusį, kad galėtų kabėti paties 
Hitlerio svetainėje. Nelsonas — ir jokio Melorio. Visa kita 
— atsitiktinumas, planingas atsitiktinumas. Aš taip pra- 
kaitavau, kad net marškiniai prilipo prie kūno. 

Daugiau nereikėjo ieškoti žudiko. Dabar žinojau, 
kas jis. 


Nors laikas buvo dar ankstyvas, į kazino jau rin- 
kosi svečiai. Tuzinai automobilių su trijų valstijų nume- 
riais rikiavosi lygiomis gretomis, paklusdami tvarkdario 
nurodymams, 0 jų keleiviai vakariniais kostiumais per 
pievelę žingsniavo prie durų. Tai buvo įspūdingas kolo- 
nijinės sodybos stiliaus pastatas, apjuostas dvidešim- 
ties pėdų aukščio kolonų. Viduje grojo gana neblogas 
orkestras, o iš baro užpakaliniame sparne sklido garsūs 
balsai. Aplinkui šoko prožektorių spinduliai, apšviesda- 
mi tamsius medžių kamienus, o jų atšvaitai bliksėjo juo- 
dame įlankos vandenyje. Tarp medžių įžiūrėjau dukslius 
valčių pašiūrės kontūrus, o toliau, įlankoje, suposi sto- 
vinčių jachtų ugnys. 

Užmiršęs tarp lūpų kyšančią nuorūką penkias mi- 
nutes tyrinėjau aplinką. Sudėstęs galvoje tikslų kazino 
vaizdą, išlipau iš automobilio ir numečiau tvarkdariui do- 
lerį. Jo ąšarojančios akys perbėgo mano drabužiais, ne- 
suprasdamos, kokio velnio man čia reikia. 

— Kur galėčiau rasti Nelsoną, drauguži? 

Jam nepatiko mano tonas, tačiau dėl to jis nepuolė 
muštis. 

— Kam jis tau reikalingas? 

— Mes laukiame sunkvežimio su prekėmis ir aš 
noriu paklausti jo, kur jas iškrauti. 

— Alkoholis? 

— Uhu. 

— Velnias, argi jam ne iš Karmeno veža? 

— Mūsų prekė ypatinga, bet gatvėje apie tai ne- 
kalbėsiu. Kur jis? 

— Jei nėra salėje, vadinasi, viršuje, savo biure. 

Aš linktelėjau ir nuėjau prie durų. Iš abiejų durų 
pusių stovėjo du vaikinai suglamžytais smokingais ir 
sveikino įeinančiuosius. Manęs jie nepasveikino. Mačiau, 
kaip jie susižvalgė, išvydę pistoleto kontūrus po mano 
švarku. Vienas žengtelėjo prie manęs ir aš pusbalsiu 
burbtelėjau: 

— Turiu sunkvežimį prekių bosui. Kai privažiuos, 
tegu nuvairuoja už namo. Mus nuo pat Džersio sekė po- 
licininkų eskortas. Vos atitrūkome. 

Abu nerimastingai įsispitrijo į mane, lyg nesupras- 
dami, ką kalbu, bet kai prasispraudžiau pro juos, linkte- 
lėjo EE tvarkelė, girdi — nusprendę, jog aš savas. 

Mano ausis pasiekė baro klegesys, triukšmas, ku- 
rio nesupainiosi su jokiu kitu. Jis visur vienodas, ar tai 
būtų purvina užkandinė Bronkse, ar ištaigingas klubas 
centre. Įėjau ir, suradęs vietelę baro gale, užsisakiau 
alaus. Barmenas, kalės vaikas, pripylė man penkių unci- 
jų stiklinėlę ir nuplėšė už ją šešiasdešimt centų. Imda- 
mas grąžą paklausiau, kur bosas. 

— Prieš kelias minutes pakilo į viršų. 

Vienu mauku ištuštinęs stiklinę ir prasibrovęs pro 
žmones, išsigavau iš baro. Ten, kur kažkada buvo di- 
džioji svetainė, sukosi poros. Pulkas padavėjų baltais 

švarkais zujo visomis kryptimis kaip žiemai besiruošian- 
čios skruzdės, nešdami padėklus, prikrautus įvairiausių 
dydžių ir formų stiklų. Papildomas baras užėmė visą ko- 
ridoriaus galą, gėrimus pilstė trys barmenai. Žodžiu, tikra 
aukso gysla. 

Pakilau laiptais, išklotais brangiu gauruotu kilimu. 
Šioje įstaigoje daugiausia lankėsi vyrai. Įsiganę žaliūkai, 
čiulpiantys cigarus, kurių vienas kainuoja tris dolerius, o 
kišenėse nešiojantys tūkstančius dolerių. Tarp jų šmėkš- 
teldavo ir viena kita damutė, apsikarsčiusi brangenybė- 
mis, vertomis kelių namų. Viršutinėje aikštelėje aiškiai bu- 
vo girdėti ruletės zvimbimas ir lošimo kauliukų barškėji- 
mas, prasimušantis pro susijaudinusių lošėjų balsų gau- 
desį. Puikiai Jie čia įsitaisę, gaila viską sugriauti. Vadina- 
si, štai ką turėjo galvoje Praisas. Azartiniai lošimai po val- 
džios sparneliu. Netgi dalindamasis su šimtu “stogų", bo- 
sas šlavėsi milijonus. 

Minia išsiskirstė po lošimo sales, o aš, aplenkda- 
mas poilsio kambarius, ėjau blausiai apšviestu korido- 
riumi, kol priėjau kitą laiptinę. Ji buvo siauresnė, ne 
taip ryškiai apšviesta, bet laiptus dengė toks pat praban- 
gus kilimas. Viršuje kažkas kostelėjo, aušintuve sukliuk- 
sėjo vanduo. 

Prisiplojęs prie sienos apsidairiau, paskui nėriau 
už kampo ir žengiau ant pirmojo laiptelio. Pistoletas 
Jaukiai įsitaisė mano rankoje, savo įprastoje vietoje. Laip- 
telis po laiptelio tykiai sėlinau viršun. Pro duris viršuje 
besisunkianti šviesa ant priešingos sienos nubrėžė gel- 
toną stačiakampį. Likus iki aikštelės trims laipteliams 
pajutau, kaip lenta po mano koja truputį įdubo. Aš to 
tikėjausi. 

Puolęs į priekį staigiai atlapojau duris, trenkiau į 
jas petimi ir įbedžiau pistoleto vamzdį į beždžionės su 
smokingu veidą. Jis kaip tik rengėsi užšauti skląstį. 

— Per vėlai susigriebei, — piktai nusišaipiau. 

Jis pabandė mane įbauginti: 

— Kokio velnio tau čia reikia? 

— Užsikimšk ir gulk ant grindų. Štai ten, toliau 
nūo durų. 

Manau, jis žinojo, kas jam nutiks, jei nepaklus. Jis 
išbalo, suklupo ir išsitiesė ant grindų, kaip ir liepiau. 
Prieš įbesdamas knyslę į kilimo pūkus metė į mane nir- 
šų žvilgsnį, sakantį: “Tu dar pasigailėsi!" 

Velniai griebtų, aš tai žinojau, juk ne vakar gimęs. 
Spausdamas pistoletą atsistojau už durų. Ilgai laukti ne- 
teko. Rankena pasisuko, į kambarį įlindo pistoletas, o 
paskui jį — plėšriai, sadistiškai besišypsantis šaunuolis, 
su plėšria pašaipėle žvelgiantis į taikinį. Kai taukštelė- 
jau jam per galvą pistoleto rankena, sadistišką pasiten- 
kinimą jo veide iškart pakeitė nustebimo išraiška, ir jis 
blinktelėjo ant grindų kaip cemento maišas. Smūgis il- 
gam užmigdė jį sapnų karalystėje. 

— Tu verčiau sutvarkytum savo signalizaciją po 
laipteliu, — tariau aš gulinčiam ant grindų gražuoliui, — 
o tai dar kas nors įgarmės. 

„Jis pakėlė į mane akis, kurios, regis, šokčiojo su- 
lig kiekvienu jo širdies dūžiu. Delnai įremti į grindis, 
kūnas kilnojasi nuo apsunkusio kvėpavimo. Smakras po 
tvarkingai pakirptais ūseliais palengva nukaro ir ėmė tir- 
tėti, kaip ir visas kūnas. Ant jo lūpos bolavo randas, o 
nosį jam ne itin seniai kažkas buvo nusukęs į šoną; tačiau 
gerai įsižiūrėjęs galėjai atpažinti ankstesnius bruožus. 

Jis atrodė lygiai taip, kaip aš ir įsivaizdavau. 

— Sveikas, Melori. O gal tave reikia vadinti Nel- 
sonu? 

— K-kas tu? 

— Neapsimesk, drauguži. Mane vadina Maiku Ha- 
meriu. Tu mane pažįsti. Visai neseniai aš priplojau vie- 

ną iš taviškių ir subjaurojau kitą. Matytum tu jį dabar. Jis 
vėl pakliuvo į mano nagus. Stokis! 

— Ką... ką tu rengiesi daryti? 

Aš nutaikiau į jo pilvą pistoletą. 

— Gal tiesiog įsegsiu tau kulką. Štai čia, — baks- 
telėjau vamzdžiu jam į bambą. 

— Jei tau reikia pinigų, Hameri, aš galiu jų duoti. 
Prašau patraukti ginklą. 

Kietas vaikinas, tas Meloris. Jis atsitraukė nuo 
manęs, tiesdamas į priekį rankas, lyg taip galėtų sustab- 
dyti kulką. 

— Man nereikia tavo pinigų, Melori. Man reika- 
lingas tu, — aš vėl daviau jam pauostyti pistoleto vamz- 
dį. — Noriu, kad tu man kai ką papasakotum. 

— Aš... 

— Kur mis Greindž... arba Rita Kempbel? 

Jis giliai įkvėpė. Nespėjus man pajudėti jis apsi- 
suko, stvėrė nuo stalo rašalinę ir paleido man ją į veidą. 

Jo pirštai griebė man už gerklės ir mes kūlvirsčia 
parvirtome ant grindų. Aš dėjau keliu, nepataikiau ir mos- 
telėjau pistoletu. Smūgis kliuvo jam į kaklą ir leido man 
atsikvošėti. Pasisukęs visu kūnu užsimojęs rėžiau jam į dan- 
tis. Jie lūžo taip traškėdami, lyg būtų buvę tuščiaviduriai. 

Šunsnukis išspjovė juos tiesiai man į veidą. Jis 
pabandė pasiekti nagais mano akis. Numečiau pistoletą 
į šalį ir garsiai nusikvatojau. Laukinis įsiūtis suteikė jam 
Jėgų tik akimirkai. Pačiupęs jo rankas, prispaudžiau jas 
prie šonų, paskui tėškiau jį ant grindų. Jis gindamasis 
spardėsi kojomis, kol aš užšokau ant jo iš užpakalio. 

Apžergęs jį prispaudžiau prie grindų ir atsisėdau 
ant pilvo. Keliais primygęs jo rankas, atėmiau bet kokią 
galimybę priešintis. Jis negalėjo šaukti, neužspringęs sa- 
vo paties krauju, ir tai suprato, bet vis tiek stengėsi ma- 
ne apspjauti. 

Aš ėmiau daužyti jo veidą abiem rankomis. Iš deši- 
nės, iš kairės, iš dešinės, iš kairės. Kiekvienas antausis 
blokšdavo jo galvą į šoną, bet kitas vėl pataisydavo. Dau- 
žiau jį, kol įskaudo delnai. Mano žiedas išraižė jam skruos- 
tą kruvinais rėžiais. Iš pradžių jis blaškėsi po manimi, 
paskui ėmė atkakliai mataruoti galvą, mėgindamas išvengti 
smūgių. Kai beveik prarado sąmonę, lioviausi. 

— Kur Greindž, Melori? 

— Daržinėje, — jis meldėsi, kad daugiau jo ne- 
muščiau, bet aš vis tiek trinktelėjau jam dar kartelį. 

— Kur Kuk, mergina iš bibliotekos? 

Jokio atsakymo. Pakėlęs pistoletą suspaudžiau jį 
kumštyje. 

— Pažiūrėk į mane, Melori. 

Jo akys atsimerkė. 

— Man skauda ranką. Atsakyk, jei ne — apdoro- 
siu tave šituo. Vargu ar po tokios pylos išgyvensi. Kur 
Kuk? 

— Daugiau nieko. Greindž... tik ji... viena. 

— Meluoji, Melori. 

— Ne, tiktai Greindž. 

Teko patikėti, kad jis sako tiesą. Po tokios pylos 
nebuvo prasmės meluoti. Taigi neaišku, kur Kuk. 

— Gerai, tai pas ką ji? 

— Aš jos nepažįstu. 

— Ji buvo Greindž alibi. Tą naktį, kai buvo už- 
muštas Jorkas, jos praleido kartu. Jos parodymai galėjo 
išgelbėti Greindž. 

Melorio akys išsiplėtė. 

— Ji kalė, — sušvokštė jis. — Ji nenusipelnė jo- 
kio alibi. Ji pavogė mano berniuką, štai ką ji padarė! 

— O tu pavogei jį iš Jorko... po keturiolikos metų. 

— Jis mano, argi ne? Jorkas neturėjo į jį jokių 
teisių. 

— Juk iš tikrųjų jis tau visai nereikalingas, ar ne? Į 
berniūkštį tau nusispjaut. Tu tik norėjai atsiskaityti su 
Jorku, ar ne? 

Meloris nusigręžė. 

— Atsakyk! 

— Taip. 

— Kas nužudė Jorką? 

Aš laukiau atsakymo. Man reikėjo būti tikram. 
Neturėjau teisės suklysti. 

— Ne aš... tai ne aš. 

Pakėliau pistoletą ir nusitaikiau jam į kaktą. 

— Melori, jei tu sumeluosi, aš įsegsiu tau kulką į 
pilvą, o po to antrą, truputį aukščiau. Tu padvėsi ne iš- 
kart ir skausmingai. Prisipažink, kad jį nužudei tu, ir aš 
nušausiu tave iškart, nors tu nenusipelnei lengvos mir- 
ties. Tik nemeluok, nes aš žinau, kas jį nugalabijo. 

Pilnos skausmo ir siaubo akys įsmigo į manąsias. 

— Tai ... ne aš. Tu privalai manimi patikėti, — 
mano pistoletas vis dar žvelgė į jo kaktą. — Aš net neži- 
nojau, kad jis nužudytas. Man reikėjo tiktai Greindž, — 
nors ir sudaužyta burna, jis bėrė žodžius kaip žirnius. — 
Aš gavau laišką su laikraščio iškarpa. Joje buvo kalba- 
ma apie sumaištį ligoninėje. Laiške be parašo buvo ra- 
šoma, kad Rita Kempbel šiuo metu — svarbus paukštis, 
kad dabartinė jos pavardė — Greindž, ir jeigu aš pa- 
grobsiu berniuką, vietoj išpirkos galėsiu pareikalauti, 
kad Jorkas patvirtintų, jog tas vaikas — mano sūnus. Aš 
nebūčiau painiojęsis į šį reikalą, bet labai jau paprastas 
Jis atrodė. Laiške man buvo pranešta, kad nustatytą nak- 
tį vartininkas bus užmigdytas, o namo durys — neužra- 
kintos. Reikėjo tik ateiti ir pasiimti berniūkštį. Aš dar 
nebuvau pamiršęs nuoskaudos, o laiškas dar labiau įkai- 
tino mano jausmus. Bet labiausiai norėjau atkeršyti 
Greindž, štai kodėl ir ėmiausi jos, kai tie mulkiai praga- 

nė vaikėzą. Aš pasekiau, pas ką jis važiuoja, palaukiau, 
kol ji iš ten išeis, ir sučiupau ją. Jorko žmogžudystės metu 
ji buvo tenai, o aš laukiau gatvėje. Garbės žodis, aš jo 
nežudžiau. Ji nepažino manęs, kol nepasakiau, kas esu. 
Nuo tada, kai Jorkas pavogė mano sūnų, aš turėjau Nels- 
ono pavardę. Automobilyje ji pradėjo draskytis, trenkė 
batu man per galvą. Kol aš atsipeikėjdu, ji iššoko, nėrė į 
savo automobilį ir nurūko. Aš pasivijau ją prie upės, nu- 
stūmiau automobilį nuo kelio ir jis nuburbuliavo gilyn. 
Maniau, jai galas... 

Ant laiptų pasigirdo žingsniai ir jis nutilo. Staigiai 
atsisukęs pykštelėjau pro duris. Kažkas nusikeikė ir ėmė 
šauktis pagalbos. Aš stumtelėjau Melorį pistoletu. 

— Prie lango, vikriau! 

Jo nereikėjo ilgai raginti. Į nugarą įbestas pisto- 
letas įtikino geriau už žodžius. Tegu ją velniai griebia, 
tą signalizaciją! Arba ji suveikė kitoje vietoje, arba vai- 
kinai prie durų kažką suvokė. Ant grindų gulintis vyru- 
kas sudejavo. 

— Pakelk langą! 

Pasukęs skląstį Meloris stumtelėjo aukštyn rėmą. Už 
lango juodavo plieniniai gaisrinės kopėčių turėklai. Min- 
tyse padėkojau išmintingiems statybininkams, įtaisiusiems 
jas visuose pastatuose, aukštesniuose nei dviejų aukštų. 
Išlindę pro langą mes ėmėme leistis, nesistengdami slo- 
pinti savo žingsnių garso. Net varpelis ant mano kaklo 
nebūtų pajėgęs garsiau triukšmauti. Meloris vis spjau- 
dė krauju, mėgindamas vienu metu žiūrėti ir į mane, ir 
sau po kojomis. Sunkūs kūnai taranavo duris viduje. Ga- 
liausiai užraktas atšoko ir kažkas dribo ant grindų, užkliu- 
vęs už miegaliaus. Kol jie pribėgo prie lango, mes jau sto- 
vėjome ant žemės. 

— Į valčių pašiūrę! Krutėk, Melori, jiems nusi- 
spjaut, į ką jie pataikys. 

Meloris sunkiai dvėsavo, išžiota burna gaudyda- 
mas orą, bet akimirksniu suprato, jog aš sakau teisybę. 
Pykštelėjo šūvis, užslopintas netikėtai sugriaudusio or- 
kestro, ir beveik po mano kojomis pažiro žvirgždas. Mes 
nuskuodėme palei automobilių aikštelę, paskui pasu- 
kome ir laviruodami tarp automobilių pasiekėme valčių pa- 
šiūrę. Ant jos durų kabojo spyna. 

— Atrakink! 

— Aš... aš neturiu rakto. 

— Taip gali ir kulkos sulaukti, — priminiau jam. 

Jis pasirausė kišenėje, ištraukė raktą ir įkišo jį į 
spyną. Jo rankos taip smarkiai drebėjo, kad nebegalėjo jo 
ištraukti. Atstūmęs jį, pats atidariau duris. Mes įėjome. 
Įrėmęs pistoletą į Melorio nugarą, čirkštelėjau degtuką. 

Greindž ir Kuk gulėjo viena šalia kitos ant žemių 
krūvos pašiūrės gale. Abi buvo apraizgytos virvėmis, o 
jų burnos — užkimštos. Abi buvo be sąmonės. Meloris 
išsižiojo ir bakstelėjo pirštu į Kuk. 

— Ji čia! 

— O kokio velnio tu tikėjaisi? 

Jo veidas įgijo purpurinį atspalvį ir iš burnos vėl 
šliūkštelėjo kraujas. Gal įsikarščiavęs vyrukas būtų ir 
leptelėjęs ką nors, bet degtukas nudegino man pirštą ir 
aš nusikeikęs išmečiau jį. Tą akimirką Meloris išsisuko 
nuo pistoleto ir spruko šalin. Ištiestomis rankomis žen- 
giau keturis žingsnius link durų, norėdamas jį sučiupti, 
bet sugriebiau vien tuštumą. Kitame pašiūrės gale sude- 
javo viena iš moterų. Pasisuko rankena ir pro veriamų 
durų plyšį išvydau žvaigždėtą dangų. Pirmoji kulka pa- 
taikė jam į koją, ir jis kaukdamas parvirto ant grindų. 
Silpna degtuko šviesa nepasiekė tų durų šoninėje sieno- 
je, bet Meloris apie jas žinojo. Pribėgęs timptelėjau jį už 
kojos atgal, iš siuto pasirengęs įvaryti jam kulką į pilvą. 

Nespėjau. 

Driokstelėjo šūvis ir pistoletas išlėkė man iš ran- 
kos. Į akis smogė ryškus žibintuvėlio spindulys ir Dilviko 
balsas užbaubė: 

— Sustink, Hameri! Vienas judesys, ir aš tave pra- 
kiurdysiu. 

Žibintuvėlis slinktelėjo į šoną, nė akimirką nepaleis- 
damas manęs iš savo šviesos lauko. Dilvikas spragtelėjo 
jungiklį: palubėje sušvito blausi lemputė. Dilvikas stovėjo 
prie jungiklio šlykščiai šiepdamasis: nė nesitikėjau, jog ka- 
da nors išvysiu tokią išraišką žmogaus veide. Jis atėjo ma- 
nęs nužudyti. 

Viskas taip ir galėjo baigtis, jei Meloris nebūtų 
paleidęs kakarinės: 

— Tu bjauri žiurkė, dvokianti, bjauri žiurkė! Tai 
tu melžei iš manęs pinigus, kalės vaike! 

Dilvikas iššiepė dantis: 

— Pažvelk į tą gudročių, Hameri. Žiū, kaip įsi- 
siautėjo! 

Aš neatsiliepiau. 

Dilvikas priėjo ir, apvyniojęs nosine ranką, pakė- 
lė mano pistoletą, neišleisdamas iš akių mūsų abiejų. 
Jis pažvelgė į mane, paskui į Melorį ir, nespėjus mums 
krustelėti, pykštelėjo į jo krūtinę iš mano keturiasde- 
šimt penktojo. Meloris sulinko pusiau, pavirto ant šono 
ir nurimo. Dilvikas nusviedė dar rūkstantį pistoletą į 
pašiūrės kampą. 

— Pasilinksminome ir užteks, — pareiškė jis. — 
Buvo gerai, bet bus dar geriau. 

Aš laukiau. 

— Bosas susiorganizavo čia puikų reketą. Pirmak- 
lasį reketą. Jis mokėjo mums gerus atsimestinius, bet 
dabar nusprendžiau pats tapti šeimininku. Velniams man 
ta policininko tarnyba. Gražus išeis paveiksliukas, kaip 
manai? Aš priėjau, pamačiau, kaip tu jį nušovei, o pas- 

kui nušoviau tave. Taip, viskas praeis sklandžiai. Ir nie- 
kas nieko nesužinos. Viskas paprasta. Taigi paprasčiau 
nebūna — užkabinti tau abi žmogžudystes. 

— Tikrai, — atsiliepiau, — bet kaipgi Greindž ir 
jos draugužė? 

Dilvikas vėl parodė dantis. 

— Ji laikoma Jorko žudike, ar ne? Ar nebus pa- 
mokoma, jei abi meilužės bus rastos negyvos pasimaty- 
mo vietoje? Laikraščiams tai patiks. Tai puiki medžiaga 
pirmiesiems puslapiams, nebent ją nukonkuruotų tavoji 
istorija. Greindž slepiasi su savo meiliausiąja, kad jos ne- 
pačirškintų už Jorko nužudymą. Tai bus tinkama istorijos 
pabaiga. Man ta byla jau per gerklę lenda, įgriso dengti 
bosą, o ir tu įkyrėjai iki gyvo kaulo. 

— Tikrai? 

— Neriesk nosies, Hameri. Būčiau buvęs protin- 
gesnis, būčiau patvarkęs tave pats, kai tu vilkaisi paskui 
mane tuo šunkeliu, o ne pasitikėjęs tais mulkiais. 

— Tai padaryti tau sekasi nė kiek ne geriau, — 
nusijuokiau. 

— Nejaugi? O dabar štai pasiseks. 

Jis pakėlė pistoletą ir neskubėdamas nusitaikė 
man į galvą. Jis be reikalo užgaišo sekundę, pirštu at- 
lauždamas gaiduką. Žaibiškai išsitraukęs iš už diržo gre- 
mėzdišką trisdešimt aštuntąjį, anksčiau priklausiusį per- 
plėštasnukiui, įsegiau Dilvikui į pilvą kulką. Akimirką 
jo veidas sustingo, pistoletas nulinko žemyn, bet neapy- 
kanta suteikė jam jėgų ir jis svyruodamas žengtelėjo pir- 
myn, keldamas pistoletą šūviui. 

Vėl nugriaudėjo trisdešimt aštuntas. Jo tarpuaky- 
je suraudonavo dėmelė ir jis griuvo lyg pakirstas. 

Mano šūvis nebuvo vienintelis. Lauke pasigirdo 
ištisos papliūpos, nuo namo pusės sklido riksmai, kaž- 
kas į tamsą riaumojo komandas. Bandydamas išvažiuo- 

ti, kažkoks automobilis rėžėsi į kitą. Vėl šūviai ir dūžtan- 
čio stiklo skambesys. Vyriškas balsas sukaukė iš skaus- 
mo. Sutratėjo trumpos automato serijos, šluodamos viską 
nuo savo kelio. Už durų, kurioms užsiverti trukdė sukniu- 
bęs Melorio kūnas, akinančiai balta prožektorių šviesa 
išsklaidė tamsą. Pasigirdo pašiūrę apeinančių Žmonių 
žingsniai. Aš sustaugiau: 

— Praisai, tai aš, Maikas! Aš čia! 

Keletas rankų atidarė vartus ir į pašiūrę plūstelė- 
jo šviesa. Policininkas puolė vidun, taikydamas į mane, 
ir aš numečiau savo revolverį. Už jo nugaros pasirodė 
Praisas. 

— Velniai rautų, jūs vis dar gyvas? 

— O ką, argi nepanašu? — aš juokaudamas paplo- 
jau jam per petį. — Ir džiaugiuosi jus matydamas. Ilgai 
jūs danginotės iki čia. 

Ištiesęs koją Praisas stumtelėjo ant grindų gulintį 


kūną. 

— Tai juk... 

— Dilvikas, — pabaigiau aš, — o čia tas kitas, 
Meloris. 

— Jūs, atrodo, ruošėtės pranešinėti man apie įvy- 
kių eigą? 


— Viskas įvyko labai greitai. Be to, aš negalėjau 
rodytis ten, kur mane galėjo pažinti. 

— Ką gi, Maikai, tikiuosi, kad sugebėsite duoti 
įtikinamus parodymus. Kitaip jums skaudžiai atsirūgs. 
Mes čia sulaikėme žmones, turinčius pakankamai įta- 
kos paveikti valstijos įstatymų leidybos valdžią, ir jei 
nepateiksime rimtos arešto priežasties, abu už tai atsa- 
kysime. Jūs — už žmogžudystę. 

— Niekai. Dėl ko kilo susišaudymas? 

— Aš gavau jūsų ne itin suprantamą pranešimą ir 
atvažiavau čionai su trimis automobiliais vyrukų. Mums 

prisiartinus iš namo išlėkė visa gauja su pistoletais ran- 
kose. Jie ėmė pyškinti į mus, neleidę net išlipti iš automo- 
bilių, ir mes juos truputį pačirškinome. Vaikinai laukė peš- 
tynių ir sulaukė. 

— Tie tipai, bičiuli, vijosi mane. Jie tikriausiai 
nusprendė, kad aš bandysiu išnešti kudašių, ir ėmė bėgti 
aplink namą. Vienas Dilvikas žinojo, kur manęs ieškoti. 
Velnias, ir ko jam nežinoti. Aš ieškojau Greindž ir mer- 
ginos, pavarde Kuk, o jis laikė jas čia. 

— Tai labai įdomu. Tęskite. 

— Dilvikas dengė Melorį. Kai surasite šios įstai- 
gos buhalterines knygas, išvysite aibes visokių gudrių 
skaičių. Bet mūsų balandėlį buvo apnikusi viena įkyri 
mintelė. Jis pats užsimanė tapti šios užeigėlės šeiminin- 
ku. Jis nušovė Melorį mano pistoletu ir rengėsi nušauti 
mane, bet aš paklojau jį revolveriu, kurį atėmiau iš vai- 
kino, sugauto ant plento. Taip, Dilviko smegeninė veikė 
puikiai. Kai nepavyko rasti Greindž, jis padarė tą patį, ką 
ir aš: pats įlindo upėn ir praktiškai įsitikino, kurioje vie- 
toje sūkurys nukreipia srovę link kranto. Jie abu, Dilvi- 
kas ir Meloris, tikėjosi atkąsią gerą gabalą Jorko paliki- 
mo. Tik Greindž galėjo įrodyti, jog Rastonas nėra Jorko 
sūnus, ir jie ruošėsi arba išspausti iš jos tuos įrodymus, 
arba apkaltinti Jorko žmogžudyste ir išduoti policijai. 

Praisas vėl pažvelgė į lavoną, paskui pasiūlė man 
cigaretę. 

— Vadinasi, Greindž tikrai priplojo savo šefą. 

Lėtai užsirūkęs išleidau dūmus pro šnerves. 

— Greindž nieko nenužudė. 

Seržantas suraukė kaktą. Jis dėbtelėjo į mane aiš- 
kiai abejodamas. 

— Tai pasekmės, Praisai, — susimąstęs ištariau aš. 
— Visada sulauki pasekmių, padegęs Bikfordo virvutę. 

— Ką norite tuo pasakyti, velniai griebtų? — aiš- 
ku, jis ir negalėjo suprasti. 

Jo žodžiai užgeso, nepasiekę mano ausų. Aš gal- 
vojau apie pagrobimą, apie mokslininką su kirviu galvoje 
ir apie jo asistentės gaudynes. Galvojau apie Gentą jau- 
nesnįjį, kuris apieškojo Jorko kontorą, rado purvinas nuo- 
traukas ir buvo smarkiai sumuštas. Galvojau apie kulką, 
sužeidusią Roksi, apie naktį su Elis, kuri galėjo būti 
nuostabi, jei nebūtų buvusi suorganizuota vien tik tam, 
kad puikioji Elis galėtų apžiūrėti mano kišenes, 0 po to 
vožtelti man per galvą. Mąsčiau apie slėptuvę židinyje, 
apie laikraščio iškarpą, apie farą, mėginusį mane nudėti, 
apie žodžius, ištartus Melorio. Mąsčiau apie žudiką, ku- 
ris sugebėjo visa tai numatyti, planuodamas pirmąją 
žmogžudystę. 

Paini byla. Aš kartojau tai šimtąjį kartą, bet ši pai- 
niava buvo nepaprasta. Niekada dar nebuvau susidūręs 
su taip niekšiškai suregztom žabangom. Ne, nuobodžiau- 
ti neteko nė minutės. Atrodė, kiekviena smulkmena pri- 
lipdavo prie kitos, uždengdavo ją ir nurodydavo kryptį į 
kažką reikšmingesnį, bet nusekęs ta kryptimi rasdavai dar 
vieną mįslę, ir tau beveik nusvirdavo rankos, 0 pirminės 
žmogžudystės reikšmė pasimesdavo toje keistų, neįsivaiZ- 
duojamų bei nenuspėjamų detalių maišalynėje. Galiausiai 
pasirodo policija ir viską aplinkui apipila kulkomis. Ar to- 
kia pabaiga buvo suplanuota? Gerai žinojau viena: kažku- 
riame epizode buvau pasmerktas žūti. Dabar žudikas tik- 
riausiai verda iš pykčio, nes likau gyvas. Kodėl žmonės 
mano, kad nužudę savo artimą jie sėkmingai išvengs at- 
sakomybės? Kai kurie sugalvoja paprastus planus, kai ku- 
rie — be galo sudėtingus, bet šis žudikas visus įvykius 
palikdavo savieigai, ir rezultatai būdavo geresni, nei ga- 
lėjai tikėtis. 

— Nevaidinkite tokio paslaptingo, Maikai. Kas 
tai padarė? 

Aš numečiau nuorūką ir sutryniau ją koja. 

— Pasakysiu rytoj, Praisai. 

— Jūs pasakysite dabar, Maikai. 

— Nereikia niršti, bičiuli. Aš vertinu viską, ką dėl 
manęs padarėte, bet nieko nemesiu išbadėjusiems vilkams, 
kol nebūsiu tikras jo kalte. 

— Jūs nugalabijote pakankamai žmonių, kad 
įtvirtintumėte tą tikrumą. 

— Atsakymas — ne. Man dar reikia išsiaiškinti ma- 
žytę smulkmeną. 

— Kokią? 

— Kokie garsai panašūs į kosulį. 

Praisas nusprendė, kad aš kuoktelėjau. 

— Kalbėkite tuoj pat arba aš sulaikysiu jus. Ma- 
nęs irgi paklaus, ir paklaus griežtai, jei nesugebėsiu... 

Jaučiau didžiulį nuovargį. Tiesiog norėjau susi- 
riesti į kamuoliuką greta Dilviko ir užmigti. 

— Nespauskite manęs, Praisai. Pasakysiu rytoj. 
Kai jūs parsitempsite šias dovanėles, — aš apmečiau 
žvilgsniu patalpą, — jums pareikš padėką, — kampe po- 
licininkas nuvyniojo nuo merginų virves. — Užrašykite 
jų parodymus, kol kas jūsų vyresnybei to pakaks, 0 rytoj 
aš su jumis susisieksiu. 

Ilgai tylėjęs seržantas gūžtelėjo pečiais. 

— Jūsų viršus. Laukiau iki šiol, tad kodėl nepa- 
laukti iki rytojaus. Eime iš čia. 

Dviese mes išnešėme Greindž. Dar vienas polici- 
ninkas tempė ant pečių mis Kuk. Klaikiai išsiplėtę Mairos 
Greindž vyzdžiai panėšėjo į du didelius juodus puode- 
lius. Ji iki soties buvo prigirdyta narkotikų. Mes nunešė- 
me jas į policijos automobilį ir kurį laiką žiūrėjome, kaip 
gaujos iš kazino vyrukai antrankiais kaustomi vienas prie 
kito ir atrūšiuojami svečiai. Nusišiepiau, išvydęs pustu- 
zinį Saidono policininkų, papuoštų apyrankėmis. Po sa- 
vaitės į Saidoną bus atsiųstas naujas policijos būrys. Te- 
gu saidoniečiai apyžiopliai, lengvai paklūstantys įžūliai 
prašalaičių valdžiai ir nuolankiai stebintys, kaip plinta 

puvėsiai, bet viskas — iki tam tikro laiko. Įpykusi minia 
panaši į alkaną vilką. Ji nenurims, kol visi ją mulkinę suk- 
čiai neatsidurs už grotų. Galbūt man netgi duos medalį. 
Galbūt. 

Man nusibodo į juos spoksoti. Šūktelėjau Praisui, 
kad išvažiuoju. Jo veidas persikreipė, tačiau jis nutylė- 
jo. Jis norėjo daug ką man išrėžti, tačiau suprato, kad 
vargu ar aš pajėgsiu išklausyti. Jis linktelėjo ir leido man 
važiuoti. Apsigręžiau priešais namą. Rytoj bus nerami die- 
na. Teks paruošti pareiškimą prisiekusiųjų žiuri, paskui 
paprakaituoti, įrodant jo teisingumą. Niekas neturi teisės 
taip paprastai nužudyti Žmogų ir pasišvilpaudamas nuei- 
ti. Pateisinama žmogžudystė ar ne, viskas turi būti atlikta 
įstatymiškai. 

Taip, rytojus bus neramus. O ši naktis — dar ne- 
ramesnė. Man reikia pasikalbėti su žudiku apie žmog- 
žudystę. 


12 skyrius 


Laikrodis rodė ketvirtį dvyliktos, kai aš privažia- 
vau sodybą. Iš vartininko namelio išėjęs Henris pamatė 
mane ir išsižiojo, lyg išvydęs vaiduoklį. 

— Dieve mielaširdingas, misteri Hameri! Polici- 
ja visur jūsų ieško! Jūs... jūs nužudėte žmogų. 

— Na, nužudžiau, — sarkastiškai atsiliepiau. — 
Atidarykite vartus. 

— Ne... aš negaliu jūsų įleisti, turėsiu nemalonumų. 

— Būtinai turėsite, jei neatidarysite. 

Jo veidas ir visa figūra bejėgiškai suglebo. Lūpas 
perkreipė pasišlykštėjimas, pasišlykštėjimas išvydus 
žmogų, kuris nušovė savo artimą. Aš įvažiavau pro var- 
tus ir sustojau. 

— Henri, ateikite čia! 

Jis nenoriai priėjo, brūkšėdamas kojomis. 

— Taip, sere. 

— Manęs policija daugiau neieško. Su policija vis- 
kas suderinta. 

— Vadinasi, jūs ne... 

— Ne, aš jį nušoviau, bet tai buvo gynyba. Manęs 
niekuo nekaltins, aišku? 

Jis silpnai, nepatikliai šyptelėjo, ne visai mane su- 
prasdamas, tačiau atsiduso su palengvėjimu. Dabar bent 
jau žinojo, kad neslepia pabėgusio nusikaltėlio. Aš riedė- 
jau alėja namo link, sklandžiai raitydamas posūkius, kol 
automobilio šviesos išplėšė iš tamsos pažįstamą pastatą. 
Pro langą mačiau Harvį, einantį prie durų. Užuot sustojęs 
priešais namą pasukau į šoną ir įvažiavau pro atvirus ga- 
ražo vartus. Jis buvo skirtas šešiems automobiliams, bet 
dabar čia stovėjo tik du, įskaitant ir manąjį. Jau seniai 
kažkas naudojosi juo kaip sandėliu ir vienas garažo galas 
buvo užverstas visokiu šlamštu, susikaupusiu per dau- 
gelį metų. Ant lubų pritvirtinti kabėjo du vaikiški dvira- 
čiai, o po jais — vienas naujesnio modelio, su mažu, kor- 
puse įtaisytu vieno cilindro varikliu. Ant kablio, įsukto į 
vertikalią siją, kadaravo riedučiai ir pačiūžos, bet, spren- 
džiant iš jų išvaizdos, jie retai buvo naudojami. Rastono 
vaikystė buvo neblogai aprūpinta! 

Uždariau garažo vartus ir užkopiau laiptais. Prapliu- 
po lietus. Džiaugsmo ir liūdesio ašaros? O gal aš vis dėl- 
to likau kvailys? 

Harvis, kaip visada, nepriekaištingai mandagus ir 
nesujaudinamas, paėmė mano skrybėlę ir nulydėjo į sve- 
tainę. Jis nė žodeliu neužsiminė apie praėjusius įvykius, 
jo veide neišvydau nė menkiausio smalsumo ženklo. Dar 
jam nespėjus paskelbti apie mano atvykimą Roksi jau lei- 

dosi laiptais, prilaikoma Rastono. Iš fojė, plačiai šypso- 
damasis ir tiesdamas ranką, atskubėjo Bilis Parksas. 

— Maikai! Na, tu ir prikrėtei! Dėl Dievo, juk tu lai- 
komas visuomenės priešu numeris pirmas! 

— Maikai! 

—- Sveikas, Lanselotai. Sveika, Roksi. Leisk, aš 
tau padėsiu. 

— Ak, aš gi ne invalidė, — nusijuokė ji. — Truputį 
sunku lipti laiptais, bet ant kojų laikausi pati. 

— Kas nutiko, Maikai? — Rastonas nusišypsojo. — 
Vakare kažkas paskambino ir visi policininkai išvažiavo. Nuo 
tada nematėme jų nė vieno. Aš taip bijojau, kad tavęs nenu- 
šautų ar dar ko nepadarytų. Mes manėme, kad tave sučiupo. 

— Na, nedaug trūko, mažyli, bet man pasisekė, ma- 
nęs net neįdrėskė. Viskas baigta. Man nebereiškiamos jo- 
kios pretenzijos, greitai galėsiu važiuoti namo. 

Bilis Parksas, prisidegdamas cigaretę, apmirė. Jo 
rankos ėmė vos pastebimai virpėti. Rastonas paklausė: 

— Vadinasi, policijai tu nebereikalingas, Mai- 
kai? — aš papurčiau galvą. Trumpai džiaugsmingai šūk- 
telėjęs jis pribėgo prie manęs ir tvirtai apkabino. — Tai 
puiku, Maikai, aš taip džiaugiuosi! 

"Aš patapšnojau jo ranką ir kreivai šyptelėjau: 

— Na-a, aš vėl beveik garbingas pilietis. 

— Maikai... 

Roksi balsas gergždė kaip brūžiklis, braukiamas 
per medį. Viena ranka ji spaudė prie krūtinės chalatą, 
kita bandė nubraukti į akis lendančią plaukų sruogą. 

— Kas... kas tai padarė, Maikai? 

Bilis laukė, Roksi laukė. Girdėjau, kaip Harvis 
sustingo už durų. Rastonas sunerimęs žvelgė į mane. 
Oras kambaryje įsielektrino. 

— Rytoj sužinosi, — ištariau aš. 

Biliui Parksui iškrito iš pirštų cigaretė. 

— Kodėl ne dabar? — iškvėpė Roksi. 

Ištraukęs iš kišenės cigaretę įspraudžiau ją sau į 
burną. Sugraibęs nuo grindų savąją Bilis davė man prisi- 
degti. Giliai užsitraukiau. Roksi, vis labiau baldama, pri- 
kando lūpą. 

— Verčiau eik į savo kambarį, Roksi. Tu nekaip at- 
rodai. 

— Taip... taip. Aš geriau eisiu. Tikrai nekaip jau- 
čiuosi. Laiptai... 

Ji nebaigė. Rastonas padėjo jai užlipti, aš tylėda- 
mas stovėjau šalia Bilio. Po minutės berniūkštis grįžo. 

— Kaip manai, Maikai, ar jai viskas gerai? 

— Manau, taip. 

Bilis nusviedė į peleninę nuorūką. 

— Einu miegoti, Maikai. Diena pasitaikė nelengva. 

Aš linktelėjau. 

— Tu irgi eisi gulti, Rastonai? 

— Kokia musė juos įgėlė, Maikai? 

— Tikriausiai nervinasi. 

— Taip, tikriausiai, — jo veidas nušvito. — Žinai 
ką, aš jiems pagrosiu. Negrojau nuo... nuo tos nakties. 
Norėčiau paskambinti, Maikai. Ką tu apie tai manai? 

— Žinoma, pagrok. 

Jis nusišypsojo ir išbėgo iš kambario. Girdėjau, 
kaip pastūmė taburetę ir pakėlė fortepijono dangtį, o ki- 
tą akimirką namą užliejo galinga klasikinės pjesės melo- 
dija. Atsisėdau ir ėmiau klausytis. Melodija skambėjo 
tai linksmai, tai rimtai. M pirštai skrajojo klavišais, pa- 
klusdami įmantriai fantazijai. Tokia muzika skatina mąs- 
tymą. Aš pridegiau naują cigaretę pirmosios nuorūka, 
klausinėdamas savęs, kaip muzika veikia žudiką. Ar jau- 
čia jis pasibaisėjimą? O gal kiekviena nata — jo gedulin- 
gosios temos dalis? Susmilko trečia cigaretė, o aš vis 
laukiau, tyliai mąstydamas. Melodija pasikeitė, dar su- 

skambo gyva, laisva daina be žodžių. Užgesinęs nuorū- 
ką atsistojau. Laikas pamatyti žudiką. 

Aš pasukau rankeną, įėjau į koridorių ir uždariau pas- 
kui save duris. Žudikas padovanojo man šypseną, kurios 
prasmės nepajėgiau suprasti. Šypsena išreiškė ne depresi- 
ją, ne pralaimėjimą, o greičiau triumfą. Žudikas nedrįsta taip 
šypsotis. Varpų gaudesys mano galvoje stiprėjo kartu su 
muzika, pereinančia į audringą maršą. Aš tariau žudikui: 

— Užtenka groti, Rastonai. 

Melodija nenutrūko. Atvirkščiai, ji suskambo 
galingai, įkvepiančia jėga. Rastonas Jorkas kūrė savo sim- 
fonijai įžūlią uvertiūrą mirties tema. Joje buvo girdėti 
mano žingsnių, kai aš ėjau prie krėslo, ritmas. Tik man 
atsisėdus ir ištraukus iš dėklo pistoletą melodija ėmė til- 
ti. Ji nuslopo ausį rėžiančiame minorinių akordų chaose. 

— Vadinasi, jūs perpratote mane, misteri Hameri. 

— Taip. 

— Paskutiniuoju metu aš to ir tikėjausi. 

Jis nesivaržydamas užmetė koją ant kojos, tik pro- 
bėgšmais žvilgtelėjęs į mano pistoletą. Sukandęs dantis 
jaučiau, kaip manyje auga pyktis, grasindamas peržengti 
ribą, už kurios Žmogus praranda savitvardą. 

— Tu — žudikas, drauguži, — tariau aš. — Tu — 
kraujo ištroškęs, pakvaišęs mažas šunsnukis. Tai neįti- 
kima tiek, jog aš ir pats vargiai galiu tuo patikėti. Tačiau 
tai tiesa. Tu puikiai viską suplanavai, drauguži. O kaip- 
gi kitaip, juk tu — genijus. Aš užmiršau tai. Visi tai 
užmiršo. Tau tik keturiolika, bet tu nušluostytum nosį 
bet kuriam mokslininkui arba prezidentui. 

— Dėkoju. 

— Turi aštrų ir tikslų protą. Tavo sugebėjimas pla- 
nuoti, gretinti ir numatyti nepaprastas. Aš sunkiau iš 
smegenų paskutinius syvus mėgindamas surasti žudiką, 
o tu tikriausiai juokeisi už šonų susiėmęs. Tu puikiai ži- 

nojai, kas vyks po Jorko mirties: nusikaltimų ir smulkių as- 
meninių sąskaitų serija... Surink juos visus į krūvą ir išeis 
tokia šlykšti marmalynė, kad jos niekas nepajėgs išsrėbti. 
Bet ir nesėkmės atveju tau nebūtų tekę už viską sumokėti. 
O, ne... Tik ne tau. Išaiškėjus tiesai, visų blogiausia, kas 
galėjo laukti tavęs — tai nepilnamečių teismas. Tu juk vis- 
ką apgalvojai, ar ne? Velniai rautų! Taip, tu dar vaikas, bet 
tavo protas — vyro. Todėl aš ir kalbu su tavimi kaip su 
vyru. Todėl ir nušauti tave galiu kaip vyrą. 

Jis sėdėjo nė nekrusteldamas. Jei jis ir bijojo, tai 
išdavė tik tankiai pulsuojanti melsva gyslelė ant kaktos. 
Jo lūpose, kaip ir anksčiau, žaidė lengva šypsenėlė. 

— Tu, genijus, tikriausiai laikei mane kvailiu, — 
tęsiau aš. Sulig kiekvienu žodžiu mano širdis plakė vis 
greičiau ir smarkiau, kol visą ją užliejo neapykanta. — 
Galiausiai aš pats ėmiau save laikyti kvailiu. Kaipgi ki- 
taip? Vos tik kur pasisukdavau, ten įvykdavo kas nors 
negera, ir to niekaip negalėjau susieti su ankstesniais 
įvykiais, nors toks ryšys egzistavo. Gentas jaunesnysis 
tr Elis, broliai Greihamai. Kiekvienas stengėsi atsikąsti 
savąją pyrago dalį. Kiekvienas rūpinosi savo menka as- 
menine problema ir neturėjo jokio supratimo apie kitas. 
Palankesnės situacijos tau ir nesugalvosi. Bet nemanyk, 
kad aš elgiausi kvailai, Rastonai. Vienintelė mano pada- 
ryta kvailystė — tai, kad pavadinau tave Lanselotu. Jei 
man kada nors nusišypsos laimė sutikti gerąjį riterį, aš 
nuoširdžiai jo atsiprašysiu. Bet visur kitur aš veikiau ne 
taip jau kvailai. Sužinojau, kad Greindž kėlė grėsmę Jor- 
kui... Galią jai suteikė tai, kad ji vienintelė žinojo apie 
kūdikių sukeitimą. Jorkas, senstantis mokslininkas, sva- 
jojo apie įpėdinį, kuriam galėtų perduoti savo žinias, bet 
jo sūnus mirė. Ir ką jis tada padarė? Jis paėmė tėvo nusi- 
kaltėlio vaiką, kuris būtų augęs nutekamajame griovyje, 

ir padarė iš jo genijų. Bet ėjo laikas ir genijus pradėjo 
nekęsti savo įtėvio. Kodėl? Tik tu tai Žinai. 

Tu kažkaip išsiaiškinai savo gimimo aplinkybes. Tu 
žinojai, kad Jorko dienos jau suskaičiuotos ir kad Greindž 
grasino atskleisti paslaptį, jeigu jis nepaliks jai savo pini- 
gų. Tavo tėvas — ar kaip jį dar pavadinti — irgi turėjo 
galvą ant pečių, o ne kopūstą. Jis pasiūlė Elis artimai su- 
sidraugauti su jo lesbiete padėjėja ir vėliau tą faktą pa- 
naudojo prieš Greindž. Jis pasiekė savo, bet va, Gento 
jaunesnioji sesuo papasakojo broliui, su kokiu pasiūly- 
mu kreipėsi į ją Jorkas, ir vaikinas sumanė šantažuoti ir 
Greindž, ir Elis, kad nugriebtų savo kąsnį. Na ir maišalynė 
po to prasidėjo! Visi manė, kad įrodymus turiu aš, o vo- 
kas visątą laiką gulėjo prie štai šios sienos. Ar prisimeni, 
kaip šovei į Roksi? Tu buvai savo kambaryje. Užmetei 
prie tavo lovos kabantį lasą ant kablio virš jos lango, at- 
sispyręs pakibai ant virvės ir šovei pro stiklą. Jos kamba- 
ryje degė šviesa ir ji negalėjo nieko matyti pro langą, ta- 
čiau pati buvo idealus taikinys. Tu prašovei tik todėl, kad 
virvė lingavo. Tas įvykis visai išmušė mane iš vėžių. Ne- 
blogą spektaklį tu surengei, kai aš iškviečiau gydytoją. 
Tu ir jį apmulkinai. 

Bet aš supratau viską, Rastonai. Tu įsimylėjai, įsi- 
mylėjai kaip protingas temperamentingas vyras. Smagu! 
Tu įsimylėjai savo guvernantę, — jo veidas aptemo. Gys- 
lelė ant kaktos sutvinkčiojo smarkiau, o kumščiai susi- 
gniaužė. — Tu šovei į ją todėl, kad išvydai mus kartu ir 
tave užvaldė pavydas. Brolyti, kaip tu tikriausiai džiau- 
geisi, kai mane medžiojo farai, turintys įsakymą nušauti 
mane vietoje. Aš pamaniau, kad nustebsi, išvydęs mane 
lendantį pro langą. Tu išbalai, prisimeni? Tu pagalvojai, 
kad aš grįžau atsiskaityti su tavimi. Ar ne? 

Jis glebiai linktelėjo, bet neištarė nė žodžio. 

— Paskui tu sugalvojai, kaip išjudinti farus, ir nu- 

vertei toršerą. Tavo genialus protas ir šįkart tavęs neap- 
vylė. Tu žinojai, kad jie visi sulėks, išgirdę į šūvį panašų 
garsą. Gaila, kad man pavyko išnešti kailį, ar ne? 

Jei aš pats nebūčiau tam tikros rūšies mokslinin- 
kas, man nebūtų pavykę išpainioti tokio galvosūkio. 
Leisk, aš papasakosiu apie savo nuotykius. Juk turi aibes 
laiko. Aš sučiupau vieną iš tavo žaidimų partnerių, tavo 
pagrobėją. Sumušiau jį iki sąmonės netekimo ir jis susipra- 
to. Jo liežuvis atsirišo. Tokiuose dalykuose aš tikras moks- 
lininkas. Jis buvo pasiruošęs kalbėti be galo, tik neturėjo 
ko pasakyti. Žinai, ko aš jo paklausiau? Aš paklausiau, 
kas toksai Meloris. Jis nepažinojo jokio Melorio. Nepaži- 
nojo dėl svarbios priežasties: nuo to laiko, kai neteko ta- 
vęs, tavo tėvas turėjo Nelsono pavardę. 

Ne, jis nepažinojo jokio Melorio, ir vis dėlto, pa- 
sprukęs nuo grobikų ir grįžęs namo, pasakei, kad girdė- 
jai Melorio pavardę. Tada, kai išmušiau tiesą iš to varg- 
šo vyruko, aš ir supratau, kas žudikas. Tada ir suvokiau, 
kaip tu tai padarei. Kažkur name — paskui surasiu — 
tu slepi iš Greindž pavogtą informaciją ir įrodymus, jog 
tu — Melorio sūnus. Gal tai čekis, kurį Jorkas davė 
Mairai Greindž? Kažkokiu būdu tu suradai Melorį ir 
nusiuntei jam laikraščio iškarpą, dar pridėdamas pata- 
rimus, kaip tave pagrobti. Štai kodėl tos bibliotekos laik- 
raštyje trūksta puslapio. Tu pats suorganizavai savo pa- 
grobimą, tikėdamasis, jog toks smūgis pribaigs Jorką. 
Tau beveik pavyko. Tu apsvarstei viską, net pakeitei Hen- 
rio aspiriną migdomaisiais. Tu nebijojai pasekmių, nes 
tikėjai, jog sugebėsi pergudrauti paprastus mirtinguo- 
sius ir pasprukti iš katerio. Tavo užmačia vos nesužlu- 
go, ir gaila, kad nežlugo. 

Nepasiekęs savo tikslo, tu griebeisi žmogžudys- 
tės... Ir kokios žmogžudystės! Tai buvo tobulas nusikal- 
timas. Tu žinojai, kad Jorkas, išgirdęs Melorio pavardę, 

iškart nuspręs, kad Greindž jį išdavė, ir puls keršyti. Kaip 
visada, tu atspėjai. Jorkas pasiėmė pistoletą, bet vargu ar 
būtų juo pasinaudojęs. Jis pasičiupo ginklą tik sau pa- 
drąsinti. Bilis girdėjo Jorką išvažiuojant, girdėjo ir mane, 
bet kaip iki miesto nusigavai tu? Tuoj pasakysiu. Garaže 
stovi motorinis dviratis. Garsas, panašus į kosėjimą, bu- 
vo jo variklio garsas. Pastebėjau, kad jis su duslintuvu. 
Taigi Jorkas turėjo pistoletą, tau irgi teko pasigriebti gin- 
klą. Kirvuką mėsai kapoti. Kai aš tai suvokiau, susimąs- 
čiau, kodėl tavęs niekas nepastebėjo, bet ne taip jau sun- 
ku visą laiką keliauti šunkeliais. 

Rastonai, tu gimei po pikta laiminga žvaigžde. Po to, 
kai užtikai Jorką verčiant Greindž butą ir perskėlei jam kiau- 
šą, viskas krypo tau naudinga linkme. Visi tiesiog pasiuto, 
stengdamiesi atsiplėšti Jorko palikimo gabalą. Netgi Dilvi- 
kas. Parsidavėlis faras, dirbantis Meloriui. Tavo tikrajam 
tėvui reikėjo protekcijos, ir Dilvikas pasimaišė kaip tik lai- 
ku. Dilvikas greičiausiai kai ką nuspėjo, nors visko nežino- 
jo, ir surikiavo žaidimą taip, kad apsaugotų Melorį nuo ki- 
tų, o pats melžtų iš jo pinigus. Bet jis persistengė. Dilvikas 
negyvas, 0 jo parsidavėlių šutvė pateko ten, kur jai ir vie- 
ta, — vėsinasi kalėjime. 

"Bet kurgi tu? Tu... žudikas. Tu sėdi čia ir klausai- 
si, nė kiek nesijaudindamas. Ir kodėl turėtum jaudintis? 
Treji ar ketveri metai psichiatriniame kalėjime... Paskui 
įrodysi, jog tu normalus, ir visi keliai atviri — eik ir vėl 
žudyk. Tavo ir Greindž etika vienoda. Ji tikriausiai mė- 
go savo profesiją. Taip mėgo, jog nepraleido savo šanso 
padaryti karjerą, padėjo Jorkui, o paskui privertė jį su- 
teikti jai mokslinį pripažinimą. 

O tu... planavai išlįsti sausas iš vandens, blogiau- 
siu atveju — stoti prieš teismą. Gal lygtinai tave netgi 
nuteistų. Aišku, kodėl gi ne? Atvejis, aiškus kiekvienam 
psichiatrui. Tavo smegenys neatlaikė tokio įtempto mo- 
kymosi ktūvio. Na, tu ir galva! Elektros kėdė tikrai ne 

tau. Gal pora metelių ir iškris iš tavo gyvenimo, bet negi 
tai bėda? Tu ir taip aplenkei savo amžių dvidešimčia me- 
tų. Ar toks buvo tavo planas? Cha! 

Ne, bičiuli, žaidimas baigsis kitaip. Atleisk, bet 
jei įstatymas tau parankus, teks sukurti naują įstatymą. 
Aš jį jau sugalvojau. Žinai kokį? 

Jis vis šypsojosi tokia išraiška, lyg stebėtų ekspe- 
rimentą triušių narve. 

— Gerai, aš tau pasakysiu. Bet kuris mažas geni- 
jus, nužudęs žmogų ir besitikįs išsisukti nuo bausmės, 
vis tiek turės atsakyti. 

Tyčia neskubėdamas atlaužiau pistoleto saugiklį. 
Jo akys juodavo lyg dvi mažos neįžvelgiamos sietuvos. 
Nežinojau, ar man patiks šis darbas. Dar nebuvo tekę 
šaudyti mažų genijų. 

Rastonas pirmąkart prabilo: 

— Maždaug prieš valandą numačiau tokią gali- 
mybę, — aš nevalingai įsitempiau. Neišmanau kaip, bet 
beveik atspėjau, ką jis dabar pasakys. — Kai aš apkabi- 
nau jus, džiaugdamasis stebuklingu sugrįžimu, ta pačia 
proga ištraukiau iš jūsų pistoleto dėtuvę. Stebiuosi, kaip 
jūs nepajutote svorio skirtumo. 

Ar jums kada norėjosi kaukti? Mano ranka virpė- 
Jo iš pykčio. Užčiuopęs tuščią įdubą vietoj dėtuvės nusi- 
keikiau. Aš taip baiminausi atsitiktinio šūvio, kad net 
neįvariau į vamzdį šovinio. 

O Rastonas įkišo ranką už pakišalo natoms ir 
ištraukė trisdešimt antrojo kalibro pistoletą. Jis vėl šyp- 
sojosi. Jis velniškai gerai žinojo, ką aš galvoju. Akimoju 
galėjau tapti eiliniu lavonu. Jis meiliai perbraukė ranka 
ginklą, atlauždamas gaiduką. 

— Nedaryk staigių judesių, Maikai. Ne, aš nenu- 
siteikęs į jus šauti, bent jau kol kas. Kaip matote, mano 
kuklūs fokusininko sugebėjimai šįkart pravertė... taip 

pat, kaip ir sugebėjimas atrakinti spynas. Aš mokiausi ne 
vien klasikinių mokslų. Laisvu laiku domėjausi įdomes- 
niais dalykais. 

Pastumkite savo krėslą štai ten, taip man bus pa- 
togiau jus stebėti. Taip, gerai. Manau, jūs nusipelnėte 
komplimentų. Atvirai kalbant, nesitikėjau, jog kas nors 
sugebės išnarplioti tą painiavą. Man atrodė, kad veikiu 
sėkmingai, bet dabar matau, jog patyriau dalinę nesėk- 
mę. Beje, nedarykite skubotų išvadų. Jei jūs perduosite 
mane policijai ir pateiksite įtikinamus įrodymus, mane, kaip 
ir sakėte, teis kaip nepilnametį. Aš niekada neprisipažin- 
siu, kad iš esmės esu suaugęs, ir gausiu nedidelę baus- 
mę, o gal būsiu nuteistas lygtinai. 

Arba, Maikai, ir tai gana realus “arba", — aš galiu 
jus nudėti ir pareikšti, kad gyniausi. Jūs įėjote įniršęs, 
smogėte man. Aš pačiupau pistoletą, iškritusį iš jūsų 
kišenės, — jis kilstelėjo trisdešimt antrąjį, — ir nušo- 
viau jus. Paprasta? Kas tuo suabejos, ypač turint ome- 
nyje jūsų temperamentą... ir mano amžių? Todėl sėdėkite 
ramiai ir aš jūsų nenušausiu, bent jau kurį laiką. Pirmiau 
aš noriu pakeisti jūsų klaidingą kai kurių dalykų interpre- 
tavimą. 

Aš aplenkiau savo amžių ne keleriais metais. Skirtu- 
mas — trisdešimt, o gal ir daugiau metų. Aš — keturiolik- 
metis, bet jau pragyvenau apie penkiasdešimt metų. Dieve, 
koks tai nykus apgailėtinas egzistavimas! Jūs matėte mano 
mažytę mokyklą, bet kokias padarėte išvadas? Kvaily, jūs 
nieko nesupratote. Jūs nematėte elektrinių ir mechaninių 
prietaisų, sukurtų vieno iš žymiausių pasaulio mokslinin- 
kų. Ne, jūs išvydote kažkokius daiktus ir nesukote sau 
galvos dėl jų paskirties, — jis patylėjo, niekinamai šyp- 
sodamasis. Ar matėte kada antis, maitinamas prievarta, 
kad kepenėlės būtų didesnės ir mėsa skanesnė? Įsivaiz- 
duokite, jog kažkas panašaus daroma su smegenimis. 

Įsivaizduokite mokymo procesą, spartinamą skausmo. 
Kankinimai, atliekami meistriškai, priverčia sąmonę da- 
ryti viską. 

O, žinoma, manyta, kad aš nieko nejaučiu. Tai vyk- 
davo, kai aš būdavau be sąmonės, ir tik pasąmonė rea- 
guodavo į milžinišką spaudimą, kai į smegenis liedavosi 
didžiuliai kiekiai informacijos. Kaip toms antims, kurioms 
pro piltuvėlį pila į gūžį ir skrandį maistą, nori jos to ar ne. 

Bet kas gali pasakyti, kaip reaguoja smegenys, pri- 
verstos taip smarkiai tobulėti? Kas nutinka taip stimu- 
liuojamam sudėtingam mąstymo mechanizmui? Kokių nau- 
jų reakcijų pasitaiko... kokių atsipalaidavimo būdų žmogus 
ieškos, kovodamas su pabaisomis, besiveržiančiomis į jo 
sąmonę? 

Štai kaip aš tapau tuo, kuo esu... bet kiek sužino- 
jau! Pažengiau netgi toliau, nei buvo tikėtasi... daug to- 
liau už klasikinius mokslus ir matematiką, kurių jis norėjo 
į mane prikimšti. Aš gilinausi į kriminologiją, misteri Ha- 
meri, išanalizavau tūkstančius nusikaltimų, padarytų pra- 
eityje, ir kai perpratau šią mažą paslaptį, Žinojau, ką turiu 
daryti... 

Aš surinkau duomenis ir sudariau planą. Mes su 
jumis judėjome beveik lygiagrečiai. Jūsų skvarbus pro- 
tas, sukoncentruotas nusikaltėlio veiksmams suprasti, 
analizuoti ir rekonstruoti, jūsų glaudus ryšys su policija 
ir daugiametė patirtis padėjo jums pasirinkti tikslų kursą 
ir pasiekė tikslą kartu su manimi, — jis kreivai šyptelėjo. 
— Nors, tiesą sakant, aš jus truputį aplenkiau, — Rasto- 
nas mostelėjo galva į savo pistoletą. — Juk šiuo metu aš 
užimu daug palankesnę poziciją. 

Norėjau atsistoti, bet jis kilstelėjo pistoletą. 

— Prašau likti vietoje! Aš nesakiau, kad nešausiu į 
jus. Išklausykite mane, — aš vėl atsisėdau. — Taip, misteri 

Hameri, jei būčiau turėjęs dar keletą dienų viskam apmąs- 
tyti, jūsų sunkus triūsas būtų nuėjęs perniek. Nors ėmiausi 
kruopščių atsargumo priemonių, jūs mane išryškinote, bet 
vis dėlto turiu puikų šansą išsaugoti gyvybę ir laisvę. Ar 
jums taip neatrodo? — aš linktelėjau. Jis sakė tiesą. — 
Bet kokia man iš to nauda? Ar galite atsakyti? Kas man iš 
to? Ar mergina, kurią aš myliu, taps mana?.. Ar pamils ji 
mane? Ją nupurtys vien mintis apie tai. Pamilti vaiką, tu- 
rintį suaugusio protą ir berniuko kūną? Kokia moteris ma- 
nęs norės? Metams bėgant mano kūnas subręs, bet proti- 
niai sugebėjimai padidės dešimteriopai. O visuomenė? Ar 
žinote, kaip reaguos visuomenė? Ji žvelgs į mane kaip į 
išsigimėlį. Tikriausiai aš galėčiau demonstruoti savo su- 
gebėjimą žaibiškai atlikti aritmetinius veiksmus cirke. Štai 
ką man padarė tas žmogus! Štai ką man padarė jo mecha- 
nizmai ir beprotiškos idėjos! Jis sumaigė mano gyvenimą 
ir numetė į mokslo nasrus. Kaip aš jo nekenčiu! Troškau 
priversti jį kentėti taip, kaip kentėjau aš. 

Ar jautėte kada nors, kad jūsų smegenys dega? Ar 
zondavo jūsų kaukolę elektros išlydžiais, pririšę jus prie 
kėdės? Aišku, ne! Jūs savimi patenkintas eilinis žmogelis 
ir galite vaikytis nusikaltėlius bei žmogžudžius. Jūs bijote 
tiktai mirties. O aš bijojau mirti dar negreit. Jūs nesuvo- 
kiate, koks nepakenčiamas žmogaus kūnas. Jis — tarsi 
galinga mašina, pati save maitinanti ir užgydanti savo žaiz- 
das, bet protas dar galingesnis. Tas paprastas pilkos ma- 
sės gumulėlis po plonu kauliniu sluoksniu, kuris atrodo 
taip taikiai, gulėdamas stiklainyje su formaldehidu, turi 
tokią galią, kurios mes dar net ne tik nesugebame panau- 
doti, bet ir suvokti. Jis sukuria skausmą. Suprantate... Jis 
sukuria skausmą, ir kūnas vaitoja nuo nepakeliamų kan- 
čių, ir Šis procesas — visai ne fizinis. Skausmas stimu- 
liuoja smegenų veiklą tokiais tempais, kokių normalus 

Žmogus net negali įsivaizduoti. Aš tai patyriau savo kai- 
liu. Mano protas buvo prievartaujamas. Jis tai vadino mo- 
kymu, bet lygiai taip pat sėkmingai žinias į mano smege- 
nis galėjo pumpuoti kompresorius — būčiau jutęs tą patį. 
Aš kentėjau, kaip nėra kentėjęs joks kankinys jokiais lai- 
kais. 

Jūsų išraiška keičiasi, misteri Hameri. Matau, jog 
tikite manimi. Kaipgi kitaip... tai tiesa. Nors jūs tikite, bet 
suprasti niekada nesugebėsite. Aš matau, kad šią minutę 
jūs pakeitėte savo sprendimą. Jūs pateisinate mano poel- 
gius, aš juos irgi pateisinu. Bet prisiekusieji, jei ji- 
ems visa tai papasakočiau? Teisėjai? Arba publika? Ne, 
jie nepajėgs suprasti, kokį pragarą aš perėjau. 

Berniūkščiui kalbant, įvyko keista metamorfozė. 
Jo vaikiška veido išraiška pranyko, ir dabar jis man pri- 
minė diktatorių, rėžiantį vieną iš siautulingų savo kal- 
bų. Jo raumenys įsitempė, venos ir sausgyslės virpėjo po 
švelnia plona oda, o akys plieskė tuo vidiniu įniršiu, ku- 
ris graužė jo širdį. 

Jis nutilo, įsmeigęs į mane akis, bet aš jaučiau, 
kad iš tikrųjų jis manęs nemato. 

— Jūs neklydote, misteri Hameri, — vėl prabilo 
jis įtemptu balsu, — aš mylėjau savo guvernantę, tiks- 
liau... aš myliu mis Melkom. Myliu nuo tos akimirkos, 
kai ji čia pasirodė, — ir lengvutė šypsena perbėgo jo 
lūpų kampučiais. — Taip, misteri Hameri, meilė. Ne 
vaiko, bet vyro meilė. Taip mylėti moterį galite jūs... 
arba bet kuris normalus vyras. 

Staiga silpnutė šypsena dingo ir jo akys tapo tuš- 
čios bei šaltos. 

— Štai ką man padarė tas žmogus. Jis padarė klai- 
dą, galbūt nesitikėjo tokio savo bandymo rezultato. De- 
ja, eksperimento metu smarkiai tobulėjo ne tik mano pro- 
tas, ne tik didėjo intelektualinis potencialas... iki geni- 

jaus lygio, bet kartu augo ir mano emocijų skalė. Aš li- 
oviausi buvęs berniukas. 

Aš — vyras, misteri Hameri. Visais atžvilgiais, iš- 
skyrus išorinį apvalkalą ir chronologinį amžių, aš — vyras. 
Įsimylėjęs vyras vaikiško kūno narve. Ar galite tai su- 
vokti? Ar galiu aš pasiūlyti savo meilę tokiai moteriai 
kaip Roksi Melkom? O, ji galbūt supras, bet niekada 
neatsakys tokia pat meile. Ji jaus man tik gailestį. Tik pa- 
galvokite... gailestį! Štai ką man padarė tas šunsnukis! 

Jis spjaute išspjovė tą Žodį. Veidą perkreipė anks- 
tesnė neapykanta ir nervinis susijaudinimas, tuščios 
akys žvelgė pro mane kiaurai. Taip atrodo žmogus, jau 
nebeįstengiantis valdyti savo jausmų protrūkio. Man li- 
ko vienintelis šansas. Lėtai pariečiau kojas po savimi, 
stengdamasis nepatraukti jo dėmesio. Tikriausiai susi- 
lauksiu kulkos, bet ar man tai pirmiena? Jei nepadarysiu 
klaidos, galbūt suspėsiu pačiupti pistoletą ir išvengti 
mirtino šūvio. Vienintelis šansas. Mano pirštai sugniaužė 
krėslo ranktūrius, pečių raumenys įsitempė, ruošdamiesi 
šuoliui. Ir visą laiką nugarą smaigstė lediniai baimės pirš- 
tai, nes puikiai žinojau, ko sulauksiu, jei nespėsiu per- 
skrieti per visą kambarį iki jo. 

"— Aš priverstas gyventi tik savo susikurtame pa- 
saulyje, misteri Hameri, joks kitas manęs priims. To- 
kiam nuostabiam kūriniui... tokiai būtybei kaip aš Žžmo- 
nių pasaulyje vietos neatsiras. 

Jo akys staiga įgavo prasmingą išraišką. Dabar jis 
matė mane, matė, ką aš darau. Didžiuoju pirštu atlaužė 
pistoleto gaiduką. Už jo vyzdžių, tapusių beveik bespal- 
viais, šmėkščiojo kažkokia beprotiška mintis, deginanti 
jam smegenis. 

Rastionas Jorkas netikėtai pažvelgė į mane. Jis 
netgi šyptelėjo silpna, pavargusia šypsena ir pistoletas 
krustelėjo jo rankoje. 

— Taip, — pakartojo jis, — mano genialūs sugebė- 
jimai niekam nereikalingi. 

Jis pirmasis suprato būtybės, vadinamos Rastonu 
Jorku, beprasmiškumą. Jis vėl nusišypsojo, nenukreipda- 
mas nuo manęs pistoleto. Laiko nebeliko. Veik dabar, da- 
bar! Tu turi tiktai sekundę. 

Jis matė mane ir šypsojosi, žinodamas, ką aš ren- 
giuosi daryti. 

— Seras Lanselotas, — švelniai sumurmėjo jis. 

Nespėjus amn pašokti nuo krėslo, Rastonas Jorkas 
pasuko pistoletą, įkišo vamzdį sau į burną ir spustelėjo 
gaiduką. 

